
Nepaprasta istorija... Šis autobiografinis pasakojimas apie seksualinę 
laisvę yra stiprus ne tik politinis, bet ir literatūrinis pareiškimas. 


New York Times knygų apžvalga 


Karšta... Stipri... Nepaprasta istorija... Tai pirmoji Min knyga, tačiau 
tik nedaugelis patyrusių rašytojų sugeba taip puikiai perteikti kalvotą 
žmogaus širdies peizažą kaip ji. ...Raudonoji Azalija yra stebėtinai atvira 
ir morali knyga, atspindinti gilią visos kartos kančią. 


Chicago Sun Times 


Plati, neįtikėtina... Nuostabi jos proza pulsuoja kiekviename puslapyje 
kaip širdies plakimas. Aukščiausias įvertinimas - A. 


Entertainment Weekly 


Jaudinanti asmeniška istorija, papasakota tik rašytojai Min būdinga 
kalba, suprantama kiekvienai širdžiai. 


Amy Tan 


Šiurpi... Įsimenanti... Jos proza... yra tokia pat subtili ir žadinanti, kaip 
tradicinė kinų tapyba teptuku. 


Newsweek 


Jaudinanti opera... Emocinga, stipri knyga. 


USA Today 


Nepaprastas... Painus, puikiai struktūruotas ir brandus pasakojimas... 
parašyta nuostabiai nugludinta poetine kalba... Pagauli, meistriškai su- 
kurta ir giliai žmogiška autobiografija. 


The Plain Dealer 


Ryškūs pastebėjimai... Vaizdingai perteikti Kultūrinės revoliucijos 
memuarai, iš visų išsiskiriantys asmeniškumu ir atvirumu... Pasakojimo 
galia yra Min akies įžvalgumas ir jos granito kietumo valia... Įsimintinas 
žvilgsnis į kinų visuomenę vėlyvuoju Mao eros laikotarpiu. 


The Boston Globe 


Nuostabus rašymo stilius - paprastas, bet labai išraiškingas... Tai iš- 
prususio proto, panirusio į turtingą kinų tradiciją, produktas... Stiprios 
mintys ir galingi vaizdiniai. 


Detroit Free Press 


Širdį veriantis pasakojimas... Nepaprastas... Skausmingai gražus... Min 
sukūrė labai ryškų Kinijos paveikslą sunkiausiais šalies istorijos metais. 


People 


Autobiografinis pasakojimas, kurį galima skaityti kaip romaną... Jo 
atvirumas ir paprastas grožis primena Anos Frank dienoraštį. 


Teh Cincinnati Post 


Prikaustanti dėmesį istorija... Lyriška... Vaizduojamas erotiškas bren- 
dimo laikotarpis, kuris gali stipriai pakeisti vakariečių supratimą apie Ki- 
niją... Jos nuotykiai ir tvirtas Skarlet stiliaus charakteris suteikia knygai 
įtaigumo. 


Glamour 


Širdį verianti ir dramatiška knyga... Anchee Min pasakoja nuostabią 
istoriją. 


Žurnalas New York 


Nuostabiai vaizdinga istorija... Knyga kupina atkaklumo ir jėgos... 
stulbinamas kalbos šviežumas. 


Žurnalas Chicago 


Vertingas socialinės istorijos kūrinys. 

Raudonoji Azalija 


Anchee Min gimė 1957 m. Šanchajuje; 1984 m. ji 
atvyko į Ameriką. Ji lankė anglų kalbos kursus, 
dirbo padavėja, namų tvarkytoja, audinių dažyto- 
ja ir modeliu. 1990 m. įgijo Vaizduojamųjų menų 
magistro laipsnį Čikagos menų institute. Raudo- 
nąją Azaliją A. Min rašė anglų kalba aštuonerius 
metus. 1993 m. knyga laimėjo Sandburgo literatū- 
ros apdovanojimą ir buvo išrinkta New York Times 

ĮŽANGA 


Nesitikėjau, kad Raudonoji Azalija, praėjus dešimčiai metų 
po jos išleidimo, bus vis dar reikšminga. Komunistinė Kinijos 
vyriausybė iki šiol neigia savo praeitį. Šių dienų vaikai pažįsta 
Mao kaip didvyrį, nežinodami, jog jis yra atsakingas už Kultū- 
rinę revoliuciją (1964-1976), kuri ardė ir griovė kiekvieną šalies 
šeimą ir atėmė milijonus gyvybių. 

Aš mėginau Amerikoje palaidoti savo pačios prisiminimus. 
Tačiau liepos ketvirtosios fejerverkuose vis matau paskendu- 
sios Atžalėlės veidą. Kiekvieną kartą įėjusi į tualetą prisimenu, 
kaip tupėdavau ant plonos drėgnos lentos, permestos per išma- 
tų duobę, o apačioje plaukiodavo milijonai lervų ir aš bijodavau 
ten įkristi. Kiekvieną kartą, kai mylėdavau, girdėdavau skren- 
dančios kulkos garsą ir prisimindavau kainą, kurią reikėjo su- 
mokėti už meilę darbo stovykloje, ir kas nutiko tiems, kurie 
turėjo nukentėti už aistrą. 

Mano jaunos Amerikoje gimusios dukters svajonė tapti ta, 


kuri padės atrasti vaistą nuo vėžio, man primena mano pačios 

vaikystės svajonę gelbėti savo šalį. Norėjau prie savo kūno pri- 
sitvirtinti granatas ir pasiaukoti susprogdindama Vietnamo 
užpuolikus - amerikiečius. 

Man liūdna matyti, kaip kinų istorikai kartoja vyriausybės 
žodžius, sakydami, kad Kultūrinė revoliucija tebuvo „nedidelė 
Mao klaida, kitaip tariant - „tai, ko neverta nė minėti . 

Esu dėkinga likimui, kad buvo išleista Raudonoji Azalija, 
nes milijonai žmonių neišgyveno ir savo pasakojimus nusinešė 
nebūtin. 

Istorijos įrašus kuria galingieji. Nors ir pripažįstu, kad Ki- 
nijos ekonomikos augimas yra komunistinės vyriausybės nuo- 
pelnas, tačiau smerkiu jos požiūrį į praeitį. Naująjį režimo šūkį 
„Draugai, judėkime į priekį , kurį reikia suprasti kaip „Pamirš- 
kime apie Kultūrinę revoliuciją , aš laikau žmonijos išdavyste. 

Nors ir įvyniotas į prašmatnias neonines šviesas, mūsų sie- 
los kraštovaizdis iš tikrųjų yra ligomis užkrėsti griuvėsiai. Mes 
tikimės, kad ligos neišryškės, o auglys neaugs ir nesiplės. Kas 
gali būti baisiau už tai? Po kiek laiko neišmokta pamoka vėl 
pasikartos? 

Rašydama Raudonąją Azaliją aš dar nesupratau, kad pasa- 
koju ne tik apie jaunos mergaitės vardu Taikos Brangakme- 
nis - Anči Min - gyvenimą, bet ir Kinijos vakar dienos, šian- 


dienos ir rytojaus istoriją. 


Anchee Min, 2005 m. 

š buvau užauginta pagal Mao mokymus ir ponios Mao, 
draugės Dziang Čing, operas. Jau pradinėje mokykloje 
tapau „Mažųjų raudonųjų sargų vadove. Tai buvo Didžiosios 
kultūrinės proletarų revoliucijos metas, o raudona spalva tada 
buvo mano mėgstamiausia. Mano tėvai gyveno kaip medinių 
lazdelių pora - taip apie juos sakydavo kaimynai - visuomet 
santarvėje. Tėtis dirbo pramoninio piešimo dėstytoju Šancha- 
jaus tekstilės institute, nors jo didžioji aistra buvo astronomi- 
ja. Mama dirbo mokytoja Šanchajaus vidurinėje mokykloje. Ji 
dėstė viską, ką liepė Partija, vieną semestrą kinų kalba, kitą - 
rusų. Abu tėvai tikėjo Mao ir Komunistų partija kaip ir visi 
mūsų kaimynai. Šeimoje buvome keturi vaikai, visi pametinu- 
kai. Aš gimiau 1957-aisiais. Mes gyvenome mieste, Pietų Veš- 
lumos gatvėje, mažame dviaukščiame blokiniame name, kurį 
dalinosi dvi šeimos. Namą mums paliko mano senelė. Ji mirė 
nuo tuberkuliozės prieš pat man gimstant. 
Suaugusia tapau būdama penkerių metų ir aplinkiniams tai 


buvo įprastas dalykas. Visi vaikai, su kuriais žaidžiau, ant nu- 

garos parištame medžiagos gabale nešiodavosi mažesniuosius 
brolius ar seseris. Mes žaisdavome slėpynių, o mažieji žaisdavo 
su savo snargliais. Mano, kaip ir kitų kaimynystėje gyvenančių 
vaikų tėvai, dirbdavo ištisomis dienomis, todėl aš buvau atsa- 
kinga už šeimą. 

Pati būdama dar tik darželinukė, seseris ir brolį vadinau 
savo vaikais, nes kiekvieną turėdavau paimti iš darželio ar 
lopšelio. Man buvo šešeri metai, mano sesei Žiedelei penkeri, 
antrajai sesei Koralei ketveri, o broliui Kosmoso Užkariauto- 
jui treji. Tėvai mums rinko vardus ilgai ir atsakingai. Aplinki- 
niai mano tėvus laikė keistuoliais, nes kaimynai savo vaikams 
duodavo tokius vardus kaip Raudonasis Sargas, Didysis Šuolis, 
Ilgasis Žygis, Raudonoji Žvaigždė, Išlaisvinimas, Revoliucija, 
Naujoji Kinija, Rusijos Kelias, Nepasiduok JAV, Patrioto Žen- 
klas, Neprilygstamasis Raudonasis Karys ir t. t. Mano tėvai lai- 
kėsi savo idėjų. Mane jie pirmiausia pavadino Lin-Šuan - Virš 
Kalno Pakylančia Saule, bet vėliau šio vardo atsisakė, nes Mao 
buvo laikomas vienintele saule. Po ilgų apmąstymų jie pavadi- 
no mane Anči - Taikos Brangakmeniu. Jiems patiko, kad kinų 
kalba mano vardas skambėjo panašiai kaip angliškas žodis 
„angelas“. Tad mane šiuo vardu ir užregistravo. Žiedelė ir Ko- 
ralė buvo pavadintos pagal garsą „či“ (brangakmenis). Brolis 
gavo vardą Kosmoso Užkariautojas dėl dviejų priežasčių: pir- 
miausia dėl to, kad tėtis mėgo astronomiją, o antroji priežastis 
buvo noras reaguoti į Mao pažadą, kad Kinija greitai pasistatys 
kosminį erdvėlaivį. 

Aš tikėjau, jog mano tėvai dirba tokį darbą, kuris gelbėja 


pasaulį. Kiekvieną vakarą, vesdamasi namo seseris ir brolį, visą 

kelią mušdavausi su kvartalo vaikais. Buvau taip įpratusi vaikš- 
čioti su mėlyne ant skruosto ar kruvina nosimi, kaip ir valgyti 
kasdienį maistą. Man tai nelabai rūpėjo. Nors ir baimindavausi 
eiti per gatvę ir bijodavau tamsių užkampių, išmokau neišsi- 
duoti, nes turėjau būti pavyzdžiu mažiesiems ir parodyti jiems, 
kas yra drąsa. Palikusi vaikus žaisti svetainėje, eidavau kurti 
krosnies, virti pietų. Krosnies kūrimas užimdavo daug laiko, 
nes nežinojau, kad norint uždegti anglis ir medį reikia oro. 
Kimšdama krosnį dainuodavau dainas, sukurtas iš Mao citatų. 
Kartą, kai po daugelio bandymų krosnis vis tiek neužsidegė, 
mano kantrybė baigėsi. Buvau tikra, kad krosnis neužsikūrė, 
todėl viską mečiau ir išėjau žaisti. Po kiek laiko atėjo vienas 
vaikas ir pasakė, kad pro namo langą veržiasi dūmai. Taip nu- 
tiko tris kartus. 

Stengdavausi užmigdyti vaikus, kol dangus dar būdavo 
šviesus. Mažylių kojytės spardydavo medvilnines antklodes ir 
naujos skylės keisdavo senas. Antklodės greitai tapdavo skudu- 
rais. Kai kambarys pagaliau nurimdavo, aš pasiremdavau ant 
palangės ir žiūrėdavau į gatvelę, laukdama, kada pasirodys tė- 
vai. Stebėdavau, kaip tamsėja dangaus mėlis, pakyla Venera, ir 


užmigdavau prie lango. 


1967-aisiais, kai man buvo dešimt metų, persikraustėme. Tai 
įvyko dėl to, kad apatiniai kaimynai mus apkaltino turint di- 
desnį butą negu jie. Jie piktinosi: 

— Kaip gali šešių Žmonių šeima gyventi keturiuose kamba- 
riuose, kai mūsų vienuolika gyvena viename? Revoliucija turi 


visus sulyginti. 

Kaimynai atėjo su puodais ir apipylė mūsų antklodes išma- 
tomis. Policijos nebuvo. Policijos postas buvo apšauktas revi- 
zionistų irštva ir revoliucionieriai jį uždarė. Raudonieji sargai 
pradėjo plėšti namus. Niekas neatsakė į mūsų pagalbos šauks- 

Apatinis kaimynas mums ėmė kelti daug rūpesčių. Kiekvie- 
ną naktį turėjome valyti išmatas ir nuolankiai nuryti įžeidimus. 
Kaimynų iš apačios elgesys peržengė visas ribas. Jie grasino nu- 
skriausti mus, vaikus, kai tėvų nebus namuose. Jie sakė, kad jų 
antroji duktė serganti psichine liga, todėl jie negali atsakyti už 
jos elgesį. Vieną dieną ji užlipo pas mus, parodė man ką tik pa- 
galąstą kirvį ir pagrasė, kad gali perkirsti man galvą į dvi dalis 
kaip arbūzą. Tada paklausė, ar aš norėčiau, kad ji tą padarytų. 
Paprašiau jos truputį palaukti, o aš kiek vėliau atsakysiu, norė- 
čiau ar ne. Tada griebiau savo seseris ir brolį, mes pabėgome ir 
visą dieną slėpėmės spintoje. 

Vieną dieną kaimynų duktė užpuolė mano mamą, grįžtan- 
čią iš darbo, tik įžengusią pro duris. Mačiau, kaip jos abi grū- 
mėsi laiptinėje. Ji stumdė mamą, pargriovė ją ant grindų ir su- 
žeidė žirklėmis. Mane ištiko šokas. Aš stovėjau prie mamos ir 
buvo kažkur dingęs. Kaimynų duktė nulipo žemyn ir žirklė- 
mis persirėžė riešus sau. Tada išbėgo į lauką ir iškėlusi kruvinas 
rankas ten stovėjusiai smalsuolių miniai užriko: 

- Štai, žiūrėkite, mane, darbininkę, užpuolė buržuazijos in- 
telektualė. Draugai, tai politinė žmogžudystė. 

Jos šeima išbėgo į lauką ir ėmė šaukti, kad už kraują reikės 


atsakyti krauju. 

Tėtis pasakė, kad mums reikia išsikelti. Dingti iš čia. Jis 
pridarė nedidelių skelbimų su mūsų namo aprašymu ir pagei- 
davimu, ko norėtume mainais. Lapelius prisagstė gatvėse ant 
medžių kamienų. Kitą dieną prie mūsų durų privažiavo baldų 
prikrautas sunkvežimis. Iš jo išlipo penki vyrai ir pasakė, kad 
atvažiavo pasikeisti savo namo į mūsų. Tėtis atsakė, kad mes 
dar neturėjome iš ko pasirinkti. Vyrai užtikrino: 

— Mūsų namas jums puikiai tiks ir jis jau paruoštas įsikelti. 

Tėtis atsakė, kad mes net nežinome, kaip jis atrodo. Tada 
vyrai pasiūlė: 

— Galite nuvažiuoti ir apžiūrėti namą - neabejojame, kad jis 
jums patiks. 

Tėtis pasiteiravo, kiek ten yra kambarių. Jie atsakė, kad ten 
yra trys labai geri kambariai, atitinkantys visus Šanchajaus 
standartus. Mama paklausė: 

- Ar žinote, kad apačioje gyvenančių kaimynų duktė yra 
psichiškai nesveika? 

Vyrai atsakė, kad tai jiems nesukels jokių problemų. Jie ką 
tik primušė antrąją dukterį ir ji prisipažino esanti sveika, tie- 
siog jos šeima nori turėti daugiau kambarių. Ji prižadėjo dau- 
giau nekelti jokių rūpesčių. Vyrai prisistatė kaip tėvas su sūnu- 
mis, visi dirbantys Šanchajaus plieno gamykloje. Sūnums rei- 
kia kambarių, nes jie nori vesti. Jiems skubiai reikia kambarių. 
Tėtis pasakė: 

— Prašau leisti mums pagalvoti. 

— Mes palauksime lauke prie durų, kol jūs apsispręsite, - at- 
sakė vyrai. 


Tėtis paprieštaravo: 


si 

— Jūs negalite taip elgtis. 

Vyrai atrėžė: 

- Anokia čia problema. 

Tėvai nusprendė apžiūrėti tų vyrų namą Šansi gatvėje. 

Kol tėvai bus išvykę, aš turėjau saugoti namus. Ruošdama 
namų darbus pamačiau, kad vyrai pradeda iš sunkvežimio 
kraustyti savo baldus. Po kiek laiko jie ėmė pakuoti mūsų bal- 
dus. Aš priėjau ir pasakiau: 

— Tėvai dar negrįžo. 

Vyrai atsakė, kad nori mums padėti, kol turi sunkvežimį. 

— Kai sugalvosi, kad laikas kraustytis, tada jau sunkvežimio 
niekur nerasi, - jie pridūrė. - Argi nori nešioti baldus savo ma- 
žomis rankytėmis? 

Kai tėvai grįžo, didžioji dalis mūsų baldų jau buvo sukrauta 
į sunkvežimį. Mama dar bandė prieštarauti: 

— Tai nėra, ko mes norime, ir jūs negalite mūsų priversti iš- 
sikraustyti. 

Vyrai atšovė: 

— Mes esame darbininkai ir nežaidžiame žaidimų. Jūs skel- 
bėtės, mes atėjome pas jus su geru pasiūlymu. Sekmadienis yra 
vienintelė mums laisva diena. Ir nemėgstame, kai kas nors mus 
apgaudinėja. Kai apatinių kaimynų duktė bandė mus apkvai- 
linti, gavo lupti. 

Tėtis pasivedė mamą ir vaikus į šalį. 

— Mes turime išsikelti. Kraustomės ir pamirštame apie ne- 
teisybę, - jis pasakė. 

Mes taip ir padarėme. Išsikėlėme į Šansi gatvę Su-Hui rajo- 


ne. Ten stovėjo eilė sublokuotų namų. Mūsų aukšte buvo dviejų 

kambarių butas, kuriame gyveno trys šeimos. Butas priklausė 
valstybei. Trys šeimos naudojosi vienu tualetu. Mes apsigyve- 
nome aukšto pradžioje. Be svetainės, dar turėjome terasą ir vir- 
tuvę. Aukšto gale buvo įsikūrusi penkių asmenų šeima. Jie gy- 
veno viename kambaryje, o jų viryklė buvo šalia tualeto. Man 
tai nepatiko. Dažnai būdavo taip, kad kai aš tupėdavau tualete, 
jie gamindavo valgį. Trečioji to aukšto šeima gyveno dengtoje 
galinėje terasoje. Tai buvo labai ramūs žmonės. 

Tėtis pasakė: 

- Įsikurkime. Juk viskas galėjo baigtis daug blogiau - mus 
galėjo užmušti. Čia bent saugu. 

Mes visi sutikome ir pasijutome geriau. Viršuje gyveno di- 
delė šeima su šešiais vaikais. Jų trečioji duktė buvo mano am- 
žiaus. Oficialus jos vardas buvo Saulėgrąža, tačiau namuose visi 
ją vadino Mažuoju Karstu, nes ji buvo perkarusi kaip skeletas. 
Ji nulipo ir paklausė, ar aš nenorėčiau prisijungti prie jų šeimos 
Mao studijų seminaro, kuris vyksta kiekvieną vakarą po vaka- 
rienės. Atsakiau, jog turiu atsiklausti tėvo. Tėtis neleido. Jis pa- 
sakė, kad nenori revoliucijos savo namuose. Tai mane nustebi- 
no. Visą naktį praleidau galvodama apie tai, ar mano tėtis nėra 
slaptas antirevoliucionierius ir ar man nereikėtų jo įduoti. 

Mažasis Karstas nusiminė išgirdusi, kad aš negalėsiu lan- 
kytis jų šeimos Mao studijų seminaruose. Ji užlipo aukštyn, ir 
aš išgirdau, kaip jų šeima pradėjo dainuoti: „Rytuose patekėjo 
raudona saulė, Kinija pagimdė Mao Dzedongą... Aš žavėjausi 
ta šeima. Norėjau, kad ir mes darytume tą patį. 

Mergaitės miegojo terasoje, o brolis virtuvėje. Mama labai 


ilgėjosi mūsų senojo namo. Ji norėjo turėti privatų tualetą. 

Kai įsikūrėme, kitą rytą, pamenu, tai buvo pirmadienis, 
mane pažadino garsus elektrinis skambutis. Pasilenkiau pro 
tuvės. Pusę aštuonių ryto suskambėjus skambučiui, į vidų su- 
gužėjo būrys moterų. Iš viršaus jos atrodė kaip bitės, skuban- 
čios į lizdą. Tame bute ir lauke po stogu, kuris dengė trečdalį 
skersgatvio, dirbo apie du šimtus moterų. Tos moterys anksčiau 
buvo namų šeimininkės. Jos neturėjo išsilavinimo, bet mokėjo 
dirbti rankomis. Visą dieną jos tvirtindavo vielas ir virindavo. 
Jos atsinešdavo pietus ir valgydavo kieme. Pro langą matyda- 
vau, ką jos valgo. Dažniausiai tai būdavo džiovinta sūdyta žuvis 
ir tofu sūris. Kai kurios iš jų gaudavo pieno kuponų, nes laiduo- 
se, kuriuos virino, buvo nuodingų chemikalų. Kai jos išnešdavo 
laidus į lauką, chemikalų kvapas kildavo į viršų. 

Moterys apačioje mėgo plepėti, ginčytis ir dainuoti draugės 
Dziang Čing, ponios Mao, operas. Kaimynas tas moteris vadino 
Didžiosiomis Pirmadienio, Trečiadienio, Penktadienio Mušty- 
nėmis ir Mažaisiais Antradienio, Ketvirtadienio bei Šeštadienio 
Ginčais. Kiekvienoje dirbtuvių patalpoje buvo įtaisyti garsiakal- 
biai. Po pietų per juos girdėdavosi balsas, skaitantis Mao veika- 
lus ir straipsnius iš Liaudies dienraščio ir Raudonosios vėliavos 
žurnalų. Kai grįždavau iš mokyklos apie pusę keturių, apačioje 
pasigirsdavo mankštos muzika. Moterys išeidavo į lauką, išsi- 
rikiuodavo ir užimdamos visą skersgatvį darydavo dešimties 
minučių mankštą. Mes dažnai rymodavome ant palangės su se- 
serimis ir broliu ir stebėdavome jas. Greitai sužinojome moterų 
pravardes. Tai buvo Čau-Di - Nupiešk Brolį, Lai-Di - Turėk Ber- 
niuką, Šuang-Di - Dvigubas Berniukas, Jin-Di - Laimėk Ber- 

niuką ir Bao-Di - Garantuok Berniuką. Tie vardai mane erzino. 
Nors ir nemačiau sąsajų tarp savęs ir tų vardų, pamažu pradėjau 
suprasti, kad gimti mergaite yra liūdnas reikalas. Dirbtuvės vei- 
kė trimis pamainomis. Virinimo mašinos dirbo dieną ir naktį. 
Tėčiui buvo sunku ištverti tą triukšmą. Jis negalėjo miegoti. Jis 
nulipo žemyn skųstis, bet tai nieko nedavė. Bosas atsakė, kad 
moterims reikia dirbti. Tokia revoliucijos užduotis. 

Gatvelės vaikai dažnai ateidavo pasižiūrėti, kaip moterys vi- 
rina. Prieš suvirinant laidus reikėjo nušlifuoti. Moterys mums 
duodavo švitrinio popieriaus ir mes juos šveisdavome. Mums 
tai patiko. Moterys sakė, kad laidai bus siunčiami į Vietnamą. 
Tai, ką mes darėme, buvo valstybinė paslaptis. Moterys gaudavo 
vyriausybės apdovanojimų. Didžiausią sertifikatą jos įrėmino ir 
pasikabino ant sienos. Jame buvo parašyta: „Šlovė ir garbė Vu- 
Li metalo dirbtuvėms.“ 


Aš lankiau „Ilgosios laimės“ pradinę mokyklą. Ši buvo už šešių 
kvartalų nuo namų. Naujieji bendraklasiai juokdavosi iš manęs, 
kad turėjau tik vieną suplyšusį švarką. Aš jį nešiodavau visais 
metų laikais. Tai buvo senas mano pusseserės rūbas. O mano iš- 
augtus drabužius paprastai dėvėdavo Žiedelė. Paskui juos, sulo- 
pytomis apykaklėmis ir alkūnėmis, perimdavo Koralė. Atsiras- 
davo dar daugiau lopų. Rūbai tirpte tirpo, nors sesuo ir stengėsi 
juos prižiūrėti. Ji žinojo, kad dar laukia Kosmoso Užkariautojo 
eilė. Kosmoso Užkariautojas visada vilkėjo skarmalais. Aš dėl 
to jaučiausi labai kalta. 

Vaikai naujajame rajone buvo nedraugiški. Jie mus dažnai už- 


puldavo. Vadino „skarmaliais“ ir „blusomis“. Tėtis mus ramino: 

- Aš neišgaliu jums nupirkti naujų rūbų, kad atrodytumėte 
padoriai, bet jeigu jums seksis mokykloje, jus ir taip gerbs. Blo- 
gi vaikai gali iš tavęs atimti krepšį, bet proto neatims. 

Aš klausiau tėvo žodžių, ir jis pasirodė teisus. Mane greitai 
priėmė į „Mažųjų raudonųjų sargų narius, nes gerai mokiausi. 
Aš buvau apsigimusi vadovė. Namuose turėjau galimybę prak- 
tikuotis nuo ankstyvo amžiaus. Tais laikais mokytis būti re- 
voliucionieriumi reiškė viską. „Raudonieji sargai mums rodė, 
kaip reikia naikinti priešus ir garbinti autoritetus. Jie šokinė- 
jo žemyn nuo daugiaaukščių, kad įrodytų savo lojalumą Mao. 
Buvo sakoma, kad fizinė mirtis nieko nereiškia. Ji lengva kaip 
plunksnelė. Tačiau jei kas nors mirdavo dėl liaudies, to mirtis 


tapdavo svaresne už kalną. 


Namuose tėvai visai nekalbėjo apie politiką. Jie niekada nesi- 
skundė ir jiems skirtu darbu. 1971-aisiais tėtis neteko dėstytojo 
vietos. Jis buvo pasiųstas į spaustuvę dirbti padėjėju. Nors mano 
mama turėjo universitetinį išsilavinimą, ji buvo įdarbinta batų 
fabrike. Jos viršininkas pasakė, kad būti dirbančiosios klasės 
nariu yra politinis reikalavimas. Partija tai vadino perauklėji- 
mo programa. Mano tėvams jų darbai nepatiko, bet dėl mūsų 
jie stengėsi elgtis teisingai. Jeigu tada juos kas nors būtų sukri- 
tikavęs, tai būtų atsiliepę mūsų ateičiai. 

Mamai nesisekė būti tuo, kuo ji iš tikrųjų nebuvo. Jos ben- 
dradarbiai sakė, kad ji yra politiškai netaktiška. Kartą jai buvo 
liepta ant vaškuoto popieriaus užrašyti šūkį „Tegyvuoja Pirmi- 
ninkas Mao. 


+ 28+ 


RAUDONOJI AZALIJA 


VULEIJJANA 


Tegyvuoja Pirmininkas Mao! 


Ji užrašė „Tenegyvuoja Pirmininkas Mao': 


WE IAA! 


Tenegyvuoja Pirmininkas Mao! 


„Tegyvuoja į kinų kalbą pažodžiui verčiama „dešimt tūks- 
tančių metų be pabaigos“, todėl užraše buvo hieroglifas „be“. 
Mama supainiojo hieroglifus ir gavosi „be metų be pabaigos“. 
Mama teisinosi, kad suklydo. Kai turėjo daryti tą užrašą, jai 
labai skaudėjo galvą. Jai niekas neleido pailsėti, nors jos kraujo 
spaudimas buvo labai aukštas. Ji negalėjo paaiškinti, kodėl taip 
parašė. Ji prisipažino visuomet mylėjusi Mao. Tačiau ji buvo su- 
kritikuota savaitiniame politiniame susirinkime, kuriame tu- 
rėjo dalyvauti visi rajono žmanės. Jie ją apkaltino turėjus blogų 
ketinimų. Ir dėl to su ja esą reikia elgtis kaip su nusikaltėle. 
Mama nežinojo, kaip pasiaiškinti. Ji buvo visai pasimetusi. 

Aš parašiau mamai savikritišką kalbą. Tada man buvo dvy- 
lika. Surašiau žymias Mao citatas. Parašiau, kad Pirmininkas 
Mao mums sako, jog reikia leisti žmonėms pasitaisyti. Tik taip 
galima išmokti didžiojo komunizmo. Nekalto žmogaus pada- 
ryta klaida nėra nusikaltimas. Tačiau kai nekaltam neleidžiama 


pasitaisyti, tai jau nusikaltimas. Neklausyti Mao mokymų - tai 

yra nusikaltimas. Mama perskaitė mano raštą mokyklos susi- 
rinkime ir jai buvo atleista. Grįžusi namo ji pasakė, jog jai labai 
pasisekė, kad turi tokį protingą vaiką kaip aš. 

Tačiau kitą savaitę mama vėl įkliuvo. Ji pasišluostė užpakalį 
laikraščio skiaute, ant kurios buvo Mao nuotrauka. Tais laikais 
mes visi valėmės užpakalius laikraščiais, nes tik labai nedauge- 
lis išgalėjo nusipirkti tualetinio popieriaus. Savaitiniame rajono 
susirinkime mama pateikė gydytojo raštą. Jame buvo rašoma, 
kad to įvykio metu jai buvo labai pakilęs kraujo spaudimas. Šį- 
kart jai atleista nebuvo. Ji buvo išsiųsta perauklėjimui į batų fa- 
briką. Fabrikas gamino guminius batus. Kiekviena pora svėrė 
dešimt svarų. Jos darbas buvo nuiminėti batus nuo laikiklio. 
Aštuonias valandas per dieną. Kasdien grįžusi namo ji tiesiog 
susmukdavo. 

Įžengusi pro duris, ji iš karto klestelėdavo ant kėdės. Ir sėdė- 
davo nejudėdama, tarsi be sąmonės. Liepdavau Žiedelei paimti 
šlapią rankšluostį ir stiklainį su vandeniu, Koralė atnešdavo 
bambukinę vėduoklę, Kosmoso Užkariautojas - puodelį van- 
dens, o aš nuaudavau mamai batus. Tada ramiai palaukdavome, 
kol ji atsitokės, ir pradėdavome jai patarnauti. Mama laiminga 
šypsodavosi ir mielai atsiduodavo mūsų globai. Aš trindavau 
jai nugarą, o Žiedelė vėduodavo. Koralė mirkydavo rankšluostį 
ir perduodavo man, o Kosmoso Užkariautojas keisdavo van- 
denį. Po kiek laiko išgirsdavome tėvo žingsnius laiptinėje. Mes 
laukdavome, kol jis atidarys duris ir nutaisys pašaipią grimasą. 

Mėnesio pabaigoje mums dažnai baigdavosi maistas. Tada 
pavirsdavome badaujančiais gyvuliais. Kartą Koralė spintoje 


surado vaistų buteliuką ir iš bado sukramtė visas rožines ta- 

bletes. Tai buvo vaistai nuo vidurių užkietėjimo. Ji pagalvojo, 
kad tai saldainiai. Vaistai pakenkė jos žarnynui. Kosmoso Už- 
kariautojas rijo vaisių žieveles ir graužtukus, kuriuos rasdavo 
gatvės šiukšliadėžėse. Aš ir Žiedelė gerdavome vandenį ir lauk- 
davome, kol pasibaigs diena. 

Mama gaudavo atlyginimą penktąją mėnesio dieną. Tą die- 
ną mes jos laukdavome autobusų stotelėje. Durys atsidarydavo 
ir iš autobuso išlipdavo mama švytinčiu veidu. Mes šokdavome 
ant jos kaip beždžionės. Ji vesdavosi mus į šalimais esančią ke- 
pyklėlę, kur galėdavome valgyti po visą patiekalą. Valgydavome 
tiek, kad pilvai išsipūsdavo kaip melionai. Tomis akimirkomis 
mama jausdavosi laimingiausia moteris pasaulyje. Tai būdavo 
vienintelė diena, kai ji neatrodydavo serganti. 

Tėtis nemokėjo gaminti batų, bet vis tiek mums juos siūda- 
vo. Jo padaryti batai atrodė kaip maži laiveliai atvipusiais šo- 
nais, nes visada jis nupirkdavo padus per mažus batų aulams. 
Nepaisant to, jis tuos padus prisiūdavo prie aulų, pragręžiojęs 
skyles. Tam jis naudojo atsuktuvą. Kiekvieną sekmadienį, apsi- 
vyniojęs pirštus tvarsčiais, jis taisydavo mūsų batus, kol mes su 
Žiedele pačios neišmokome pasigaminti batų iš skudurų. 

Vieną dieną mama parsinešė daug vaistų buteliukų. Ji grįžo 
iš ligoninės. Mama sirgo tuberkulioze ir jai buvo liepta namuo- 
se nešioti apsauginę kaukę. Ji sakė, jog iš dalies džiaugiasi, kad 


susirgo, nes pagaliau ji turi laiko pabūti kartu su šeima. 
Aš tapau mūsų rajono Mao aktyviste. Atmintinai cituodavau 
Mažąją raudonąją knygą ir pelniau daug apdovanojimų įvai- 


riuose konkursuose. 

Buvau tikra operos mylėtoja. Tuo metu nebuvo daug pra- 
mogų. Jau pats žodis „pramoga buvo laikomas purvinu bur- 
žuazijos žodžiu. Tačiau opera - kas kita. Tai buvo proletariškas 
užsiėmimas. Ponia Mao, draugė Dziang Čing, pati kūrė revo- 
liucines operas. Mėgti operą ar jos nemėgti reiškė rimtą poli- 
tinį požiūrį. Tai rodė, kad esi revoliucionierius arba ne. Ope- 
ras transliavo radijas, apie jas buvo mokoma mokykloje, jas 
reklamavo apylinkės organizacijos. Dešimt metų. Tos pačios 
operos. Klausiausi jų valgydama, vaikščiodama ir miegodama. 
Jos tiesiog įaugo man į ląsteles. Terasą išpuošiau plakatais su 
mėgstamais operų herojais. Mama girdėdavo, kaip aš dainuo- 
ju naktimis sapnuodama. Ji sakydavo, kad operos mane tiesiog 
apžavėjo. Tai buvo tiesa. Be operos negalėjau praleisti nė die- 
nos. Prisiplodavau prie radijo ir stengdavausi išgirsti kiekvieną 
dainininkės kvėptelėjimą. Aš ją mėgdžiodavau. Arija vadinosi 
„Aš nebaigsiu mūšio, kol visi žvėrys nebus išnaikinti“. Ją dai- 
navo Geležinė Slyva - paauglės personažas iš operos Raudona- 
sis žibintas. Traukdavau tą ariją, kol paskausdavo balso stygos. 


Stengiausi išdainuoti visus aukščiausius tonus: 


Mano tėtis - pušis, jo valia stipri. 
Nepalenkiamos dvasios didvyris - jis tikras Komunistas. 
Aš seksiu paskui tave, 

Eisiu kartu niekada nedvejodama. 

Aukštai keliu raudonąjį žibintą, 

Kuris man rodo keltą. 

Aš eisiu su tavimi naikint žvėrių 


Savo Kartos ir ateinančiųjų... 

Atmintinai mokėjau visų operų libretus. Tai buvo operos Rau- 
donasis žibintas, Tigro kalno įveikos strategija, Ša-Dzia tvenki- 
nys, Uostas, Pergalė prieš Baltojo Tigro pulką, Raudonasis mote- 
rų būrys, Drakono upės daina. Tėtis negalėdavo pakęsti, kai aš 
klykdavau kartu su radiju. Jis man šaukdavo: 


— Ar bandai ten, virtuvėje, pasikarti? 


očiutė iš kaimo mums atvežė jauną vištą. Šią pamatęs 
kaimynystėje gyvenantis senas siuvėjas susižavėjo jos 
vešliomis tamsiai rudomis plunksnomis prie snapo. Jis pasakė: 

— Tai Karlo Markso barzda! 

Tada pavadinome vištą Didžiąja Barzda. Višta buvo sene- 
lio ir močiutės augintinė. Jie ėmė ja rūpintis, kai jai buvo vos 
dvi dienos. Močiutė jau nebeturėjo kuo ją lesinti, bet papjauti 
neprisivertė. Ji atvežė ją mums į Šanchajų ir liepė suvalgyti. Di- 
džioji Barzda dar esanti per jauna dėti kiaušinius, pasakė ji. O 
višta, kuri nededa kiaušinių, neverta nė skatiko. Didžioji Barz- 
da, išgirdusi močiutę kalbant, palenkė galvą ir sukudakavo. Jos 
skiauterė buvo degančios anglies raudonumo spalvos. 

- Ištroškinkite ją su sorgo vynu, - pasiūlė močiutė. - Nieko 
skaniau nesate ragavę. 

Mes paprašėme, kad mums leistų pasilikti Didžiąją Barzdą 
kaip augintinę, tačiau močiutė paskubomis papurtė galvą ir pa- 
sakė: 

— Suvalgykite ją. Aš alergiška vištienai. 

Tada ji pasigriebė savo krepšius ir skubiai išėjo, beveik išbė- 
go. Jos mažos kojytės vos lietė laiptus. 

Kas paskers Didžiąją Barzdą? 

— Tik ne aš, - kratėsi tėtis. - Ją pamatęs gyvą, išvis nebeno- 
riu jos valgyti... 

Tėtis įsmeigė akis į vištą. Didžioji Barzda pakraipė galvą į 
šonus, sukudakavo ir snapu pasikedeno plunksnas. Tėtis grįžo 
prie savo stalo. Didžioji Barzda sumosavo sparnais į mamos 
pusę. 

— One, ne aš, juk žinote, kad aš nieko negaliu žudyti, - pur- 
tėsi ir mama. 

Ji pažvelgė į mane. Visi vaikai pasekė jos pavyzdžiu. Aš ži- 
nojau, ką jie nori pasakyti. Tu esi drąsiausia. Tu turi būti bu- 
delis. 

Atsakiau: 

— Gerai. Didelio čia daikto. Juk esu pagaminusi puikių pa- 
tiekalų iš gyvų balandžių, krabų ir varlių. Per kelias minutes 
vištai nupešiu plunksnas - juk daug kartų maisto turguje ma- 
čiau, kaip antims nukerta galvas. 

Tada mėsininkai pakabindavo antis už kojų, palaukdavo, 
kol išbėgs visas kraujas, paskui pamerkdavo jas į verdantį van- 
denį ir ištraukę nupešdavo plunksnas. 

Seserys ir brolis linktelėjo į mano pusę. Jie niekada neabejo- 
jo mano ryžtu. Tik mama pasakė: 

- Išsinešk vištą į kiemą, kad negirdėčiau jokio triukšmo. 
Palauk, - ji truktelėjo man už rankovės. - Gal geriau paprašy- 


kim viršutinių kaimynų. 

— Kodėl? - paklausėme vienu balsu. 

— Aš nenoriu matyti, kaip mano vaikai žudo. 

Štai tokia buvo mano mama. Dėl jos mes praradome daug 
smagumo. Ji liepdavo mums paleisti pagautus paukščiukus ir 
rastus kačiukus. 

Aš ją nuraminau: 

- Viską atliksime kieme. Nebus jokio triukšmo. Ta višta 
turguje verta mažiausiai penkių juanių. Juk tai penkių dienų 
uždarbis. 

Kai paėmiau Didžiąją Barzdą už sparnų, mama nutilo. 
Višta sukudakavo garsiau ir pamėgino ištrūkti man iš rankų. 
Kosmoso Užkariautojas ją ėmė guosti: 

— Neverk, viskas ne taip jau blogai, mes siunčiame tave pas 
Karlą Marksą, kad judu galėtumėte palyginti savo barzdas. 

— Užsičiaupk, Kosmoso Užkariautojau, ir atnešk didžiąsias 
žirkles, - paliepiau. 

Prieš pat jam išeinant, višta staiga stipriai man įkirto. Di- 
džioji Barzda, višta, man įkirto. Jos snapas buvo aštrus kaip 
žirklės. Aš atleidau gniaužtus. Ji pakilo į orą ir nuplasnojo laip- 
tais žemyn. Kelis kartus atsitrenkusi į lubas, ji tėškėsi į betoni- 
nį kiemo grindinį. 

Ji - višta, vardu Didžioji Barzda, - gulėjo ten, ant betoninio 
grindinio, nukritusi ant pilvo, o vienas jos sparnas bejėgiškai 
kabojo ant šono. 

— Ko. ..ko... ko... - drebėdama ji pamėgino atsistoti. Bet 
vėl parkrito paleidusi sparną. Mes susižvalgėme tarpusavyje, 
tada vėl žvilgtelėjome į Didžiąją Barzdą. 


— Jai lūžo sparnas, - pasakė Koralė. 

Kosmoso Užkariautojas man padavė didžiąsias žirkles. Aš 
pasakiau: 

— Dabar aš negaliu jos žudyti. Ji sužeista. 

Žiedelė man pritarė: 

- Aš irgi negaliu. 

— Ir aš ne, - atitarė Koralė. 

- Nieku gyvu, - pasakė Kosmoso Užkariautojas ir pradėjo 
verkti. - Jūs visada manimi naudojatės. 

Jis nubėgo prie lango ir pakėlęs galvą sušuko: 


— Mama, jos vėl nori manimi pasinaudoti! 


Nusprendėme dar Didžiosios Barzdos nepjauti. Palauksime, 
kol sugis sparnas. Įkurdinome ją virtuvėje prie kriauklės. Lau- 
ke pririnkome sausų šiaudų. Susukome jai gūžtą. Višta tyliai 
joje atsitūpė. Ištisas valandas ją stebėjome. Ji tupėjo pasikišusi 
galvą po sparnu, o jos mažas kūnelis buvo labai karštas. Karštis 
kilo iš po plunksnų. 

- Ji turi temperatūros, - pasakė mama. - Jai uždegimas. Ką 
daryti? 

Visi susijaudinome. 

— Turiu savo antibiotikų, bet nežinau, ar... 

— Jei tinka Žmogui, tai tiks ir Didžiajai Barzdai, - pasakė 
Žiedelė. - Juk Didžioji Barzda elgiasi beveik kaip žmogus. 

- Iš tikrųjų, - pritarė Koralė glostydama vištai plunksnas. — 
Matote, ji žinojo, kad mes ruošiamės ją papjauti, todėl krito ir 
susilaužė sparną. 

Atsargiai glostėme vištą pirštų galais. Didžioji Barzda švel- 
niai į mus žvilgtelėjo: 

— Ko-ko-ko-ko. Ko-ko-ko-ko. 

— Mama, jai skauda, - pasakėme choru. - Duok jai antibio- 
tikų. 

Visi kartu laikėme vištą, o mama supylė jai į snapą šaukštelį 
antibiotikų. Koralė ir Kosmoso Užkariautojas laikė ją už kojų, 
Žiedelė ir aš - už sparnų. Didžioji Barzda elgėsi paklusniai. 
Paskui ji pridergė visą virtuvę, o kai mes pradėjome valgyti, ji 
nuėjo miegoti. Pietų valgyti negalėjome. Visa virtuvė smirdėjo 
vištos išmatomis. Didžioji Barzda užėmė visą virtuvės kampą, 
o mums beliko grūstis ant kėdžių. Valgydami visi galvojome 
apie sergančią vištą. 

— Norėčiau, kad virtuvėje būtų švaru, - tai yra, kad čia nesi- 
jaustų blogo kvapo, - pareiškė mama. - Ar girdite, ką sakau? 

Ji pažvelgė į mus. Mes tylėdami kimšome į burną ryžius. 

— Ar girdėjote, ką sakė mama? - paklausė tėtis. - Arba dar 
šįvakar išnešiu vištą lauk. 

Mes maldavome to nedaryti ir prižadėjome, kad virtuvė bus 
švari. Nuėjome pas kaimynus parsinešti pelenų. Jais apipylė- 
me Didžiosios Barzdos išmatas, tada sušlavėme viską į šiukšlių 
dėžę. Maitinome vištą vikšrais, smulkintais kaulais, ryžiais ir 
daržovėmis. Ji priaugo svorio. Jos skiauterė dar labiau paraudo- 
navo. Mes su ja kalbėdavome, dainavome jai dainas ir tikėjo- 
mės, kad greitai ji ims dėti kiaušinius. Bet ji mus nuvylė. Višta 
kasdien gražėjo, jos plunksnos ir nagai vis labiau blizgėjo, bet 
kiaušinių nebuvo. Mums nusibodo jai tarnauti. 

— Tu išvalyk, - pasakiau Žiedelei. 

Žiedelė mostelėjo į Koralę: 

— Ne, tu valyk! 

Koralė parodė pirštu į Kosmoso Užkariautoją: 

- Tu! 

Kosmoso Užkariautojas mus apskundė mamai: 

— Mama, jos ir vėl manim naudojasi! 

— Papjauk vištą! - man liepė tėtis. 

Pasakiau, kad turiu ruoštis savaitgalio egzaminui. 

- Ir mes turime mokytis, - zyzė vaikai. 

— Tuomet padarykite tai pirmadienį, - pasakė tėtis. 

— Gerai, pirmadienį, - prižadėjau aš. 

Pirmadienį vidury dienos aš pagalandau žirkles. Namuose 
nieko nebuvo. Žiūrėjau į Didžiąją Barzdą. Ji žiūrėjo į mane. At- 
rodė nerami. Višta vaikštinėjo aplink ir nerimavo kaip nieka- 
da. Ji buvo visa išraudusi. Ji atsitūpė gūžtoje, tada atsistojo, ėmė 
vaikščioti pirmyn-atgal, pirmyn-atgal. Man pasidarė smalsu. 
Prisiartinau, kad galėčiau ją geriau matyti. Jai tai nepatiko. Ji 
pasislėpė po kėde prie nutekamojo vamzdžio. Supratau, kad ji 
nori pabūti viena, bet aš nenorėjau jos palikti. Atsistojau, pa- 
galvojau, kaip galėčiau ją stebėti pati likdama nematoma. Virš 
kriauklės kabėjo veidrodis. Man kilo mintis. Užlipau ant virtu- 
vės stalo ir atsiguliau ant nugaros. Veidrodį pasukau taip, kad 
pati matyčiau Didžiąją Barzdą, o ji manęs ne. 

Po kokių penkių minučių Didžioji Barzda pakilo iš lizdo. 
Ji apsidairė tarsi norėdama įsitikinti, kad aplinkui nieko nėra. 
Tada snapu pataisė šiaudus lizde ir išskėtė kojas. Ši poza buvo 
labai juokinga - višta atrodė nei tupinti, nei stovinti. Jos uodega 
pradėjo linkti žemyn ir uždengė išeinamąją angą. Tokioje pozoje 
ji ir sustingo. Vištos kūnas išsipūtė. Jis kažką stūmė. Ar ji dėjo 

da pasislinko taip, kad veidrodyje jos nebemačiau. Nenorėjau jos 
gąsdinti ir kantriai laukiau. Po kelių minučių Didžioji Barzda vėl 
sugrįžo į ankstesnę padėtį ir pasisuko į mane taip, kad galėjau 
puikiai ją matyti. Pamačiau jos padidėjusią išeinamąją angą ir 
iš jos lendantį kažkokį balkšvai rausvą daiktą. Tai buvo kiauši- 
nis! Didžioji Barzda dar plačiau išskėtė kojas, ir pasidarė tiesiog 
purpurinė. Ji vėl grįžo į tą pačią juokingą pozą ir stūmė toliau. 
Pagaliau višta atsistojo ir aš pamačiau lizde padėtą kiaušinį. 

Nušokau nuo stalo ir atsargiai paėmiau jį iš lizdo. Kiaušinis 
buvo dar šiltas. Lukštas buvo plonytis, beveik permatomas. Ant 
jo matėsi kraujo taškeliai. Pažvelgiau į Didžiąją Barzdą. Ji dro- 
viai žvilgtelėjo į mane. Aš ją apkabinau, o ji prašneko: 

- Ko-ko-ko-lia! Ko-ko-ko-lia! — ji kudakavo garsiai, išdi- 
džiai. 

Koralė nusinešė Didžiąją Barzdą į lovą. Ji pagalvojo, kad viš- 
tai ten bus patogiau ilsėtis po tokio sunkaus gimdymo. Mes visi 
klūpojome prie lovos ir su ja kalbėjomės. Vienas kitam perda- 
vėme kiaušinį. Kosmoso Užkariautojas padavė pieštuką ir aš 
užrašiau ant kiaušinio datą. Žiedelė surado batų dėžutę ir pri- 
kišusi į ją minkštų popierių atsargiai padėjo ten kiaušinį. Dėžę 
paslėpė po lova. 

Kai grįžo tėvai, pranešėme jiems gerąją naujieną. Pasakėme, 
kad dabar, kai Didžioji Barzda pradėjo dėti kiaušinius, nebėra 
reikalo jos žudyti. Kiaušiniai buvo pats brangiausias produktas 
turguje. Tėvai sutiko, bet atsisakė valgyti Didžiosios Barzdos 
kiaušinius. Nutarėme laikyti juos svečiams. 

Dabar Didžioji Barzda tapo visų dėmesio centru. Kasdien 


po pamokų eidavome ieškoti jai kirminų. Kosmoso Užkariau- 

tojas lipdavo į medį, kad pririnktų didesnių vikšrų. Netrukus 
Didžioji Barzda pasidarė išranki maistui. Ji lesdavo tik gyvus 
vikšrus. Kas antrą dieną ji padėdavo po kiaušinį ir greitai mūsų 
batų dėžutė prisipildė. 

Tačiau geras Didžiosios Barzdos gyvenimas tęsėsi neilgai. Tą 
vasarą apylinkės Partijos komitetas pradėjo Patriotinę visuo- 
menės sveikatos kampaniją, kuri skelbė, kad visi šunys, antys 
ir vištos per tris dienas turi būti išnaikinti. Mes mėginome pa- 
slėpti Didžiąją Barzdą, tačiau negalėjome jos nutildyti kiekvieną 
kartą, kai ji padėdavo kiaušinį. Taip ji išreikšdavo savo motiniš- 
ką pasididžiavimą. Prie mūsų lauko durų pasirodė komitetas - 
grupė senų pensininkų - ir ėmė skanduoti šūkius, skatinančius 
mobilizuotis. Pradžioje apsimetėme, kad negirdime. Kai jie pri- 
artėjo ir ėmė mojuoti popierinėmis vėliavomis, mes sunerimo- 
me. Didžiąją Barzdą laikėme po langu, paslėpę po antklodėmis. 
Senieji net dusdami skandavo kimiais balsais. Jie šaukė: 

— Neauginti ančių ir vištų mieste! 

Po kiek laiko skanduotė pasikeitė į „Neauginti ančių...“, kai 
grupės vadovas - senas vyras - staiga vidury frazės pritrūkęs 
kvapo nutilo. Atsikvėpęs jis tęsė: 

— „auginti vištų mieste! 

Kitiems skanduotojams nelabai rūpėjo, ką jie sako, tad jie 
ėmė kartoti tai, ką šaukė senis prieš nutildamas: 

— Neauginti ančių! 

Seniui atgavus kvapą, visi vėl pradėjo rėkti tą, ką išgirdo iš jo: 

— Auginti vištų mieste! 

Su manimi pasišnekėti atėjo apylinkės Partijos komiteto 
pirmininkas. Jis paklausė, kodėl aš elgiuosi ne taip, kaip pri- 

dera mažajam raudonajam sargui. Jis paklausė, ar aš noriu 
ateinančiais metais būti išrinkta Ištikimąja Mao pasekėja. Su- 
pratau, ką turiu daryti. Prižadėjau papjauti Didžiąją Barzdą 
kitą rytą. Jis pasakė, kad pusę aštuonių ryto jis ateis patikrinti 
kartu su komitetu. Atėjęs jis norįs pamatyti Didžiosios Barz- 
dos galvą. 

Kaip ir reikėjo tikėtis, miegojau labai prastai. Atsikėliau auš- 
tant. Didžioji Barzda jau buvo prabudusi ir tamsoje lesė pusry- 
čius. Išgirdusi, kad aš ateinu, ji sukudakavo. Aš paėmiau žirkles 
ir pakėliau Didžiąją Barzdą už sparnų. Išsinešiau ją į kiemą. 
Mažasis Karstas jau buvo grįžusi iš maisto turgaus. Paklausiau, 
kiek dabar valandų. Ji atsakė, kad be penkių septynios. Tylo- 
mis sau kartojau: „Nieko čia labai baisaus. Didžioji Barzda juk 
tėra višta, tik gyvulys, visuomenės sveikatos priešas.“ Aš iškė- 
liau žirkles ir tuoj jas nuleidau. Užlipau į viršų paimti dubens 
kraujui supilti. Buvo po septynių penkiolika. Nulipau žemyn 
ir prisiminiau, kad dar kai ką pamiršau. Užlipau atgal ir už- 
viriau vandenį. Didžiąją Barzdą palikau lauke. Atrodė, kad jai 
ten patinka. Pasipusčiusi plunksnas, ji prakirto man riešą. Ji 
su manimi žaidė. Vėl užlipau į viršų. Vanduo jau virė. Nusi- 
nešiau karšto vandens puodą žemyn ir pastačiau šalia dubens. 
Pagriebiau Didžiąją Barzdą, bet ji, tarsi nujausdama kažką ne- 
gero, ištrūko man iš rankų. Aš ją nusivijau. Ji pritūpė priešais 
mane. Aš ją pakėliau ir jos galvą pakišau po sparnu. Tam rei- 
kėjo daug jėgos. Pradėjau pešti jai barzdą. Man rankos nutirpo. 
Bet stengiausi į tai nekreipti dėmesio. Pešiau plunksnas tol, kol 
nepasimatė Didžiosios Barzdos kaklas. Paėmiau žirkles. Man 


rankos ėmė stingti. Buvo be penkių pusė aštuonių. Ji ištraukė 

galvą iš po sparno ir pažvelgė į mane. Buvo visa išraudusi. Ji 
kovojo. Gretimoje gatvėje išgirdau mušant apylinkės komite- 
to būgnus. Vėl pakišau Didžiosios Barzdos galvą po sparnu. 
Iškėliau žirkles ir nusitaikiau į kaklą. Ji stipriai priešinosi. Jau 
buvo pusė aštuonių. Suskambėjo Vu-Li dirbtuvių skambutis ir 
į vidų pasipylė moterys. Prie įėjimo pasirodė komiteto nariai. 
Jų skandavimas aidėjo kaip besiritančios bangos. Aš čekšte- 
lėjau žirklėmis. Didžioji Barzda ištraukė galvą iš po sparno ir 
sukudakavo. Staiga iš jos iškrito kiaušinis. 

Ilgiau žiūrėti nebegalėjau. Nuleidau žirkles. Kai pagaliau 
išdrįsau pakelti akis, pamačiau, kaip Didžioji Barzda krau- 
žemyn pasilenkę pro langą. Didžioji Barzda užskrido į medį, 
beveik taip pat aukštai kaip iki mūsų lango, ir krito ant balto 
betoninio grindinio. 

Aš užbėgau į viršų. Pasakiau, kad daugiau tos vištos nepa- 
liesiu. Ir nei vienas mūsų šeimos narys to nepadarys. Didžioji 
Barzda gulėjo negyva ant betoninio grindinio šalia puodo su 
karštu vandeniu. Kažkas buvo užlipęs ant kiaušinio. Kai van- 
duo atšalo, atėjo Mažasis Karstas ir paklausė, ką ruošiuosi su ja 
daryti. Ji pasakė, kad višta suges. Maldavau, kad ji ją paimtų. 
Pasakiau, kad iš jos išeis puikus patiekalas prie vyno. Žinojau, 
kad jos tėtis ir krikštatėvis yra alkoholikai. Ji pasiėmė vištą. 

Po pietų užlipau aukštyn. Mažojo Karsto namuose vyko 
Mao seminaras. Iš Didžiosios Barzdos buvo likusi kaulų krūve- 
lė šiukšlių dėžėje. Mažasis Karstas pasakė, kad Didžioji Barzda 
buvo labai skani. 

okykloje mokėmės iš Mao raštų. Klasėje aš geriausiai 

mokėjau Kinijos komunistų partijos istoriją. Istorija 
man reiškė tik tiek, kad proletarai laimėjo kovą su priešinin- 
kais. O Vakarų istorija buvo išnaudotojiško kapitalizmo istori- 
ja. Klasėse šalia Mao portreto kabėjo Markso, Engelso, Lenino 
ir Stalino portretai. Kiekvieną rytą mes nusilenkdavome jiems, 
kaip ir Mao, linkėdami ilgo gyvenimo. Seserys nusirašinėdavo 
mano rašinėlius. Mano rašinėliai buvo vien rinktiniai šūkiai. 
Juos visada pradėdavau taip: „Rytuose pučia vėjas ir skamba 
mūšio būgnas. Kas šiuo metu pasaulyje yra apimtas baimės? 
Liaudis nebijo Amerikos imperialistų. Tai Amerikos imperia- 
listai bijo liaudies!“ Dėl šių frazių laimėjau ne vieną apdova- 
nojimą. Kosmoso Užkariautojas gerbė mane kaip burtininkę. 
Rašinėlius rašyti man buvo lengva, bet skaičiavimo skaitliukais 
konkursuose nesisekė. Broliui ir seserims kurdavau rašinėlius, 
bet man atrodė, kad su vaikais nebeturiu nieko bendro. Jau- 
čiausi suaugusi. Man trūko iššūkių. Mokykloje dieną ir naktį 
agitavau už komunizmą ir kūriau revoliuciją, ant sienų ir lentų 
rašydama šūkius. Suorganizavau klasės draugus rinkti pinigus. 
Norėjome visas surinktas monetas paaukoti badaujantiems 
Amerikos vaikams. Labai savimi didžiavomės. Buvome įsiti- 
kinę, kad didiname raudonų taškelių skaičių pasaulio žemėla- 
pyje. Kovojome už visos planetos taiką. Nebuvo nė dienos, kad 


nepasijusčiau didvyre. Aš pati buvau opera. 

Kartą buvau pakviesta dalyvauti mokyklos Revoliucinio ko- 
miteto susirinkime. 1970-aisiais, kai man buvo trylika metų. 
Su komiteto nariais, tikrais revoliucionieriais, aš tariausi, kaip 
tęsti Kultūrinę revoliuciją mūsų „Ilgosios laimės“ pradinėje 
mokykloje. Kai pakeldavau ranką norėdama pasisakyti, jau ne- 
berausdavau. Aš žinojau, apie ką kalbu. Man iš burnos liejosi 
citatos iš Liaudies dienraščio ir Raudonosios vėliavos žurnalų. 
Mano kalbos buvo kupinos aistringos ir kilnios dvasios. Aš 
jaučiausi pagerbta. Tai, kad aštuntojo dešimtmečio pradžioje 
buvau mokyklos „Mažųjų raudonųjų sargų“ vadovė, suteikė 
garbę mano šeimai. Mama labai didžiavosi mano apdovano- 
jimais, nors niekada nekabino jų ant sienos. Mano vardą nuo- 
latos kartojo mokyklos vadovybė ir mane girdavo kaip „Mao 
minčių studijų aktyvistę“, „gerąjį Mao vaiką“ ir „pirmūnę . Kai 
aš kalbėdavau per mokyklos radiją, mano seserys ir brolis sėdė- 
dami savo klasėse klausydavosi mano balso, o jų klasės draugai 


žiūrėdavo į juos su pagarba ir pavydu. 


Naujasis mokyklos Partijos sekretorius, vardu Grandinė, buvo 
Šanchajaus laivų gamyklos darbininkų atstovas. Jis buvo apie 
penkiasdešimties, liesas kaip bambuko lazdelė. Jis mane mokė 
vesti politinius susirinkimus. Grandinė mėgo kartoti: 

— Leiskime mūsų mažajam generolui visa širdimi dalyvauti 
Kultūrinėje revoliucijoje ir duokime pilnai pasireikšti „Mažųjų 
raudonųjų sargų“ iniciatyvai. 


Jis man patarė nebijoti dėl to, kad ko nors nesuprantu. 

- Turi mokytis galvoti taip, - pasakė jis, - jei Žemė nustos 
suktis, toliau suksiuosi aš. 

Sekretorius Grandinė mane pasikvietė pirmąją lapkričio sa- 
vaitę. Susijaudinęs jis pasakė, kad komitetas pagaliau demaska- 
vo slaptą liaudies priešą, amerikiečių šnipę. Jis tarė: 

— Mes sušauksime protesto mitingą, kuriame dalyvaus du 
tūkstančiai žmonių. Tu būsi mokinių atstovė ir turėsi pasakyti 
kalbą, demaskuojančią ją. 

Paklausiau, kas ji. Suraukęs antakius sekretorius ištarė var- 
dą, kuris mane šokiravo. Tai buvo mano mokytoja Rudens La- 
pai. Man pasirodė, kad sekretorių Grandinę blogai išgirdau. 
Bet jis ramiai linktelėjo galva, patvirtindamas, kad aš neapsi- 
rikau. 

Aš atsisėdau. Tiesą pasakius, susmukau ant kėdės. Mano 
kojos tiesiog sulinko. 


Rudens Lapai buvo liesa trumparegė vidutinio amžiaus mote- 
ris. Ji nešiojo tamsius akinius, kalbėjo kimiu balsu ir buvo labai 
ūmaus būdo. Ji dievino kinų kalbą, matematiką ir muziką. Pir- 
mą kartą atėjusi į klasę ji paklausė, ar kas nors žino, ką reiškia 
jos vardas Rudens Lapai. Niekas negalėjo atsakyti. Tada ji pa- 
aiškino. Ji pasakė, kad Tangų dinastijos laikais buvo sukurtas 
garsus eilėraštis apie rudens lapus. Jame aprašomas krintančių 
lapų grožis ir prasmė. Mokytoja kalbėjo, kad jei lapas nukren- 
ta pats, tai simbolizuoja pilnatvišką gyvenimą. Jo prisilietimas 
prie žemės reiškia brandaus lapo virsmą šviežiu purvu. Per Žie- 
mą jis tręšia sėklas. Jo nėštumas sutampa su ateinančiu pavasa- 


riu. Ji sakė, kad mes esame jos pavasaris. 

Mokytoja buvo labai energinga, atrodė, kad jai mokytojauti 
niekada nenusibosdavo. Jos metodika buvo unikali. Vieną aki- 
mirką ji aiškindama, kas yra begalybė, ištiesia rankas į šalis, tap- 
dama panaši į kryžių, o po minutės jau kalba stipria Hunano pro- 
vincijos tarme, pasakodama, iš kur kilęs poetas. Kartą aiškinda- 
ma man, kas yra geometrinė progresija, ji visiškai prarado balsą. 
Kai aš pagaliau supratau, ji tyliai nusijuokė kaip nebylė gestiku- 
liuodama rankomis. Padėkojau, o ji pasakė, kad labai džiaugiasi, 
jog aš taip rimtai žiūriu į mokslą. Ji mane rodė kaip pavyzdį visai 
klasei, o vėliau ir visiems kitiems mano amžiaus mokiniams. Su- 
žinojusi, jog noriu geriau išmokti kinų kalbą, ji atnešė man savo 
knygų. Ji taip elgėsi su visais mokiniais. Kai vieną kartą po pa- 
mokų stipriai lijo, ji atidavė mokiniams savo lietpaltį, guminius 
batus ir skėtį. Pati namo grįžo šlapia. Kitą dieną jai pakilo karštis, 
bet to nepaisydama ji vis tiek atėjo į mokyklą ir vedė pamokas. 
Baigdama pamoką ji ir vėl prarado balsą. Nieku gyvu negalėjau 


įsivaizduoti, kad Rudens Lapai gali būti amerikiečių šnipas. 


Tarsi perskaitęs mano mintis, sekretorius Grandinė nusišypsojo 
ir paklausė, ar aš kada nors girdėjau posakį: „Arši liepsna padaro 
auksą tobulą.“ Aš papurčiau galvą. Jis pasakė: 

- Atėjo laikas išbandyti save ir sužinoti, ar esi tikra, ar tik ka- 
binetinė revoliucionierė. 

Jis pacitavo Mao ištrauką: „Kurti revoliuciją yra ne tas pats 
kaip paruošti draugams vakarienę, ne tas pats kaip nupiešti gra- 
žų paveikslą ar siuvinėti. Tai nėra toks paprastas ir ramus užsiė- 
mimas. Tai sukilimas, kuriame viena klasė nugali kitą naudoda- 


ma stiprią jėgą. 

Man žodžiai strigo kažkur gerklėje. Tik lemenau: 

— Rudens Lapai yra mano mokytoja. 

Sekretorius Grandinė pasisiūlė padėti man išspręsti šią pro- 
blemą. Jis užsidegė cigaretę ir papasakojo pasakėčią, kuri vadi- 
nosi Vilkas avies kailyje. Jis pasakė, kad Rudens Lapai yra vilkas. 
Jis man papasakojo, kad Rudens Lapų tėvas yra Amerikos kinas, 
šiuo metu ten ir gyvenantis. Rudens Lapai gimė ir mokėsi Ame- 
rikoje. Sekretorius Grandinė pasakė: 

— Kapitalistas išsiuntė savo dukterį atgal į Kiniją tam, kad ji 
čia mokytų mūsų vaikus. Argi nematai, jog tai ir yra problema? 

Dvi valandas sekretorius Grandinė įtikinėjo mane, kad Ru- 
dens Lapai yra slapta imperialistų agentė, kuri naudoja mokslą 
kaip ginklą, kad paveiktų mūsų mąstyseną. Jis paklausė, ar aš 
galiu toleruoti tokį dalyką. 

— Žinoma, kad ne, - atsakiau. - Niekas neprivers mūsų prole- 
tarų grįžti į senąją visuomenę. 

Sekretorius Grandinė tapšnodamas man per petį pritarė: 

— Teisingai. 

Jis visą laiką Žinojęs, jog aš esu tikras Partijos aukso grūdas. 
Pakėlusi galvą į jį aš paklausiau: 

— Sekretoriau Grandine, sakykite, ką aš turiu padaryti? 

Jis atsakė: 

— Parašyk kalbą. 

Paklausiau, ką joje turiu parašyti. Jis pasakė: 

— Paskelbk liaudžiai, kaip buvo nuodijamas tavo protas. 

Atsakiau, kad ne visai suprantu, ką reiškia „nuodijamas pro- 
tas . Sekretorius Grandinė paaiškino: 


— Tu dar nesi pakankamai subrendusi, kad tą suprastum. 

Tada jis paklausė, koks žmogus, mano nuomone, yra Ru- 
dens Lapai. Aš papasakojau teisybę. 

Sekretorius Grandinė garsiai nusijuokė. Jis pasakė, kad aš 
jau tapau šnipės auka. Kad ji vos manęs nenužudė naudoda- 
masi tokiomis pat apgaulėmis kaip vilkas, kuris sudorojo avį 
nepalikdamas nė lašelio kraujo pėdsako. Jis trenkė kumščiu į 
stalą ir sušuko: 

— Tai yra puiki medžiaga diskusijoms! 

Pasijutau labai nejaukiai. Tada sekretorius Grandinė nustojo 
juoktis ir padrąsino mane: 

— Neturėtum trauktis, nors ir nesi visiškai subrendusi. 

Aš labai savimi nusivyliau. 

— Aš tau padėsiu, - pasisiūlė sekretorius Grandinė. 

Jis paklausė knygų, kurias mokytoja man skolino, pavadini- 
mų. Aš pradėjau vardinti: 

- Ką galima sugalvoti, Undinėlė ir Snieguolė. 

Jis pasiteiravo, kas tų knygų autorius. Atsakiau, kad kažkoks 
Andersenas. 

Sekretorius Grandinė staiga pakėlė ranką ir suraukė anta- 
kius. Jis pasakė: 

- Palauk! Kas tas Andersenas? 

- Tikriausiai kažkoks senas užsienietis, - atsakiau. 

— O apie ką jo pasakos? 

— Apie princus, princeses ir mažus žmogiukus. 

— Ką tas Andersenas veikia dabar? - paklausė jis. 

— Nežinau, - atsakiau. 

— Matai, kokia tu nerūpestinga! - sekretorius Grandinė vos 


nešaukė ant manęs. - Tai gali būti užsienio šnipas! 

Jis iš kišenės išsitraukė stiklinį buteliuką su vaistais ir prarijo 
kelias piliules. Paaiškino, kad tai vaistai nuo kepenų skausmo. 
Jam labai skauda kepenis, bet jis negali eiti pas gydytoją, nes 
iškart bus paguldytas į ligoninę. Skausmas didėja, bet jis negali 
sau leisti švaistyti laiko ligoninėje. 

— Kaip aš galiu nuvilti Pirmininką Mao, kuris pasitiki tokiais 
žmonėmis kaip mes - darbininkais - klase, su kuria prieš Išlais- 
vinimą buvo elgiamasi blogiau nei su kiaulėmis ir šunimis. 

Jo veidas paraudonavo. Pasiūliau jam pailsėti. Jis pamojo, 
kad tęsčiau, o pats rankomis spaudė pilvą, stengdamasis nu- 
raminti skausmą. Sekretorius Grandinė papasakojo, kad nėra 
labai išsilavinęs. Jo tėvai mirė iš bado, kai jam buvo penkeri. 
Jo brolis ir sesuo mirę nuo choleros buvo išmesti į jūrą. O jį 
pardavė vaikų pirkliui už penkiolika svarų ryžių. Paskui buvo 
įdarbintas Šanchajaus laivų fabrike, kur savininkas jį dažnai 
mušdavo. Po Išlaisvinimo sekretorius Grandinė įstojo į Partiją, 
kuri jį pasiuntė mokytis į vakarinę mokyklą. Jis pasakė: 

- Aš labai daug skolingas Partijai ir dar nesugebėjau už vis- 
ką jai atsidėkoti. 

Aš žiūrėjau į jį labai susijaudinusi. Atrodė, kad jam skauda 
vis labiau. Jis dar stipriau pirštais spaudė kepenis, bet vis tiek 
negalėjo nurimti. Jis tęsė toliau: 

— Mes suradome Rudens Lapų dienoraštį ir ten perskaitėme 
apie tave. 

— Ką... ką ji apie mane rašė? - sunerimau aš. 

Sekretorius Grandinė atsakė, jog ten buvo parašyta, kad aš 
esu viena iš nedaugelio mokytinų vaikų. Žodį „mokytinų“ Ru- 
dens Lapai parašė kabutėse. 

— Ar įsivaizduoji, ką tai gali reikšti? 

Nelaukdamas atsakymo sekretorius Grandinė pateikė savo 
išvadas: 

— Tai akivaizdžiai reiškia, kad tave būtų galima perauklėti į 
jos tipą, į jos tėvo tipą - imperialisto tipą. 

Jis pabrėžė, kad dienoraštį ji rašiusi tam, kad įrodytų savo 
amerikiečiui vadui, jog esanti puiki šnipė. 

Mano pasaulis staiga apsivertė aukštyn kojomis. Pasijutau 
labai įskaudinta ir išnaudojama. Sekretorius Grandinė paklau- 
sė, ar supratau, jog Rudens Lapai rodė mane kaip pavyzdį ki- 
tiems mokiniams tam, kad juos paveiktų. Ji siekė, kad mes visi 
išduotume komunizmą! Pajutau kaltę ir pyktį. Pažadėjau sekre- 
toriui Grandinei, kad rytoj pasakysiu kalbą. Jis man linktelėjo. 

— Partija tavimi pasitiki ir Mao tavimi labai didžiuotųsi, 
užtikrino jis. 


„Išrauk slaptą liaudies priešą - amerikiečių šnipę Rudens La- 
pus! Parodyk ją mums!“ - tokiais šūkiais minia pradėjo susi- 
rinkimą. Aš sėdėjau ant laiptų pakylos. Du tvirti vyrai atvedė 
Rudens Lapus ir pastatė ją ant scenos priešais dviejų tūkstančių 
žmonių minią, kurioje buvo jos mokiniai ir kolegos. Jos rankos 
buvo užlaužtos už nugaros. Ją sunkiai galėjai atpažinti. Pasku- 
tinį kartą mokytoją mačiau vos prieš kelias dienas, bet dabar 
ji atrodė dešimčia metų senesnė. Plaukai staiga pražilo, veidas 
prarado spalvą. Jai ant kaklo kabėjo pailga lenta su užrašu: „Ša- 
lin amerikiečių šnipę“. Vyrai privertė ją tris kartus nusilenkti 
Mao portretui. Vienas iš jų stipriai užlaužė mokytojai ranką ir 
įsakė: 

— Dabar maldauk Pirmininko Mao atleidimo! 

Rudens Lapai nesutiko kartoti jai sakomus žodžius. Vyrai 
dar stipriau užlaužė jai rankas. Mokytojos veidas persikreipė iš 
skausmo ir tik tada jos lūpos sujudėjo. Ji ištarė, kas buvo liepta, 
ir vyrai ją paleido. 

Mano burna buvo visiškai išdžiūvusi. Vos galėjau į visa tai 
žiūrėti. Virvė, įtempta sunkios lentos, buvo įsirėžusi Rudens 
Lapams į kaklą. Visiškai pamiršau, kad turiu užvesti minią šū- 
kių skanduotėms, bet sekretorius Grandinė man priminė. 

— Tegyvuoja didžioji proletarų diktatūra! - sušukau akimis 
sekdama šūkių sąrašą. 

Man darėsi vis baugiau, nes tie du vyrai stipriai lenkė Ru- 
dens Lapų galvą žemyn, o ji visais būdais stengėsi gręžtis į dan- 
gų. Mokytojos akiniai nukrito ir aš pamačiau, kaip stipriai ji 
užsimerkė. 

Sekretorius Grandinė ant jos užriko. Jam atitarė minia: 

— Prisipažink! Prisipažink! 

Sekretorius Grandinė paėmęs mikrofoną pasakė, kad liau- 
dies kantrybė baigiasi. Taip elgdamasi Rudens Lapai pati sau 
kasa duobę. 

Mokytoja tylėjo. Kai vyrai jai stipriau įspirdavo, ji pratarda- 
vo, kad neturi ką prisipažinti. Ji vis kartojo, kad yra nekalta. 

— Mūsų Partija niekada neapkaltina nekalto Žmogaus, — 
tarė sekretorius Grandinė ir pridūrė: - Partija niekada neleis 
liaudies priešui pasprukti iš proletarų diktatūros tinklo. Da- 
bar atėjo laikas viešai parodyti, kad Rudens Lapai yra nusi- 
kaltėlė. 

Jis linktelėjo man galva ir pasisukęs į minią pasakė: 

- Leiskime pasisakyti aukai! 

Aš atsistojau ir man ėmė svaigti galva. Minia pradėjo ploti. 
Akinamai švietė saulė ir labai skaudėjo akis. Akyse viskas ėmė 
lietis ir man pasirodė, kad aplink ratais skraido daugybė bičių, 
kurios ūžia kaip malūnsparniai. Minia palydėjo mane ploji- 
mais. Atsistojau scenos priekyje prie mikrofono. Prieš išsitrauk- 
dama vakar parašytą kalbą, staiga labai užsinorėjau pasišnekėti 
su tėvais. Praėjusią naktį namo nėjau, nes miegojau klasėje ant 
stalo kartu su kitais mažaisiais raudonaisiais sargais. Mes pen- 
kiese kūrėme tą pranešimą. Dabar gailėjausi, kad neparodžiau 
jo tėvams. Giliai įkvėpiau. Pirštai drebėjo ir neklausė manęs, 
kai reikėjo atversti puslapį. 

- Nebijok, mes visi su tavimi, - sušnibždėjo man sekreto- 
rius Grandinė, priėjęs pataisyti mikrofono. Šalimais jis pastatė 
puodelį vandens. Aš vienu atsikvėpimu jį visą išgėriau. Pasiju- 
tau šiek tiek geriau. Pradėjau skaityti. 

Sakiau, kad Rudens Lapai yra vilkas avies kailyje. Ištraukiau 
jos skolintas knygas ir parodžiau miniai. Bekalbėdama aš akies 
krašteliu pamačiau, kad Rudens Lapai pasuko galvą į mano 
pusę. Ji kažką murmėjo. Susijaudinau, bet skaičiau toliau. 

- Draugai, - kalbėjau, - dabar aš suprantu, kodėl Rudens 
Lapai man buvo tokia gera. Ji norėjo mane paversti šalies priešu 
ir imperialistų šunimi! 

Skaičiau toliau. 

Kai minia ėmė skanduoti kažkokius šūkius, aš vogčiomis 
žvilgtelėjau į Rudens Lapus. Ji giliai kvėpavo ir atrodė, kad tuoj 
nualps. Stovėjau, man visos galūnės atšalo, ir kai jau norėjau 


nusukti nuo jos akis, ji pagavo mano žvilgsnį. Persigandau pa- 

mačiusi, kaip ji į mane žiūri be akinių. Jos akys buvo kaip du 
stalo teniso kamuoliukai ir atrodė, kad jos tuoj tuoj iššoks iš 
akiduobių. 

Minia rėkė: 

— Prisipažink! Prisipažink! 

Rudens Lapai pradėjo lėtai kalbėti kimiu balsu. Ji pasakė, 
kad niekada nenorėjusi paversti savo mokinių šalies priešais. 
Ir pravirko. 

— Kodėl turėčiau tai daryti? - ji kartojo ir kartojo šį klausi- 
mą. Jos balsas pradėjo trūkinėti. Ji linksėdama galva dar kažką 
sakė, bet žodžių nebesigirdėjo. Mokytoja dar kartą mostelėjo 
galva tarsi tai padėtų jai ištarti, ką nori pasakyti. Ji kalbėjo, kad 
jos tėvas labai myli savo šalį ir ji dėl to čia sugrįžo mokytojauti. 
Tiek ji, tiek jos tėvas visada tikėjo mokslo galia. 

— Šnipė? Apie ką jūs kalbate? Iš kur jums į galvas šovė tokia 
mintis? - ji pažvelgė į mane. 

— Jei priešas nepasiduoda, išvirkime, iškepkime ir sudegin- 
kime jį! - suriko sekretorius Grandinė. 

Minia pritarė jam mojuodama kumščiais. Sekretorius Gran- 
dinė davė man ženklą kalbėti toliau, bet aš per daug drebėjau, 
kad galėčiau tęsti. Sekretorius Grandinė priėjo prie manęs, 
paėmė mikrofoną ir pasakė miniai, kad tai yra tikras liaudies 
priešo pasirodymas. Tai mums duoda galimybę pamatyti, koks 
klastingas gali būti priešas. Ar mes jai leisime tęsti savo juodą 
darbą ir toliau? Minia vienu balsu sušuko: 

— Ne! 

Sekretorius Grandinė liepė Rudens Lapams užsičiaupti ir 


deramai priimti revoliucinės liaudies kritiką. Rudens Lapai at- 

sakė, kad ji negali sutikti su neteisingais faktais. Ji dar pridūrė, 
kad turint blogų ketinimų negalima naudotis tokia jauna mer- 
gaite kaip aš. 

— Tu neįvertinai mūsų mažųjų raudonųjų sargų politinio są- 
moningumo, - paniekinamai nusijuokė sekretorius Grandinė. 

Mokytoja pareikalavo leisti jai su manimi pasišnekėti. Se- 
kretorius Grandinė sutiko. Jis pareiškė, kad kaip patyręs dia- 
lektinis materialistas jis puikiai suvokiąs, koks pavojingas gali 
būti blogas mokytojo pavyzdys. 


Kai minia nurimo, Rudens Lapai priklaupė, kad susirastų aki- 
nius. Juos užsidėjusi ji pradėjo manęs klausinėti. Aš persigan- 
dau. Nesitikėjau, kad ji ims taip rimtai su manimi šnekėtis. 
Mano išgąstis pavirto pykčiu. Norėjau kuo greičiau iš ten ding- 
ti. Aš surikau: 

— Kaip jūs drįstate manęs klausinėti taip, tarsi būčiau reak- 
cionierė? Praeityje manimi naudojotės tarnaudama imperia- 
listams, o dabar norite manimi prisidengti, kad išvengtumėte 
kritikos? Man būtų gėda jums pralaimėti! 

Rudens Lapai kreipėsi į mane vardu ir paklausė, ar aš iš tiesų 
tikiu, kad ji yra šalies priešas. Jei taip negalvoju, tai kas man lie- 
pė paruošti tokią kalbą. Ji pareikalavo pasakyti tiesą. Ji pridūrė, 
kad Pirmininkui Mao visada patiko sąžiningi vaikai. Mokytoja 
manęs klausinėjo lygiai tokiu pat tonu, kokiu kalbėdavo padė- 
dama man ruošti pamokas. Jos akys atkakliai ieškojo mano 
žvilgsnio. Nepajėgiau žiūrėti jai į akis. Taip mokytoja į mane 
žvelgdavo, kai man aiškindavo matematikos stebuklus; taip ji į 

pirmą vietą skaitliukų konkurse, jos akys spindėjo džiaugsmu; 
nos susirinkimo aš nesuvokiau, ką šie dalykai man iš tikrųjų 
reiškia, o tądien aš visa tai amžiams praradau. 

Girdėjau, kaip ant manęs šaukia žmonės. Mano galva vir- 
te virė. Rudens Lapų akys iš po storų stiklų dabar atrodė tarsi 
ugnimi plieskiantys šautuvo vamzdžiai. 

— Būk sąžininga! - jos kimus balsas pasiekė aukščiausią 
toną. 

Atsigręžiau į sekretorių Grandinę. Jis man linktelėjo tarsi 
sakydamas: „Ar ruošiesi pasiduoti priešui?“ Jis paniekinamai 
nusišypsojo ir tarė: į 

— Prisimink gyvatę. 

Taip, prisiminiau, gyvatė. Tai buvo pasakojimas iš Mao kny- 
gos. Vieną šaltą dieną valstietis rado ant kelio gulinčią sušalu- 
sią gyvatę. Jis gyvenime nebuvo regėjęs gyvatės gražesne oda 
už šios. Valstiečiui pagailo gyvatės ir jis nusprendė ją išgelbėti. 
Jis įsidėjo ją į užantį, kad sušildytų savo kūnu. Gyvatė greitai 
prabudo ir pasijuto alkana. Tada ji įkando savo gelbėtojui. Vals- 
tietis numirė. 

— Mūsų Pirmininkas nori pamokyti, jog su savo priešais 
mes turime elgtis žiauriai, be jokio gailesčio, - pasakė sekreto- 
rius Grandinė, baigdamas pasakoti šią istoriją. 

Pažvelgiau į sienos dydžio Mao portretą, kabantį scenos 
gale. Pirmininko akys atrodė kaip du siūbuojantys žibintai. Jos 
man priminė mano pareigą. Turiu kovoti su kiekvienu, kuris 
išdrįsta prieštarauti Mao mokymui. Skanduojami šūkiai mane 


dar labiau padrąsino. 

— Išreikšk savo poziciją, - drąsino mane sekretorius Gran- 
dinė, perduodamas man mikrofoną. 

Nežinau, kodėl pravirkau. Paėmusi mikrofoną išgirdau save 
šaukiantis tėvų. Išlemenau: 

— Mama, tėti, kur jūs? 

Minia piktai mojavo kumščiais ir šaukė: 

— Šalin! Šalin! Šalin! 

Aš taip bijojau prarasti sekretoriaus Grandinės pasitikėjimą, 
taip bijojau, kad nepajėgsiu demaskuoti Rudens Lapų. Pagaliau 
sutelkiau visas jėgas ir su ašaromis isteriškai užrikau ant mo- 
kytojos: 

— Taip, taip, aš tikiu, kad jūs mane nuodijote! Aš tikiu, kad 
esate tikras priešas! Jūsų purvini triukai daugiau niekada ma- 
nęs nebepaveiks! Jei ir vėl mėginsite mane apkvailinti, aš jus 


užčiaupsiu! Aš adata susiūsiu jums lūpas! 


Man niekada nebuvo atleista. Net ir po daugiau kaip dvidešim- 
ties metų. Net ir pasibaigus revoliucijai. Po to, kai maldavau 
atleidimo, išgirdau pažįstamą kimų balsą: 

- Labai gaila, bet jūsų neprisimenu. Jūs niekada nebuvote 
mano mokinė. 

To susirinkimo metu sužinojau, ką reiškia žodžiai „išdavys- 
tė ir „bausmė . Iš tikrųjų, tada buvau labai jauna, nors, kita 
vertus, niekas nėra per jaunas būti niekšu. Kai Žiedelė, Koralė ir 
Kosmoso Užkariautojas papasakojo tėvams apie tą susirinkimą, 
tėvai pasibaisėjo. Jie grasino, kad išsižadės manęs. Mama tarė: 

— Aš taip pat esu mokytoja. Kaip tau patiktų, jei mano mo- 


kinys taip pasielgtų su manimi? 

Šešias valandas mūsų namų durys man buvo užrakintos. 
Mama sakė, kad jai gėda būti mano motina. 

Mama man įsakė tūkstantį kartų perrašyti seną Konfuci- 
jaus laikų pamokymą. Jis skambėjo taip: „Nesielk su kitais taip, 
kaip pats nenorėtum, kad būtų elgiamasi su tavimi. Mama lie- 
pė perrašyti šią citatą ant ryžių popieriaus teptuku ir rašalu. Ji 
perspėjo: 

— Įsikalk šį posakį į galvą visiems laikams. Jei kada nors nu- 


sižengsi šiam priesakui, aš išsižadėsiu tavęs kaip dukters. 


ai man suėjo septyniolika, mano gyvenimas visiškai pa- 
K sikeitė. Mokyklos direktoriaus pavaduotojas, pasišnekėjęs 
su daugeliu kitų mokinių, pokalbiui pasikvietė ir mane. Jis man 
priminė, kad esu mokinių vadovė ir pavyzdys visiems abituri- 
entams. Taisyklės čia buvo tokios pat griežtos kaip matemati- 
koje. Jis man pasakė, kad priklausau vienai kategorijai. Tų, ku- 
rie turi tapti valstiečiais. Ir tai neginčijamas nutarimas. Pekino 
politika yra šventas nurodymas. Ji yra visuotinai priimtina. O 
mano pareiga - paklusti. Jis kalbėjo, kad į kaimą dirbti išsiun- 
tė ir savo keturis vaikus, ir labai jais didžiuojasi. Kolūkiuose 
jau dirba dvidešimt milijonų kinų. Jis prišnekėjo dar daug ko. 
Daug abstrakčių žodžių. Žodžių, kurie skambėjo kaip dainos. 
Jis pasakė, kad kai žmogus meta iššūkį dangui, tai jam suteikia 


pasitenkinimą; kai žmogus meta iššūkį žemei, jis taip pat pati- 

ria pasitenkinimą; o kai žmogus meta iššūkį sau lygiam, tai jam 
suteikia didžiausią pasitenkinimą. Jis pacitavo Mao eilėraštį. Jis 
kalbėjo, kad tikra komunistė turi džiaugtis gavusi iššūkį ir pri- 
imti jį oriai. Man buvo septyniolika. Aš jaučiausi įkvėpta. Troš- 


kau pasišvęsti kilniam tikslui. Norėjau sunkiai dirbti. 


Klausiausi aplinkinių istorijų. Mūsų kaimynas atsiuntė laišką 
iš kaimo. Jis pasakojo, jog darbe specialiai plaktuku susimušė 
sąvo pirštą tam, kad dėl traumos galėtų prašytis parsiunčiamas 
namo. Mažojo Karsto vyresnioji sesuo buvo išvykusi prie šiau- 
rinės šalies sienos ir rašė, kad jos kambario draugė buvo nušau- 
ta pasienyje kaip išdavikė, nes ji mėgino pabėgti į SSRS. Mano 
pusbrolis, kuris buvo išvykęs į Vidurio Mongoliją, pranešė, kad 
jo artimas draugas žuvo kalnuose gesindamas gaisrą. Jis buvo 
pagerbtas kaip didvyris, nes paaukodamas savo gyvybę išgel- 
bėjo kaimo grūdų sandėlį. Pusbrolis rašė, kad šio didvyrio dėka 
jis supratęs tikrąją savo gyvenimo prasmę ir nusprendęs visą 
savo likusį gyvenimą praleisti ant arklio Mongolijoje, sekda- 
mas didvyrio pavyzdžiu. 

Girdėjau gandų, kad pietvakarinėje provincijoje Li dukterį 
išprievartavo kaimo viršininkas; Jangų sūnus buvo pagerbtas, 
nes užmušė mešką, kuri sudraskė jo bendradarbį šiaurinio ko- 
lūkio miškuose. Tos šeimos buvo labai nepatenkintos. Gautas 
naujienas jos pranešė vietiniams Partijos administratoriams. 
Žmonės rodė vaikų atsiųstus laiškus, tačiau jiems buvo liep- 
ta netikėti tokiomis baisiomis melagystėmis. Jas esą sukūrė 
priešai, baimindamiesi, kad revoliucija augs ir plis. Partijos 


vadovybė rodė žmonėms nuotraukas iš tų vietų, kur išvykę jų 

vaikai. Tose nuotraukose matėsi klestintis kraštas. Žmonės tuo 
patikėjo ir nusiramino. Viršutiniai kaimynai į kaimą išleido 
savo antrą ir trečią vaiką. Mažojo Karsto tėvai buvo pagerbti ir 
apdovanoti pažymėjimais bei raudonomis popierinėmis gėlė- 
mis už tai, kad jie į kaimą išsiuntė tris vaikus. Jų durys ir sienos 


buvo apklijuotos plakato dydžio sveikinimais. 


Pagaliau ir mano vardas pasirodė šlovingajame mokyklos rau- 
donajame sąraše - buvau paskirta į „Raudonosios ugnies“ ko- 
lūkį Rytų Kinijos jūros pakrantėje. Kitą dieną man buvo liepta 
savivaldybėje išsiregistruoti iš gyvenamosios vietos Šanchajuje. 

Buvo šalta popietė. Savivaldybės pastate nedegė šviesos. 
Darbuotojai dirbo prieblandoje. Taigi prieblandoje prasidėjo ir 
mano didvyriška kelionė. Tarnautojas man atidavė šeimos gy- 
venamosios vietos registracijos knygelę. Mano vardas buvo už- 
teptas raudonu antspaudu. Raudonu antspaudu - valdžios sim- 
boliu. Vakarop jaučiausi, lyg būčiau ant uolos padėtas kiaušinis. 
Galbūt man priešaky tikrasis gimimas, o gal mane sutrins koks 
nors nepažįstamas padaras. Tą akimirką supratau, jog viskas 
toli gražu ne taip paprasta, kaip dainuoti „Eisiu ten, kur rodys 
Pirmininko Mao pirštas“. Prisiminiau, kaip aš dainuodavau šią 
dainą. Iki tos dienos aš nesuvokiau, ką dainavau. 

Sėdėjau tamsoje. Su manimi buvo visa šeima. Ir ta diena 


atėjo. 

974-ųjų balandžio 15 dieną šeima atlydėjo mane į Liaudies 
|| aikštę. Aikštės viduryje stovėjo dešimt didelių sunkveži- 
mių. Ant kiekvieno sunkvežimio šono buvo užkabinta rau- 
dona vėliava su auksiniais hieroglifais išpieštu užrašu: „Rau- 
donosios ugnies“ kolūkis. Vėliavos plaikstėsi vėjyje; jų spalva 
buvo panaši į šviežio kraujo spalvą. 

Užsiregistravau. Mane pasveikino apie dvidešimt penkerių 
metų amžiaus moteris trumpai kirptais plaukais ir pusmėnu- 
lio formos akimis. Ji buvo maloni. Prisistatė kaip draugė Lu. 
Ji vis kartojo sveikinimą, o paskui pasilenkusi prie manęs pa- 
sakė: 

— Turi didžiuotis savimi! 

Ji nusišypsojo. Akių pusmėnuliai pavirto į jaunus mėnu- 
lius. Ji paspaudė man ranką ir prie palaidinės prisegė raudoną 
popierinę gėlę. Tada šypsodamasi tarė: 

- Dabar mes esame viena šeima. 

Aš įlipau į sunkvežimį, kur dar buvo vietos. Tėtis padavė 
lagaminus. Atrodė, kad mamai bloga. Žiedelė ir Koralė pri- 

laikė ją už rankų. Kosmoso Užkariautojas žvelgė į mane giliai 
įdubusiomis ir sumaišties pilnomis akimis. Tėtis man pamoja- 
vo ir išspaudė šypseną. 

— Na, važiuok iš čia, - pasakė jis, veltui mėgindamas pajuo- 
kauti. 

Visi šeimos nariai stovėjo priešais mane, tarsi pozuodami 
liūdnai nuotraukai. Tai buvo gedulo nuotrauka, įamžinusi aki- 
mirką, po kurios viskas bus jau kitaip. Manęs toje nuotraukoje 
nebuvo. 

Norėjau, kad namiškiai greičiau mane paliktų, nes kuo il- 
giau jie stovėjo, tuo man darėsi sunkiau. Bet aš nesugebėjau 
nieko pasakyti. Man buvo pernelyg liūdna, kad galėčiau ką 
nors ištarti. Tačiau man buvo septyniolika. Jaučiausi drąsi. Pa- 
sisukau vėjo kryptimi ir ištariau savo ateičiai: 

— Dabar aš pasiruošusi. Išbandyk mane! 

Kai sunkvežimiai pajudėjo, minia sudejavo. Tėvai nenorėjo 
paleisti vaikų rankų. Aš nusisukau. Galvojau apie savo didvy- 
rišką praeitį, apie tai, kaip visuomet džiaugiausi, jog esu pasi- 
šventusi revoliucionierė. Prisiverčiau didžiuotis savimi, nes tai 
padėjo jaustis bent šiek tiek geriau. Draugė Lu pamatė, kad aš 
nepamojavau savo šeimai. Ji priėjo ir pasakė man: 

— Tu stipri. 

Tada ji liepė mums sudainuoti Mao citatų dainą, kurią pati 
užvedė: „Pirmyn į kaimą, pirmyn į frontą, pirmyn į ten, kur 
mūsų šaliai mes reikalingi labiausiai... 

Pradėjome dainuoti kartu su Lu. Mūsų balsai skambėjo sil- 
pnai ir sausai, tai buvo panašu į senų sergančių kolūkio kar- 


vių mykimą. Lu stipriai sumojavo rankomis, norėdama įkvėpti 

mus dainuoti greičiau. Žmonės nekreipė į ją dėmesio. Tą aki- 
mirką mane užplūdo prisiminimai. Mano jaunystė ėmė blėsti. 
Žiūrėjau į savo tėvus, jie, stovėdami ant krūtinėmis nusvirusio- 
mis galvomis, atrodė kaip sušalę baklažanai. Ašaros man tem- 
dė akis. Garsiai dainavau. Rėkiau. Lu sušnibždėjo man į ausį: 

— Kokia tu stipri! Šaunuolė! 

Rankose ji laikė „Raudonosios ugnies“ kolūkio vėliavą. Sun- 
kvežimiai įsibėgėjo ir jau švilpė prieš vėją. Šanchajus ištirpo 
sukilusiose dulkėse. 

Sunkvežimyje niekas nesikalbėjo. Visi sėdėjo šalia savo laga- 
minų ir klausėsi vėjo riaumojimo. Jautėmės, tarsi gedėtume. Po 
poros valandų danguje sužibo žvaigždės. Pradėjau ilgėtis tėčio. 
Prisiminiau, kaip vieną naktį jis ištraukė mane, Žiedelę, Kora- 
lę ir Kosmoso Užkariautoją iš lovų, norėdamas mums parodyti 
Paukščių Taką ir kitas Žvaigždes. Jis troško, kad užaugę taptume 
astronomais. Tai buvo jo paties neišsipildžiusi svajonė. Dangus 
tada buvo toks pat aiškus kaip ir šiąnakt, su Paukščių Taku, Jupi- 
teriu, Marsu, Venera ir skriejančiu dirbtiniu Žemės palydovu... 


Dar snūduriuodama užuodžiau Rytų Kinijos jūrą. Lu pasakė, 
kad mes atvykome į „Raudonosios ugnies“ kolūkį. Buvo vėlyva 
popietė. Aplink driekėsi ištisa nendrių jūra. Sunkvežimiai iš- 
važinėjo į skirtingas puses. Mūsų sunkvežimis įropojo į pievą 
kaip mažas voriukas. Dangus atrodė niūrus ir žemas. Toks že- 
mas, kaip ranka pasiekiamos lubos. 

Kai išlipau, dilgčiojo kojas. Abiejose pusėse stovėjo stačia- 
kampio formos pilkų plytų barakai. Tarp jų buvo ilga bendro 


naudojimosi kriauklė su daug čiaupų. Mačiau iš barakų išei- 

nančius ir ten įeinančius žmones. Pavargusius, nuobodžiaujan- 
čius, dulkinais drabužiais ir riebaluotais plaukais. Jie nekreipė į 
mus jokio dėmesio. 

Traukdama savo lagaminus iš sunkvežimio išgirdau šūksnį: 

— Išsirikiuot! Ateina vadas! 

Vadas? Ar aš karinėje stovykloje? Sumišusi pažvelgiau į Lu, 
kuri įsitempusi žiūrėjo į rytus. Jos šypsena buvo dingusi. Ji at- 
rodė labai griežta. Pažvelgiau į laukus, kur ji žiūrėjo. Horizonte 


pasimatė mažas siluetas. 


Ji buvo aukšta, atletiškai sudėta, žengė valdingai. Buvo apsivil- 
kusi seną nuo skalbimo išblukusią Liaudies išlaisvinimo armi- 
jos uniformą, jos liemenį juosė trijų colių pločio diržas. Plaukai 
buvo supinti į dvi trumpas storas kasas. Ji atrodė kaip nugalė- 
toja. 

Sustojusi už kelių pėdų nuo mūsų, ji nusišypsojo ir pradėjo 
mus vieną po kito apžiūrinėti. Iš jos gilių ugningų akių tryško 
liūto energija. Jos oda buvo nugairinta vėjo, ji turėjo vešlius an- 
takius, pakumpusią nosį, išsikišusius skruostikaulius ir putlias 
vandens riešuto formos lūpas. Pečiai buvo platūs kaip senovės 
kariuomenės vado. Ji buvo basa. Iki pusės atraitotomis ranko- 
vėmis ir klešnėmis. Stovėjo rankomis įsirėmusi į šonus. Kai pa- 
žvelgė į mane, kažkodėl sudrebėjau. Ji nudegino mane savo akių 
saule. Pasijutau nuoga. 

Ji pradėjo kalbėti. Bet žodžių nebuvo įmanoma girdėti. Žmo- 
nės nutilo ir tada pasigirdo jos šnabždantis balsas: 

— Nauji kariai, sveiki atvykę į „Raudonosios ugnies“ kolūkį! 


Sveikinu jus, įsiliejusius, - ji atsikrenkštė ir spjaute išspjovė Žo- 

džius, - įsiliejusius į mūsų gretas: jūs - mūsų šviežias kraujas! 

Ji pagyrė mus už tai, kad išsiveržėme iš savo mažų rūpes- 
čių pasaulio ir tapome tokio didelio masto operacijos dalimi. Ji 
pasakė, kad mes ką tik žengėme savo pirmąjį žingsnį Ilgajame 
žygyje. Staiga pakėlusi balsą ji pridūrė, kad nori prisistatyti. 

— Mano vardas Jan Šeng. „Jan“ reiškia discipliną, o „Šeng“ - 
pergalę. Galite mane vadinti Jan. Esu Partijos sekretorė ir šios 
bendrovės viršininkė. Bendrovės, kuri kuria stulbinančius po- 
kyčius. 

Ji vėl pritildė balsą ir pradėjo kalbėti pašnibždomis. Ji pa- 
sakė, kad tokia proga nenori daug kalbėti. Bet yra dar vienas 
dalykas, kurį būtina paminėti. Ji suriko: 

— Nebandykite šikti man į veidą! Nei vienas nedrįskite nu- 
vilti šlovingosios pažangiosios Septintosios bendrovės, kuri yra 
pavyzdys visai „Raudonosios ugnies“ kolūkio armijai! 

Ji paklausė, ar mes ją supratome, ir mes išsigandę atsakėme: 

— Taip! 

Ranka mojuodama po nosimi, tarsi norėtų nuvaikyti blogą 
kvapą, ji dar paklausė, ar mes nebenorime būti tokiais silpnais, 
kokie buvome iki šiol. Ji dar kartą pakartojo klausimą ir norėjo 
išgirsti mūsų kareivišką atsakymą: Taip! Ir mes visi entuziastin- 
gai šūktelėjome vienu balsu. 

Ji pasakė: 

— Taip daug geriau, - ir nusišypsojo. Jos šypsena buvo užkre- 
čiama. Tačiau po kelių sekundžių ji išnyko. Surimtėjusi ji pridū- 
rė, kad visame kolūkyje yra trylika tūkstančių narių, o mūsų 
bendrovėje - keturi šimtai. Ji tikisi, jog kiekvienas iš mūsų bus 


kaip varžtelis didelėje revoliucijos mašinoje. 

— Būkite žvalūs ir nesustokite. Bėkite, bėkite ir bėkite, nes 
jei sustosite, - ji kalbėjo, - imsite rūdyti. 

Ji liepė mums įsidėmėti, jog būsime treniruojami kaip tikri 
kareiviai, nors ir negausime oficialių uniformų. Ji pabrėžė: 

— Aš niekada nešneku nesąmonių. Niekada. 

Šis sakinys man įstrigo ilgam, nes ji tai pasakė kaip tikra 
storžievė. 

Kai Jan pranešė, kad esame laisvi, niekas nepajudėjo, tarsi 
visi būtų suparalyžiuoti nuo šoko. Lu mostelėjo ranka į Jan. Ji 
žengė žingsnį atgal ir pristatė Lu kaip savo pavaduotoją. 

Lu dar norėjo pasakyti keletą dalykų. Ji ėmė žygiuoti palei iš- 
sirikiavusias mūsų eiles. Prieš pradėdama kalbėti ji plačiai nusi- 
šypsojo. Paskui šaltu tonu išrėžė, kad nors ir naujai paskirta į šį 
būrį, ji jau seniai esanti Komunistų partijos šeimos narė. Ji ėmė 
pasakoti Komunistų partijos istoriją, kuri prasidėjo pirmuoju 
susirinkimu mažame laivelyje prie Šanchajaus. Ji kalbėjo ir kal- 


bėjo, kol nusileido saulė ir mus užklojo besileidžiantis rūkas. 


Buvau apgyvendinta trečiajame name, kuriame gyveno mote- 
rys. Kambarys buvo apie devynių pėdų pločio ir keturiolikos 
pėdų ilgio. Jame stovėjo keturios dviaukštės lovos. Ten gyve- 
nome septyniese. Vienintelė privati vieta buvo ant bambukinių 
lazdelių pakabintas tinklas nuo uodų. Grindys buvo suplūkta 
žemė. 

Kitą dieną turėjome eiti dirbti į ryžių laukus. Aš labai bijojau 
purviname vandenyje plaukiojančių dėlių. Šalia manęs dirbo 
mergina vardu Atžalėlė. Jai į koją įsisiurbė dėlė. Kai ji pamėgi- 
no ją ištraukti, dėlė įlindo giliau. Netrukus ji pradingo po oda, 

palikdama tik juodą dėmelę paviršiuje. Mergina išsigandusi su- 
šuko. Į pagalbą pakviečiau patyrusią kareivę vardu Orchidėja. 
Ji patapšnojo per odą virš dėlės galvos ir dėlė išlindo. Atžalėlė 


buvo labai dėkinga man už pagalbą ir mudvi susidraugavome. 


tžalėlei buvo aštuoniolika. Jos lova stovėjo šalia manosios. 
Ą Jos oda buvo tokia balta, kad neįdegdavo ir visą dieną bū- 
nant saulėkaitoje. Ji turėjo plonus ir gražius pirštus. Kiaulių 
mėšlą vartė taip, tarsi dėliotų papuošalus. Vaikščiojo ji grakš- 
čiai, siūbuodama kaip gluosnio šakelė vėjyje. Jai ant nugaros 
krito ilgos kasos. Kalbėdama ji nuleisdavo akis. Buvo labai dro- 
vi. Bet mėgo dainuoti. Ji man pasakojo, kad jos senelė, kuri ją 
užaugino, iki Kultūrinės revoliucijos buvusi operos daininin- 
kė. Atžalėlė paveldėjo senelės balsą. Jos tėvai buvo išsiųsti dirbti 
į tolimus naftos gręžinius, nes jie buvo inteligentai. Jie grįždavo 
namo kartą į metus, Naujųjų metų išvakarėse. Ji savo tėvų ge- 
rai nepažinojo, bet mokėjo visas senąsias operas, tik niekada jų 
nedainuodavo viešai. Publikai ji dainavo „Mano Tėvynę“, kuri 
po Išlaisvinimo tapo populiaria daina. Atžalėlės balsas buvo 
viso būrio pasididžiavimas. Jis mums padėjo ištverti sunkias 
darbo dienas, kai reikėdavo keltis penktą valandą ryto ir dirbti 
laukuose iki devintos vakaro. 
Ji buvo drąsi. Nebijojo būti graži. Ji susirišdavo kasas spalvo- 


tomis juostelėmis, o mes nešiojome tik rudas gumeles. Jos mo- 

teriškumas mus stulbino. Aš ją stebėjau ir jaučiau, kad jos drąsa 
pavojinga. Anksčiau buvau „Raudonųjų sargų vadovė. Gerai 
žinojau taisykles. Suvokiau, kokia nežymi riba skiria teisingą 
elgesį nuo neteisingo. Stebėjau Atžalėlę. Jos grožį. Pati norėjau 
kasdien rištis kasas spalvotomis juostelėmis, bet neturėjau drą- 
sos nepaisyti taisyklių. Visada buvau gera. 

Turiu pripažinti, kad Atžalėlė buvo tikrai puiki. Bet aš, kaip 
ir visos kitos merginos, sakėme, kad ji negraži. Į plaukus rišda- 
vomės tik rudas gumeles. Purvo spalvos, kiaulės mėšlo spalvos, 
mūsų proto spalvos. Nes mes tikėjome, kad tikrai komunistei 
neturi rūpėti išvaizda. Tikra komunistė privalo rūpintis tik savo 
sielos grožiu. Atžalėlė su niekuo niekada nesiginčijo. Jai nerū- 
pėjo, ką mes sakome. Ji tik šypsodavosi. Ir nuleidusi akis žiūrė- 
davo į grindis. Ji iš širdies šypsodavosi pati sau, savo spalvotoms 
juostelėms ir buvo viskuo patenkinta. Nepaisydama nuovargio 
Atžalėlė kasdien keturiasdešimt penkias minutes kulniuodavo 
iki karšto vandens punkto, kad parsineštų vandens nusiprausti. 
Ji kantriai ir guviai plaudavosi purvą iš panagių. Ji prausdavosi 
kiekvieną vakarą, o aš tuo tarpu stebėdavau ją drybsodama savo 
gulte, ant šlaunų pasidėjusi į žvėries letenas panašias rankas. 

Atžalėlė didžiuodamasi man rodė savo gražius apatinius, 
kuriuos pati pasisiuvo iš atraižų ir išsisiuvinėjo gėlytėmis, lape- 
liais ir paukščiukais. Šalia mažo langelio tarp lovų ji pakabino 
virvę ir ant jos džiaudavo savo apatinius. Mūsų plikame kam- 
baryje tie apatiniai atrodė kaip meno galerija. 

Atžalėlė mane erzino. Kaip ir visą kambarį, būrį ir ben- 
drovę. Ji traukdavo visų akis. Ir mes nepajėgėme į ją nežiūrėti. 


Netikėliai negalėjo atplėšti akių nuo tos buržuazinio masalo 

kupinos būtybės. Aš niekinau savo troškimą demonstruoti jau- 
nystę. Šimtus kartų sau kartojau, kad tai bjaurus geismas. Man 
buvo septyniolika su puse. Aš žavėjausi Atžalėlės drąsa. Ji ne- 
bijojo persisiūti mums išduotus rūbus. Susisiaurino palaidinę 
per liemenį ir persisiuvo kelnes, kad kojos atrodytų ilgesnės. 
Ji nesigėdijo savo putlių krūtų. Pavakariais ji tiesia nugara ir 
pakelta krūtine nešdavosi du karšto vandens konteinerius. Į 
kambarį įeidavo dainuodama. Jai už nugaros mėlynuodavo so- 
drus dangus. Kareiviai - pusiau žmonės, pusiau beždžionės — 
spoksodavo jai pavymui. Ji buvo kolūkio vakaro Venera. Aš jai 
pavydėjau ir ją dievinau. Birželio mėnesį ji išdrįso vaikščioti be 
liemenėlės. Ir aš ėmiau nekęsti savosios, kai pamačiau ją artė- 
jančią šokčiojančiomis krūtimis. Atžalėlė mane dar nepražydė- 


jusią privertė pasijusti nuvytusia. 


Dienos buvo ilgos, labai ilgos. Darbas atrodė niekada nesibai- 
giantis. Nuo penkių ryto mes skindavome aliejinius augalus. 
Kai guldydavau juos ant žemės, į užantį ir batus byrėdavo juo- 
dos sėklos. Net nenusibraukdavau lašančio ir akis griaužiančio 
prakaito. Neturėjau tam laiko. Mūsų būrys buvo greičiausias 
bendrovėje. Mes lėkėme į priekį kaip strėlės. Dirbdavome lauke 
išsidėstę laiptų formos įstrižaine. Plušome tiesiog paskęsdami 
augalų jūroje. Beveik neištiesdavome nugarų. Neturėjome tam 
laiko. O Atžalėlė laikas nuo laiko atsitiesdavo. Tai mus erzino. Į 
jos pusę skriedavo nedraugiški komentarai. Šaukdavome: 

— Gėda tinginiams! 

Ir nesustodavome, kol Atžalėlė vėl nepalinkdavo. Taip elg- 


davomės su visais išskyrus Jan. Ji buvo raitelis. O mes - jos 

arkliai. Jai nereikėjo mūsų plakti, kad judėtume. Kai ji eidavo 
pro šalį tikrindama atliktą darbą, ant savo nugarų jutome šal- 
tą botago kirtį. Tik stebėdavau, kaip šalimais prašmėžuoja jos 
kojos. Pakelti galvos nedrįsdavau. Visą dėmesį nukreipdavau į 
savo dirbančias rankas. Ji sustodavo ir žiūrėdavo, kaip aš dirbu. 
Stengiausi augalus pjauti ir krauti tvarkingai. Saugodavau, kad 


juodosios sėklos nebyrėtų. Kai ji nueidavo, atsikvėpdavau. 


Kažkas pavogė pačius gražiausius ranka siuvinėtus Atžalėlės 
apatinius. Vagystė buvo laikoma ideologiniu nusikaltimu. Ben- 
drovės Partijos komitetas sušaukė susirinkimą. Jis vyko valgy- 
kloje. Ant mažų medinių kėdučių susėdo keturi šimtai žmonių. 
Eilėmis. Jan pranešė apie vagystę. Niekas neprisipažino. Lu pa- 
sipiktino. Ji sakė negalinti pakęsti tokio elgesio. Ji kalbėjo, jog 
mums visiems daro gėdą tai, kad vagiami tokie daiktai. Partija 
turėtų pradėti politinę kampaniją, kad tokie dalykai daugiau 
nebepasikartotų. Jos nuomone, tai daugiau bendrovės vyres- 
niųjų, o ne kareivių kaltė. Jan atsistojo. Ji prisipažino, kad buvo 
pernelyg atlaidi savo kareivių ydoms. Už tai atsiprašė Partijos. 
Paskui ji sukritikavo Atžalėlę už tuštybę. Liepė jai atlikti išpa- 
žintį. Ji prisakė Atžalėlei daugiau nekabinti apatinių prie lango. 


Vakare Atžalėlė valėsi nagus. Stengėsi nutrinti nuo jų prikepusį 
rudą purvą. Tam ji naudojo dantų šepetėlį. Aš gulėjau pasirė- 
musi rankomis. Stebėjausi jos kantrybe. Atžalėlė pasakė, kad 


nusivylė Jan. 

— Galvojau, kad Jan žmoniškesnė negu Lu, - tarė ji. - Lu yra 
šuva. Iš jos ir nesitikėjau, kad staiga parodys dramblio iltis. Bet 
Jan turi būti dramblys. Jai privalu turėti dramblio kaulo iltis, o 
ne pjūklo dantis. 

Nieko jai neatsakiau. Man buvo sunku ką nors pasakyti apie 
Jan. Pati nesuvokiau, kaip tapau jos gerbėja. Kaip ir daugelis 
kitų, stodavau jos pusėn tiesiog automatiškai. Laukuose per 
pertraukėles mes klausydavome legendų apie Jan. Iš Orchidėjos 
sužinojau, kad Jan įstojo į Komunistų partiją būdama aštuo- 
niolikos. Kai ji prieš penkerius metus atvyko į „Raudonosios 
ugnies kolūkį, žemė čia buvo visiškai nualinta. Ji vadovavo 
dvidešimties „Raudonųjų sargų“ būriui, kuris ėmė tą žemę arti. 
Tarp jų buvo ir Orchidėja. Jan pasižymėjo savo geležiniais pe- 
čiais. Kasant melioracijos kanalus, reikėjo nešioti purvą, ir ji 
ant pečių užsidėjusi neštuvus su konteineriais, sveriančiais virš 
160 svarų, per dieną suvaikščiodavo dvidešimt pusės mylios 
Žygių. Jai pečiai išputo kaip garinta duona. Bet ji tampė neštu- 
vus ir toliau. Medinė rankena trynė kraujuojančius pečius. Bet 
ji tikėjo valios jėga. Po metų pūslės buvo nykščio dydžio. Bet 
ji tapo visos bendrovės svorio kilnojimo čempione. Orchidėja 
pasakojo šią istoriją taip, tarsi Jan būtų dievybė. 

Po pietų pamačiau, kaip Jan tampo didžiulius nešulius. Ji tik 
krovėsi ir krovėsi nendres sau virš galvos; ir galiausiai buvo ma- 
tyti tik ant pečių kūpsantis kalnas ir apačioje judančios kojos. Ji 
turėjo vyriškus raumenis. Jos pėdos buvo kaip žvėries letenos. 

Senesniems kareiviams niekada nenusibosdavo pasako- 
ti vienos istorijos apie savo didvyrę. Prieš keletą metų grūdų 
sandėlyje kilo gaisras. Sudegė ir šiaudinės lūšnelės, ir sunoku- 

sio pasėlio laukai. Visi raudonieji sargai verkė. Jan nudegusia 
kasa, apsvilusiu veidu ir garuojančiais rūbais atsistojo priešais 
kareivių gretas. Ji pasakė, kad reikia tik tikėjimo komunizmu, 
ir bus galima atstatyti savo svajonę. Per penkis mėnesius ben- 
drovė pastatė naujus namus. Visi ją dievino. Ji buvo tikresnė ir 
už Mao. 

Vėlai vakare, klausydamasi, kaip prausiasi Atžalėlė, aš įsi- 
vaizdavau Jan su nudegusia kasa, apsvilusiu veidu, jai už nuga- 
ros šėlstančią ugnį... Jan tapo pagrindine mano operos veikėja. 
Aš uždainavau Raudonąjį moterų būrį. Atžalėlė ėmė niūniuoti 
su manimi, o paskui prisijungė ir kitos kambario draugės. Dai- 
navau Jan dainą. Jan buvo didvyrė realiame gyvenime. Dai- 
nuodama norėjau susilieti su ja, tapti ja. Norėjau būti didvyre. 
Aš dievinau Atžalėlę kaip draugę, o Jan man buvo reikalinga, 
kad turėčiau ką garbinti. 


Už lango stipriai siūbavo gluosnis. Lapai plakėsi į stiklą. Naktis 
buvo labai vėjuota. Rytoj laukia dar viena sunki diena. Mane 
apėmė gilus liūdesys. Nukreipiau savo mintis į Jan. Ji mane 
įkvėpė, suteikė mano gyvenimui prasmę. Mano susižavėjimo 
Jan nepaveikė nei Atžalėlės nusivylimas. Man reikėjo vado, ku- 
ris mane įkvėptų. Skaudėjo nugarą. Mano panagės buvo juo- 
dos, oda suskilinėjusi. Bet aš susitelkiau į Jan. Užmigau galvo- 
dama apie ją. 

Pradėjau mėgdžioti Jan eiseną, kalbėjimo manierą ir apran- 
gos stilių. Tą dariau nesąmoningai. Mano diržas buvo dviejų 
colių pločio. Norėjau, kad jis būtų coliu platesnis. Savo ilgas ka- 


sas pasitrumpinau iki tokio pat ilgio kaip Jan. Kai mūsų būrį 

nusiuntė kasti naujo melioracijos kanalo, stengiausi nešti kiek 
galėdama daugiau. Ir nekreipiau dėmesio į tai, kad neštuvų 
rankena pratrynė kruvinas pūsles man ant pečių. Kai suskaus- 
davo širdį, prisiversdavau galvoti apie Jan - apie tai, kaip ji ko- 
vojo su skausmu. 

Norėdama padaryti Jan įspūdį aš kas vakarą sakydavau 
kalbą saviauklos ir kritikos susirinkimuose. Viešindavau savo 
silpnybes. Visi tą darė. Mes padėjome vienas kitam įsivertinti 
mintis ir atsikratyti ydų. Mes tikėjome, kad jei to nedarysime, 
mūsų širdis nužudys blogosios buržuazijos šmėklos. Mao mus 
įspėjo, kad tų šmėklų yra visur ir kad jos slepiasi laukdamos 
tinkamo laiko, kada galės mus pagauti. Apie klasių kovą turi 
būti kalbama kiekvieną dieną, kiekvieną mėnesį ir kiekvienus 
metus, sakė Mao. Mes aptarinėjome savo charakterius, svarstė- 
me, kaip tapti geresniais ir išlikti padoriais. Kalbėjomės ir apie 
valios ugdymą. Stebuklingos valios. Kuri niekada neleis pra- 
laimėti. Tik daug vėliau supratau, kaip tos dienos man buvo 
reikšmingos, - jos buvo kupinos aistringos meilės ir džiuge- 
sio. Tuose susirinkimuose aš dalyvavau su dideliu entuziazmu. 
Nors atrodė, kad Jan manęs nepastebi, mano ugnis neblėso. Aš 
ir toliau rodžiau savo nuoširdumą ir tikėjau, kad kada nors lai- 


mėsiu jos palankumą. 


Buvau viena iš atrinktųjų į karinių mokymų programą, kurią 
organizavo kolūkio štabas. Džiaugiausi, kad buvau pripažinta 
kaip politiškai patikima. Į programą įėjo intensyvios šaudymo, 
granatų svaidymo ir kovos pratybos. Jan sakė, kad nepaleis 
mūsų tol, kol neišrūgsime savo pačių prakaite. Kartais būda- 

vome šaukiami vidurnakčio reidams; tada turėdavome šokti iš 
lovų ir pasiruošti Žygiui su šautuvais ir prožektoriais per tris 
minutes. 

Vieną ankstyvos vasaros naktį mane pažadino avarinis 
skambutis. Būrio viršininkė pašaukė mane pro langą ir po kelių 
minučių aš jau buvau lauke kartu su grupe. Oras tarsi vanduo 
gaivino man veidą. Spėriai, beveik ristele, brovėmės per nen- 
dres. Kai priartėjome prie kviečių laukų, mums pašnibždomis 
buvo duotas įsakymas užtaisyti ginklus. 

Net krūptelėjau - tai buvo pirmas kartas, kai turėjome pasi- 
naudoti tikra amunicija, - tai reiškia, kad įvyko kažkas rimta. 
Užtaisiau savo šautuvą. 

Ir tada išgirdau Jan. Ji liepė kristi ant žemės ir šliaužti. Tai 
buvo žudiko balsas. 

Mes pradėjome šliaužti per kviečius. Nieko nesimatė. Kvie- 
čiai plakėsi aplink, palikdami mažas adatėles visame kūne. Sti- 
priai laikiau šautuvą. Kareivis priešais mane staiga sustojo ir 
visiems davė ženklą nejudėti. 

Gulėjau sulaikiusi kvėpavimą ir klausiausi. Ėmė čirpti vabz- 
džiai, o kviečiai saldžiai kvepėjo. Naktis buvo labai rami. Per 
rūbus pradėjo kąsti uodai. Iš toli pasigirdo kažkoks triukšmas. 
Tada stojo tyla. Pagalvojau, kad tas triukšmas tebuvo mano įsi- 
vaizduotas. Bet maždaug po minutės jį vėl išgirdau. Girdėjosi 
du balsai. Vyro ir moters, moteris šnabždėjo. Išgirdau tylų pri- 
slopintą riksmą. Ir tada mane ištiko šokas - atpažinau Atžalė- 
lės balsą. 

Galvoje buvo vienintelė mintis - negaliu leisti ją pagauti 
tokiu būdu. Ji buvo mano geriausia draugė, vienintelis gryno 

oro gurkšnis tvankiame kambaryje. Kad susitikinėja su vyru, ji 
niekada man nepasakojo, nors galėjau suprasti dėl ko - jai buvo 
gėda tai prisipažinti. Tikra komunistė turėjo skirti visą savo 
energiją revoliucijai; jai nebuvo leidžiama net pagalvoti apie 
vyrą iki dvidešimties metų ir tik sulaukus tokio amžiaus buvo 
galima pradėti svarstyti vedybų klausimą. Įsivaizdavau, kokios 
pasekmės laukė Atžalėlės, jei ji įkliūtų. Akyse stojo sužlugdyta 
jos ateitis. Ją pasmerktų visuomenė ir ji užtrauktų gėdą visai 
savo šeimai. Ėmiau šliaužti link ten, iš kur girdėjosi triukšmas. 
Stipri ranka mane staigiai sugriebė ir prispaudė prie žemės. Tai 
buvo Jan. Priešinausi mėgindama išsivaduoti. Bet ji buvo daug 
stipresnė. Jos gniaužtai buvo kieti kaip uola. Atrodė, kad ji tiks- 
liai žino, kas ten vyksta. 

Šnabždėjimas ir šnopavimas darėsi vis garsesni. Jan sukan- 
do dantis ir įkvėpė. Jaučiau jos jėgą. Po sekundės ji mane palei- 
do ir staiga sušuko: 

— Pirmyn! 

Atrodė, kad šalia manęs būtų sprogus bomba. Jan nukrei- 
pė prožektorių į Atžalėlę ir vyriškį. Tuo pat metu įsijungė apie 
trisdešimt kitų prožektorių, tame tarpe ir manasis. 

Atžalėlė šūktelėjo. Riksmas perskrodė naktį. Ji vilkėjo savo 
mėgstamiausią palaidinę, išsiuvinėtą rausvais slyvos žiedais. 
Šviesose pasimatė jos nuogas užpakalis. Jos balsas pervėrė 
mane iki pat gelmių. Sudraskė į gabalus. 

Atžalėlė buvo su liesu, akiniuotu vyru, kuris atrodė kaip 
moksliukas. Jis užsitraukė kelnes ir bandė pabėgti. Jį iškart 
sulaikė grupė, kuriai vadovavo viršininkės pavaduotoja Lu. Lu 


išsitraukė šautuvą ir nusitaikė moksliukui į galvą. Jis buvo ne iš 

mūsų bendrovės, bet aš prisiminiau mačiusi jį turguje. Tada jis 
nusišypsojo Atžalėlei, bet kai aš jos paklausiau, ar jie pažįstami, 
ji atsakė, kad ne. 

Atžalėlė drebėjo ir verkė. Ji mėgino susirinkti rūbus ir ran- 
komis prisidengti užpakalį. 

Nuleidau savo prožektorių. 

Jan lėtai prisiartino prie vyro. Ji paklausė, kodėl jis taip pa- 
sielgė su Atžalėle. Jos balsas drebėjo. Savo didžiai nuostabai, aš 
pamačiau jos akyse blizgančias ašaras. 

Vyras sukando dantis. Jis nieko neatsakė. 

Jan nusijuosė diržą ir įsakė vyrams kareiviams jį primušti. 
Nueidama ji stabtelėjo ir išrėžė, kad būtų labai patenkinta, jei 
kareiviai priverstų tą vyrą suprasti, jog šių dienų moteris nebė- 
ra vyrų geidulių auka. Ji nusivilko švarką ir apgobė juo Atžalė- 
lę. Tada švelniai jai pasakė: 

— Eime namo. 

Neatrodė, kad moksliukas būtų jautęsis kaltas. Kai kareiviai 
pradėjo jį spardyti ir mušti, jis iš visų jėgų stengėsi neišleisti nė 
garso. 

Grįžau į barakus su kitomis kareivėmis. Tolumoje girdėjau 
prislopintus vyro riksmus ir Lu šūksnį: 

— Mirtis prievartautojui! 


Atžalėlė nesustodama verkė. 


Valgykloje buvo surengtas atviras teismas. Prieš tai Atžalėlė tu- 
rėjo iškęsti intensyvų keturių dienų „minčių gryninimą . Užli- 
pusi ant pakylos ji aukštu spigiu balsu pranešė, kad buvo išprie- 


vartauta. Popieriaus lapas, iš kurio ji skaitė, du kartus išslydo 

jai iš rankų. Jos meilužis moksliukas buvo nuteistas. Niekada 
nepamiršiu jo veido išraiškos, kai jam buvo paskelbtas mirties 
nuosprendis. Tarsi pabudęs iš košmariško sapno, jis staiga atsi- 
palaidavo. Jo sutinęs mėlynėmis nusėtas veidas prašviesėjo, kai 
į salę įėjo Atžalėlė. 

Atsisėdau šalia Jan. Girdėjau, kaip ji persimetė keliais saki- 
niais su Lu. Jos kalbėjosi, kad tas vyras yra per daug apnuody- 
tas buržuazinėmis mintimis. Jan liūdnai atsiduso. Lu pasakė: 

— Gerai, kad tų nuodų plitimą Partija sugebėjo sustabdyti. 

Jan sutiko ir pridūrė, kad ji bent jau išgelbėjo Atžalėlę. Teis- 
mo pabaigoje Lu pasakė trumpą kalbą. 

- Priekyje nuo kelio nuvirtęs vežimas yra perspėjimas iš 
paskos važiuojantiems vežimams, - pareiškė ji bendrovės na- 
riams. 

Atžalėlės riksmas skambėjo man ausyse visą savaitę. No- 
rėjau su ja pasišnekėti, bet jaučiausi tokia kalta, kad negalėjau 


pažvelgti jai į akis. 


Po egzekucijos apie tą vyrą niekas nekalbėjo, nors jis visiems 
rūpėjo. O Atžalėlė nustojo praustis. Ėjo mėnesiai. Ji vis nesi- 
prausė. Pasigirdo skundų dėl jos kvapo. Kai aš parnešiau du 
konteinerius karšto vandens ir paklausiau, gal ji leistų man iš- 
skalbti jos apatinius, ji paėmė žirkles ir sukarpė juos juostelė- 
mis. Ji nusikirpo savo ilgas kasas ir nustojo šukuotis. Jai iš bur- 
nos ėmė bėgti seilės. Ji pradėjo dainuoti naktį, nepataikydama 
į toną. Vėliau buvo dar blogiau. Ji nenustodavo dainuoti ir po 
vidurnakčio. Dainavo senąsias operas. Vieną po kitos. Kamba- 


ryje ji žaisdavo su tinklinėmis užuolaidomis. Pro tinklus pri- 


Anchee Min 


skrisdavo uodų. Kambario draugės įsiuto. Jos pririšo Atžalėlę 
prie lovos. Bet ji tik juokėsi ir dar garsiau dainavo. Kambario 
draugės ėmė spjaudyti jai į veidą ir liepė užsičiaupti. Bet ji ir 
toliau dainavo, kol išaušo. Kai prabudome, visi batai buvo din- 
gę. Juos paėmė Atžalėlė. Ji sumetė batus į kūdrą už bendrovės 
sandėlio. Atžalėlė ėjo iš proto, bet niekas nenorėjo to pripažinti. 
Negalėjau nė apsakyti, kaip jaučiausi. Aš ją sužlugdžiau. Mes 
ją nužudėme. Tai mes buvome bepročiai. Mes privedėme ją iki 
pamišimo. 

Kambario draugės pranešė Jan apie Atžalėlės elgesį. Jan ne- 
norėjo patikėti, kad Atžalėlė išprotėjo. Ji liepė visiems tylėti. Ji 
pamojo Orchidėjai, Lu ir man eiti kartu padėti išvežti Atžalėlę 
į kolūkio ligoninę. 

Mes įsodinome Atžalėlę į traktorių. Visos keturios ją laikė- 
me, tarsi vežtume gyvulį į skerdyklą. Jan apgobė Atžalėlę savo 
švarku. Norėdama apsaugoti ją nuo stipraus vėjo, apklojo kaip 


naujagimį. 


Gydytojai Atžalėlei padarė daug tyrimų, bet niekaip negalėjo 
suprasti, kas jai negerai. Jie pasakė, kad niekuo daugiau negali 
padėti, ir liepė Jan ligonę pasiimti. Jan tiesiog riaumojo. Ji pa- 
grasino, kad jei gydytojai nenustatysią Atžalėlės ligos, visi bus 
apkaltinti tuo, kad yra reakcionieriai. Gydytojai ėmė teisintis. 
Pagaliau jie nusiuntė Atžalėlę į Šanchajaus ligoninę, kur jai 
buvo diagnozuotas nervinis išsekimas. 

Kai po kelių mėnesių Atžalėlė sugrįžo iš ligoninės, aš jos 
nepažinau. Nuo vaistų ji buvo labai pastambėjusi. Stora kaip 
meška. 

Jai buvo paskirta lova mano kambaryje, kur ji didžiąją 
dienos dalį prasėdėdavo tylėdama ir žiūrėdama į vieną tašką. 
Kartais ji užversdavo akių vyzdžius aukštyn, tarsi norėdama 
perskaityti, kas parašyta jos pačios smegenyse. Jos plaukai 
buvo susivėlę. Prisiminiau tuos vakarus, kai ji po vakarienės 
išsiplovusi galvą saulei leidžiantis šukuodavosi ir džiovindavosi 
plaukus. Man ausyse skambėjo daina, kurią ji puikiai daina- 


vo, - Mano Tėvynė: 


Ten mergaitės gražios Kaip gėlės, 
Dailiai nuaugę protingi berniukai. 
Kad pastatytume naująją Kiniją, 


Laimingi dirbame, plušame visi kartu... 


avo aštuonioliktojo gimtadienio naktį praleidau po tinklu 
S. uodų. Mane apėmė nenusakomas nerimas. Tai buvo 
panašu į slogų vasaros popietės karštį. Tokį, kuris tiesiog erzina. 
Jaučiausi, lyg oras būtų sutirštėjęs. Taip buvo dėl to, kad mano 
kūnas jau buvo pernokęs. Ir jis pradėjo gesti. Kūnas šaukė iš vi- 
daus, bandydamas sutraukyti pančius. Aš nenustygau vietoje. 
Po mano lova dygo nendrės. Turėjau nupjauti jų išstypusius 
daigus, nes jie pradūrė bambukinį kilimėlį ir praėjusią naktį 
apdraskė man veidą. Reikėjo sustabdyti jų augimą, kad jie ma- 


nęs nesužeistų. Jau esu nuo jų nukentėjusi. Ir pradėjau plėšti 

nendres su visomis šaknimis. Bet jos buvo nenugalimos. Jos ve- 
šėjo be saiko ir buvo atsparios net druskai. Kai jau galvodavau, 
kad jomis atsikračiau, jų vėl atsirasdavo. Jos augo tiesiog iš nie- 
kur. Matyt, dėl druskos. Druska jas patręšia, galvojau. Nendrės 
dirbo ranka rankon. Jos buvo tikrosios „Raudonosios ugnies“ 
kolūkietės. 

Išlipau iš lovos ir atsitūpiau. Drėskiau nendres ir kiekvieną 
išrautą perlauždavau pusiau. Tada vėl palindau po tinklu, jį už- 
traukiau aklinai ir sutraiškiau tris uodus. Juos priplojusi žiūrė- 
jau į raudonas dėmes ant tinklo. Mane užvaldė nerimas, atsira- 
dęs iš niekur, - kaip vis ataugančios nendrės. Mano kūnas. Tai 
jis šėliojo. Tai jaunystė ta druska. Kūnas ir nerimas dirbo ranka 
rankon. Jie šaukė mano viduje ir skaldė mane per pusę. 

Pasiėmusi mažą veidrodėlį ėmiau tyrinėti savo kūną, savo 
intymių vietų detales. Įdėmiai klausiausi savo kūno. Išgirdau jo 
dejones, bėdas. Svarsčiau, kas galėtų jį nuraminti, į ką reikėtų 
nukreipti dėmesį, bet veltui. Kūnas mėgino pabėgti nuo savo 
vadovo - proto. Aš pykau. Jis mane varė ten, kur eiti nenorė- 
jau, - aš pradėjau galvoti apie vyrus. Įsivaizdavau, kaip mane 
liečia daug rankų. Ir šlykštėjausi savimi. 

Mane traukė baisi jėga. Kūnas buvo alkanas. Negalėjau su 
juo susitarti. Varčiausi visą naktį, mane gniaužė vienatvė, kan- 
kino nerimas. Gulėjau ant nugaros tarsi ištempta ant kalėjimo 
grotų. Mano rankos lindo visur, neįsivaizdavau ką daryti, kad 
nurimčiau. Jaučiau viduje augantį monstrą, geismo monstrą. Jis 
didėjo sulig kiekviena diena, stumdamas visus mano organus 
į šonus. Pasijutau bejėgė. Nemačiau jokios išeities. Po tinklu 


nuo uodų buvo mano kapas su trupučiu tvankaus oro. Jaučiau- 

si sužeista, bet negalėjau verkti. Turėjau tvardytis, nes niekas 
daugiau kambaryje neverkdavo. Ar kambario draugėmis nie- 
ko panašaus neatsitiko? Kando uodai. Aš jų ieškojau. Jie su- 
sispietė tinklo kampuose. Prisisiurbę kraujo jie buvo išpampę 
ir nevikrūs. Nusitaikydavau ir suplodavau. Uodas nuskrisdavo. 
Palaukdavau, gainiodavau, kol nenutūpdavo, vėl nusitaikyda- 
vau ir plodavau. Pagaliau vieną užmušiau. Jis sutrėkštas gulėjo 
man ant delno, visas kraujuotas ir lipnus. Uodo kraujas. Mano 
kraujas. Vaikiausi uodus kiekvieną naktį. Visus užmušdavau. 
Kruvinos dėmės ant tinklo bylojo apie mano sėkmę. O su ilga- 
kojais uodais žaisdavau. Žavėjausi to padaro grakštumu. Leis- 
davau jam nutūpti man ant kelio ir stebėdavau, kaip jis kanda. 
Stebėdavau, kaip jis įleidžia savo mažą, į šiaudelį panašų geluo- 
nį man į odą, ir pajusdavau įkandimą. Leisdavau jam siurbti 
kraują ir pasisotinti. Tada uodą paimdavau dviem pirštais, su- 
spausdavau ir stebėdavau, kaip iš jo varva tamsus kraujas. 
Uodų mušinėjimas manęs nenuramino. Aš nebeatpažinau 
savo proto. Mano mintys nebebuvo tobulos ir nesuteptos kaip 
anksčiau. Pradėjau galvoti apie tas negarbingas mergaites iš 
mokyklos laikų. Kaip klasės seniūnė, aš turėdavau su jomis 
sėdėti ištisus semestrus, kad padėčiau joms sugrįžti į teisingas 
vėžes. Privalėjau jas pataisyti ir daryti joms gerą įtaką. Niekas 
man nepaaiškino, dėl ko tos mergaitės blogos, tačiau visi žino- 
jo, kad jas vadina „La-Sai“ - žargoniniu žodžiu, kuris reiškia, 
kad mergaitės darė kažką gėdinga su vyrais ir tuo nusipelnė 
moraliųjų pasmerkimo. Tos mergaitės savęs negerbiančios. Jos 
vadinamos „įskilusiu porcelianu“. Niekas jų nenorėjo. Jų ne- 


laukia puiki ateitis. Jos iš viso neturi ateities. Jos šiukšlės. Tai, 

kad jos sėdėdavo su manimi, rodė Komunistų partijos kilnu- 
mą. Partija neapleidžia nusidėjėlių. Partija juos gelbsti. O aš 
atstovavau Partijai. 

Sėdėdama su tomis mergaitėmis septynerius metus, pama- 
čiau, kaip jų širdis sugraužia gėda. Supratau, kad niekada ne- 
turiu atsidurti tokioje padėtyje, tad geriau nesusidėti su vyrais. 
Visuomenė gerbia padorias moteris, ir aš nutariau sekti tokiais 
pavyzdžiais. Revoliucinių operų herojės neturi nei vyrų, nei 
meilužių. Mano gyvenimo herojė Jan, atrodo, taip pat neturi 
nieko bendra su vyrais. Ar ir ji jaučiasi tokia nerami? Ką ji gal- 
voja apie savo kūną? Pastaruoju metu ji atrodė dar rimtesnė 
nei anksčiau. Ji nebesakydavo kalbų susirinkimuose. Jos veidas 
apniuko, ji vaikščiojo paniurusi jau ištisą savaitę. Mačiau, kaip 
ji bandydavo pasikalbėti su Atžalėle. Ši reaguodavo keistai. Ji 
išsiblaškiusi žaisdavo su nendrėmis arba su Jan uniformos sa- 
gomis. Ji isteriškai juokdavosi. Jan atrodydavo ne juokais sutri- 
kusi. Ji purtydavo Atžalėlę už pečių. Maldaudavo paklausyti. 
Bet ji kalbėjosi su daržove. 

Vėlai vakare, pagalandusi savo pjautuvą, grįžau į kambarį ir 
atsisėdau šalia Atžalėlės. Visos kambario draugės buvo užsiė- 
musios. Jos mezgė megztinius, krepšius ir skaras - kaip šilka- 
verpiai, sukantys šilko gijas. Visos dirbo tylėdamos. 

Nuėjau prie savo tinklo ir užsitraukiau užuolaidą. Įsmeigiau 
žvilgsnį į lubas. Mane persmelkė vienatvė. Juk niekuo nesiski- 
riu nuo karvės, su kuria dirbu. Liepiau sau pakentėti. Kiekvie- 
ną dieną mes kepėme saulėje, klupčiojome ant kietos Žemės 
sodindami medvilnę ir pjaudami nendres. Tai buvo nuobodu. 
Mano protas pradėjo rūdyti. Atrodė, kad jis nebeveikia. Kai 

kūnas stipriai prakaituodavo, jame nelikdavo vietos jokioms 
mintims. Tik plūduriavau baltumoje. Smegenys, džiūdamos 
saulėje, traukėsi į druską. 

Mūsų pasėtos medvilnės daigeliai tik išlindę iš žemės atrodė 
kaip nebrandžios būtybės, apsuptos laukinių nendrių. Pražydę 
jie buvo panašūs į mažus žmogiukus su rudomis kepuraitėmis. 
Ankstyvą rytą želmenys atrodydavo gražiai, o vidurdienį jie 
jau būdavo nuniokoti alinančios saulės ir iki vakaro dauguma 
numirdavo, nesulaukę rūko gaivos. Kai jie numiršta arba pra- 
deda merdėti, jų rudos kepuraitės nukrenta ant žemės, o maži 
žmogiukai liūdnai palinksta. Išlikusieji stiebiasi aukštyn. Nuo- 
lat kovoja dėl rytojaus. Po savaitės kepuraitės nukrito ir mažų- 
jų Žmogiukų galvos skilo į dvi dalis. Taip atsirado du pirmieji 
medvilnės lapai. „Raudonosios ugnies“ kolūkyje medvilnė nie- 
kada neužauga tiek, kiek turėtų, nes išprotėjusios chuliganės 
nendrės iščiulpia visą vandenį ir trąšas. Nendrės išsišakojo ir 
užstojo visą saulės šviesą. Medvilnės stiebeliai palinko į šoną; 
jie gyveno nendrių šešėlyje. Jų žiedai atrodė apgailėtinai. Kaip 
našlės rausvais veidais. Jų vaisiai - pagaliau pagimdyti med- 
vilnės kamuoliukai - buvo kieti rutuliukai, menki, susivėlę, 
apkramtyti vabzdžių, giliai pasislėpę augalo viduje. Tai buvo 
žemiausios rūšies medvilnė. Jos kokybė buvo per menka, kad iš 
viso būtų galima vertinti. Jei kas nors ir vertindavo, jai būdavo 
skiriami vos keturi balai. Mes rinkdavome sėklines, pakuoda- 
vome į maišus ir siųsdavome ne į tekstilės fabriką, o į popie- 
riaus gamyklą. 

Jaučiausi, lyg būčiau vienas iš tų kietų rutuliukų. Ne au- 


gau, o džiūvau. Tačiau aš kovojau su ta džiova. Kreipiausi į Or- 

chidėją. Mane kamavo troškulys. Orchidėja labai norėjo būti 
mano drauge. Ji pakvietė mane atsisėsti ant savo lovos. Ji ėmė 
čiauškėti man apie mezgimo raštus. Kalbėjo nesustodama. Ji 
pasakojo, kad mezga tą patį megztinį jau ketvirtą kartą. Ji man 
parodė savo raštų detales ir pasakė, kad kai užbaigs mezginį, 
vėl jį išardys ir permegs iš tų pačių siūlų. Ji sakė, kad mezgimas 
yra jai didžiausias malonumas. Jai reikia megzti. Jos daugiau 
niekas nedomina. Ji įsmeigė akis į virbalus. Jai nebuvo įdomu 
tai, kas nesusiję su mezgimu. Jos judantys pirštai man priminė 
žolę ėdantį svirplį. Spoksojau, kaip virbalai colis po colio pra- 
ryja siūlus. Pasiūliau pakalbėti apie ką nors kita, pavyzdžiui, 
apie operą. Ji apsimetė, kad negirdi. Ji ir toliau plepėjo, o jos 
rankos mezgė megztinį. Svirplys ėdė žolę colis po colio, valan- 
da po valandos, diena iš dienos. Pradėjau pasakoti apie operą. 
Sudainavau „Pasimokykime iš Tai kalno viršūnėje augančios 
žalios pušies . Orchidėja užsnūdo ir nuslydo į savo tinklą. Ji 
garsiai užknarkė. Staiga panorau ją nužudyti. Įsivaizduoda- 
ma, kad man taip reikės praleisti visą likusį gyvenimą, ėjau 
iš proto. 


Pastebėjau, kad vakarais Jan išeina į laukus su puodyne ranko- 
se. Vieną vakarą, kai lauke buvo tirštas rūkas, aš sumaniau ją 
pasekti. Laukiau nendrių jūroje. Ji atėjo nešdamasi rudos spal- 
vos stiklainį. Ėmė kažko ieškoti prie nendrių šaknų. Ji gaudė 
nuodingas vandens gyvates. Judėjo greitai ir mikliai. Ji dėjo gy- 
vates į stiklainį. Aš pradėjau ją sekti. Mylia po mylios. Leidausi 
vedama jos spinduliuojamų mitų. Aš slėpiausi, kvėpuodama 


nendrėmis, jūra, rūku ir naktimi. Sekiau ją ir kitą dieną. Ištisas 

mylias per nendres. Mano miegas pagerėjo. Man buvo smalsu, 
kodėl Jan tai daro, ir dėl kokių priežasčių ji rizikuoja savo gy- 


vybe gaudydama gyvates. 


Visą dieną pylė lietus. Mums buvo liepta laukti kambariuose, 
kol prašviesės dangus. Aš sėdėjau ir meldžiau oro dievą, kad 
lietus tęstųsi kiek galima ilgiau. Mums buvo galima ilsėtis tik 
tada, kai lijo. Kai lydavo, man būdavo taip gera. Aš išbėgda- 
vau iš kambario, pakeldavau veidą aukštyn, ištiesdavau rankas 
į dangų, kad lietų pajusčiau, jo paragaučiau ir jam padėkočiau. 
Leisdavau jam lietis man ant veido, gertis į plaukus, tekėti ka- 
klu, liemeniu, kojomis iki pat kojų pirštų. 

Sėdėjau prie lango paskendusi mintyse ir žvelgiau į gluosnį. 
Lietus pavirto mao-mao-ju, „karvės kailio lietumi" - taip jį va- 
dino valstiečiai. Žiūrėjau į langą priešais. Tai buvo bendrovės 
vadovų kambario langas. Jan langas. Tas langas mane labai do- 
mino. Dažnai galvodavau, kaip ten, už to lango, gyvena žmo- 
nės. Mačiau juos su uniformomis, bet ne tinkluose nuo uodų. 
Kokios buvo jų naktys? Ar jos panašios į mano naktis? 

Langas priešais atsidarė. Atsitraukiau atgal į savo tinklą. Ste- 
bėjau pro užuolaidas. Tai buvo viršininkė. Ji iškišo savo ranką 
į lauką. Ėmė mėgautis lietumi. Ji pakėlė smakrą į pilką dangų. 
Užsimerkė. Šiek tiek pabuvo tokioje pozoje. Tai buvo labai in- 
tymu. Tik ji ir dangus. Ar ir ji jautėsi taip pat, kaip aš - vieniša 
ir liūdna? Po to, kai išprotėjo Atžalėlė, Jan garbė man apkarto. 
Mano liūdesys dėl Atžalėlės peraugo į pyktį Jan. Nusprendžiau, 
kad Jan nebėra verta mano dėmesio. Ji buvo žudikė, nors ir aš 


buvau tokia pati. Bet ji tą darė apgalvotai, o tai neatleistina. Aš 

tik vykdžiau jos nurodymus. Tačiau viduje priešinausi savo 
nuostatai. Pastebėjau, kad stengiuosi negalvoti apie tai, jog Jan 
nėra verta mano pagarbos. Dėl kažkokios keistos priežasties 
jaučiau, jog man vis dar reikėjo, kad Jan būtų mano didvyrė. 
Trokštu didvyrės, kurią galėčiau garbinti, kuria galėčiau sek- 
ti ir kuri būtų mano veidrodis. Taip buvau mokoma gyventi. 
Man to reikėjo taip, kaip Orchidėjai mezgimo - tam, kad galė- 
čiau išlikti, išgyventi. 

Manyje augo troškimas nugalėti Jan. Tiksliau pasakius — 
nugalėti save, nes Jan simbolizavo mano tikėjimą. Aš norėjau, 
kad ji man prisipažintų, kas privertė ją taip žiauriai pasielgti su 
Atžalėle; geidžiau nuplėšti Partijos sekretorės kaukę ir sužinoti, 
kas dedasi jos galvoje. Norėjau, kad ji pasiduotų. Buvau tarsi 
apsėsta. 


Staiga ji atsisuko į mano pusę ir sustingo. Ji pamatė, kad spok- 
sau į ją. Ji įsikišo pirštą į burną ir sušvilpė - Jan, viršininkė, 
taip įsakė visiems grįžti į laukus. Ji sušvilpė. Tai išblaškė mano 
mintis. Ji nepamojo ranka, nepasakė nė žodžio, nelinktelėjo ir 


nedavė jokio kito ženklo, o tiesiog ėmė ir uždarė langą. 


Lietus baigėsi. Dangus buvo apgultas tamsių ir sunkių debesų. 
Atrodė, kad jie užgrius mums ant galvų. Rūbai, kuriuos nu- 
sivilkau prieš priguldama, buvo šlapi ir purvini. Nusikabinau 
juos nuo virvės, apsivilkau ir išsliūkinau į laukus. 

Mums reikėjo persodinti ryžių daigus. Plušome tris valandas 
be sustojimo. Dirbau lauko pakraštyje ir purviname vandenyje 


pamačiau telkšantį kraują. Nusekiau kruvinaisiais pėdsakais ir 

jie atvedė mane prie Orchidėjos. Ji klūpėjo ant kelių vandenyje, 
ojos kelnės buvo raudonos nuo kraujo. Orchidėja visada turėjo 
problemų su mėnesinėmis. Jos tęsdavosi iki pusės mėnesio ir ji 
nukraujuodavo iki išsekimo. Ji man pasakojo, kad kai pirmą 
kartą susirgo, ji nesuprato, kas jai darosi. Ji gėdijosi paklaus- 
ti kieno nors patarimo. Į savo kelnaites ji įsigrūdo nesterilių 
drabužių. Kraujas sustojo, bet ji pasigavo infekciją. Paklausiau, 
kodėl ji apie tai nepasisakė mamai arba draugei. Ji atsakė, kad 
jos motina buvo darbo stovykloje, o draugė apie tai žinojo dar 
mažiau negu ji pati. Jos draugė net nežinojo, ar Pirmininkas 
Mao yra vyras ar moteris. 

Paklausiau Orchidėjos, kodėl ji neprašė būrio viršininkės 
laisvos dienos. Ji atsakė, kad prašiusi. Jos prašymas buvo atmes- 
tas. Viršininkė nusiuntė ją pas Lu, o Lu pareiškė, kad persodi- 
nimo darbus reikia pabaigti iki vidurnakčio, kitaip derlius bus 
prarastas. Pasakiau Orchidėjai, jog manau, kad Lu tik apsimeta 
revoliucioniere - ji reikalauja, kad kiti žmonės būtų marksistai, 
o ji pati iš tikrųjų yra revizionistė. Orchidėja su tuo nesutiko. 
Ji pasakė, kad Lu yra griežta ir sau. Lu niekada nepasiiman- 
ti laisvos dienos savo mėnesinių metu. Orchidėja pridūrė, kad 
per kiekvienas mėnesines Lu kenčia stiprius spazmus. Orchi- 
dėja kartą mačiusi, kaip Lu verkė ir raitėsi iš skausmo tualete. 
Nežinojau, ką besakyti. Pažadėjau Orchidėjai, kad padėsiu jai, 
kai tik pabaigsiu sodinti savo daigus. 


Vėl pradėjo lyti, lietus vis stiprėjo. Dirbau greitai, kad galėčiau 
greičiau eiti padėti Orchidėjai. Rankos ir pirštai judėjo taip, tar- 
si būtų ne mano. Atsitiesusi pastebėjau už kelių sklypų dirban- 

čią Jan. Ji judėjo kaip šokėja - perimdavo ryžių daigus iš kairės 
rankos į dešinę ir ritmiškai kaišiojo juos į žemę vis žengdama 
žingsnį atgal. Šlapi rūbai buvo prigludę ant jos kūno. 

Visais būdais stengiausi ją nurungti. Jan priėmė mano iššū- 
kį. Ji žaidė su manimi kaip katė su pele. Ji paskubėdavo ir aš toli 
atsilikdavau; tada ji sulėtindavo tempą, leisdavo man prisivyti; 
paskui ir vėl verždavosi į priekį. Ji pabaigė vieną sklypą ir perė- 
jo į kitą nepasukdama galvos. 

Dangus tamsėjo. Per garsiakalbį sklido Mao citatų dainos. 
Kareiviai jautėsi išsekę kaip augalai, suplakti audros. Į laukus 
buvo atnešti du didžiuliai šviesūs krepšiai, iš jų išimta garuo- 
janti duona. Kareiviai šliaužte šliaužė prie duonos krepšių. Bet 
Lu mus sustabdė. Ji sušuko, kad pietų negausime tol, kol ne- 
bus pabaigtas darbas. Mūsų skrandžiai graužė patys save. Bet 
nedrįsome prieštarauti Lu - Partijos sekretorės pavaduotojai. 
Mes jos bijojome. Tada pasigirdo viršininkės balsas. Balsas kaip 
griaustinis: 

— Kas čia per kvailystė? Ar nežinai, kad žmogus yra variklis, 
o maistas - jo kuras? - Jan pamojo rankomis, tarsi norėdama 
suvaryti mus prie duonos. - Eikite! - sušuko ji. 

Mes nubėgome kaip kiaulės prie lovio. 

Kai pagaliau nuėjau padėti Orchidėjai, radau ją verkiančią 
ir toli nuo visų atsilikusią. Kramtydamos duoną sodinome 
daigus. Pabaigėme dešimtą valandą vakaro. Orchidėja su pa- 
lengvėjimu verkdama man padėkojo. Ji pasakė, kad jos mama 
norėtų nusižudyti, jei visa tai pamatytų. Susierzinusi liepiau 
Orchidėjai užsičiaupti. Pasakiau, kad jeigu Jan gali taip dirbti, 


galime ir mes. Juk mes ne vienintelės taip gyvename. Tą patį 

daro šimtai ir tūkstančiai jaunuolių. Orchidėja linktelėjo galvą. 
Ji rankove nusišluostė ašaras. Man buvo jos gaila. Man nepati- 
ko tokia apgailėtina jos būsena. Kai ištempiau ją iš laukų, visi 
buvome pakviesti į susirinkimą. 

Į lauką, kuriame dirbome, buvo atnešta viena lempa; milijo- 
nai uodų suskrido link šviesos. Lu pareikalavo dėmesio. Ji no- 
rėjo pašnekėti apie dienos darbo kokybę. Ji perdavė Jan garsia- 
kalbį. Jan nuo galvos iki kojų dengė purvo sluoksnis. Tik akys 
žibėjo. Ji liepė pastatyti lempą taip, kad toji apšviestų tam tikrą 
lauko dalį, kurioje matėsi daugybė vandenyje plaukiojančių ry- 
žių daigų. Taip negrabiai užsodinta buvo iki pat lauko galo. 

— Kažkas čia puikiai padirbėjo, - sarkastiškai pasakė Jan. — 
Daigai nuvys dar prieš pradedant aušti. 

Ji norėjo, kad mes pamatytume mirštančius daigus. Kad 
dikiai. 

Kareiviai ėmė nervingai apžiūrinėti laukus. Kažkas pasakė, 
kad ta dalis, kurioje taip neatsakingai pasodinti daigai, pri- 
klauso ketvirtajam būriui - mūsų teritorijai. Žinojau, kad tai 
tas plotas, kuriame dirbau aš, norėdama pasivyti Jan. 

Lu liepė tam, kuris atsakingas už šį darbą, žengti žingsnį į 
priekį ir išklausyti visų kritikos. Orchidėja pajuto mano baimę 
ir stipriai suspaudė man ranką. Lu pasakė, kad niekas neišeis 
tol, kol nusikaltėlis neprisipažins. 

Sukaupiau visą savo drąsą ir buvau bežengianti žingsnį, kai 
staiga Jan tarė, jog ji norėtų, kad tas draugas pats ištaisytų savo 
klaidą. 

Laukai nurimo mėnulio šviesoje. Baigėsi dulksna ir oras nu- 
skaidrėjo. Vabzdžiai pabaigė savo naktines serenadas. Į mane 
dvelkė augalų kvapai. Iš už debesų išlindo mėnulis. Panardinusi 
baimę purve, aš pradėjau taisyti savo darbą. Mano pėdos buvo 


sutinusios. Kad neužmigčiau, dainavau Mao citatų dainą: 


Pasiryžau 
Nebebijoti mirties. 
Nugalėdamas visus sunkumus, 
Aš sieku pergalės. 


Pasiryžau... 


Kai prabudau, dangus buvo pilnas oranžinių debesų. Saulė dar 
nebuvo pakilusi. Gulėjau purve skaudančiais sąnariais, žino- 
dama, kad dar neužbaigiau darbo. Mintis apie tai, kad turiu jį 
pabaigti, pažadino nugaros skausmą. Ant kojų buvo pilna dė- 
lių. Neturėjau jėgų jų išsitraukti. Jos siurbė mano kraują, kol 
nepasisotindavo ir nenukrisdavo pačios. Mane apėmė visiška 
neviltis. Tačiau suvokiau, kad neturiu kur dingti. Aš privalėjau 
viską pabaigti. Neturėjau tiek drąsos, kad pakelčiau Partijos 
pasmerkimą. Bijojau užsitraukti gėdą. 

Prisiverčiau atsisėsti. Apsidairiau ir man pasirodė, kad sa- 
pnuoju. Mano darbas buvo užbaigtas. Viskas padaryta neprie- 
kaištingai. Pažvelgiau į saulės pusę. Ten kažkas buvo. Kažkas 
už trisdešimties jardų ėjo per lauką. 

Mano akyse susitvenkė ašaros, kai pamačiau Jan. Ji vaikš- 
čiojo saulėje. Pati buvo saulė. Mano šalta širdis sušilo. 


Atsistojau ir nuėjau link jos. 

Išgirdusi mane ateinant, ji atsigręžė. 

Sustojau priešais ją. Negalėjau pratarti nė žodžio. 

Ji linktelėjo man ir pasilenkė pabaigti apsodinti paskutinį 
žemės plotelį. Po to nusiplovė rankas drėkinimo kanale. Pa- 
mačiusi dėles man ant kojų, liepė jas išsitraukti. Ji pasakė, kad 
praėjusį vakarą pas ją atėjo Orchidėja ir viską papasakojo. Ji 
mane pagyrė, kad visą naktį praleidau laukuose. Ji sakė, kad 
padariau tai, ką ir turėjau daryti. Ji išsipynė kasas, pasilenkė ir 
išsiplovė jas kanale. Tada išsigręžė vandenį iš plaukų ir papurtė 
galvą. Pasišukavo plaukus pirštais ir susipynė. Ji sakė, kad kai 
mane rado, aš atrodžiusi kaip didelis vėžlys. Ji pagalvojo, kad aš 
arba nualpau, arba man atsitiko kas nors panašaus. Po trumpos 
pauzės ji prisipažino, kad pasijuto dėl to kalta, nes aš galėjusi 
pasigauti tokią ligą kaip artritas. Jei taip būtų atsitikę, Partija 
būtų daug praradusi. 

Pasitryniau akis, kad atrodyčiau žvalesnė. 

Jan žvilgtelėjo man į akis vos vos šypsodamasi. Ji pasakė, 
kad jau anksčiau pastebėjo mano stiprią valią. O valingi žmo- 
nės jai patinką. Kurį laiką ji žvelgė į saulę. Paskui prasitarė, kad 
nori, jog aš tapčiau ketvirtojo būrio vade. Ji suorganizuos, kad 
būčiau perkelta į jos kambarį ir galėčiau aptarinėti reikalus su 
kitais bendrovės vadovais. Tada ji skubiai nuėjo link barakų. 


Aš stovėjau saulėje, jausdama kylančią viltį. 

sikėliau gyventi pas Jan ir kitas šešias vadoves. Su Jan dali- 

jomės viena dviaukšte lova. Aš miegojau viršuje. Jan tinklą 
puošė ant raudonos medžiagos prisagstytos Mao sagos - ji tu- 
rėjo apie tūkstantį įvairiausių rūšių sagų iš skirtingų istorijos 
tarpsnių. Tai man padarė didelį įspūdį. Jan jas pakeldavo die- 
nos metu ir nuleisdavo naktį. Kambarys buvo tokio pat dydžio 
kaip ir tas, kuriame gyvenau anksčiau. Jis buvo ir miegamasis, 
ir pasitarimų salė, ir kartais valgomasis. Ten buvo ir mūšio lau- 
kas. Nors oficiali vadė buvo Jan, o Lu - jos pavaduotoja, tačiau 
Lu norėjo daug daugiau. Ji siekė Jan pozicijos. Lu elgėsi kaip ap- 
sėsta. Ji kvietė susirinkimus be jokios darbotvarkės. Privalėjo- 
me jos klausyti. Turėjome dalyvauti jos susirinkimuose, kad ir 
kovodamos su miegu. Jai patiko matyti, kad žmonės jos klauso. 
Galios jausmas ją veikė kaip narkotikas. Tik susirinkimų metu 
ji jautė, kad kontroliuoja kitų gyvenimus taip, kaip savo pačios. 
Susirinkimuose ji duodavo įspėjimus ir gąsdindavo. Ji mėgavo- 
si mūsų baime. Nusitaikydavo į visas mūsų galimas klaidas. Ji 
visą laiką laukdavo tinkamos akimirkos, kad užtiktų ką nors 
klystant ir tada galėtų palenkti tą žmogų, priversti jį paklusti. - 
Ji gaudė Jan. Kiekvieną jos klaidą. Mačiau, kad jei tik atsirastų 
proga, ji galėtų nustumti Jan nuo skardžio. 

Tikrasis Lu vardas buvo Ledinė Lu. Ji buvo revoliucijos kan- 
kinio duktė. Jos tėvą Taivanyje nužudė nacionalistai. Jis žuvo 
atlikdamas slaptą užduotį. Jos motina neištvėrė šios netekties. 
Pagimdžiusi mergaitę, ji mirė po trijų dienų. Tai buvo siaubin- 
ga Žiema. Stiprus vėjas draskė odą kaip žirklės. Kūdikį ji pava- 
dino Ledine. Ją ėmėsi ypatingai globoti Partija. Ji užaugo naš- 


laičių namuose, kuriuos išlaikė Partijos vadovybė. Kaip ir Jan, 

Lu buvo viena iš „Raudonųjų sargų“ įkūrėjų. Ji aplankė Mao 
gimtinę Hunane, kur paragavo lapų nuo to paties medžio, nuo 
kurio prieš trisdešimt metų juos valgė Mao, kai jį apsupo nacio- 
nalistai ir įkalino slėnyje. 

Lu man parodė kaukolę, kurią rado Hunane vieno namo 
kieme. Ji sakė, kad tai Raudonosios armijos kankinio kauko- 
lė. Ji bedė pirštu į skylę kaukolės kaktoje ir paaiškino, kad tai 
kulkos skylė. Ji glostydavo kaukolę pirštais vedžiodama aplink 
akiduobes ir liesdama jos žandikaulį. Keista jos veido išraiška 
man užimdavo kvapą. Ji man pasakojo, kad sena kaimietė pa- 
slapčia palaidojo kankinį. Po dvidešimties metų kaukolė išlin- 
do iš po žemių. Senoji moteris ją iškasė, o sužinojusi, kad Lu 
tėvas taip pat buvo kankinys, ji atidavė kaukolę jai. Lu dažnai 
pagalvodavo, kad tai galėtų būti jos pačios tėvo kaukolė. 

Apžiūrinėdavau tą kaukolę ir svarstydavau, kuo ji taip trau- 
kia Lu. Gal šiurpo dvasia? Galbūt šalčiu, kuriuo dvelkia tik pati 
mirtis? Lu išvaizda atitiko jos vardą. Ji atrodė šalta. Neturėjo 
šilumos nei jos entuziazmas. Ji kalbėjo lėtai, aiškiai tardama 
kiekvieną skiemenį. Jos veidas buvo pailgas, žemės riešuto for- 
mos, jame atsispindėjo ryžtas ir kritiškumas. Jos veido bruožai 
buvo taisyklingi. Tačiau iš įkypų akių tvoskė šaltis, kaip ir iš 
senovės gražuolių akių portretuose. Jos grožį gadino amžinos 
teisuolės išraiška. Lu pusmėnulio formos akys niekada nežvel- 
gė į kareivius šiltai ir mielai. Mes ją gerbėme taip, kaip pelės 
gerbia katę. 

Lu buvo veikli. Ji nežinojo, ką reiškia dvejoti. Ji puldavo ir 
verždavosi pirmyn. Jos veikimo būdas buvo pagauti ir sukapoti. 


Pasiruošti, nusitaikyti ir šauti, - kaip pati mėgo sakyti. Tačiau 

man tai nedarė įspūdžio. Atvirkščiai - tai man buvo atgrasu. 
Jos mąstymas buvo nelankstus. Daug negyvų minčių. Ji mane 
stebėjo. Šaltai. Įtartinai. Nuo tada, kai tik įsikėliau. Jos šypsena 
slėpė įspėjimą. Ji man paskolino savo Mao studijų užrašus. Jos 
braižas buvo labai lygus. Norėjau ir pati taip kaligrafiškai ra- 
šyti, tačiau jos rašysena man atrodė nuobodi. Jos protas veikė 
kaip tikra propagandos mašina. Ji neturėjo asmeninio variklio. 
Taip jai ir pasakiau, kai ji paklausė mano nuomonės. Nesakiau, 
kad jos protas yra propagandos mašina, bet pasiūliau jai proto 
variklį susitepti alyva. Ji atsakė, kad jai patinka mano atviru- 
mas. Paprastai žmonės jai meluoją. Ją supa veidmainių šutvė. 
O ji nekenčianti tokių. Ji kalbėjo, kad veidmainių pilna visoje 
šalyje. Daugeliu atžvilgių Partiją taip pat valdo veidmainiai. Ji 
sakė, kad jos pareiga yra kovoti su veidmainystėmis. Ji skir- 
sianti visą likusį gyvenimą taisyti tai, kas neteisinga. Pasiūlė ir 
man prisijungti prie šios kovos. Iki galo nesupratau, ką ji turėjo 
omenyje, bet jai to neparodžiau. Atsakiau: 

— Taip, būtinai. Veidmainiai bet kokiu atveju nėra gerai. 

Tada ji paklausė: 


— Ar neužuodi veidmainių mūsų kambaryje? 


Kambario draugės grįžo po pietų. Jos dainavo ir juokėsi. Jos 
juokavo apie tai, kaip nubaudė tuos tinginius, kurie buvo ne- 
patenkinti valstietišku gyvenimu. Išgirdusios, kad Lu kalba 
apie veidmainius, jos nutilo. Kaip žuvys viena po kitos nėrė 
į savo tinklus. Girdėjosi, kaip jos kuičiasi apgraibomis. Tie 
garsai man priminė vampyrus, kurie kapuose kramto žmonių 
kūnus. 

Lu kalbėjo toliau. Tai buvo tarsi spektaklis teatre. 

- Būdama revoliucinio kankinio dukterimi, aš niekada ne- 
pamiršiu, kaip mano protėviai liejo kraują ir atidavė gyvybes 
už revoliucijos pergalę, - postringavo ji. - Niekada nenuvilsiu 
jų lūkesčių. Tikiuosi, kad jūs visos, mano bendražygės, stebė- 
site mano elgesį. Mielai priimsiu jūsų kritiką. Partija yra mano 
motina, o jūs visos esate mano šeima. 

Ji stengėsi būti gyva operos didvyrė, bet man ji niekada ne- 
atrodė panaši į tokią. 


Niekaip negalėjau suprasti, kaip Lu gali kasnakt miegoti kar- 
tu su ta kaukole. Aš pradėjau sapnuoti košmarus, kai sužino- 
jau, kad kaukolė yra visai arti mano lovos, - mano ir Lu lovos 
stovėjo šalimais. Bet nedrįsau skųstis. Vidinė nuojauta liepė to 
nedaryti, nes buvau tikra, kad Lu dėl to įsižeistų. Negi norėjau, 
kad apie mane pasklistų kalbos, jog aš bijanti kaukolės? 

Lu visus stebėjo ir pastabas užsirašinėjo į sąsiuvinį su rau- 
donu plastikiniu aplanku. Kas mėnesį ji siųsdavo ataskaitas į 
štabą. 

— Mano politinius sugebėjimus išugdė mano šeima, - daž- 
nai sakydavo ji. 

Kartą ji didžiuodamasi papasakojo apie savo šeimą - jos įtė- 
viai buvo kariuomenės Partijos sekretoriai; įseserė ir du įbroliai 
dirbo Partijos sekretoriais universitetuose ir gamyklose. Visi 
jos giminės susirgę gydydavosi privačiose ligoninėse. Jų kam- 
bariai būdavo šalia premjero. 

Lu pagamino smailią popierinę politinio kvailio kepurai- 


tę. Ji visuomet per susirinkimą išskirdavo vieną žmogų, ku- 


+ 97. 


Anchee Min 


ris turėjo dėvėti tokią kepuraitę. Ji visada viską darė savaip. 
Citatos iš Raudonosios vėliavos ir Liaudies dienraščio žurnalų 
kriokliu liejosi jai iš burnos. Ji man priminė vilką, gyvenan- 
tį kartu su avimis. Vieną dieną ji man pasakė, kad veidrodis 
yra savimeilės simbolis - buržuazinis niekalas. Nedrįsau su ja 
ginčytis. Tik sumurmėjau: „Žinoma,“ - ir paslėpiau savo mažą 
veidrodėlį pagalvės užvalkale. Žinojau, kad panorėjusi Lu gali 
apšaukti mane reakcioniere. Ji tuo apkaltino jau ne vieną žmo- 
gų. Ji išsiuntė juos dirbti tokius darbus, kaip sprogdinti kalnus 
ryžių laukams arba kasti požeminį tunelį. Pasirūpino, kad jų 
gyvenimai būtų sugriauti. Tie, kurie išgyveno, tapo panašūs į 
Atžalėlę. Tie, kas jai nepakluso, bausmės neišvengė. Aš labai 
bijojau Lu. 

Kita vertus, keista, kad Lu labai stengėsi padaryti visiems 
kareiviams įspūdį skalbdama mūsų rūbus ir galąsdama pjau- 
tuvus bei kauptukus. Kiekvieną vakarą ji apeidavo visus kam- 
barius ir apkamšydavo visus antklodėmis, kad nei vieno ranka 
ar koja neliktų neapklota ir nesušaltų. Visą savo algą ji anoni- 
miškai siųsdavo sergantiems draugų tėvams. Tą ji darė daž- 
nai. Ji buvo labai giriama. Lu mėgo sakyti, kad ji neatsisakytų 
būti ir skuduru, kuriuo valomi nešvariausi Komunistų partijos 
virtuvės kampai. Jai puikiai sekėsi kalbėti tokius dalykus. Mes 
sakydavome, kad vertiname jos rūpestį. Turėjome taip elgtis. 
Mėnesinėse ataskaitose štabui rašėme apie ją pagyrimo žo- 
džius. To iš mūsų norėjo Lu. Kareiviams to nereikėjo nei pri- 
minti. 

Ji nepraleisdavo nei vienos progos pabaksnoti į Jan klaidas. 


Ji peikė Jan, kad ši nepakankamai rimtai žiūri į mąstysenos 

reformą, kad ji leidžia švaistyti bendrovės biudžetą ir kad jai 
trūksta kantrybės vesti Mao studijų seminarą. Jan jai piktai 
atšaudavo, bet nebuvo tokia iškalbinga, kad galėtų tinkamai 
atsikirsti. Tuo ji negalėjo varžytis su Lu. Jan kalbėjo padrikai. 
Sutrikusi ji pradėdavo keiktis. Jai iš burnos keiksmažodžiai 
liete liejosi - „sugedęs ryžių daige“, „kiaulės užpakali“, „besi- 
kergiantis vikšre“ ir t. t. Lu mėgavosi matydama Jan keblioje 
padėtyje. Lu patikdavo žodžiais įvaryti Jan į kampą ir pliekti iš 
visų jėgų. Ji puldavo Jan be jokio gailesčio. Ji demonstruodavo 
bendrovei, kad Jan yra neišauklėta ir sugeba tik keiktis. Galiau- 
siai Lu pasakydavo: 

— Kodėl gi mums nepranešus apie šį atvejį aukštesniesiems 
ir neleidus jiems nuspręsti, kas teisus, o kas ne? 

Jan visuomet pasiduodavo, atsitraukdavo, nes nenorėjo ga- 
dinti savo „vieningosios Partijos šakos“ sekretorės įvaizdžio, o 
Lu tą labai gerai suprato. 

Lu žinojo, kad aš labai mėgstu operas. Per pertraukas lau- 
kuose ji prašydavo manęs padainuoti vieną ar kitą ariją. Ji sakė, 
kad tai ramina jos alkį. Aš garsiai dainuodavau. Kviesdavau 
visą būrį dainuoti kartu. Lu tai patiko. Mes abi tai mėgome. 
Tačiau po Atžalėlės nelaimės daug kas pasikeitė. Po to aš dai- 
nuoti nebegalėjau. Kai Lu manęs vėl paprašė padainuoti, aš ne- 
sugebėjau tinkamai nusiteikti. Bandžiau, bet mano galva prisi- 
pildė Atžalėlės balso, dainuojančio Mano Tėvynę. Mano akys 
vis krypdavo į Atžalėlę, kuri klajojo po laukus ir po kambarius. 
šeimos. Mes mėgdžiojome Atžalėlės rašyseną ir siuntėme laiš- 
kus jos senelei. Bet ją apgaudinėti galėjome neilgai. Senelė atpa- 

žino netikrą braižą. Ji parašė Partijos komitetui, reikalaudama, 
kad jai pasakytų teisybę. Ji sakė, kad jeigu nebūtų areštuota (ji 
gyveno areštuotame name, nes buvo laikoma liaudies priešu), 
pati tuoj pat atvažiuotų patikrinti, kaip gyvena jos anūkė. Jan 
neskubėjo jai atrašyti. Aš patikrinau laišką, pataisiau gramatiką 
ir stilių. Tokį laišką parašyti nebuvo lengva. Jan mėgino papa- 
sakoti, kas atsitiko. Jaučiau, kaip sunkiai jai tai sekėsi. Ji taip ir 
nesugebėjo visko paaiškinti. Ji negalėjo. Nepajėgė prisipažinti, 
kad pražudėme jos anūkę. Jan parašė, kad Atžalėlė sunkiai ser- 
ga. Jai sutrikusi psichika. Bet ja yra rūpinamasi. Kolūkis ieško 
naujų vaistų ir gydymo būdų. Tai buvo labai silpnas laiškas. Jis 
atspindėjo tik kaltę ir nieko daugiau. Aš dar paprašiau senelės 
į šį įvykį žvelgti plačiau, tik kaip į vieną atsitikimą. Juk Partija 
siunčia į kaimą šimtus tūkstančių jaunuolių. Jan užbaigė laišką 
Mao citata: „Tam tikra auka yra reikalinga ištvermingai dir- 
bant šalies gerovės labui.“ 

Jan atrodė išsekusi. Jos pirštai ir lūpos buvo rašaluoti. Šva- 
riai perrašiau laišką ir jai atidaviau. Ji nuėjo į kolūkio štabą jo 
užantspauduoti ir išsiųsti. Tą naktį ji man prisipažino: 

— Kai numirsiu, demonai pragare supjaustys mane į gabalus. 

Ji sakė, kad dabar labai aiškiai tą mato. 


Lu man kalbėjo, kad aš esu geras daigas. Verta būti išrinkta vie- 
na iš „valstybės kolonų“. Jos kalba šūkiais mane erzino. Man tai 
nepatiko. Tai skambėjo labai dirbtinai. Ji stengėsi visur domi- 
nuoti. Daug kartų ji demonstravo savo politines ir ideologines 
žinias susirinkimuose skaitydama ilgus traktatus apie Partijos 


istoriją. Ji trokšte troško, kad visi ja žavėtųsi. Ji tai darė norė- 

dama prikišti Jan, jog ši visai neturinti vadovo sugebėjimų. Jai 
pavykdavo sudirbti Jan. Mačiau, kaip nepatogiai Jan pasijunta. 
Ji sėdėdavo kampe trindama rankas. Sutrikusi. Man buvo jos 
gaila. Bet dėl to Jan ėmė man dar labiau patikti. Suglumusi ji 
atrodė žavi. Aš tiesiog dievinau jos nerangumą. 

Nei štabas, nei kareiviai nesižavėjo Lu demonstruojamomis 
vadovo savybėmis. Keitėsi metų laikai, o ji tebebuvo ten, kur ir 
buvusi. Lu buvo arši kovotoja, nors ir nemėgo būti erzinama. Ji 
ėmė dar aršiau kovoti su Jan, pasakodama apie jos trūkumus 
išsirikiavusioms kareivių gretoms. Jan vis labiau siuto. Ji būtų 
suėdusi Lu gyvą. Tik per pusę mėnesio pavyko išsiaiškinti, ką 
Jan burbėdavo sau po nosimi, kai Lu ją įžeisdavo. Ji vadino ją 
bezdalų motina. Kai Lu siūlė pratęsti susirinkimą, kad pagaląs- 
tų karių protus, Jan atšovė: 

— Geriau pirma pagaląskime kauptukus. 

Lu pagrasino: 

— Jeigu tik stumsi vežimą į priekį, nežiūrėdama, kur važiuo- 
ji, suduši akligatvyje. 

Jan jai sausai atkirto: 

— Tai sudužkime. 

Lu neatlyžo: 

— Kaip pasiklosi, taip išmiegosi. 

Jan šnipštelėjo: 

— Prakeikimas. Reikia kažką daryti, kad pasigaląsčiau lie- 
Žuvį. 

Man dažnai atrodydavo, kad kalbėdama su manimi Lu turi 
daugiau nei dvi akis. Kartą ji man pasakė, jog ji norėtų mane 
užsiauginti, kad galėčiau prisijungti prie jos ypatingosios pa- 

žengusiųjų aktyvistų studijų komandos. Mėginau neparodyti, 
kad manęs tai nedomina, bet matyt mano veidas tą išdavė. Ji 
pasakė, kad yra labai nusivylusi. Ją patikinau, jog visomis iš- 
galėmis stengsiuosi mokytis iš jos komandos. Paprašiau pasko- 
linti Mao studijų užrašus. Ji atsakė, kad žino, dėl ko aš prie jos 
neprisijungiu. Ir pridūrė, kad nėra gerai gyventi kažkieno šešė- 
lyje. Ji kalbėjo, kad labai nenorėtų palikti akmens savo batuose. 
Ir dar pamokė, kad jei nesirūpinsiu savo politinėmis pažiūro- 
mis, neturėsiu politinės ateities. 

Nors man ir buvo svarbu būti autoritetu savo kareivių akyse, 
nutariau ignoruoti Lu perspėjimą. Pajutau, kad turiu padėti Jan. 
Palaikyti Jan būtų mažesnis blogis šiame purviname žaidime. 
Man niekada nepatiko būti kareive „Raudonosios ugnies“ ko- 
lūkyje. Jaučiausi kaip vergė. O Jan buvo mano stiprybė, mano 
neblėstantis tikėjimas. Jan man padėjo pajusti, kad mes siekia- 
me kažkokio kilnaus tikslo, nors ir neįmanomo, bet tai buvo 
bent jau šis tas. 

Kad Jan mumis didžiuotųsi, savo būriui prisiėmiau sunkiau- 
sias užduotis - mėšlo kratymą, naktines pamainas ir kanalų 
kasybą. Pasakiau savo kareiviams, jog mano tikslas yra tai, kad 
mūsų būrys būtų žinomas bendrovėje ir kad kiekvienas karys 
turėtų geriausią galimybę patekti į Jaunųjų komunistų sąjungą. 
Kareiviai manimi tikėjo. Orchidėja netgi nustojo megzti. Metų 
gale mano būrį išrinko Pirmuoju būriu ir viso kolūkio susi- 
rinkime jam suteikė Mao citatą. Aš buvau priimta į Jaunųjų 
komunistų sąjungą. 

Per priesaikos ceremoniją Jan užlipo ant scenos ir mane pa- 


sveikino. Ji stipriai suspaudė man rankas savo į morkas pana- 

šiais pirštais. Juokdamasi ji pakuždėjo man, kad negali sulauk- 
ti, kada aš įstosiu į Partiją. Ji sakė, kad privalau tapti Partijos 
nare. Ji žadėjo padarysianti viską, kad tai įvyktų kitą pavasarį. 
Ji labai norėjo, kad tai įvyktų. Aš buvau sujaudinta. Negalėjau 
ištarti nė žodžio. Atsakydama stipriai suspaudžiau jai rankas. 
Daugelį naktų aš mintyse atkartodavau visą ceremoniją. Svajo- 


jau apie Jan juoką. Jutau, kad jis man labai patinka. 


Pasibaigus intensyviam vasaros sezonui, kareiviams buvo leis- 
ta po pietų turėti šiek tiek laisvalaikio. Laisvu laiku jaučiau 
tuštumą širdyje. Siaubingai ilgėjausi Atžalėlės. Šukuodavau jai 
plaukus, skalbdavau jos rūbus; nors jos kūnas po truputį atgavo 
savo ankstesnę figūrą - ji kažkada buvo liekna kaip gluosnio ša- 
kelė - protas, atrodo, buvo dingęs amžiams. Ką aš bedaryčiau, 
jos atsako nesulaukdavau. Ji vis dar dėvėjo palaidinę su slyvos 
žiedais - tą pačią, kurią vilkėjo tą naktį, kai buvo pagauta, - tik 
dabar ji jau buvo prakiurusi prie alkūnių ir pažastų. Ta palaidi- 
nė man bylojo apie naktį, kurios niekada nepamiršiu, - kai aš 
laikiau į Atžalėlę nutaikytą šautuvą. Nežinojau, kaip kiti žmo- 
nės gyvena su tuo kaltės jausmu ir ar iš viso jį jaučia. Niekas 
apie tai nekalbėjo. Bendrovė apsimetė, kad to niekada nebuvo. 
Atžalėlei buvo skiriami lengvi darbai. Ji dirbo sandėlio sarge 
ir gaudavo kuponų cukrui ir mėsai. Jan su Atžalėle elgėsi keis- 
tai. Ji sugriebdavo Atžalėlę ir žvelgdavo jai į akis. Neramiai ją 
stebėdavo. Ji vis dar stengėsi prakalbinti Atžalėlę, nors visi jau 


seniai buvo nustoję tą daryti. 

Atžalėlė ėmė kelti pavojų pati sau. Vieną kartą aptikau ją 
ryjančią mažus akmenėlius. Orchidėja rado ją valgančią vikš- 
rus. Pranešiau apie tai Jan. Nuo tada dažnai matydavau, kaip 
vėlai vakare Jan laukuose seka paskui Atžalėlę. Jos atrodydavo 
kaip du laivai, plaukiojantys tankaus rūko jūroje. 

Jan vis dar eidavo gaudyti nuodingų gyvačių. O ašvis ją sek- 
davau. Jos paslaptis ir mano smalsumas virto kolūkio nakties 


melodija. 


Man pradėjo nebepatikti lindėti tinkle nuo uodų. Ten buvo per 
tylu. Vengiau gulėti lovoje ir eidavau pasivaikščioti siauru ta- 
keliu tarp nendrių. Temstant nejučia atsidurdavau prie kolūkio 
plytų fabriko. Tūkstančiai degimui paruoštų plytų gulėjo sudė- 
liotos į formas. Kai kurios stirtos buvo aštuonių pėdų aukščio; 
kitos stovėjo pasvirusios ir atrodė, kad tuoj tuoj nugrius, o dar 
kitos buvo jau nugriuvusios. Girdėdavau savo pačios žingsnių 
aidą. Ta vieta atrodė kaip senovės griuvėsiai. 

Vieną dieną tarp plytų išgirdau erhu - dvistygio smuiko — 
garsą. Atpažinau melodiją - tai buvo Liang ir Džu, uždrausta 
opera. Ją niūniuodavo mano močiutė. Liang ir Džu buvo seno- 
vėje gyvenę mylimieji, kurie nusižudė dėl draudžiamos meilės. 
Dabar grojanti muzika pasakojo apie tai, kaip du mylimieji pa- 
virto drugeliais ir vėl susitiko pavasarį. Nustebau išgirdusi, kad 
kažkas kolūkyje moka taip gerai groti. 

Patraukiau ten, iš kur sklido garsas. Jis nutilo. Išgirdau žings- 
nius. Gretimame takelyje šmėkštelėjo šešėlis. Jį nusekiau ir ant 


+ 104 


RAUDONOJI AZALIJA 


plytų suolelio radau padėtą erhu smuiką. Apsidairiau. Nebuvo 
nė gyvos dvasios. Pro raštuotas plytas švilpė vėjas. Pasilenkiau 
pakelti instrumento ir staiga kažkas iš už nugaros man ranko- 
mis uždengė akis. 

Bandžiau atitraukti rankas. Pirštai susigrūmė. Rankos buvo 
stiprios. Paklausiau: 

— Kas čia? 

Atsakymo nesulaukiau. Grybštelėjau ranka už nugaros. Kū- 
nas už manęs sukikeno. Ant savo kaklo pajutau karštą kvėpte- 
lėjimą. Sušukau: 

- Jan? 

Ji šypsodamasi stovėjo priešais mane. Rankose laikė instru- 
mentą. 

— Ar tai tu? Tai tu groji erhu smuiku? - šūktelėjau žiūrėda- 
ma į ją. 

Ji nieko nesakydama linktelėjo. Nors vis dar negalėjau su- 
vokti, kad viršininkė ir muzikantė, kuri groja erhu smuiku, yra 
tas pats asmuo, staiga pajutau džiaugsmą. Džiaugsmą, lyg būtų 
išsipildžiusi mano svajonė. Vienišumo jausmas pavirto įkvėpi- 
mu. Įsivaizdavau, kad sninga persiko spalvos žiedlapiais, jais 
nusidažo peizažas. Tolimi slėniai ir kalvos susiliejo. Viską ap- 
gaubė tyruma. 

Ji atsisėdo ant suolelio ir mostelėjo, kad sėsčiausi šalia. Tik 
šypsojosi ir nieko nesakė. Norėjau pasakyti, kad nežinojau, jog ji 
groja erhu smuiku, kad ji groja labai gražiai, bet bijojau prabilti. 

Ji pakėlė smuiką ir stryką, suderino stygas, palenkė galvą 
prie instrumento ir užsimerkė. Giliai įkvėpusi ji stryku per- 
braukė per smuiko stygas ir pradėjo groti Upę. 

Muzika mano galvoje plaukė kaip banguojanti upė. Girdė- 
jau, kaip ji teka pro jūras ir kalnus, kaip ją į priekį gena vėjai ir 
debesys, kaip ji bėga nuo skardžių ir krioklių, kaip tvenkiasi 
uolose ir srūva į vandenyną. Jan plukdė šią upę, pati paniru- 
si į ją. Erhu man atskleidė jos tikrąjį „aš“. Mane pažadino. Ji. 
Keistoje vietoje sutikau tą „aš“, kurios nepažinojau, tą „aš“, kuri 
mane nustebino ir kurią sutikusi labai džiaugiausi. Jos pirštai 
bėgiojo stygomis aukštyn ir žemyn, kurdami garsus, panašius į 
lietų, krintantį ant banano lapų. Pirštai palietė stygą ir sustin- 
go. Sujudėjo strykas. Ėmė lietis tonai, pasakoją apie neregėtą 
kartėlį. Jan lėtai pavirpino stygą. Iš po pirštų išslydo liūdni gar- 
sai. Po pauzės ji vėl perbraukė stryku. Dabar natos buvo įtūžę. 
Ji pakėlė galvą, užsimerkusi, pakreipusi smakrą. Vaizdas prie- 
šais mane virto fragmentais: Partijos sekretorė, didvyrė, žudikė 
ir gražioji erhu smuikininkė... 

Ji grojo Arklių lenktynes, Raudonosios Armijos brolis sugrįž- 
ta ir galiausiai pakartojo Liang ir Džu. 


Mes kalbėjomės. Tokio pokalbio niekada nebuvau turėjusi. 
Viena kitai pasakojome savo gyvenimo istorijas. Kalbėjomės 
su tokiu užsidegimu, kad pertraukinėjome viena kitą vidury 
sakinio. 

Ji papasakojo, kad jos tėvai buvo tekstilės darbininkai. Jos 
mamai šeštajame dešimtmetyje buvo suteiktas Šlovingosios 
Motinos vardas už tai, kad pagimdė devynis vaikus. Jan buvo 
aštuntoji. Jų šeima gyveno Ilgosios Taikos rajone Šanchajuje, 
kur visi talpinosi viename medžiu iškaltame kambaryje ir nau- 


dojosi vienu šuliniu su kitomis dvidešimt šeimų. Jie neturėjo 


+ 106 + 


RAUDONOJI AZALIJA 


tualeto, tik naktipuodį. Jan pareiga buvo kiekvieną rytą išnešti 
naktipuodį į bendrą srutinę ir jį išplauti. Papasakojau, kad mes 
gyvenome geresnėmis sąlygomis. Mes turėjome tualetą, nors ir 
dalinomės juo su dar dviem šeimomis, iš viso keturiolika žmo- 
nių. Ji tarė: 

— Taip, įsivaizduoju jūsų rytinį eismą. 

Abi nusijuokėme. 

Paklausiau, kur ji išmoko groti erhu. Ji atsakė, kad jos tėvai 
buvo liaudies muzikos gerbėjai. Šeimoje jie turėjo nusistovėju- 
sią tradiciją, kad kiekvienas turi mokėti groti nors vienu mu- 
zikiniu instrumentu. Visi jų šeimos nariai grojo bent vienu iš 
šių instrumentų: liutnia, erhu, nendrine lūpine armonikėle ar 
trimitu. Maža ji buvo smulkaus sudėjimo, todėl pasirinko erhu. 
Jos figūra priminė vertikalias jo linijas. Tėvai sutaupė pinigų 
ir padovanojo jai instrumentą dešimtojo gimtadienio proga. 
Šeima kiekvieną savaitgalį vakarienės pasikviesdavo į pensiją 
išėjusį erhu smuikininką ir prašydavo, kad jis pasakytų savo 
pastabas apie jos grojimą. Namiškiai tikėjosi, kad Jan vieną die- 
ną taps žymia erhu smuikininke. 

Jai buvo penkiolika metų, kai 1966-aisiais prasidėjo Kultū- 
rinė revoliucija. Jan prisijungė prie „Raudonųjų sargų“ ir nu- 
žygiavo į Pekiną, kur Tiananmenio aikštėje juos pasitiko Pir- 
mininkas Mao. Jan, kaip jauniausia „Raudonųjų sargų“ narė, 
buvo pakviesta į ponios Mao Dziang Čing naująją operą Di- 
džiuosiuose liaudies rūmuose. Jai labai patiko trijų colių pločio 
diržai, juosiantys atlikėjų liemenis. Ji iškeitė savo geriausią Mao 
sagų kolekciją į vieną tokį diržą. Diržas buvo iš tikros odos ir 


su bronzine sagtimi. 

- Jį sukūrė draugė Dziang Čing, mano didvyrė, - pasakė 
Jan. 

Paskui ji paklausė: 

— Ar skaitei Mao knygų? 

— Taip, - atsakiau, - perskaičiau jas visas. 

— Nuostabu, ir aš jas perskaičiau, - šūktelėjo ji. - Aš atminti- 
nai išmokau Mažąją raudonąją knygą ir visas citatų dainas. 

Pasakiau, kad nuo pradinės mokyklos laikų buvau raudo- 
nasis sargas ir, nors mano patirtis nėra tokia šlovinga kaip jos, 
manęs nepavyktų apgauti nei vienam, sakančiam, kiek žino 
Mao citatų dainų. Jan nusišypsojo ir pasiūlė ją išbandyti. Pa- 
klausiau, ar ji gali pasakyti, kurią vietą aš dainuoju. 

— „Partija gyvuoja vedama geros politikos...“ 

— Septintas puslapis, antrasis paragrafas, - pasakė Jan. 

— „Jei nebus šluotos, šiukšlės nedings pačios savaime... 

— Dešimtas puslapis, pirmasis paragrafas! 

— „Mes atėjome iš kaimo...“ 

- Šimtas keturiasdešimt šeštas puslapis, trečiasis paragrafas! 

— „Pasaulis yra tavo...“ 

— Du šimtai šešiasdešimt trečiasis puslapis, pirmasis para- 
grafas! 

— „Studijuodami Pirmininko Mao veikalus mes turime iš- 
mokti produktyvumo. Spręsdami problemas vadovaukimės jo 
mokymu - tai užtikrins greitą rezultatą...“ 

Ji prisijungė prie mano dainos. 

— „Nes kai įsmeigiame bambuko stiebą saulėje, šešėlį mato- 
me iškart...“ 


— Kuri vieta? - sušukau. 

— Pirmininko Mao pavaduotojo Lin Biao įžanga į Mao cita- 
tas, antrasis leidimas! - Jan atsakė ir mes abi laimingos nusijuo- 
kėme. 


Kai mudvi pasiekėme barakus, vis dar kalbėjomės. Sustojome 
tamsoje kupinos neįtikėtino džiaugsmo. 

— Būk atsargi, - pasakė Jan. 

Aš linktelėjau ir supratau, ką ji norėjo pasakyti, - venk Lu 
dėmesio. Mes nuėjome į skirtingas puses ir po vieną grįžome į 
kambarį. 

Tą naktį aš negalėjau užmigti. Kambarys ir tinklas nuo uodų 
atrodė visai kitaip nei vakar. Jan su manimi kambaryje nesišne- 
kėjo, tačiau čia atsirado gyvybės ir šviežio oro. Pajutau pavasa- 
rį. Pirmą kartą po lova augančios nendrės buvo pakenčiamos. 
Pagalvojau, kad norėčiau kambaryje ko nors žalio. Įdomu, o 
Jan? Ji gulėjo ant gulto po manimi. Tiek daug kuo norėjau su 
ja pasidalinti. Bet nedrįsau kalbinti. Lu lova stovėjo šalia mūsų. 
Mes, aštuoni žmonės, miegantys viename kambaryje, buvome 
atsiriboję vieni nuo kitų tinklais. 

Lu mudviem pavydėtų, pavydėtų džiaugsmo. Man buvo gaila 
jos. Norėjau ir su ja susidraugauti. Buvo graudu, kad artimiau- 
sias jos draugas yra kaukolė. Pirmą kartą pajutau jai gailestį. Tai 
buvo keistas jausmas. Dėl ko man pradėjo rūpėti Lu? Dėl Jan? 
Lu buvo dvejais metais vyresnė už Jan. Dvidešimt penkerių. Ji 
norėjo labai daug. Ji siekė kontroliuoti mūsų gyvenimus. Ką ji 
darė su savo jaunyste? Jos veide atsirado raukšlių. Netrukus Lu 
sueis trisdešimt, keturiasdešimt, ir ji vis dar bus čia, „Raudono- 


sios ugnies“ kolūkyje. Ji sakė, kad jai labai patinka kolūkis ir ji 

niekada jo nepaliks. Aš stebėjausi, kaip kam nors čia gali patikti. 
Kolūkyje, kur augo tik piktžolės ir nendrės. Visiškoje tamsoje. 
Pragare. Lu nekalbėjo tiesos. Ji nemokėjo to daryti. Ar ji turi 
jausmų? Jausmų, kokiais mes šiąnakt dalinomės su Jan? Turbūt 
turi. Ji jauna ir sveika. Bet kas išdrįstų būti su ja mielas? Ar buvo 
tokių, kurie ne tik jai meilikavo dėl jos galios, o kuriems ji iš 
tikrųjų rūpėjo? Su kuo ji galėtų pasidalinti savo jausmais? Ar ji 
galėtų ištekėti? Kaip keista įsivaizduoti Lu ištekėjusią. Bendrovės 
vyrai jos bijojo. Jie jai nusileisdavo ir susitaikydavo su jos valdin- 
gumu. Vyrai pasiduodavo dar prieš susidurdami su ja. Jie baidy- 
davosi net jos šešėlio. Jie žiūrėjo į ją kaip į plakatą ant sienos. Jie 
rodė savo susižavėjimą Lu, bet tik įsirėmindami ją savo vaizduo- 
tėje. Lu akyse mačiau vienatvę. Akyse, kurios lietingomis dieno- 
mis žvelgdavo į laukus. Troškulio kamuojamose akyse. 


Lu ilgai nėjo miegoti. Ji sėdėjo ant taburetės ir studijavo Mao 
veikalus. Šio ritualo ji laikėsi kiekvieną naktį. Atsiguldavo pa- 
skutinė, o keldavosi pirmoji. Ji išvalydavo kambarį ir prieškam- 
barį. 

— Man patinka tarnauti žmonėms, - sakydavo ji. 

Kai būdavo giriama, ji cituodavo Mao raštus. Ji sakydavo: 

— Darau tik tai, ko Pirmininkas Mao mane išmokė. 

Ji cituodavo: „Žmogui nėra sunku padaryti keletą gerų dar- 
bų kitiems; žmogui sunku visą gyvenimą daryti gera kitiems.“ 

Lu elgesys mane gąsdino. Jos griežtumas rodė beatodairiš- 
ką galios siekimą. Stengiausi su ja elgtis kuo atsargiau ir man- 
dagiau. Atidžiai parinkdavau žodžius. Mudvi kalbėdavomės 


užuolankomis. Ji bandydavo įspėti mano mintis. Ji žinojo, kad 

nei viena iš mūsų nesileis kontroliuojama kitos. Ji buvo nepaten- 
kinta. Kaip kad šuo užuodžia kvapą, taip ir Lu iškart pajuto, kad 
suartėjau su Jan. Kartą po darbo ji priėjo prie manęs ir iškošė: 

— Aš žinau, kodėl atrodai tokia laiminga, tu - klastūne. 

Atsakiau, kad nesuprantu, apie ką ji kalba. Lu nusišypsojo 
ir linktelėjo. Ji liepė man vykdyti savo pareigas ir kiekviename 
kambaryje patikrinti kareivių lagaminus. Ji ėjo kartu. Įsakė man 
apieškoti daiktus ir patikrinti, ar tarp jų nėra ko nors nepado- 
raus. Kai po tarnybos ėjome į savo kambarį, ji staiga užklausė: 

— Ar pameni, ką pasakei praeitą naktį? Aš vos nesuklupau 
ant akmens iš netikėtumo. 

Ji pasibeldė tiesiai į mano kaltės griaužiamą sąžinę. Atsa- 
kiau: 

— Iš kur aš galiu žinoti, ar ką nors pasakiau? Aš miegojau - 
kaip aš galiu žinoti? 

— Tiesiog žinok, kad aš girdėjau, - pasakė ji klastingai šyp- 
sodamasi. - Aš girdėjau, - pakartojo. 

Pasijutau, lyg man per nugarą būtų nubėgę vabaliukai. 

Lu atidarė duris, praleido mane pirmą, įėjo iš paskos ir jas 
uždarė. 
mane taip, tarsi aš būčiau musė, 0 ji voras, ir mes kovotume jos 
suregztame tinkle. 

Aš gyniausi: 

— Dabar einu skalbtis. Jau savaitę neturiu ką švaraus apsi- 
vilkti. Turiu skubėti, nes dar reikės vesti būrio susirinkimą. 

Lu nužvelgė mane, mano purvinus drabužius ir basas kojas. 


Ji tarė: 

— Anksčiau maniau, kad esi nuoširdus žmogus. 

— Aš tokia ir esu, - patvirtinau. 

— Bet ne su manimi, - ji pasakė. - Žinok, kad tampi daugia- 
veide. Prarandi savo tyrumą. Tą tyrumą, kurį pastebėjau paim- 
dama tave iš Šanchajaus. Pameni, tada sakiau, kas man tavyje 
patiko? Prisimeni, prašiau, kad neprarastum to, kas tavyje gera? 

Aš ją patikinau, kad stengiuosi išlaikyti savyje tai, kas gera, 
bet dabar turiu eiti skalbti rūbų. Ji atsitraukė praleisdama mane 
pro duris. 

— Neapsimesk, kad nesupranti, apie ką aš kalbu, - pagrasė 
ji. - Jei nuoširdžiai nori tapti Partijos nare, tau nebus į gera, jei 
nuo manęs slapstysies. 

Skalbdama galvojau, kaip lengvai Lu gali mane sužlugdyti 
pateikdama melagingas ataskaitas ir įrašydama dviprasmiškus 
žodžius į mano asmens bylą, prie kurios prieina tik Partijos va- 
dovai. Tie žodžiai gali mane gyvą palaidoti. Jei tokie žodžiai 
patektų į bylą, jų jau nebūtų galima pakeisti. Jie mane sektų ir 
po mirties. Asmens byla nustato, kas aš esu ir kas būsiu. Tai vie- 
nintelis mano paveikslas, kurį Partija laiko tikru ir patikimu. 

Būdama Partijos sekretore, Jan turėjo tokią pat galią kaip ir 
Lu - manipuliuoti žmonėmis. Bet Jan niekada nepatiko Žaisti 
tokių Žaidimų. Ji tikėjo teisingumu, nors man jos teisybė ir ne- 
atrodė visada teisinga. Ji sau neleido reikšti asmeninės pagie- 
žos - tai buvo taisyklė, kurią Mao nustatė visiems Partijos na- 
riams. Ji stengėsi nekąsti Lu, nors ir labai norėjo. Į savo ataskai- 
tas štabui ji niekuomet nepridėdavo druskos ar acto. Kai dary- 
dama Jan ataskaitų kopijas jas perskaičiau, jos mane sujaudino. 


Dėl to Jan dar labiau pamilau. Lu tokių savybių nemačiau. Nors 

Lu dažnai savanoriškai pasilikdavo ilgiau laukuose ir dirbdavo 
visus įsivaizduojamus gerus darbus, bet ji niekada neatleisda- 
vo tam, kuris užlipdavo jai ant nuospaudos paprieštaraudamas 
per susirinkimą ar nepaklusdamas jos nurodymams. 

— Aš kaip vabalą sutrinsiu tą, kuris išdrįs pastatyti mane į 
kvailio vietą, - rėžė ji mums į akis. - Mielai pavaišinsiu priešą 
geležiniu proletarų diktatūros kumščiu. 


u iš štabo atsivežė šunį. Jo vardas buvo 409. Tai buvo ka- 
| Brunas treniruotas vokiečių aviganis. Mums sakė, kad 
jis moka daryti viską. 409 užduotis buvo saugoti paršą vardu 
Gudrioji Galva. Šis paršas, sveriantis beveik du šimtus svarų, 
buvo didelis visos bendrovės galvos skausmas. Jis buvo apsu- 
kresnis už visas kitas bandos kiaules. Bendrovei trūko gero gy- 
vulių pašaro. Kiaulėms duodamas gerasis pašaras būdavo per- 
pus sumaišomas su kapotais grūdais. Vieną dieną kolūkio dar- 
bininkai pastebėjo, kad vienas iš kelių gerojo pašaro maišų din- 
go, - greičiausiai jį bus suėdusi kuri nors kiaulė, bet darbininkai 
niekaip negalėjo suprasti kuri. Po poros dienų dingo dar keli 
maišai. Šikart žmonės pamatė, kad kiaulės ėda nesuvirškintas 
Gudriosios Galvos išmatas. Jie įtarė, kad Gudrioji Galva ir buvo 
tas vagis. Jie jį pasekė ir pagavo. Keisčiausia buvo tai, kad Gu- 
driosios Galvos snukis buvo panašus į šuns, o paršas elgėsi kaip 


tikras šuva. Jis iš gardo įšokdavo į grūdų saugyklą, sočiai priės- 

davo gerojo pašaro ir parbėgęs į gardą apsimesdavo, kad nieko 
neįvyko. Supylus kiaulėms paskutinį dienos davinį, jis ėsdavo 
ne mažiau už kitas. Jis buvo didesnis už visas kitas kiaules. 

Lu dievino 409. Už visus sutaupytus pinigus ji nupirko 
šuniui džiovintos mėsos. Ji jį treniruodavo ir apdovanodavo. 
Greitai 409 prie jos labai prisirišo. Kiekvieną naktį jie vaikšti- 
nėdavo pajūriu. Lu pasidarė malonesnė nei anksčiau. 409 elgėsi 
piktai su visais, išskyrus Lu. Lu didžiavosi šuns ištikimybe. Ji 
siekė, kad jis taptų dar piktesnis. Ji jam dažnai kartodavo vieną 
Mao citatą. Lu liepdavo jam sėstis jai prie kojų ir sakydavo: 

— Argi tai, jog žmogus turi išmokti atskirti, kas jo draugas, 
o kas ne, nėra pats svarbiausias dalykas? 

409 sulodavo jai „taip“. Ir už tai gaudavo džiovintos mėsos 
gabalėlį. Tada Lu tęsdavo: 

— Argi tikro revoliucionieriaus klausimas - kas yra liaudies 
draugas, o kas ne - nėra pats svarbiausias klausimas? 

409 vėl sulodavo ir gaudavo dar vieną gabalėlį mėsos. 

Kai 409 atsistodavo ant užpakalinių kojų, jo ūgis buvo sulig 
Lu. Ji dažnai liepdavo jam vaikščioti ant užpakalinių kojų, už- 
dėjus priekines letenas jai ant pečių. Vieną dieną, kai Lu buvo 
išėjusi į štabo susirinkimą, 409 staugė visą dieną. Garsas buvo 
panašus į verkiančios senos moters balsą. Po vidurdienio jis 
pradėjo daužytis į sieną. Du kareiviai jį uždarė į kiaulių gardą, 
o jis tol trankėsi į grotas, kol jos suskilo per pusę. Niekas ne- 
sugebėjo jo nuraminti, kol nesugrįžo Lu. Pamačiusi, kad šuo 
negali būti be jos, ji apsipylė ašaromis. 

409 buvo baisus sarginis šuo. Kareiviai sakydavo, kad pra- 
eitame gyvenime jis matyt draugavo su Gudriąja Galva - abu 

gyvuliai kuo puikiausiai sutarė nuo pat tos akimirkos, kai susi- 
tiko. Iš pradžių jiedu baugščiai žvilgtelėjo vienas į kitą, bet pas- 
kui apsiuostinėjo ir galų gale susidraugavo. Gal taip atsitiko dėl 
to, kad Gudrioji Galva turėjo šuns snukį? Jie sėdėjo vienas šalia 
kito kaip broliai. Pristatytas saugoti gerąjį pašarą, 409 ne tik 
nesustabdė Gudriosios Galvos vagysčių, bet ir padėdavo paršui 
išrausti pašarą iš maišų, kad šis galėtų greičiau paėsti. Jie kartu 
žaisdavo kiaulių garde. 409 labai mėgo pjuvenas. Kai ateidavo 
darbininkai, 409 nutaisydavo nekaltą miną, tarsi norėdamas 
parodyti, jog jis labai stengėsi išsaugoti pašarą, bet nepavyko. 
Jan nemėgo 409. Ji jį vadino išdaviku. Ji įspyrė jam ir pasakė, 
kad Lu turinti išsiųsti šunį atgal į štabą. Lu nenoromis atsakė 
taip. Tarsi suprasdamas Lu jausmus, 409 pribėgo prie jos ir pra- 
dėjo laižyti veidą. 

Lu maldavo, kad Jan jai leistų pasilikti 409. Ji parodė Jan jo 
bylą. Joje buvo rašoma, kad šuo užsitarnavo gerą vardą karo 
metu. Lu paprašė: 

— Duok man dvi savaites, ir aš jį išmokysiu sergėti Gudriąją 
Galvą. Guldau galvą, kad jis bus toks geras kaip ir buvo žadėta. 

Jan pasakė, kad gerasis pašaras senka. Būtinai turime sau- 
goti, kad daugiau nedingtų nė vienas maišas. Kiaulės tada tu- 
rės badu dvėsti. Lu apsiėmė naktimis prižiūrėti gyvulius. 409 
nepasikeitė. Lu negalėjo priversti jo tinkamai elgtis. Jan buvo 
nepatenkinta ir liepė Lu išsiųsti šunį atgal. Tą dieną, kai 409 
turėjo būti išsiųstas, Lu pagavo Gudriąją Galvą vagiant paša- 
rą. Ji nuėjo pas Jan ir pasakė, jei šuns ir nebus, Gudrioji Galva 
vis tiek nenustos vogti pašaro. Gal geriau papjaukim Gudriąją 


Galvą, o šunį pasilikim? Jai buvo duotas leidimas. 

Lu liepė papjauti kiaulę vakarienei. Gudrioji Galva atsidūrė 
visų lėkštėse. Šuo, sukramtęs Gudriosios Galvos kaulus, nubė- 
gojo ieškoti. Jis uostinėjo paršo gardą ir gulinėjo pjuvenose, kol 
Lu jo nepašaukė. Lu buvo laiminga; ji pirštais šukavo 409 kailį. 
Su šunimi ji praleisdavo ištisas valandas - sukišdavo visą ranką 


jam į gerklę ir mokydavo jį visokiausių triukų. 


Lu vesdavo 409 į vietinius kaimus poruotis. Šuo su kalėmis 
elgėsi gražiai, bet jų šeimininkams buvo piktas. Žmonės šnekė- 
jo, kad pasikergęs su kale iš malonumo jis puldavo šeimininką 
ir sudraskydavo jam kelnes. Jis priekinėmis letenomis užšok- 
davo ant šeimininkų ir lodavo. Kaimiečiai liepė Lu daugiau pas 
juos nebevesti 409. Lu tik juokėsi. Ji nesuprato, kad žmonės kal- 
ba labai rimtai. 

Vieną ankstyvą vakarą Lu parsivedė šunį iš gretimo kaimo 
su pažaliavusiu snukiu. Jis nesustodamas vėmė. Lu mėgino jį 
girdyti vandeniu ir šerti koše, bet 409 negalėjo nieko praryti. 
Kai galandau kauptukus, pas mane atėjo Jan ir pranešė naujie- 
ną. Ji pasakė, kad Lu dainuoja operą. Nuėjau į grūdų sandėlį, 
kur paprastai miegodavo 409. Prieš išvysdama šunį, aš išgirdau 
Lu raudant. Negyvas 409 gulėjo jai ant krūtinės. Lu verkė kaip 
kaimo našlė. Šalia jų stovėjo veterinaras. Jan priėjo prie Lu ir 
padavė jai drėgną rankšluostį. Kol Lu šluostėsi veidą, Jan pa- 
klausė veterinaro apie nuodus. Veterinaras pasakė, kad jų buvo 
įmaišyta į garintą duoną. 

- Tą padarė kaimiečiai, - kūkčiojo Lu. - Jie yra reakcionie- 
riai, - iškošė sukąsdama dantis. - Turime priversti juos už tai 


sumokėti. 

Jan tada patylėjo. Po pietų, pamačiusi, kad Lu vis dar sėdi 
prie šuns, Jan pasakė: 

— Tavim dėta nebūčiau taip dažnai vedžiojusi šuns poruotis. 

Lu palaidojo 409 prie upės. Kitą dieną, kai mūsų būrys 
auštant išėjo kaupti laukų, Lu jau buvo darbe. Jos akys buvo 
užtinusios. Paklausiau, ar ji gerai miegojo praėjusią naktį, ir ji 
atsakė, kad visą naktį sėdėjo prie kapo. Per pertrauką ji manęs 
paprašė kartu su ja aplankyti 409 kapą. Nuėjau. Mane sujaudi- 
no jos liūdesys. Neįsivaizdavau, kad Lu gali liūdėti. Ji atsiklaupė 
į purvą ir ant kapo pasodino laukinių gėlių. Tą darydama ji 
verkė. Pakėliau ją už rankų, ir ji užsikniaubė man ant pečių. 
Ji man padėkojo. Norėjau dar kuo nors jai padėti. Ji pažvelgė į 
mane ir pasakė: 

— Aš praradau vienintelį draugą, savo geriausią draugą. Ką 
man dabar daryti? 

Jos balso tonas mane išgąsdino. Nedrįsau pasakyti nė žodžio. 
plaukus. Ji samurmėjo sau po nosimi: 

— Aš tai padarysiu, aš tai padarysiu. 

— Tu turėsi naujų draugų, - pasakiau jai. 

Ji įtartinai mane nužvelgė. 

— Matai, 409 man niekada nemelavo, - pasakė ji. 

Lu žinojo, kad aš nesakau, ką iš tiesų galvoju. Ji suprato, kad 
nenoriu būti jos drauge. Negalėjau jai parodyti, kad bijau jos, 
nes nežinia, ką ji galinti padaryti. Ji turėjo žudiko savybių ir tai 
vertė mane laikytis kuo atokiau. 

Visą dieną dirbome su Lu petys į petį. Persimetėme keliais 
žodžiais. Galvojau apie Jan ir jos nuoširdų juoką. Lu dirbo labai 

greitai. Jos lieknas kūnas judėjo kaip ant skardžio šokinėjantis 
ožys, kiekvienas judesys buvo tikslus ir produktyvus. Ji turėjo 
plonas kulkšnis ir riešus, visai kaip kalnų ožys. Dėl to ji galėjo 
sparčiau bėgti ir greičiau pasilenkti. Ji buvo aistringa darbinin- 
kė. Ir kompromisų priešininkė. Tačiau man ji buvo kaip scenos 
lempa - ji švietė tamsoje. Bet jos šviesa dingo, kai pakilo saulė. 


Saulė buvo Jan, o Lu ištirpo jos šviesoje. 


Aš ir Jan viešai neišsiduodavome, kad draugaujame. Mes ty- 
lomis skalbdavome viena kitos rūbus ir parnešdavome viena 
kitai karšto vandens. Pripratome susikalbėti akių signalais. Kas 
antrą dieną po vieną išeidavome iš barakų susitikti prie plytų 
fabriko. Jan sugalvodavo įvairių pasiteisinimų, o vienas iš jų 
buvo dienos darbo kokybės patikrinimas. Aš pasiimdavau sto- 
riausią Mao knygą su užrašais ir apsimesdavau, kad turiu vietą, 
kur galiu viena mokytis. Susikibusios už rankų brisdavome per 
nendres. Jan susukdavo nendrę ir padarydavo iš jos žalią dūde- 
lę. Ji liepdavo man pūsti kartu su ja. Mudvi kurdavome nendrių 
vakaro muziką. Trukdydavome viena kitai pūsti dūdelę ir juok- 
davomės, jei kurios nors išgautas garsas nuskambėdavo kaip 
seno Žmogaus kosulys. 

Atėjo žiema, mes ir toliau susitikinėjome. Sėdėdama ant 
plytų Jan grodavo erhu smuiku, o aš gulėdavau ir jos klausyda- 
vausi. Mes pradėjome kalbėtis apie viską, net ir apie patį drau- 
džiamiausią dalyką - vyrus. 

Jan motina, kuri nekentė jos tėvo, jai sakė, kad dauguma 
vyrų yra blogi. Motina jai kalbėjusi, kad niekada nebūtų gim- 


džiusi vaikų nuo jos tėvo, jeigu nebūtų norėjusi atsakyti į Par- 

tijos kvietimą, kuris skambėjo taip: „Daugiau žmonių reiškia 
daugiau jėgos.“ Vyrai jaučią malonumą suviliodami ir prievar- 
taudami moteris, užbaigė Jan. 

Prisiminiau, kaip Jan nusiėmusi diržą liepė kareiviams pri- 
mušti moksliuką. Dabar supratau, iš kur ta jos neapykanta vy- 
rams. Pasakiau, kad ne visi vyrai tokie, kaip jos tėvas. Jan buvo 
įsitikinusi, kad visi. Tada ji papasakojo apie savo penkis bro- 
lius - aukštus ir stiprius dvidešimtmečius. Jų visa vienuolikos 
žmonių šeima miegojo viename kambaryje, o broliai naktimis 
kalbėdavosi apie nepadorius dalykus. Vyriausias brolis papasa- 
kojo apie tai, kaip jis įsiviliojo kaimynų mergaitę į savo kamba- 
rį ir suvedžiojo ją lovoje, o tuo metu kiti keturi broliai žiūrėję 
pro durų plyšį. Paklausiau, kaip į tai reagavo jos tėvai. Jan atsa- 
kė, kad jie tuo nepatikėjo. Jie apkaltino Jan meluojant. Broliai 
ją primušė, o tėvai buvo įsitikinę, kad sūnūs pasielgė teisingai. 
Tai buvo pagrindinė priežastis, dėl ko ji paliko šeimą ir išvyko 
į „Raudonosios ugnies kolūkį. 

Jan paklausė, ką aš galvoju apie vyrus. Pasakiau, kad jeigu ji 
nori išgirsti tiesą, turi būti pasiruošusi labai nustebti. Ji pasakė, 
kad yra pasiruošusi ir pažadėjo, jog liks mano drauge nepaisant 
to, ką pasakysiu. Papasakojau jai istoriją. Istoriją, kurios dar 
niekam nebuvau pasakojus. Tai nutiko per „Raudonųjų sar- 
gų susirinkimą, kai man buvo šešiolika metų. Patalpoje din- 
go elektra, ir kai mes sėdėjome tamsoje laukdami šviesos, man 
nugarą palietė kažkieno ranka. Drebanti ranka iš lėto braukė 
man per šoną, kol pasiekė krūtinę. Aš buvau sukrėsta, bet lei- 
dau rankai ten kurį laiką pasilikti, o po to atsistojau ir persėdau 


į kitą vietą. Šviesoms užsidegus aš atsisukau. Už manęs sėdė- 

jo trys mano amžiaus berniukai. Vienas buvo išbalęs ir atrodė 
susijaudinęs. Aš jį pažinojau - tai buvo pirmūnas mergaitišku 
veidu, pagarsėjęs kaligrafiška rašysena. 

— Galvojau, kad praradau savo tyrumą. Mano buvo gėda 
savęs. 

— Kodėl tu neužrikai? Kodėl neatstūmei jo rankos? - stebė- 
josi Jan. 

Atsakiau, kad pati nežinau kodėl. Prisipažinau jai, kad iš ti- 
krųjų mano kūnui tai patiko. Jan apstulbo. Ilgą laiką ji sėdėjo 
tylėdama. Ji delnais užsidengė veidą. 

Nendrės siūbavo tarsi šnibždėdamos. Šu-šu-šu, šu-šu-šu. 
Stebėjau, kaip Jan kaupia drąsą. Ji paklausė, ar aš Žinau, kuo 
skiriasi suaugusio vyro lyties organas nuo berniuko. Buvau 
mačiusi paveikslėlius akupunktūros knygoje. Jis buvo pavaiz- 
duotas kaip apverstas arbatinukas. Jan linktelėjo, kad to užten- 
ka. Dar kiek pasėdėjo. Rausdama ji šnipštelėjo, kad nori man 
kai ką prisipažinti. Palaukiau. Bet ji persigalvojo: 

— Ne, nesakysiu. 

Aš neatlyžau: 

- Tu manimi nepasitiki. 

— Ne, tai ne dėl to, - purtė galvą ji. 

Aš paklausiau: 

— O tada kodėl? 

Ji giliai įkvėpė ir prisipažino, kad negali to padaryti. Nepa- 
jėgia prisiversti apie tai kalbėti. Ji užsikniaubė ant kelių. Pa- 
sakiau, kad ji gali neskubėti ir papasakoti man, kai bus tam 
pasiruošusi. Ji atsakė, kad niekada nebus pasiruošusi. Ji kaip 


sraigė, įtraukusi galvą į kriauklę, nelindo lauk. Aš maldavau. 

Įtikinėjau ją, kad ir aš turiu slaptų minčių. Ji sakė, kad mano 
yra kitokios. Jos paslaptis - tikras monstras. Patraukiau jos ke- 
lius ir pirštais pakėliau jos smakrą. Pažvelgiau į ją ir pasakiau, 
kad beveik įsivaizduoju, kas tai galėtų būti. Ji atsakė, kad aš 
neįsivaizduoju. Paklausiau: 

— Jei būsiu teisi, ar prižadi man viską papasakoti? 

Ji linktelėjo. 

— Vyras, - išrėžiau žiūrėdama jai tiesiai į akis. 


Jos ramybė akimirksniu dingo. 


Jo vardas buvo Leopardas Li. Jam buvo dvidešimt ketveri; jis 
buvo Trisdešimt antrosios bendrovės vadas. Kilęs iš pietų, iš 
sodininkų šeimos. Tai esąs subtilus vyras. Jan sutiko jį prieš 
porą mėnesių štabo susirinkime ir nuo to laiko negalėjo nustoti 
apie jį galvojusi. Ji pasakė, kad tai viskas, ką ji norėjo man pa- 
pasakoti. Tokia esanti jos istorija. 

Aš pasiteiravau: 

- Arjūs buvote susitikę vienu du? 

Ji atsakė: 

- Ką tu turi galvoje? Kaip aš galėjau tą padaryti? 

- Na, bet iš kur tu žinai, kad jam patinki? - paklausiau aš. 

— Aš tiesiog jaučiu, - tarė. 

Ji pasakė, kad, be abejo, negali būti visiškai dėl to tikra, ta- 
čiau iš tikrųjų ji ne apie tai norėjusi man papasakoti. 

— O apie ką? - paklausiau. 

- Žinau, kad iš viso neturėtų kilti tokios mintys, - purtėsi ji. 

Ji kalbėjo, kad negali susilaikyti apie jį negalvojusi, o tai ir 
yra baisiausias dalykas. Tai ją trikdo, ir tas jai nepatinka. Aš 

pajuokavau, kad tai panašu į ištvirkusį asmeninį gyvenimą, 
ir juokais pasiūliau iškelti šią problemą bendrovės susirinki- 
me. Ji pasakė, kad nėra gražu juoktis iš kito žmogaus skaus- 
mo. Paklausiau, ar tai iš tiesų yra skausmas. Ji atsakė, kad tai 
yra skausminga, kaip ir turėtų būti. Aš ją pešiojau, kaitinau jos 
mintis. Verčiau ją galvoti apie purvinus dalykus - apie vyrus ir 
arbatinukus. 

Ji atrodė bejėgė. Tada prisipažinau, kad ir aš išgyvenau ly- 
giai tokius pat simptomus. Ji paklausė, ką aš tada dariau. Aš 
perskaičiau knygą, atsakiau. Ji teiravosi, ar perskaičiusi pasi- 
jutau geriau. Atsakiau, kad taip. Paklausė knygos pavadinimo. 
Aš atsakiau: 

— Knyga vadinasi Antrasis rankos paspaudimas. Ši knyga 
yra uždrausta, aš ją pasiėmiau iš Atžalėlės lagamino. Tai ranka 
perrašyta trijų šimtų puslapių knyga. Jan paklausė, apie ką ji. 
Atsakiau, kad tai vyro ir moters istorija. Ji pasakė mananti, jog 
ta knyga apnuodijo Atžalėlės protą. Pripažinau, kad turiu su 
tuo sutikti. Ji sakė nenorinti, kad ta knyga ją suklaidintų. Aš at- 
sakiau, kad, be abejo, to reikia vengti, bet nepaskaičiusi negali 
žinoti, ar ta knyga pakenks ar ne. Pridūriau, jog nemanau, kad 
knyga gali apnuodyti tokios stiprios valios žmogų kaip ji. Tai 
būtų absurdiška. Juokinga. Ji su tuo sutiko. Jan paprašė šįvakar 
įdėti knygą į jos guminį batą. Tada jai pasakiau, kad nenorėčiau 
būti atsakinga už tai, kas gali atsitikti su jos protu, kai ji per- 


skaitys. Ji atsakė, kad pati prisiima atsakomybę už tai. 


Ji ryte prarijo tą knygą. Jan, mūsų viršininkė, Partijos sekreto- 
rė, ryte prarijo ranka perrašytą knygą per tris naktis, skaityda- 

ma ją su prožektoriumi po tinklu nuo uodų. Grąžindama man 
kopiją, ji atrodė pasikeitusi. Ji tarė: 

— Aš noriu jam parašyti. 

Bet jos veidas iškart apsiblausė. 

- Negaliu, - pasakė. - Tai nesaugu. 

Mes nuėjome į plytų fabriką. Paprašiau Jan paaiškinti, kodėl 
tai nesaugu. Ji papasakojo, kad moksliuko laišką, rašytą Atžalė- 
lei, atplėšė Lu, ir tokiu būdu bendrovė sužinojo, kur juodu buvo 
galima pagauti tą naktį. Partijos vadovai galėjo patikrinti kie- 
kvieno žmogaus laiškus ir lagaminus bet kuriuo metu. Nebuvo 
taisyklių, kurios draustų tą daryti. 

Pasakiau Jan, kad nekenčiu jos už tai, jog ji demaskavo At- 
žalėlę. Ji pripažino, kad taip ir turėčiau jaustis. Ji panarino gal- 
vą. Tylėdama klausėsi mano kaltinimų. 

— Tu esi žudikė, - ištariau ir pravirkau. 

Ji teisinosi, kad ir pati savęs nekenčia, bet turėjo taip pasielg- 
ti, nes buvo priversta. Ji ilgą laiką žinojo, kad Lu seka Atžalėlę. 
Kai jai buvo pranešta apie šį atvejį, ji, kaip Partijos sekretorė ir 
viršininkė, neturėjo kito pasirinkimo. 

Jan suėmė mano rankas ir patrynė jas delnais. Jos rankos 
buvo sugrubusios kaip seno valstiečio. Ji prisipažino, kad tik 
dabar suvokė, koks neatleistinas yra jos poelgis. Dabar ji pati 
yra Atžalėlės vietoje - susidėjusi su vyru. Tai, ką ji padarė, yra 
neatleistina. Anot jos, ji pasielgusi kaip ta varlė, kuri gyvena 
šulinio dugne, ir jos akiratis yra šulinio angos dydžio. Naivu- 
mas ir neišmanymas pavertė ją žudike. Ją apkvailino Partijos 
propaganda, Raudonosios vėliavos ir Liaudies dienraščio žurna- 


lai. Ji buvo mokoma žudyti. O kas nebuvo? Ji nesuprato, ko- 

kiame pasaulyje gyvena, - tame pasaulyje žudikai klestėjo, o 
nekaltieji turėjo mirti kaip piktžolės. 

Prisiminiau jos gyvačių gaudynes nendrėse. Paklausiau jos 
apie tai. Įsmeigusi akis į saulėlydį, Jan pasakė, jog daro tai dėl 
Atžalėlės, kad toji vieną dieną sugrįžtų į protą. Ji jau pagavo 
šešiasdešimt devynias vandens gyvates ir uždarė jas į stiklai- 
nį, kuris saugomas po mūsų lova. Iš viso ji turi surinkti šimtą 
gyvačių. Jan sakė, kad ji pirmą kartą gyvenime ėmusi kliautis 
prietarais. Jos senelė kažkada rinkusi gyvates, kad išgydytų jos 
neįgalią seserį. Kai senelė sugavo šimtą gyvačių, sesuo atsikėlė 
ir pradėjo vaikščioti. Iki tol šešerius metus ji gulėjo suparaly- 
Žiuota. 

— Juk žinai, kad gyvatės yra nuodingos? - paklausiau jos. 

Ji linktelėjo. Jan ramiai nusišypsojo ir tai mane sujaudino. 
Paklausiau, ar ji leistų ir man prisijungti. Patikinau, kad nebi- 


jau gyvačių. Sugriebusi mane už pečių, ji linktelėjo galva. 


Gyvačių gaudyti išėjome po vieną. Aš nepagavau nė vienos. Bi- 
jojau tų gyvių. Jų forma man kėlė pasibjaurėjimą. Nuo jų bliz- 
gančių uodegų tiesiog purtė. Naktimis sapnuodavau košmarus, 
kad gyvatės apsiveja visą mano kūną. Jan apie savo sapnus ne- 
pasakojau. Negalėjau patikėti, kad ji gyvačių nebijo. Kai ji par- 
sinešdavo sugavusi jų daugiau, įsivaizduodavau, kokį siaubą ji 
turėjo išgyventi. Ji ir vėl buvo mano didvyrė. 

Mes vis dažniau kalbėdavomės apie vyrus, ypač apie Leo- 
pardą Li. Aš pasisiūliau būti jos asmeniniu pasiuntiniu, jei tik 
ji to norėtų. Ji papurtė galvą ir pasakė, kad jei Atžalėlei nebuvo 


leista taip elgtis, tai ir jai galioja tos pačios taisyklės. 

— Aš esu Partijos narė. Negaliu elgtis taip, kaip draudžiu 
elgtis kitiems. 

Ji atrodė liūdna, bet buvo tvirtai apsisprendusi. Ji elgėsi 
kvailai, bet jos kilnumas palietė man širdį. Kai ją matydavau, ji 
mane traukė. Tą vakarą negalėjau ja pasisotinti. Ji buvo mano 
Venera. 

— Juk tai visai nerimta, ar ne? - pasakiau pakeliui į barakus. 

Ji staiga tarė: 

— Esu tikra, kad tu dabar jau gali kautis su Lu, nes pasiga- 
landai liežuvį, - ji nusijuokė. 

Kol mes kalbėjomės apie tai, kaip parašyti laišką ir kokia ofi- 
cialia dingstimi galėčiau pristatyti laišką Leopardui Li, ji man 


iš nendrių supynė skrybėlę. 


Džiaugiausi. Džiūgavau, kad turėjau su Jan. Džiaugiausi, kad ji 
buvo priklausoma nuo manęs. Praėjo dvi savaitės. Jan vis dar 
neperdavė man jokio laiško. Mane sutikusi ji vengdavo tos te- 
mos. Mačiau, kad ji laiminga, tik šiek tiek jaudinasi. Regėjau, 
kaip ji džiaustė savo raudonus apatinius. Ryškiai raudonus. Ji 
niūniavo dainas ir vis daugiau laiko praleisdavo priešais delno 
dydžio veidrodėlį prie durų. Ji nustojo keiktis. Aš ją erzinda- 
vau. Keikdavausi tokiais pat keiksmažodžiais, kokius vartojo ji. 
Ji žinojo mano ketinimus. Ji tik šypsodavosi ir vadindavo mane 
vaikiščiu. Paklausdavau apie laišką Leopardui. Ji vis išsisukinė- 
jo. Sakė, kad neturėjusi laiko parašyti. Pasakiau, kad taip Leo- 
pardas gali ją ir pamiršti. Vieną naktį, mums jau gulint lovoje, 


ji praskleidė mano užuolaidas ir įmetė sulankstytą laišką. 

Drauge Leopardai Li, 


Kaip gyvenate? Norėjau sužinoti, kaip jūsų ben- 
drovei sekasi vystyti žemės ūkio iniciatyvą. Čia 
mes greitai judame į priekį. Dažnai pagalvoju apie 
mūsų susitikimą. Jis buvo prasmingas ir politiškai 


vaisingas. 


Laiško paraštėje Jan parašė: „Gal galėtum padėti?“ Paėmusi 
popieriaus lapą atrašiau jai, kad padarysiu viską, ko iš manęs 
reikalaus Partija. 

Kitą dieną perrašiau jos laišką. Nežinojau kaip atrodo Leo- 
pardo Li veidas, todėl vietoj jo apibūdinau Jan veidą. Mėginau 
įsivaizduoti, ką jie darytų būdami kartu, kaip jie liestų vienas 
kitą; vien galvojant apie tai mano širdis imdavo plakti greičiau. 
Norėjau aprašyti Jan kūną, bet niekada nebuvau jo mačiusi. 
Vietoj to aprašiau savąjį, liesdama save ir įsivaizduodama, kad 
mano kūnas yra jos, 0 mano pirštai - jo. 

Kai Jan sugrįžo, sušnibždėjau jai, kad pabaigiau rašyti laiš- 
ką. Ji susijaudino ir pasakė, kad negali sulaukti nakties, kada 
galės jį perskaityti. Prisipažinau, kad norėčiau ją matyti, kai ji 
skaitys. Jan atsakė, kad tuomet reikia sugalvoti priežastį, dėl 
ko mes galėtume sugulti į vieną lovą. Mes sukūrėme planą ir 
laukėme kol sutems. 

Po pietų abi atsisėdome tarpduryje. Ji pradėjo taisyti savo 
guminius batus, o aš ėmiau valyti šautuvą. Iš viso nesikalbė- 
jome apsimesdamos, kad visas mūsų dėmesys sutelktas į dir- 


bančias rankas. Išardžiau šautuvą ir pradėjau jį valyti. Jaučiausi 

išsiblaškiusi. Keletą kartų vogčiomis žvilgtelėjau į Jan. Ji nu- 
šlifavo suskilusį batą, tada užpylė ant jo klijų ir paliko džiūti. 
žvilgčioju. Jos veidas paraudo. Ji droviai nusišypsojo. Lengvai 
papūtė į batus. Aš dievinau jos drovumą, daugiau be manęs 
niekas negalėjo nė įsivaizduoti, kokia ji drovi. Slapčiausius jos 
užkaborius pažinojau tik aš. 

Lu garsiai skaitė Mao veikalus. Kitos kambario draugės 
vaikštinėjo pirmyn ir atgal, džiaustė rūbus ant virvės ir taškė 
purviną vandenį lauke. Vaikinai kareiviai priešais stovinčiame 
pastate medinėmis lazdelėmis barškino į savo dubenėlius. Jie 
dainavo: „Kai pakyla saulė, o-jo, 0-jo, 0-jo, jo, jo, jo, o, o...“ Dai- 
na buvo be pabaigos. Jie išpylė vandenį ant purvinos žemės ir 
basomis nuėjo į kambarius. Durys užsidarė. Daina skambėjo 
ir toliau. 

Kai sutemo, aš jau buvau lovoje. Laukiau, kol visos kitos 
pažvelgiau į Lu. Jos susikaupimas mane stebino. Kiekvieną die- 
ną ji skaitė Mažąją raudonąją knygą. Buvau tikra, kad Lu jau 
atmintinai žino kiekvieną tašką ir kablelį. Ar jai tai iš tikrųjų 
patiko? Ar ji tik norėjo pasirodyti? Galbūt ir viena, ir kita? Ar ji 
kada nors jautė nerimą? Ji buvo jauna, jos kūnas buvo subren- 
dęs. Pastebėjau, kad jai patinka apžiūrinėti savo pėdas. Daž- 
nai ji ilgai plaudavosi kojas. Jos kojos buvo tamsiai įdegusios, o 
jų pirštų nagai - švarūs kaip žemės riešutėliai. Jų nė negalėjai 
lyginti su mūsų oranžiniais, fungicidu išteptais kojų nagais. 
Kiekvieną naktį, kai visos jau miegodavo, Lu su actu šveisdavo 


apnašas nuo kojų nagų. Vieną kartą vidury nakties mane paža- 

dino stiprus acto kvapas, ir aš pro tinklą pamačiau, kad valy- 
damasi nagus ji buvo užsnūdusi. Jos kojos ilsėjosi ant suoliuko, 
kaip du dideli ryžių paplotėliai. Tai buvo pora jaunų, elegantiš- 
kos formos pėdų. Klausiau savęs, kodėl Lu praleidžia tiek daug 
laiko rūpindamasi savo kojomis. Ir supratau. Jos pėdos buvo jos 
intymioji vieta. Jai reikėjo to intymumo, kad išliktų, kaip man 


reikėjo Jan. 


Pradėjau skųstis, kad mano antklodė per menka ir, atrodo, tuoj 
imsiu sirgti. Jan taip pat nusičiaudėjo ir pasakė, kad jai šalta. 
Lu, kaip įprasta, vis dar skaitė. Susierzinusi dėl mūsų keliamo 
triukšmo ji suskubo patarti: 

— Kodėl jūs, draugės, nepadedate viena kitai? Ar negalite 
kaip nors kartu išspręsti šios problemos ir abi sugulti po dviem 
antklodėm? 

Ji pataikė tiesiai į mūsų spąstus. Aš nušokau žemyn su savo 
antklode ir nuskubėjau į Jan tinklą. Mes sandariai užsitraukė- 
me užuolaidas. Negalėjau liautis kikenusi. Jan rankomis už- 
spaudė man burną. Padaviau jai laišką. Ji užtraukė antklodę 
ant mudviejų galvų ir įjungė prožektorių. 

Jos veidas nuraudo. Ji vis skaitė ir skaitė laišką iš naujo. Pas- 
kui sušnibždėjo, kad tai geriausia, ką ji kada nors yra skaičiusi. 
Ji sakė nežinojusi, jog aš tokia talentinga. Tada skruostu pri- 
siglaudė prie manojo. Ji vis šnibždėjo man tą patį, - kad esu 
talentinga. Ji perskaitė laišką dar du kartus ir paklausė, kokia 
galėtų būti Leopardo Li reakcija, kai jis tai perskaitys. 

Pasakiau, kad jis ją įsimylės. Ji paprašė manęs pakartoti ką 
tik pasakytus žodžius, ir aš tą padariau. 

— Kaip gali būti tuo tikra? - ji sušnibždėjo. 

- Jeigu būčiau vyras, tai įsimylėčiau, - pakuždomis atsa- 
kiau. 

Ji paklausė, ar esu ragavusi duonos medžio vaisiaus. Pasi- 
teiravau, kas tas duonos medžio vaisius. Ji paaiškino, kad tas 
vaisius auga pietuose. Prinokęs jis pradeda skilinėti ir ima pok- 
šėti kaip fejerverkai. Ji prisipažino, kad būtent taip dabar plaka 
jos širdis. Pasakiau, kad džiaugiuosi, jog turiu talentą. Ji atsa- 
kė, kad aš turiu džiaugtis, nes apžavėjau ją ir kad ji atsiduoda į 
mano gailestingas rankas. 

Išjungėme prožektorių ir išlindome iš po antklodžių įkvėpti 
oro. Paklausiau, ar tas vaisius yra valgomas. Ji atsakė: 

— Taip, jis valgomas, saldaus skonio, bet jis turi šlykštų kiau- 
tą, panašų į dygliuotę. 

Prisipažinau, kad pirmą kartą ją pamačiusi tikrai nemaniau, 
jog ji turi tokią minkštą širdį. Pasakiau, kad jos švelnumas ver- 
čia mane suabejoti, ar ji yra tikra Partijos šalininkė, ar tik „ka- 
binetinė“ revoliucionierė. Ji atšovė: 

— Baik malti liežuviu. 

Pro tinklą mačiau, kaip Lu baigia actu valytis kojas. Ji už- 
suko buteliuką, atsistojo, išjungė šviesą ir įlipo į lovą. Su Jan 
gulėjome tamsoje per daug susijaudinusios, kad užmigtume. 
Greitai išgirdome Lu knarkimą. Pro užuolaidas skverbėsi 
blyškūs alyviniai mėnulio spinduliai. Girdėjau tolygų kam- 
bario draugių kvėpavimą. Po lova į stiklainio sienas trankėsi 
gyvatės. 

Mane ir vėl užplūdo nerimas. Jis giliai sudrumstė mano 5ą- 


monę. Pajutau, kaip protas ir kūnas atsiskiria vienas nuo kito. 

Protas norėjo prisiversti miegoti, o kūnas troško maištauti. 
Kažkodėl nenorėjau aiškintis, kodėl mano kūnas šėlsta. Mane 
nepaprastai džiugino pavojaus jausmas, karštis ir kerai. 

Jan atsidususi nusisuko nuo manęs. Norėjau ją atgręžti at- 
gal, bet staiga išsigandau. Užplūdo keistas svetimumo jausmas. 
Mano kūnas sustingo. Ji kažką sumurmėjo. Aš pašnibždomis 
paklausiau: 

— Ar ką nors sakei? 

Tamsoje išgirdau savo pačios balso aidą. Ji dar kartą atsi- 
duso. 

— Gaila... 

Laukiau, kol ji pabaigs sakinį. Ji nutilo, tarsi būtų išsigan- 
dusi. 

— Ką? - paklausiau. 

Ji tęsė: 

— Gaila, kad tu ne vyras, - ir vėl atsiduso. 

Tai buvo gilus, nusivylimo pilnas atodūsis. Pasijutau pris- 
lėgta. Mano jaunystė drąsiai sukilo. 

— Ką darytum, jei būčiau? - teiravausi. 

Ji atsisuko į mane veidu ir pasakė, kad darytų tą patį, ką aš 
aprašiau laiške. Jos kvėpavimas buvo karštas. Blakstienomis ji 
prisilietė prie mano skruosto. Mane nuo galvos iki kojų užliejo 
karšta banga. 

Mes gulėjome tylėdamos. Karštyje. Viena jos koja buvo tarp 
mano kojų. Mūsų rankos apsivijo viena kitos kūną. Staiga mu- 
dvi tuo pat metu atsitraukėme. Norėdama palengvinti nemalo- 
nią tylą pasakiau, kad pacituosiu vieną paragrafą iš Mažosios 
raudonosios knygos. 

- Pirmyn, „kabinetine“ revoliucioniere, - juokavo ji. 

- Pirmininkas Mao, - pradėjau, - mus moko štai ko: „Pakė- 
lęs akmenį jis juo nusimušė savo kojos pirštą, o ne kieno nors 
kito; toks rezultatas laukia visų reakcionierių, kurie priešinsis 
revoliucijos jėgai.“ 

- Teisingai, - pratęsė ji. - Mes galime išlikti nenugalimi tik 
sekdami Pirmininko Mao mokymais. 

— Pakritikuokime save, - pasiūliau. 

Ji pasakė: 

- Tu būk pirma. Kas dedasi tavo galvoje? Prisipažink. Nusi- 
imk kaltę nuo krūtinės. 


— Savo kaltę ar tavo kaltę, drauge Partijos sekretore? 


ena patarlė sako: „Kai įvyksta kas nors gera, gėrio būna su 
S kaupu“ Šis ruduo buvo stebuklingas. 

Kai laukuose nokę burokai buvo pakankamai saldūs, kad 
būtų galima valgyti, mes turėjome rašyti paaiškinimus apie tai, 
kad vietiniai valstiečiai juos vagia. Kad bendrovė nebūtų ap- 
kaltinta mažėjančia gamybos apimtimi, paaiškinimus pristaty- 
davome į štabą. Jan laikėsi taisyklės „viena akis atmerkta, kita 
užmerkta“, kuri reiškė, jog ji ne per griežčiausiai tikrina, ar tie 
paaiškinimai teisingi. Tiesą pasakius, ji tiksliai žinojo, kas vagia 
burokus. Tai buvo ne vietiniai valstiečiai ir ne laukinės žiurkės. 


Tai buvo patys kareiviai. Aš buvau viena iš jų. Atlyginimo, kurį 

gaudavau, nepakakdavo maistui, todėl vėlai vakare virsdavau į 
vagį. Iš purvo kapstydavau burokus, ridikėlius ir bulves. 

Jan apsimetė, kad to nepastebi. Iš tikrųjų ji buvo per daug 
užsiėmusi savo reikalais. Ji įtikėjo gydymo akupunktūra gali- 
mybėmis. Ji vežiodavo Atžalėlę į kaimyninio - „Raudonosios 
žvaigždės“ - kolūkio ligoninę, kur susitikinėdavo su grupe Liau- 
dies išlaisvinimo armijos gydytojų, mokiusių vietinius gydyto- 
jus akupunktūros subtilybių. Jan veždavo Atžalėlę ten du kartus 
per dieną - auštant ir vėlai vakare. Ji keldavosi pusę penkių ryto, 
pasiimdavo Atžalėlę į traktorių ir bildėdavo į ligoninę adatų se- 
ansui. Parvežusi Atžalėlę atgal ir palikusi ją valgykloje pusry- 
čiauti, pati nevalgiusi skubėdavo į laukus, kad prisivytų mus. 

Aš visada pasiimdavau daugiau garintos duonos. Atiduoda- 
vau ją Jan, kai ji ateidavo į laukus. Plaštakos dydžio garintos 
duonos gabalą ji sukimšdavo trimis kąsniais. Vieną dieną ji 
grįžo iš ligoninės visa permirkusi ir apsitaškiusi purvais. Pa- 
sakė, kad su traktoriumi įvirto į kanalą. Tačiau ji net šaukė iš 
laimės. Sakė, kad yra pernelyg susijaudinusi, kad galėtų kalbėti. 
Ji džiūgavo, kad įvyko stebuklas, kad Atžalėlė grįžta į protą. 

— Tegyvuoja, tegyvuoja Pirmininkas Mao! - šūktelėjo Jan. 

Ji liepė mums skanduoti kartu su ja. Mes šaukėme. Kai ka- 
reiviai apsupo ją norėdami išgirsti daugiau naujienų, ji pasakė, 
kad paliko Atžalėlę papildomai apžiūrai ligoninėje. Ji pridūrė, 
kad šį rytą Atžalėlė sudainavo posmą iš Mano Tėvynės. Tą die- 
ną į laukus nešiodama šimto svarų sunkumo neštuvus su mėš- 
lu Jan sulaužė dviejų neštuvų rankenas. 

Vakariniame studijų susirinkime mes dainavome operą, o 


Jan mums dirigavo. Jan karštlige užsikrėtė visa bendrovė. Nie- 

kas nekreipė dėmesio į Lu, kuri stovėjo kampe ir purtė galvą. 
Visi dainavo: „Niekas pasaulyje negali nugalėti komunisto“ — 
ariją iš Raudonojo žibinto. Po to Jan pirmą kartą pasisiūlė vi- 
siems pagroti erhu smuiku. Visi ja žavėjosi ir ją garbino. 
Sėdėjau ir džiaugiausi Jan laime. Matydama ją tokią laimin- 
gą aš dar kartą supratau, kokį širdį veriantį skausmą ji jautė dėl 
Atžalėlės. Pasiūliau palaiminti Atžalėlę sudainuojant Mano Tė- 
vynę. Jan sugrojo melodiją. Ji taip stipriai spaudė smuiko stygas, 
kad viena nutrūko. Ji atsiprašė minios. Užuot pakeitusi stygą, 
ji padėjo smuiką į šalį ir uždainavo. Garsas buvo toks pats - jos 
balsas skambėjo visai kaip erhu smuikas. Negalėjome susilai- 


kyti nesijuokę. Jan nekreipė dėmesio. Ji dainavo aukštu balsu: 


Tai mano didžioji šalis. 
Tai vieta, kurioje gimiau ir augau. 
Tai nuostabi žemė, kur 
Saulė šviečia visur, 


Pavasaris dvelkia visur. 


Jan džiaugėsi neilgai. Vos savaitę. Grįžusi iš ligoninės Atžalėlė 
atrodė taip pat, kaip ir anksčiau - kaip daržovė. Akupunktūros 
poveikis buvo trumpalaikis, po kiek laiko nervai ir vėl apmirė. 
Jan ryžosi nepasiduoti. Ji ir toliau vežiojo Atžalėlę į ligoninę. 
Vieną dieną traktorius sugriuvo; tada Jan užsikėlė Atžalėlę ant 
nugaros ir dvi valandas nešė į ligoninę. Kitą rytą ji nepabudo 
laiku. Buvo pernelyg pavargusi. Aš pasisiūliau nugabenti Atža- 
lėlę į ligoninę. Jan norėjo tą padaryti pati. Baigėsi tuo, kad ėjo- 
me kartu. Atžalėlę nešėme paeiliui. Ši drybsojo mums ant nu- 

garų kaip negyva kiaulė. Ji atrodė beviltiškai. Jan prisipažino, 
kad ji vis dar turi vieną, paskutinę, viltį - gyvates. Nepasakiau 
jai, kad nė akimirką netikėjau tokio gydymo veiksmingumu. 
Jos balse buvo tiek daug vilties. Ji buvo beprotė. 


T raktoriumi nuvažiavau į Trisdešimt antrąją bendrovę su- 
sitikti su Leopardu Li. Jan išsiuntė mane kaip mūsų atsto- 
vę „pasidalinti revoliucine patirtimi“ su jo bendrove. Ruošda- 
masi į šią misiją aš taip jaudinausi, tarsi važiuočiau susitikti su 
savo pačios mylimuoju. Tvarkingai sulankstytas laiškas gulėjo 
mano kišenėje. Užsisegiau ją, kad šokdama iš traktoriaus ne- 
tyčia jo nepamesčiau. Laikas nuo laiko pasitikrindavau, ar jis 
vis dar ten. Praeitą naktį aš dar jį perrašiau. Jan skaitydama 
laišką visiškai pasinėrė į jį. Ji atsikėlė auštant. Ji pasakė, kad aš 
paverčiau ją kitu žmogumi. Tiesa, pagalvojau. Ji pasidarė daug 
švelnesnė. Ji pradėjo su visais, tame tarpe ir su Lu, elgtis gra- 
Žiai. Kareiviai buvo patenkinti, o Lu sumišusi. 

Jan davė bendrovei išeiginę, nors ir nelijo. Pati visą dieną 
skynė nendrių galvas. Mane pamačiusi ji droviai nusišypso- 
jo, tarsi aš būčiau Leopardas Li. Mano pačios nuostabai, aš vis 
daugiau apie ją galvodavau. Negalėjau susilaikyti. Stebėdavau, 
kaip ji valgo pietus. Valgydama ji atrodydavo išsiblaškiusi ir tie- 
siog kimšdavo maistą į burną. Ji žvelgdavo į tolį arba stebėdavo, 
kaip vabalas ėda medvilnės žiedo branduolį. Ji liepė valgyklai 

į maistą dėti daugiau cukraus. Naktimis ji vilkėdavo skaisčiai 
raudonus apatinius. Ji šypsodavosi sau veidrodyje, prieš tai ap- 
sidairiusi, ar aplink nieko nėra. Kartą paprašė manęs nupirkti 
jai butelį acto, kai eisiu į parduotuvę. Prieš miegą ji sėdėdavo 
su Lu ir valydavosi chemikalų nudažytus kojų nagus. Kartais ji 
su manimi ir Lu dainuodavo operas. Jos balsas skambėjo kaip 
erhu smuikas, jis buvo panašus į smuiko stygomis išgaunamą 
garsą. Kambario draugės juokdavosi, kad tie garsai niekuo ne- 
siskiria. O ji šaukdavo: 

— Ir kas gi čia tokio? 

Draugės slėpdavosi savo tinkluose nuo uodų ir rankomis 
užsidengusios burnas prunkšdavo. 


Pamačiusi Leopardą Li, net nustebau dėl tokio Jan pasirinkimo. 
Jis buvo vyriškoji jos versija: didelėmis degančiomis akimis, aš- 
triais antakiais ir šiurkščiais riebaluotais plaukais. Jis nebuvo 
toks aukštas ir stiprus, kaip įsivaizdavau. Jis man priminė stai- 
giai judančią beždžionę su ilgomis rankomis. Buvo matyti, kad 
juo žavisi jo kareiviai, iš to buvo galima spėti, kad Leopardui 
sekasi vadovauti. Visi į jį kreipėsi vardu. Jis jiems maloniai at- 
sakydavo. Jis juokavo su savo kareiviais ir liepė jiems kaupiant 
žemę nepažeisti ūglių. Kai aš pasakiau, jog esu iš Septintosios 
bendrovės, atrodė, kad jis sumišo. Jis į mane žvilgtelėjo akies 
krašteliu. 

Pasakiau, kad turiu jam laišką. Jis nuo... Leopardas nuraudo 
dar man neištarus Jan vardo. Tada dirbtinai nusišypsojo ir ap- 
sidairė. Kai ėmė laišką iš manęs, jo rankos sudrebėjo. Jis įsidėjo 
laišką į kišenę, dar kartą apsidairė ir nulydėjo mane per laukus 

į savo postą. Ši bendrovė atrodė labiau apgyvendinta nei mūsų. 
Čia stovėjo daugiau barakų. Kareiviai buvo vyresni - vyrai 
buvo lieknesni, o moterys stambesnės. Visi dėvėjo šiaudinės 
skrybėles. Jiems buvo pertrauka. Mėšlo tvaikas viliojo muses. 
Kareiviai buvo sugulę palei lauko kelią kaip bulvių maišai, jų 
veidus dengė skrybėlės. Žemė alsavo karščiu kaip krosnis. 

Pildamas man į puodelį arbatą Leopardas pakvietė žemaugę 
moterį - savo padėjėją. Liepęs jai pradėti susirinkimą jis išėjo iš 
kambario. Žemaūgė moteris prisistatė kaip Senoji Vong. Ji skai- 
tė paskaitą apie tai, kaip jų bendrovėje vystosi Kultūrinė revo- 
liucija. Laikas nuo laiko ji vis nutildavo ir žvilgtelėdavo į mane. 
Taip ji bandė man prikišti, kad nieko neužsirašinėju. Vartyda- 
ma akis ji rodė savo nepasitenkinimą. Nekreipiau į tai dėmesio. 
Su nerimu laukiau grįžtančio Leopardo. Labai stengiausi ne- 
žiūrėti pro langą. Pagaliau Leopardas sugrįžo. Be jokios ypatin- 
gos veido išraiškos jis paklausė, ar mes jau baigėme. 

— Taip, žinoma, - pasakiau tikėdamasi, kad jis atsikratys Se- 
nąja Vong. 

Bet jis man nerodė ypatingo dėmesio. Tik paklausė, ar mane 
dar kas nors domina. Nesupratau, kodėl jis uždavė tokį klausi- 
mą, juk labai gerai žinojo, ko aš noriu. Sėdėjau įsmeigusi akis į 
jį. Leopardas žaidė su guminiu raiščiu. Jis jaudinosi. Guminis 
raištis nutrūko ir pliaukštelėjo Senajai Vong į veidą. Toji suriko 
susiėmusi už žando. Jis atsiprašė ir iš stalčiaus išsitraukė ciga- 
retę. Užsidegė ją ir krestelėjo, nors dar nebuvo pelenų. Senoji 
Vong pasisiūlė iškviesti traktorių, kuris mane parvežtų. Leo- 
pardas linktelėjo. Negalėjau patikėti savo akimis matydama, 


kad jis taip elgiasi, bet nežinojau, ką daugiau galiu padaryti. 

Įlipau į traktorių. Vairuotojas užkūrė variklį. Pažvelgiau į 
Leopardą. Jis man visiškai nepasirodė patrauklus. Jis nusisuko. 
Matyt labai bijojo įkliūti. Jis buvo bailys. Man jis ėmė nebe- 
patikti - juk Jan tap pat rizikavo, bet ji nebijojo, o jis, vyras, 


išsigando. 


Tą naktį po tinklu Jan paklausė, kaip man sekėsi vizitas. Pabū- 
gau ją įskaudinti pasakydama teisybę. Atsakiau, kad jis labai 
susijaudino. Jan paklausė, ar jis atrašys. Linktelėjau ir užtikrin- 
tai atsakiau, kad taip. Jan buvo patenkinta. Ji paprašė parašyti 
už ją dar vieną laišką. 

Per du mėnesius pristačiau Leopardui keturis laiškus. Jis 
nė į vieną neatsakė. Nuvykusi jo aplankyti elgiausi labai šaltai. 
Būčiau galėjusi priplakti jį kaip karvę, kad tik jis įsimylėtų Jan. 
Keletą kartų pasirodė, kad jis nori su manimi pasikalbėti, bet 
jam visuomet pavykdavo išjungti srovę, dar net nepradėjusią 
tekėti. Svarsčiau, kodėl jis taip droviai elgiasi. Jis pakankamai 
gerai pažinojo Jan, kad suprastų, jog ji nenori daugiau nieko, tik 
būti kartu su juo. Ji nebūtų sugebėjusi paslėpti savo jausmų. Jie- 
du galėjo įkliūti kaip Atžalėlė ir jos mylimas moksliukas. Tada 
prarastų savo pozicijas Partijoje. Jei jie praneštų apie savo meilę, 
kolūkio štabas paskirtų dieną vedyboms ir visam laikui juodu 
apgyvendintų mažame kambarėlyje barakuose. Legendos pasi- 
baigtų ir galimybė grįžti į Šanchajų būtų amžiams prarasta. Nuo 
tos akimirkos, kai čia įsikurtų, jie taptų vietiniais valstiečiais. 
Ar šitokio gyvenimo norėjo Leopardas? Staiga tuo suabejojau. 

Man buvo gaila Jan - ji labai kankinosi dėl meilės. Kiekvie- 


ną naktį klausiausi jos murmėjimo ir guodžiau ją kurdama is- 


+ 137 + 


Anchee Min 


torijas apie meilės stebuklus. Jai atidaviau visus cukraus kupo- 
nus, nes ji buvo priklausoma nuo cukraus. Ji kramtė kukurūzų 
burbuolių kotus tik dėl to, kad jie buvo saldūs. Aš vis kurdavau 
istorijas apie šaltą orą, kad mudvi galėtume miegoti vienoje lo- 
voje. Prašiau jos neplauti uodų tinklo, nes purvinas jis nebuvo 
toks permatomas. Degant šviesai galėjome matyti visą kamba- 
rį, O mūsų nesimatė. 

Nors ir kamuojama meilės kančių, atsistojusi priešais karei- 
vių eiles Jan buvo kieta kaip uola. Ji išsiuntė mūsų bendrovę į 
darbo varžybas su kaimyniniu „Raudonosios žvaigždės“ kolū- 
kiu. Mes turėjome kasti kanalą. Jan darbu žavėjosi tūkstančiai. 
O naktimis ji būdavo minkštesnė už rūgstančią duoną. Man 
patikdavo stebėti, kaip ji rausta skaitydama mano laiškus. Lie- 
piau jai įsivaizduoti esant meilužę ir pasakoti detales, kurias 
galėčiau panaudoti rašydama kitą laišką. Ji šyptelėjo ir pasakė: 

- Ar žinai, kaip vietiniai valstiečiai perka persimonus? Jie 
renkasi patį minkščiausią. Ir tu taip elgiesi su manimi. 

Pasakiau, kad man reikia žinoti visas smulkmenas, kitaip 
neturėsiu, ką rašyti. 

— O kur tavo vaizduotė? - ji man prikišo. 

Atsakiau, kad neįmanoma įsivaizduoti to, apie ką neturi su- 
pratimo. Ji prispaudė pirštą man prie lūpų ir liepė nutilti. Pa- 
kuždėjo man, kad tą įsivaizduoja, bet nežino kaip apibūdinti 
žodžiais. Ji pernelyg gėdijosi. Ji paėmė mano ranką ir prispaudė 
sau prie krūtinės. Prašė paklausyti jos širdies. 

Norėjau būti krauju toje ertmėje. Širdies dūžiuose, besikilno- 
jančioje krūtinėje mačiau sumaišties pilną miestą. Neapsako- 


ma jėga traukė mane prie jos. Pajutau savo viduje įsiliepsnojant 

ugnį. Jan dėvėjo ploną palaidinę ir liemenėlę po ja. Palaidinė 
buvo šaknų spalvos. Liemenėlė visiškai balta. Jos skaisčiai rau- 
donos kelnaitės mano ugnį dar pakurstė. Kai ji tingiai išsitiesė 
visu kūnu, mano širdis tiesiog pasiuto. 

Užsimerkusi ji vedžiojo mano rankas savo skruostais. Iš lėto 
atsimerkusi pažvelgė į mane. Jos lūpos šiek tiek prasivėrė. Ne- 
galėjau ilgiau tverti jos žvilgsnio, kuris buvo panašus į vandenį, 
besiskverbiantį į uolas. Jos akis užliejo aistra. 

Stengiausi į ją nežiūrėti ir nukreipiau žvilgsnį į lubas. Išgir- 
dau Lu kosulį. Ji sėdėjo už trijų pėdų prie stalo ir gilinosi į Mao. 
Ji pervertė puslapį. 

Po antklode Jan rankos apsivijo man kaklą. Ji spaudė mane 
prie savęs. Jos krūtys įsirėmė man į petį. Ji atgręžė mane į save. 
Tada išsipynė vieną kasą ir pradėjo atraišioti kitos raištelius. Aš 
pirštais išlyginau jos palaidus plaukus. 

Išgirdau, kaip Lu valosi dantis. Lauke ji nusispjovė, užda- 
rė duris ir užgesino šviesą. Jai lipant į lovą rėmas sudrebėjo. 
Laukiau, kol Lu užknarks. Jan ėmė šnibždėti man į ausį frazes, 


kurias rašiau laiškuose. Ji buvo ryžių daigas sausringą vasarą. 


Kas dvi savaites perduodavau Leopardui po laišką. Jis tik burb- 
telėdavo „Ačiū už laišką ir nieko daugiau. Grįždavau pas Jan 
tuščiomis rankomis. Vieną naktį, kai rašiau jam dar vieną laiš- 
ką, Jan gulėjo šalia manęs ir verkė. Ji pasakė, kad žino, jog vis- 
kas, ką jai pasakojau apie Leopardą, yra melas. 

— Tavo rankos per mažos, kad uždengtų visą dangų. Tu pa- 
vertei mane kvaile, - kuždėjo ji. - Apgailėtina kvaile, - pridūrė 


po kiek laiko. 

Apimta kaltės jausmo aš suplėšiau laišką. Teisinausi, kad 
taip elgiausi, jog nežinojau, ką daugiau daryti. Pasakiau, jog 
gailiuosi dėl to, kad ją apgaudinėjau. Ji atsakė: 

— Nereikia atsiprašinėti. 

Bandžiau ją raminti, kad galbūt Leopardas tiesiog bijo ir jam 
reikia daugiau laiko. Ji papurtė galvą ir liūdnai nusišypsojo. Jan 
pasakė, kad ji jam atrodo negraži, ne itin protinga ir visai ne 
moteriška. Ji esanti pigi kvailė. Kvailė ir tiek. Ji pakėlė veidrodį 
ir atsuko į save. Ilgai žiūrėjo ir pasakė, kad veidrodyje mato 
seną vėjo nugairintą veidą. Ji apgailestavo, kad jai jau dvidešimt 
penkeri, o ji nieko daugiau neturinti, tik niekam vertus Partijos 
titulus. Esą ji to nusipelnė, nes ką pasėjai, tą ir pjausi. Tai tokių 
papuošalų ji esanti verta. 

Negalėjau pakelti jos liūdesio. Mane užgavo tai, kad ji pasakė, 
jog neturi nieko daugiau, tik Partijos titulus. Juk turėjo mane. 
Priėjau prie jos ir patraukiau veidrodį nuo veido. Nepajėgiau 
pratarti nė žodžio. Norėjau pasakyti: „Tu labai graži. Aš dievinu 


tave visą. Jei būčiau vyras, numirčiau vardan tavo meilės. 


Ketvirtą valandą jau galėjau paleisti savo būrį. Mes remontavo- 
me tiltą. Mano taisyklė buvo tokia - atlikę užduotį kareiviai gali 
ilsėtis visą likusią dienos dalį. Kareiviai mane mėgo. Dažniau- 
siai tie, kurie pabaigdavo savo darbą anksčiau, likdavo padėti 
kitiems, taip atsakydami į mano raginimą „stiprinti komunis- 
tinio bendradarbiavimo dvasią“. Lu nepatiko mano taisyklės; ji 
tai vadino „kapitalistinio susitarimo nesąmone“. Ji man liepė 
šią taisyklę pakeisti, ir aš neturėjau kito pasirinkimo, kaip tik jai 
paklusti. Bet kai ji netikrindavo, aš vis tiek elgdavausi savaip. 

Kai baigėme darbą, aš perėjau per tiltą. Ant didelės drobės, 
pakabintos ant storų bambukinių lazdų pagal kanalą, puikavo- 
si užrašas: „Nebijok mirties ir sunkaus darbo“. Mes iškasėme šį 
kanalą beveik prieš metus, per mano pirmąją žiemą kolūkyje. 
Kiekvieną kartą pro jį eidama jaučiau pasididžiavimą. 

Tą įsimintiną dieną eidama per tiltą išgirdau, kaip iš savo 
valties mane šaukia vietinis valtininkas. Jis man liepė kuo grei- 
čiau ateiti: rado paskendusį kūną. Nubėgau prie valties. Tai 
buvo moters kūnas. Valtininkas apvertė jį kaip kiaušinienę 
keptuvėje. Priešais mane gulėjo Atžalėlė. Man užėmė kvapą. 
Jos veidas buvo ištinęs. Visa galva buvo išpurtusi kaip moliū- 
gas. Ant rankų ir kojų buvo matyti daug įbrėžimų. Valtininkas 
pasakė: 

- Atrodo, kad ją ištiko priepuolis. Matai tas žaizdas? Ji blaš- 
kėsi, bet įsipainiojo žolėse. 

Aš stovėjau nejudėdama. 

Kažkas pranešė šią naujieną Jan. Ji nubėgo žemyn nuo tilto 
kaip pasiutęs arklys, piestu pasistojusiais plaukais. Jos veidas 
buvo įraudęs iki mėlynumo, tarsi kas ją būtų sumušęs. Ji ne- 
klausė valtininko žodžių, kad nebeverta daryti dirbtinio kvė- 
pavimo. 

Ji mirė prieš kelias valandas, - pasakė jis. 

Bet ji vis spaudė ir spaudė Atžalėlės krūtinę. Prakaitas sro- 
velėmis tekėjo Jan nuo galvos. Greitai jos palaidinė permirko. Ji 
nenustojo, kol visiškai neišseko. 

„Raudonosios ugnies kolūkio štabas surengė ypatingas 
Atžalėlės paminėjimo apeigas. Ji buvo pagerbta kaip Įžymioji 


Draugė ir po mirties buvo priimta į Komunistų partijos Jau- 

nimo sąjungą. Minėjime dalyvavo ir Atžalėlės senelė. Ji buvo 
tokia pat graži kaip ir jos anūkė. Nuo jos sklido operos dai- 
nininkės elegancija. Senelė apkabino Atžalėlę. Jos akyse nebu- 
vo ašarų; veidas buvo baltesnis už velionės. Lu, kaip kolūkio 
Partijos komiteto atstovė, išdavė jai 500 juanių užuojautos čekį. 
Atžalėlės senelė paėmė čekį ir į jį įsistebeilijo. 

Jan staiga dingo. Ji negrįžo pietų. Nuėjau jos ieškoti, ap- 
vaikščiojau visas pašales ir galiausiai radau ją sėdinčią po tiltu. 
Stiklainis, į kurį ji rinko gyvates, buvo pastatytas šalia. Prieš 
kelias dienas ji su dideliu džiaugsmu pasakė, kad jau turi rei- 
kiamą skaičių gyvačių - šimtą - ir tikėjosi, kad dabar Atžalėlė 
stebuklingai sugrįš į protą. 

Eidama artyn pamačiau, kad ji traukia gyvates vieną po ki- 
tos ir nusukinėja joms galvas. Jos veidas ir uniforma buvo ap- 
taškyta tamsiai rudu gyvačių krauju. Kai visos gyvatės liko be 
galvų, ji pakėlė stiklainį ir trenkė žemėn. 

Priėjau prie jos. Ji užsikniaubė man ant kelių. Laikiau ją, ji 
pradėjo raudoti. 


p o Atžalėlės mirties Jan daugiau nebebuvo ta pati Partijos 
sekretorė ir viršininkė, kurią anksčiau pažinojau. Kartu su 
savimi ji pakeitė ir mane. Mes ėmėme svarstyti, dėl kokių prie- 
žasčių Partijos nupiešta „šlovingosios ateities“ vizija pradėjo 


blankti. Klausėme savęs, kodėl vis sunkiau ir sunkiau dirbdami 

žemę mes vis labiau skurstame. Mūsų 24 juanių uždarbio per 
mėnesį sunkiai užtekdavo maistui, žibalui ir tualetiniam po- 
pieriui. Niekada neišgalėjau nusipirkti naujų drabužių. Ar taip 
turėsime praleisti ir visą likusį gyvenimą? Ironija buvo karti: 
„Raudonosios ugnies“ kolūkis buvo pavyzdinis komunistų 
kolektyvas — tikra ateities banga. Tai buvo vienas iš dešimties 
Rytų Kinijos jūros pakrantės kolūkių. Visi tie kolūkiai - „Rau- 
donosios žvaigždės“, „Raudonosios liepsnos“, „Gegužės ketvir- 
tosios, „Gegužės septintosios“, „Pirmosios divizijos“, „Rytų 
jūros“, „Ilgojo žygio“, „Jūros vėjo“, „Jūros derliaus“ ir mūsų ko- 
lūkis, kur dirbti ir gyventi buvo išsiųsta virš 200 000 miesto 
jaunuolių, neužsiaugindavo tiek maisto, kad galėtų patys pra- 
simaitinti. Kolūkiai kasmet gaudavo maisto papildymą iš vy- 
riausybės. Ir vyriausybė labai aiškiai pasakė mūsų štabui, kad 
kitais metais nesulauksime jokios pagalbos. Klausėme savęs, ką 
iš tiesų reiškia mūsų šūkis: „Liedami prakaitą, augindami dau- 
giau pasėlių remiame pasaulio revoliuciją. 

Jan dingo noras vesti politinių studijų susirinkimus. Ji tapo 
pažeidžiama, silpna ir liūdna. Mes pykomės. Ji kalbėjo, kad nori 
pasitraukti iš savo pozicijos. Nebesanti tinkama šiam darbui. 
Lu tam daug geriau tiktų. Pasakiau, kad nenorėčiau matyti, 
kaip ji tampa dekadente. Vilties praradimas mūsų neišgelbės. 
Ji pasakė, kad mato vienintelį kelią - atsisakyti tarnybos. Tada 
aš paklausiau: 

— O kas bus, kai tu atsisakysi valdžios ir ją perims Lu? Ar 
mes ir toliau kartu miegosime? 

— Nežinojau, kad mano valdžia tau patinka labiau nei aš 


pati, - atsakė. 

— Tu savo rankose laikai ne valdžią, o mūsų gyvybes. Nebus 
geriau, jei jos atsisakysi, bet gali būti tik blogiau, - tikinau ją. 

Ji skundėsi, kad jos gyvenimas yra niekam tikęs, kad čia ji 
jaučiasi kaip kalėjime. 

— O kur daugiau galime eiti? - paklausiau. - Kaip mes pa- 
bėgtume iš čia? Viršuje yra tinklai, o apačioje kilpos. Jei bandy- 
tume sprukti, žūtume. Mao ir Partija jau nulėmė mūsų likimus. 


Belieka vilktis iš paskos. 


Jan išvyko į intensyvius septynių dienų politinius mokymus 
kolūkio štabe. Miegojau viena. Tai mane slėgė. Bijojau ją pra- 
rasti, jei ji vėl susitiks su Leopardu. Jaučiausi keistai - buvau 
pastoviai išsiblaškiusi. Naktimis sapnuodavau Jan. Laukdavau 
saulėlydžio kaip ženklo, kad baigiasi diena. Nebūdama šalia ji 
tapo mano mylimąja. Saulei leidžiantis gimdavo naujas jausmas 


jai. Jo šviesa užliedavo mano širdies tamsą. 


Parašiau savo tėvams į Šanchajų. Papasakojau apie Partijos se- 
kretorę, savo viršininkę Jan. Pasakiau, kad mudvi esame labai 
geros draugės. Ji man yra tarsi didelis medis su tankiomis šako- 
mis ir sodriais lapais, ir man patinka sėdint po juo mėgautis vėsa. 
Tik tiek tegalėjau papasakoti, norėdama išreikšti savo jausmus. 
Parašiau mamai, kad kolūkyje viskas gerai ir man sekasi puikiai. 
Paminėjau, kad kai kurių mano kambario draugių tėvai buvo 
atvykę pasisvečiuoti, nors kolūkis nėra vertas tokios kelionės. 
Užuot parašiusi laišką, mama atvažiavo. Aš tuo metu purškiau 
chemikalus. Orchidėja man pranešė, kad atvyko mano mama. 


Nepatikėjau ja. Ji parodė ant kelio stovinčią moterį su švarku. 

— Dabar pasakyk, ar aš tau meluoju, - tarė ji. 

Nusiėmiau chemikalų konteinerį ir nuėjau prie mamos. 

— Mama, - stebėjausi, - kas tau liepė čia atvažiuoti? 

Mama nusišypsojo ir tarė: 

— Motina visada sugeba surasti savo vaiką. 

Priklaupiau nuauti jai batų. Jos kojos buvo ištinusios. Įpyliau 
jai į puodą vandens. Ji paklausė, kiek sveria chemikalų kontei- 
neris. 

— Šešiasdešimt svarų, - atsakiau. 

Mama pastebėjo: 

— Tavo nugara permirkusi. 

— Žinau, - linktelėjau. 

Mama pagyrė: 

— Šaunu, kad taip sunkiai dirbi. 

Pasigyriau jai, kad esu būrio vadė. 

Mama sakė, kad didžiuojasi manimi. Atsakiau, kad džiau- 
giuosi dėl to. Ji apgailestavo, kad nieko man neatvežė todėl, kad 
Žiedelė tik ką pabaigė vidurinę mokyklą ir buvo paskirta į pro- 
fesinį internatą. Iš jos taip pat buvo atimta Šanchajaus gyvena- 
mosios vietos registracija. 

— Neturėjome pinigų nupirkti jai net naujos antklodės; ji vis 
dar naudojasi ta, kurią tu palikai. Gerai, kai gyveni taupiai, ar 
ne* - tarė mama. 

— O kaip Koralė? - paklausiau. - Ar ji bus paskirta į fabriką? 

Mama linktelėjo ir pasakė, jog meldžiasi, kad taip įvyktų. 

— Bet kol kas nežinia, kaip bus, - mama papurtė galvą. - 
Koralė bijo išvažiuoti. Mokykloje jai buvo pasakyta, kad jei ji 
įrodys, jog yra fiziškai neįgali, tada padidės galimybė jai pasi- 

likti Šanchajuje. Dėl to rimtai susirgusi dizenterija Koralė nėjo 
pas gydytoją. Ji norėjo pakenkti savo žarnynui, kad galėtų gauti 
neįgalumą. Buvo kvaila taip elgtis, bet mes negalėjome jos per- 
kalbėti. Dauguma jaunuolių kaimynystėje daro tą patį - jie bijo 
važiuoti į kolūkius. Koralė jaučiasi labai nelaiminga. Ji pasakė, 
kad geriau nebūtų gimusi, - ji taip rėžė man į akis. Mano vai- 
kas taip man pasakė į akis. 

Tą naktį paguldžiau mamą į Jan lovą. Norėjau pasišnekėti su 
ja, bet užmigau tik padėjusi galvą ant pagalvės. Kitą rytą mama 
pasakė, kad jai jau reikėtų važiuoti. Ji kalbėjo, kad aš neturėčiau 
gailėtis savęs. Tai rodo silpnumą. Ir čia atsiradusi ji tikriausiai 
atėmė man jėgas, o ji atvažiavo visai ne dėl to. Jai nereikėtų čia 
būti - ji nenorinti, kad kareiviai imtų labiau ilgėtis namų. Ne- 
galėjau jai pasakyti, kad nesijaučiu silpna. Negalėjau pasakyti, 
kad mano elgesys nepadarys įtakos kitiems. Norėjau išsiverkti 
mamos glėby, bet nuo penkerių metų jau buvau suaugusi. Ji turi 
matyti mane stiprią. Kitaip neištvers. Ji buvo priklausoma nuo 
manęs. Pasiūliau, gal norėtų, kad aš aprodyčiau jai kolūkį. Ji at- 
sakė, kad jau užtektinai prisižiūrėjo. Sūrios tuščios žemės. Jau 
laikas jai važiuoti. 

Mama nieko nesiteiravo apie Jan, net nepaklausė, kieno lo- 
voje miegojo praeitą naktį. O norėjau, kad paklaustų. Troškau 
papasakoti jai ką nors apie savo tikrąjį gyvenimą. Bet mama tuo 
nesidomėjo. Žinojau, kad ji vengia kalbėti apie Jan dėl to, kad ši 
buvo Partijos sekretorė. O Partijos sekretorių mama bijojo. Buvo 
jų visų auka. Ji pabėgo man net nespėjus jai pristatyti Jan. 

Mama neleido jos lydėti į kolūkio autobusų stotelę. Ji pri- 
mygtinai prašė to nedaryti. Išėjo per dulkes pati viena. Ne- 

paisydama Lu priekaištų, kad porą valandų nebūsiu darbe, aš 
nusekiau paskui mamą per medvilnės lauką. Ištisas tris mylias 
ji nesustojo pailsėti. Ji skubėjo tolyn nuo visko, ką čia pamatė - 
nuo žemės, nuo Šanchajaus dukterų, nuo kalėjimo. Ji bėgo kaip 
vaikas. Stebėjau ją, kol ji laukė autobuso. Atrodė labai pasenu- 
si - jai buvo keturiasdešimt treji, o atrodė šešiasdešimties ar net 
vyresnė. 

Kai autobusas mamą išvežė, aš leidausi tekina per medvilnės 
laukus. Bėgau, kol visiškai pavargau. Tada kritau ant nugaros. 


Verkiau ir šaukiausi Jan. 


Tą dieną, kai Jan turėjo sugrįžti, ėjau keletą mylių jos pasitikti. 
Kai kryžkelėje pamačiau jos traktorių, atrodė, man širdis iš- 
šoks iš krūtinės. Jan stryktelėjo iš traktoriaus ir ėmė bėgti link 
manęs. Vėjas nupūtė jos skarą. Traktorius važiavo toliau. Sto- 
vėdama priešais mane ji atrodė tokia graži su savo uniforma. 

— Ar sutikai jį? - paklausiau ištiesusi jai nuo žemės pakeltą 
skarą. 

— Leopardą? - ji nusišypsojo ir paėmė skarą iš manęs. 

— Ir? - neatlyžau. 

Jan paprašė, kad daugiau Leopardo vardo neminėčiau. Vis- 
kas baigta ir nieko neįvyko. Aš paklausiau, kas nutiko. 

Ji atsakė: 

— Nieko. Mes net gerai nepažinojome vienas kito. Likome 
tokie pat svetimi vienas kitam kaip ir anksčiau. 

- Arjis ten buvo? - užsispyrusi klausinėjau toliau. 

— Taip, buvo. 

— Arjūs kalbėjotės? 


+ 147 


Anchee Min 


— Taip, mes pasisveikinome. 

— Ir ką dar? 

— Kaip tai ką dar? Perskaitėme savo bendrovių pranešimus 
ir viskas. 

Ji visai neatrodė įskaudinta. Jos meilės kančia praėjo. Ji rėžė: 

— Mūsų didysis vadas Mao moko: „Proletaras, norėdamas 
išlaisvinti visą pasaulį, pirma turi išsilaisvinti pats.“ 

Ji brūkštelėjo man per nosį. Užuodžiau, jog ji kvepia muilu. 
Ji atsakė, kad štabe maudėsi. Tai buvo ypatingoji dovana Parti- 
jos sekretoriams. Ji pasakė, jog turi man svarbią naujieną. Pra- 


nešė, kad greitai paliks mūsų bendrovę. 


Užsimerkiau ir atsipalaidavau jos rankose. Mes ilgai gulėjome 
tylėdamos. 

— Dabar aš norėčiau, kad tu būtum vyras, - pasakiau. 

Ji atsakė, kad žino tai. Tada dar stipriau mane apkabino. 
Klausiausi jos širdies plakimo. Apsimetinėjome, kad neliūdi- 
me. Mes buvome drąsios. 

Ji pasakojo, kad yra paskirta į atokią vietovę - Trisdešimtąją 
bendrovę. Ten esanti reikalinga Partijos sekretorė ir viršininkė, 
kuri vadovautų aštuoniems šimtams jaunuolių. 

— Kodėl tu? Kodėl ne Lu? 

— Toks įsakymas, - tarė ji. - Juk nepriklausau pati sau. 

Paklausiau, ar naujoji bendrovė yra labai toli. Ji atsakė, kad 
tikriausiai toli. Pasiteiravau, kokia ten žemė. Ji atsakė, kad 
žemė ten baisi, tokia kaip ir čia, o gal net prastesnė, nes yra 
arčiau jūros. Paklausiau, ar ji nori ten vykti. Ji pasakė netikinti, 


kad tą Žemę įmanoma nugalėti. Ji kalbėjo, kad pati nesupran- 

ta, kodėl jaučiasi taip išsigandusi. Ji nenorinti palikti manęs. 
Jan liūdnai nusišypsojo ir ištarė posakį: „Kai svečias išvyksta, 
arbata greitai atšąla. Patikinau ją, kad mano arbatos puodelis 


niekada neatšals. 


Lu anksti išjungė šviesą. Visi būriai sunkiai dirbo visą dieną, 
nuimdami ryžių derlių. Knarkimas kambaryje skambėjo ban- 
gomis - tai garsiau, tai tyliau. Žvelgiau į mėnulio šviesą, kai 
Jan rankos švelniai prisilietė prie mano veido. Jos glostė mano 
kaklą ir pečius. Ji pasakė, jog labai kenčia, kad mane palieka. 
Mano akyse susitvenkė ašaros. Pagalvojau apie Atžalėlę ir jos 
moksliuką. Jų džiaugsmą ir kainą, kurią jie už tai sumokėjo. 
Verkiau. Jan laikė mane apkabinusi. Ji pakuždėjo, kad negali 
daugiau tverti. Jos troškulys buvo siaubingas. 

Ji užtraukė antklodes ant mudviejų. Alsavome viena kitos 
kvapu. Jan truktelėjo mano rankas link savo krūtinės. Ėmė 
mane glostyti visa drebėdama. Sušnibždėjo, kad negali apsa- 
kyti, kokia laiminga aš ją padariau. Paklausiau, ar aš jai buvau 
Leopardas. Ji apsivijo mane rankomis. Prisipažino, kad jokio 
Leopardo niekada nebuvo. Kad tai aš sukūrusi Leopardą. Pa- 
sakiau, kad tai buvo jos užduotis man. Ji atsakė, kad aš pui- 
kiai pasidarbavau. Paklausiau, ar mes žinome, ką darome. Ji 
atsakė, kad nežino nieko daugiau, tik Mažąją raudonąją knygą. 
Paklausiau, kokia citata tiktų dabartinei situacijai. Ji pacitavo: 
„Žmogus išmoksta kariauti kariaudamas“ 

Kalbėjau, kad nematau jos, nes man akyse vienos ašaros. Ji 
sušnibždėjo: 

— Dabar pamiršk apie mano išvykimą. 

Sakiau, kad negaliu. Ji liepė: 

— Noriu, kad paklustum. Tau visada viskas sekdavosi, kai 
manęs klausydavai. 

Ji nulaižė mano ašaras ir pasakė, kad būtent taip ji mus pri- 
simins. 

Iš lėto perbraukiau rankomis per jos palaidinę. Ji patraukė 
mano pirštus, kad atsagstyčiau jos liemenėlę. Sagos buvo sti- 
priai užsegtos, visos penkios. Pagaliau atsegiau paskutinę. Tą 
akimirką, kai paliečiau jos krūtis, pajutau saldų išgąstį. Mano 
širdis daužėsi. Laukinis žirgas nutrūko nuo pavadžių. Ji kažką 
sušnibždėjo, bet aš neišgirdau. Ji buvo tirpstantis sniegas. Ne- 
bežinojau, kokį vaidmenį vaidinu, - ar jos įsivaizduojamą vyrą, 
ar save pačią. Ji traukė mane. Žirgas bėgo kaip išprotėjęs. Išėjau 
ten, kur kyla saulė. Jos lūpos buvo pomidoro spalvos. Mano vi- 
duje šėlo audra su griaustiniu. Aistra mane apkerėjo. Geidžiau, 
kad ji mane liestų. Jos rankos slydo mano krūtimis. Ėjau iš pro- 
to. Mano jausmai kaip pašėlę džiūgavo siautulingai liepsnoda- 
mi. Maldavau, kad ji mane apkabintų stipriau. Bet savo galvoje 
išgirdau tylų balsą, kuris reikalavo sustoti. Kol dvejojau, ji su- 
gavo mano lūpas ir karštai pabučiavo. Tylusis balsas pradingo. 
Aš paskendau glamonėse. 


Jan neišvyko į Trisdešimtąją bendrovę. Įsakymą štabas atšaukė, 
nes nepavyko ten pajungti geriamojo vandens vamzdžio. Su- 
žinojusios šią naujieną mes šaukėme: „Tegyvuoja Pirmininkas 
Mao!" Lu buvo nepatenkinta. Jeigu Jan būtų išsikėlusi iš čia, Lu 
būtų atitekusi jos vieta. Lu pasakė, kad dėl visko kaltas lietus. 


Per daug lijo ir tai pagadino jai reikalą. 


+ 150 + 


RAUDONOJI AZALIJA 


Buvo gegužės mėnuo. Derlius augo greitai. Pastaruosius 
penkis mėnesius štabas siuntė įsakymus bendrovės vadovams 
atkreipti dėmesį į savo kareivių politinį sąmoningumą. Pro- 
duktų kokybė ir kiekis didės tik tada, kai tobulės mąstymas. 
Tai esąs ekonominės sėkmės pagrindas. Lu garsiai perskaitė 
nurodymus visai bendrovei. Ji pabrėžė, kad nuo šiol kiekvienas 
kareivis privalės pasakyti vakariniuose savikritikos susirinki- 
muose. Lu pykdavo, kad per tuos susirinkimus paprastai du 
trečdaliai žmonių užsnūsdavo. Ji sakė, kad galbūt mūsų gretose 
slepiasi klasės priešas. 

— Kad išliktume nenugalimi, turime savo mintyse stipriai 
įtempti klasių kovos apynasrį, - postringavo Lu. 

Kad darbas eitųsi greičiau, Lu išleido įsakymą, pagal kurį 
buvo leidžiama darbo valandomis eiti į tualetą tik du kartus per 
dieną ir jame praleisti ne ilgiau kaip penkias minutes. Kiekvie- 
nas nepaklusęs šiai taisyklei bus labai rimtai kritikuojamas. 

- Tik tingiems asilams reikia šikti dažniau, - pareiškė Lu. — 
O tingūs asilai nusipelno žiaurios pylos! 

Kai Lu paprašė Jan pasakyti mobilizuojamąją kalbą ma- 
sėms, Jan atsistojo priešais kareivių eiles ir tarė: 

— Kartokite paskui mane: Pirmininkas Mao mus moko: 
„Pasitikėk liaudimi. 

Ji paleido susirinkimą nepraėjus nei minutei. Lu išrėžė: 

— Negalime tikėtis, kad sienos bus tiesios, jei sijos kreivos. 
Jan paklausė, kas jai nepatinka. Baksnodama rašikliu į sąsiuvi- 
nį Lu kreipėsi į Jan: 

— Drauge Sekretore, man atrodo, kad tavo minčių namuose 


įsimetė dvasinių termitų. 

— Tikrai? — Jan kreivai žvilgtelėjo į Lu. - Žinai, iš kur pas 
mane atsirado tie termitai? Iš tavęs. Tai tavo galvoje pilna ter- 
mitų. Tavo minčių namuose nėra nei tiesių sienų, nei sijų. Visa 
tai jau seniai sugraužta. Ir dabar tavo alkani termitai lipa lauk 
tau per akis, ausis, nosį ir užpakalį, kad galėtų graužti kitų 
Žmonių namus. 


Tai pasakiusi Jan apsigęžė ir nuėjo palikusi išraudusią Lu. 


Nors mano pasiteisinimai dėl šalčio nebeatrodė labai įtikinami, 
aš vis tiek miegojau su Jan, apsimesdama, kad tą darau iš įpro- 
čio. Lu tai pradėjo nebepatikti. Ji sakė, kad nėra sveika dviems 
žmonėms taip atsiskirti nuo kitų. Partijos narių susirinkime Lu 
pabrėžė, kad susilpnėjo Jan savidisciplina ir kad vystosi pavo- 
jinga tendencija nebepaklusti nustatytoms normoms. Ji kriti- 
kavo Jan dėl to, kad toji atsiskyrė nuo masių ir formuoja politi- 
nę frakciją. Jan man liepė nekreipti dėmesio į Lu; ji ją pavadino 
politiniu vabalu. 

Vieną popietę pastebėjau, kad kažkas tikrino mano lovą. 
Vėliau naktį išgirdau, kad Lu knarkimas nutilo; svarsčiau, ar 
ji mūsų klausosi. Kitą dieną Lu priėjo ir pasakė, kad nori su 
manimi pasišnekėti. Ji manęs paklausė, ką aš veikiu su Jan prie 
plytų fabriko. Pasakiau, kad mes mokomės groti erhu smuiku. 
Ji paklausė, ar tai viskas. Jos akys išdavė, kad ji manimi nė kiek 
netiki. 

- Žinok, kad apie judvi esu gavusi nusiskundimų iš masių. 

Ji visuomet sakydavo „masės“, kai norėdavo ką nors pabrėž- 
ti. Atšoviau jai: 


— Deja, nesuprantu, ką tu nori tuo pasakyti. 

Ji tvirtino, kad yra įsitikinusi, jog aš viską puikiai suprantu. 
Ji nusišypsojo: 

— Pastebėjau, kad judvi nešiojate viena kitos rūbus. 

Tai buvo tiesa - mudvi buvome neabejingos savo išvaizdai 
ir norėjome atrodyti kuo geriau. Iš tiesų mes nešiojome viena 
kitos rūbus ir aš kartais užsidėdavau jos trijų colių pločio dir- 
žą. Paklausiau Lu, ar tai yra problema. Lu nieko neatsakė. Ji 
apsisuko ir nuėjo su šypsena, kuri reiškė: „Mes dar pamatysi- 
me.“ Tą patį vakarą ant valgyklos sienos atsirado naujas užra- 
šas. Jis skelbė: „Būk atidus naujiems klasių kovos modeliams.“ 
Vakaro susirinkime Lu pasakė kalbą, kuria kvietė atkreipti 
dėmesį į „slaptus proletarų klasės išdavikus“. Ji pabrėžė, jog 
bendrovė neturi leisti mažai pelei išmatomis sugadinti visą ko- 
šės puodą. 

Tą pačią naktį Jan man pasakė, kad Lu slapčia prašė vyriau- 
siojo Partijos komiteto sutikimo, kad jai leistų naktį apieškoti 
visus tinklus. Jan pasiūlė kartu nebemiegoti. 

— Privalai manęs klausyti, - ji man rimtai pasakė. 

Aš sutikau: 

— Gerai, bet tik po šios nakties. 

Jan gulėjo mane apkabinusi. Atrodė, kad jos rankos sulau- 
Žys man šonkaulius. 

Ryte pabudau nuo nepažįstamo kvėpavimo į veidą. Pra- 
plėšiau akis. Priešais save pamačiau neryškų galvos siluetą. 
Persigandau - tai buvo Lu. Ji praskleidusi tinklą mus apžiū- 
rinėjo. 

Mano širdis suriko. Stengiausi išlikti rami. Užsimerkiau 


apsimesdama, kad vis dar miegu. Pradėjau drebėti. Jei Lu nu- 

trauks antklodes, pamatys, kad mes gulime nuogos. Lu galėjo 
mus tuoj pat suimti. Išgirdau, kaip sustiprėjo Lu kvėpavimas. 
Mano pirštai po antklode stipriai sugniaužė drobę. Meldžiau- 
si - tik nežinau kam. Tiesiog meldžiausi. Jaučiau, kaip Lu galva 
vis artėja ir artėja prie mano veido. Jos ranka pasiekė mano ka- 
klą ir palietė antklodės kraštą. 

Jan per miegus nusisuko į sieną. Lu šešėlis atsitraukė. Aš gu- 


lėjau sustingusi. Kai vėl atsimerkiau, Lu nebebuvo. 


Lu nustojo manęs klausinėti. Bet pastebėjau, kad kur tik eida- 
vau, mane sekdavo arba ji, arba vienas iš jos patikimų pagalbi- 
ninkų. Lu siekė manimi pasinaudoti kaip įrankiu, kuriuo galė- 
tų smogti Jan. 

Labai kentėjau, kad negalėjau būti arti Jan. Dienos pasidarė 
beprasmės. Jan tapo griežtesnė. Ji sunkiai dirbo ir nerodė jokių 
emocijų. Ji išsitempė Lu kartu nešioti akmenų. Kad visiškai ją 
nuvarytų, ji prisikraudavo pilnus neštuvus ir eidavo kiek galė- 
dama greičiau. Nors dirbdama su Jan Lu riesdavosi kaip kre- 
vetė, ji niekada nesiskundė. Tarsi žinodama, kad vieną dieną 
laimės, ji beveik oriai kentėjo skausmą. Keletą kartų mačiau, 
kaip ji naktį užsirašinėdama studijų pastabas šluostosi ašaras. 

- Žinai, aš nesipriešinsiu, net jei mane pakabins žemyn gal- 
va ar užpakalį badys adatomis, - pasakė man Lu, pakėlusi galvą 
nuo užrašų sąsiuvinio, su dygia šypsena veide. - Svarbiausia, 


kad turiu tikėjimą. 

Po trijų savaičių vieną vakarą, kai kambaryje buvome tik dvie- 
se, aš ėmiau maldauti Jan, kad nustotų kankinti Lu. Prašiau ją 
pagalvoti apie pasekmes. Perspėjau: 

— Nepamiršk, kad šuo, įvarytas į kampą, gali peršokti sieną. 

Jan prirėmė mane prie durų ir pasakė: 

— Lu siekia valdžios, ji nori išstumti mane iš mano pozicijos. 
Nesvarbu, ar aš gerai su ja elgsiuosi, ar blogai, - Lu vis tiek bus 
mano priešas. Ji labai gerai žino, kad palauždama tave ji gali 
palaužti ir mane. 

Jan papasakojo, kad prieš dvi savaites, kai ji iškėlė mano 
kandidatūrą į Komunistų partijos nario postą kolūkio štabe, 
Lu balsavo prieš. 

- Lu neleis tigrui užsiauginti sparnų, - pasakė Jan. - Ar su- 
pranti? Tu esi mano sparnai! 

Pasakiau jai, kad man nerūpi, įstosiu į Partiją ar ne. 

— Bet tau reikia stoti į Partiją, - tarė Jan. - Tai tavo ginklas 
ateičiai. 

Aš paklausiau: 

- Ką tu gali padaryti dėl to, kad Lu prieštarauja? 

— „Kas mėgins mane įskaudinti, gaus atgal“, - Jan pacitavo 
Mao ir tęsė toliau: - Šiandien buvau štabe. Vadas norėjo su ma- 
nimi pasitarti dėl Lu paaukštinimo. Pasielgiau taip pat, kaip ji 
pasielgė su tavimi, - pasakė Jan. - Aš paprieštaravau. Tai suvei- 
kė. Vadas atmetė pasiūlymą. 

Susirūpinau, kur ji nueis šitaip neapkęsdama Lu. Jan atsakė, 
kad jai tai visiškai nerūpi, nes šioje situacijoje ji pati yra kaip 
į kampą įspeistas šuva. Mes ėjome rūko apgaubtu takeliu vis 


įlipdamos į mėšlą. Pasiskundžiau, kad pavargau nuo gyvenimo 


+155+ 


Anchee Min 


ir man nusibodo būti šautuvo lizde gulinčia kulka. Jan pritarė, 
kad jaučiasi taip pat. 

— Bet geriau jau kovoti, negu būti gyvai suplėšytai į gaba- 
lus, - pasakė ji. - Matyt toks jau mūsų likimas, kad turėjome 
gimti tokiu laiku. Jei negali sugrįžti į motinos įsčias, tada ge- 


riau jau tapk geru kovotoju. 


Atėjo Pavasario šventė. Norėdamos parodyti gerą pavyzdį ka- 
reiviams, mes su Jan savanoriškai pasisiūlėme per atostogas 
saugoti bendrovės ūkį, kad galėtume daugiau laiko praleisti 
kartu. Kai jau buvo išvykęs paskutinis kareivis, auštant mudvi 
išėjome į laukus prisirauti ridikėlių ir kalafiorų. Tą vakarą išsi- 
virėme labai skanią sriubą. 

Po vakarienės iki vėlumos vaikščiojome po pašalusį lauką. 
Tiek mano protas, tiek kūnas buvo visiškai ramus. Pažvelgiau į 
Jan, į jos griežtus bruožus juodo dangaus fone. Ji buvo geležinė 
deivė. Aš ir vėl pajutau, kad ją garbinu, ir negalėjau ištarti nė 
žodžio. Žengiau petys į petį su ja. Paskendusi savo mintyse ji 
žvelgė į tolumą. Šaltas oras buvo labai gaivus. Aš giliai kvė- 
pavau. Buvau tikra, kad Jan galvoja apie savo ir mano ateitį. 
Tokios mintys mane slėgė ir aš nenorėjau į jas pasinerti. Kiek 
mūsų ateitis priklausė nuo mūsų pačių? Nė kiek. Gyvenimas, 
kurį turėjome dabar, ir buvo mums paskirtoji ateitis, taip kaip 
ir mūsų tėvams, - vienas darbas visam gyvenimui: esi tik varž- 
telis važiuojančioje revoliucijos mašinoje ir dirbsi tol, kol ne- 
sulūši. 

Jan tvirtai suėmė mano ranką. Mudvi sėdėjome tamsoje 


nendrėse prislėgtos ir kartu laimingos. 

Kai grįžome į kambarį, netikėtai pasirodė Lu. Ji pasakė, kad 
nori pakeisti mane arba Jan, kad viena iš mūsų galėtų pasiimti 
atostogas. Mes labai nusivylėme, bet nei viena nepratarėme nė 


žodžio. 


Nematoma kova tarp Lu ir mudviejų buvo kieta kaip sušalęs sū- 
rus rudas purvas. Lu nė minutei nenuleido nuo mūsų akių. Ste- 
bėti mus jai tapo įpročiu. Mudvi gyvenome apsuptos jos spąstų. 
Dieną tvarkydavome grūdų sandėlį ir rinkdavome medvilnę. 
Daugiausia laiko praleisdavome tylėdamos. Naktimis miego- 
davome atskirai ir galvodavome viena apie kitą. Kartą po pietų 
pamačiau už durų besislepiančios Lu šešėlį. Ji klausėsi mūsų 
pokalbio. Ženklais parodžiau Jan, kur slepiasi Lu, ir Jan pakėlė 
medinį pagalį. Apsimesdama, kad vaikosi žiurkę, ji smarkiai 
trenkė į duris, ir kai jos nuo smūgio atsilapojo, pasirodė Lu. Ši 
dirbtinai nusišypsojo ir pasakė, kad medžioja uodus. Jan labai 
susierzino. Kartą, kai Lu buvo laukuose, ji paėmė jos kauko- 
lę ir išmetė į išmatų duobę. Kai Lu grįžusi nerado kaukolės, iš 
pykčio pamėlynavo. Jan neprisipažino, kad tai padarė. Lu apie 
kaukolę daugiau nebekalbėjo, bet ant durų išraižė datą. Pama- 
čiusi bukus, bet labai ryžtingai išraižytus brūkšnius aš pajutau 
užgniaužtą Lu jėgą. 

— Suveržk stipriau! Taip, stipriau! Stipriau! - išgirdau vieną 


naktį Lu šaukiant per miegus. 

o Pavasario šventės mes kasdien eidavome į laukus kaupti 

medvilnės daigų. Vėjas, pučiantis nuo Rytų Kinijos jūros, 
pustė smėlį ir buvo aštrus kaip adatos. Jis badė mums odą, nuo 
jo suskirdo lūpos. Šalna pakando pumpurus. Kareiviai buvo 
apimti apmaudo. Jie keikėsi, kai ryte rado užšalusius vandens 
vamzdžius. Jie ėmė nesutarti dėl visokių mažmožių - pyko, 
kad kieno nors rūbai užima per daug vietos ant virvės. Nebuvo 
geriau nei po to, kai Lu paragino visus būti „vieninga ir harmo- 
ninga šeima . Jan aršiai ieškojo Lu klaidų. Ji norėjo išspirti Lu 
iš bendrovės. Lu tą žinojo ir elgėsi su Jan lygiai taip pat. 

Mes nustojome susitikinėti prie plytų fabriko, nes negalėjo- 
me žinoti, ar Lu neatsiųs ten savo žmogiškųjų sarginių šunų. 
Jan vaikščiojo rūškanu veidu. Ji vėl pradėjo keiktis. Kolūkyje 
prasidėjo įvairiausios egzekucijos. Štabui ėmė kelti nerimą ka- 
reivių nepatikimumas. Ant sienų dažnai matydavome plakatus 
su nuteistaisiais mirties bausme. Jie bylojo: „Užmušk vištą, kad 
supurtytum beždžiones. 

Vieną dieną Jan priėjusi prie manęs pasakė, kad Orchidėja 
yra viena iš Lu sarginių šunų. Ji mus slapčia seka. Aš negalėjau 
tuo patikėti. Pasakiau, kad Orchidėja yra geras žmogus. Jan at- 
sakė, kad šiame kolūkyje žmonių nebeliko. Mes esame šunys. 
Raunamės dėl vienas kito mėsos. Argi mes nesame pasiruošę 
padaryti bet ką vardan savo ramybės ir patogumo? Pastaruoju 
metu Lu skiria Orchidėjai lengvus darbus, o tai yra labai įtar- 
tina. Pasakiau Jan: 

— Tu matai priešą už kiekvieno medžio. 


Ji sutiko, kad galbūt. Tai beprotnamis. „Raudonosios ugnies“ 
kolūkis. 


+ 158+ 


RAUDONOJI AZALIJA 


Vieną rytą, kai visas būrys kauptukais purenome medvilnės 
lauką, atvažiavo baltas autobusiukas ir sustojo prie tako. Iš jo 
išlipo grupė gerai apsirengusių Žmonių žaliais armijos švarkais 
ir patraukė link mūsų. Praeidami jie kritiškai apžiūrinėjo visus 
nuo galvos iki kojų. 

— Tu, - staiga vienas vyras parodė pirštu į mane. 

Nusivaliau prakaitą nuo veido ir paklausiau: 

— Aš? 

— Taip, tu. 

Vyras priėjo ir pasiteiravo: 

— Kiek tau metų? 

Jam buvo apie keturiasdešimt. Jis kalbėjo taisyklinga litera- 
tūrine kinų kalba, kaip tikras radijo pranešėjas. Atsakiau, kad 
man dvidešimt. Jis paprašė parodyti, kaip nuvažiuoti iki štabo. 
Viena moteris jų grupėje užrašinėjo mūsų pokalbį. Kol aiški- 
nau, kur reikia važiuoti, jie mane apsupo, ėmė tyrinėti mano 
profilį, pritūpę ant kulnų ir prisimerkę jie akimis matavo mano 
ūgį ir kūno sudėjimą. Vyras paklausė, ar ant mano rankų yra 
pūslių. Parodžiau jiems pūsles ant abiejų delnų, ant pečių ir ke- 
vusius nagus. Išgirdau, kad vyras kažką pakuždėjo moteriai. 
Moteris kažką užsirašė. Po kelių minučių jie nuėjo atgal į savo 
autobusiuką. Jie nevažiavo pagal mano nuorodas. 

Tą vakarą per studijų susirinkimą kareiviai ne snaudė, o 
šnekučiavosi apie tai, kas buvo tie žmonės ir ko jie čia atvažiavo. 
Pagaliau viena mergina, kurios teta dirbo vyriausybės kultūros 
skyriuje, paaiškino: draugė Dziang Čing, ponia Mao, atlieka 

kino industrijos pertvarką ir išsiuntė savo kolegas ieškoti tin- 
kamai atrodančių jaunų vyrų ir moterų, kurie, baigę mokymus, 
galėtų tapti Kinijos ateities kino filmų aktoriais. Reikėjo tokios 
išvaizdos žmonių, kurie sugebėtų įtikinti liaudį, kad neišsi- 
žadėtų komunistinių idėjų net tokiu atveju, jei priešas į kaklą 
įremtų durklą. Išrinktieji bus mokomi vaidinti pagrindiniuose 
filmų vaidmenyse. Pagal politinį reikalavimą kandidatai turėjo 
būti puikūs darbininkai, valstiečiai arba kareiviai. 

Papasakojau naujienas Jan ir ji pasakė, kad tos kalbos yra 
pramanas. Mūsų veidai nė iš tolo nebuvo gražūs. Mes buvome 
kaip rudos bulvės. Galimybė, kad tave išrinks, buvo tokia pat 
maža, kaip ir surasti adatą vandenyne. 

Kitą dieną kažkas mūsų kambaryje prie durų pakabino 
įskilusį veidrodį. Dabar kiekviena mergina, prieš išeidama iš 
kambario, pasilenkdavo apsižiūrėti. Vidurdienį, kai pradariau 
duris, pamačiau Lu priešais veidrodį darančią grimasas. Po 
nepatogios pauzės Lu man liepė veidrodį nukabinti. Pasakiau, 
kad jis ne mano. 

— Daryk, kaip liepta, - ji atšovė. 

Ji dar pridūrė, kad šį vakarą surengs susirinkimą, kuriame 
bus kalbama apie tai, kaip atsispirti buržuazijos įtakai. Nuka- 
binau veidrodį ir padaviau jį Lu. Ji pakabino veidrodį priešais 
bendrovės skelbimų lentą ir po apačia didelėmis raidėmis užra- 
šė pamokymą: „Užtvankos griūtis prasideda nuo skruzdės dy- 
džio skylutės. Tą vakarą Lu dvi valandas skaitė paskaitą apie 
tai, kaip svarbu kovoti su nematomais ideologiniais priešais. 

Kad ir išklausę Lu paskaitos, žmonės nenustojo svajoti apie 


kino filmų žvaigždes. Jie ėmė rengtis geriausiais drabužiais ir 

ieškojo įvairiausių dingsčių pasisukinėti apie tų neįprastų sve- 
čių langus. Orchidėjai ir man buvo liepta nueiti į štabo par- 
duotuvę nupirkti konservuotų daržovių. Pamatėme, kad štabe 
pilna žmonių. Visi kalbėjosi apie tai, kur šiuo metu yra Kino 
studijos žmonės, ir aš išgirdau, kaip kažkas pasakė, kad jie grįš 
Raudonosios Širdies keliu. 

Orchidėja, matydama visus traukiant į tą pusę, pasiūlė, gal 
ir mums vertėtų nueiti prie Raudonosios Širdies kelio. Aš su- 
dvejojau. 

— Niekada negali žinoti, - drąsino Orchidėja. 

Tada ji man papasakojo, kad vakar jie išsirinko vieną mer- 
giną iš Tryliktosios bendrovės, kai ši valėsi dantis. Jie paprašė, 
kad ji užsiteptų daugiau dantų pastos ir toliau valytųsi dantis, 
o patys tuo metu ją klausinėjo. 

Orchidėja ir aš nukulniavome prie Raudonosios Širdies ke- 
lio. Kaip ir daugelis kitų žmonių lūkuriavome apsimesdamos, 
kad tiesiog išėjome pasivaikščioti. Po pusvalandžio pamatėme 
artėjantį baltą autobusiuką. Visi staiga atgijo ir ėmė jam šypso- 


tis. Kai automobilis pravažiavo pro mane, nusišypsojau ir aš. 


Su Orchidėja buvome tualete ir išgirdome, kaip kažkoks vyras 
besituštindamas garsiai sako Mao eilėraštį: 

- „Keturios jūros tūžmingai plaka įnirtusius debesis, - pa- 
deklamavo vyras ir nutilo. 

Išgirdau, kaip įkrito jo išmatos. 

- „Penki kontinentai sudrebina skriejantį vėją ir kviečia ko- 
von su griaustiniu. 


Ir vėl krintančių išmatų garsas. 

Už manęs mergina dainavo Mao citatų dainą: 

— „Komunistai yra sėklos. Žmonės yra žemė. Kur benueitu- 
me, įleiskime šaknis į liaudį.“ 

Orchidėja sušuko: 

- Tik per daug nesusijaudink. Nes įkrisi ir įleisi šaknis į 
šūdą. 

Mergina vis tiek tęsė: 

— „Tik tvirtai įsišakniję liaudyje galime augti ir žydėti... 


Po savaitės vyriausiasis kolūkio Partijos sekretorius pakvietė 
Jan ir Lu į svarbų susirinkimą. Grįžusios jos pranešė: dvi mo- 
terys ir vienas vyras iš viso „Raudonosios ugnies kolūkio buvo 
atrinkti vykti į Kino studiją dalyvauti pirmajame regioniniame 
konkurse. Aš buvau viena iš jų. 

Vis tyrinėjau savo atvaizdą mažame veidrodėlyje. Įsivaiz- 
duodama, kad veidrodis yra didžiulė scena, išmėginau įvai- 
riausias veido išraiškas, kurios, mano manymu, turėtų patikti 
milijoninei auditorijai. 

Jan man pasakė, kad galiu rinktis konkurse šokti arba pa- 
deklamuoti vieną Mao eilėraštį. Pasirinkau Mao eilėraštį „Žie- 
minės slyvos pagyrimas“. Žieminė slyva buvo Mao Komunistų 
partijos ir Raudonosios armijos simbolis. Kai ruošiausi pasi- 
rodymui, Jan buvo mano žiūrovė. Ji sėdėjo kaip Budos statula. 
Kai paklausiau, kaip man pavyko, ji atsakė, kad pamatė iš viš- 
tidės išskrendantį aukso spalvos feniksą. 

Po trijų dienų štabas pavedė Jan palydėti mane į konkursą 
Šanchajuje. Paskutinį vakarą prieš išvykstant ji dingo ir nesi- 


rodė iki pat vidurnakčio. Grįžusi ji nepratardama nė žodžio 

nusiavė batus, įlipo į gultą ir sandariai užsitraukė užuolaidą. 
Žinojau, kas jos galvoje, bet niekuo negalėjau jai padėti. 

- Ar pagaliau išjungsi tą sušiktą šviesą, drauge Lu? - sušuko 
Jan iš po savo tinklo. 

— Dar nepabaigiau savo studijų. - Lu ir toliau sėdėjo ant ta- 
buretės nė nesijudindama. 

— Laikas miegoti! - sušuko Jan. 

Lu atsistojo ir išrėžė: 

— Aš studijuoju marksizmą! 

Jan ją pertraukė: 

— Man nesvarbu - studijuok nors ir kapitalizmą! Aš noriu, 
kad išjungtum šviesą! 

Lu atsisėdo, užvertė popierius ir pareiškė: 

— Nustok elgtis kaip Hitleris! 

Jan iššoko iš lovos, išjungė šviesą ir įlipo į atgal į savo tinklą. 
Lu vėl įjungė šviesą. 

— Tu, kale! - įtūžusi sušuko Jan praskleisdama užuolaidas. 

Ji iš po lovos išsitraukė erhu smuiką ir sviedė jį į lempą. Lem- 
pa sudužo ir nutrūko viena smuiko styga. 

— Rytoj apie viską pranešiu štabui, - tamsoje pagrasė Lu. 

Tylėjau. Ką galėjau pasakyti? Matyt Jan nuliūdino mano 
galimas išvykimas. Nors ji ir norėjo, kad išvažiuočiau iš šios 
vietos, man išvykus ji nebeturės kuo pasikliauti. Kadangi jos 
tikėjimas komunizmu buvo pradėjęs blėsti, ji nebeturėjo tiek 
dvasios stiprybės. O aš nė nenutuokiau, kur mane išveš, jei lai- 
mėsiu konkursą. 

Kitą rytą Jan atrodė rami. Ji supylė visą savo išsaugotą cukrų 


man į košę. Lu stebėjo mus, kai Jan išėjo užvesti traktoriaus ir 

paskubino mane. Kareiviai žiūrėjo tylėdami. Jan nuvežė mane į 
štabą, kad gaučiau antspaudą, leidžiantį išvykti iš kolūkio. Mu- 


dvi sulipome į traktorių ir išvažiavome į Šanchajų. 


Atvirame kolūkio traktoriuje sėdėjome arti viena kitos. Kai 
pravažiavome vidinę sieną ir jau artėjome prie miesto, pradė- 
jo lyti. Stengiausi per daug negalvoti apie tai, kas bus, - apie 
tai, kad mudvi turėsime išsiskirti visam laikui. Jan išsitraukė 
plastikinę plėvelę ir apsiautė ja mane nuo lietaus. Trūktelėjau 
plėvelę, kad uždengčiau ir Jan. 

— Nesirūpink, - ji nervingai numojo ranka. 

Suėmiau jos ranką ir pasakiau: 

— Gal aš net nepraeisiu regioninio konkurso. 

— Nedrįsk šikti man į veidą, - atrėžė ji. 


Šanchajaus kino studijos vartai buvo dar didingesni, nei aš įsi- 
vaizdavau. Pro juos įžengusi priešais išvydau didžiulį gėlyną, 
o šonuose stovėjo du įspūdingi rusvi pastatai. Su Jan praėjo- 
me filmavimo aikšteles, ištapytas vandenyno dekoracijomis ir 
apstatytas mediniais bei keramikiniais karinio laivyno laivais. 
Klaidžiodamos aptikome aikštelę, kurioje stovėjo keli apanglė- 
dirbtinius medžius, plastikines žmogaus kūno dalis, apvilktas 
komunistų ar japonų armijos uniformomis, ir apdegusią Japo- 
nijos vėliavą. 

Mums iš paskos atėjo sargas ir pradėjo ant mūsų šaukti. Iš- 
sitraukėme oficialų laišką. Tada jis nurodė mums kelią į aktų 


salę, prie kurios būriavosi daug jaunimo. Buvome nuvestos į 

savo vietas. Apsidairiau. Virš scenos kabėjo plakatas su užrašu: 
„Visą savo energiją skirk kultūrinei Partijos veiklai!“ Vertika- 
liai buvo išrašyti dar du šūkiai: „Sek draugę Dziang Čing!“ ir 
„Tegyvuoja pergalingoji Mao revoliucija!“ Priešais sceną sto- 
vėjo ilgas siauras stalas, apdengtas balta staltiese. Už jo sėdėjo 
apie penkiolika teisėjų. 

Šalia mūsų sėdėjusi mergina buvo gražuolė, kokios dar ne- 
buvau mačiusi. Ji pasisakė, kad yra iš kaimyninio „Raudonosios 
žvaigždės“ kolūkio. Jos burna buvo kaip vyšnia. Palyginus su 
jos, mano burna atrodė didelė kaip varlės. Jos klubai buvo nuo 
liemens išgaubti. Mano - kaip tiesi kolona. Kai pranešė jos var- 
dą, ji ramiai nuėjo į sceną ir pradėjo vaidinti neskubėdama. Jos 
pasirodyme pasakojimas buvo sujungtas su šokiu. Vaidindama 
ji juokėsi ir verkė kaip tikrame gyvenime. Man pradėjo trūkti 
oro. Garsai aplink skambėjo kaip daugybė aidų. Šalia sėdinčių 
varžovų figūros ir galvos man akyse ėmė blykšti. Aš nieko ne- 
žinojau apie profesionaliąją vaidybą; niekaip negalėjau su kitais 
konkuruoti. Manęs neapleido mintis, kad aš net nemoku kalbė- 
ti taisyklinga literatūrine kinų kalba. Kai išgirdau savo vardą, 
puoliau į paniką. Užuot atsistojusi ir ėjusi į sceną, užsikniau- 
biau ant priekinės kėdės atkaltės ir susiėmiau galvą rankomis. 

Jan purtė mane už pečių ir rankų, bet aš vis tiek negalėjau 
pajudėti. Smarkiai drebėjau. Pranešėjas pakartojo mano vardą 
ir pasakė, kad tai paskutinis kvietimas. Atrodė, kad tuoj nualp- 
siu. Man dvejinosi akyse. Kojos manęs nelaikė. Jan kaip žvėris 
suriaumojo man į ausį: 

— Judink subinę, tu kiaulės mėšlo krūva! Vardan mūsų pro- 
senelių - tai tavo vienintelė galimybė ištrūkti iš pragaro!!! Tu 

mėšlo gabale, tu šlykštus lavone, tu mane nuvylei ir padarei 
man gėdą! - šaukė ji ant manęs. 

Aš pašokau. Nusibraukiau prakaitą nuo veido. Kareiviškas 
švarkas nuslydo man nuo pečių. Nubėgau prie scenos. 

Atsistojau priešais teisėjus. Jų veiduose nesimatė jokių emo- 
cijų. Jie mane nužvelgė nuo galvos iki kojų. Centre sėdintis vyra 
plika galva nusiėmė akinius. Išsižiojau, bet balsas buvo dingęs. 
Galvoje pasidarė tuščia - aš pamiršau Žodžius. Jan atsistojo 
žiūrovų salėje. Jos veidas buvo purpurinis. 

Žodžiai patys pasipylė man iš burnos. Pirmininko Mao eilė- 
raštis. Aš beveik išrėkiau: 

— „Žieminės slyvos pagyrimas“! 

Mano balsas buvo skambus ir aiškus kaip medžioklės ragas. 
Jan nusišypsojo, o jos lūpos pradėjo judėti kartu su manosiomis: 


Vėjas ir lietus išsiuntė pavasarį į Kelią, 
Bet sniegas jį ir vėl sugrąžino. 
Ilgos ledinės kolonos 
Kabo nuo skardžių ir kelia pavojų. 
Prasiskleidė mažas slyvos žiedelis. 
Gėlė neturi tikslo 
Galynėtis su pavasariu. 

Ji čia tam, Kad praneštų 
Apie pavasario atėjimą. 

Kai per visus kalnus 
Gėlės sužydės, 

Ji slėpsis tarp kitų žiedų 


Ir šypsosis su dideliu džiaugsmu. 


+ 166 = 


RAUDONOJI AZALIJA 


Jan švelniai žiūrėjo į mane. Visą kelią atgal į „Raudonosios 
ugnies“ kolūkį ji laikė mano ranką savojoje. 

Kol laukiau konkurso rezultatų, bendrovės kareiviai ėmė 
vengti su manimi bendrauti. Jaučiau jų pavydą ir kartėlį. Po 
dviejų mėnesių, kai jau buvau beprarandanti viltį ir pradėjau 
galvoti, kad mane atmetė, Jan grįžo iš štabo su naujiena, kad 
esu atrinkta dalyvauti antrajame regioniniame konkurse. 

Tėvai labai džiaugėsi galėdami su manimi praleisti savait- 
galį Šanchajuje. Tėtis mane perspėjo, kad niekuo netikėčiau. 
Mano tėtis atrodė senas ne pagal savo amžių. Taip pat ir mama. 
Jų drąsa buvo išsekusi. Jų ugnį užgesino karčios patirtys. Mano 
tėvas jau nebebuvo tas ambicingas astronomas, kuris pavadino 
savo sūnų Kosmoso Užkariautoju. Vietos Partijos sekretorius 
jį laikė pamynęs po padu ir ištisai trypė. Tėvas tapo baikštus 
kaip pelė. 

Vėl buvau išsiųsta atgal į kolūkį, o paskui pakviesta dalyvau- 
ti dar trijuose regioniniuose konkursuose. Po kiekvieno kon- 
kurso stengdavausi nebegalvoti apie praėjusį renginį. 

Jan pasinėrė į sunkų darbą. Keletą kartų pastebėjau, kaip ji 
iš tolo žvelgia į mane liūdniausia veido išraiška. Ji retai kalbėjo, 
o kai prašnekdavo, jos balsas būdavo pavargęs. Nežinojau, ką 
jai pasakyti. Stengiausi užsiimti savo naujos ateities kūrimu. 
Nenorėjau gilintis į savo jausmus. Negalėjau to daryti. Nedrįs- 
davau žiūrėti Jan į akis. Buvo pernelyg sunku. Bandžiau negal- 


voti apie tai, kad artėja laikas mums išsiskirti. 

Ankstyvą 1976-ųjų pavasarį praėjusi finalinį konkursą gavau 
kvietimą į specialią pamoką Šanchajaus kino studijoje, kur 
turėjo būti patikrintas mano sugebėjimas mokytis. Daugelis 
konkursuose sutiktų žmonių, kuriems, mano manymu, turėjo 
tikrai pasisekti, kaip ir ta mergina iš „Raudonosios žvaigždės“ 
kolūkio su į vyšnią panašia burna, buvo atmesti. Konkursus 
laimėjo Žmonės, turintys mažiausiai vaidybinių gabumų. Vė- 
liau sužinojau, kad vienas iš Dziang Čing principų buvo geriau 
turėti „socialistinę žolę“ negu „kapitalistinius daigus. Teisėjai 
matė, kad aš nesu labai talentinga, bet politiškai patikima. 

Pamokoje man buvo liepta nešti plastikinį maišelį taip, lyg 
tempčiau sunkų akmenį. Buvau įvertinta kaip neturinti jokios 
kvalifikacijos (tai reiškė, kad niekas iš mano šeimos nebuvo ak- 
torius), tačiau greitai reaguojanti į duotus nurodymus. 

Atlikdama kitą vaidybos pratimą turėjau iš puodelio atsi- 
gerti vandens. Dėstytojas mane sustabdė ir pasakė: 

— Ne, ne, ne. Tu neteisingai geri vandenį. Darai dvi klaidas. 

Jis paaiškino, kad proletarų klasės žmogus niekada taip 
dirbtinai - trimis pirštais paėmęs už ąselės - nelaikytų puo- 
delio. Jis man parodė, kaip turiu sugriebti puodelį. Ir dar jis 
pabrėžė, kad proletaras niekada negertų vandens gurkšnis po 
gurkšnio, kaip panelė Buržuazija, kuri turi marias laisvo laiko. 
Jis parodė, kad vandenį reikia maktelėti greitai, vienu gurkš- 
niu, ir nusišluostyti burną rankove. 

Studija patikrino duomenis apie mano šeimą ir mano politi- 
nę patirtį, o tada liepė vykti atgal į kolūkį. Man buvo pasakyta, 
kad esu priimta. 

ai grįžau ir pranešiau jaudinančią naujieną Orchidėjai, ji 
mane apstulbino pasakiusi naują gandą: štabas pradėjo 
mano ir Jan tyrimą. Lu buvo tyrimo komandos galva. 

Nuėjau pas Jan sužinoti teisybės. Jan buvo mirtinai įtūžu- 
si. Pasakė, kad Lu štabui pristatė slaptus pranešimus apie mus. 
Skėrys pradėjo graužti. Jis pradėjo savo juodą darbą. Štabas 
davė įsakymą Jan „atskleisti visas kortas“ savo pačios iniciaty- 
va, kol dar nebuvo panaudota liaudies jėga. 

— Aš tai paneigiau, - sušnibždėjo Jan. - Viską paneigiau. 
Gerai žinau Partijos triukus. Pasakiau vyriausiajam Partijos 
sekretoriui, kad su tavimi neturėjau artimesnių revoliucinių 
santykių nei su kitais draugais. Paminėjau daug pavyzdžių apie 
tai, kad man vadovaujant tu tapai puikia būrio vade ir daug 
pasiekei. Išreiškiau mūsų lojalumą Partijai. Nejaučiau jokios 
gėdos tą darydama. Manau, kad beprotnamyje galima sakyti 
bet ką, ar ne? Vyriausiasis nutraukė bylą, nes Lu neturėjo jokių 
konkrečių įrodymų. Niekšė Lu pateikė skundą Kino studijos 
Partijos komitetui. Bjaurybė Lu buvo fantastiškai išprotėjusi. 
Negalėjau ja nesižavėti. 


Kino studija atsiuntė komandą, kuri turėjo patikrinti šią bylą. 
Jie kalbėjosi su Lu. Nei su manimi, nei su Jan jie nesišnekėjo. At- 
rodė, kad vyriausiojo Partijos sekretoriaus nuomonė apie mane 
pradėjo keistis. Jis sudarė tyrimo komandą iš dviejų vyrų, kurie 


apklausė visus bendrovės žmones. Jan nerimavo: 

— Aš manau, kad jie vis tiek ras kokių nors voratinklių ar 
arklių pėdsakų, nes, laimei ir nelaimei, liaudis turi „šviesesnes 
akis“. 

Paklausiau Jan ką daryti. Ji ilgai tylėjo ir po kiek laiko ištarė 
posakį: „Jeigu velnias iššoka pėdą į aukštį, tai Dao iššoks dešimt 
kartų aukščiau.“ Paprašiau, kad ji paaiškintų, ką tai reiškia. Ji 
man prisakė elgtis dvejopai: pirmiausia - jei būsiu tardoma, 
turiu viską neigti; antra — privalau elgtis taip, kaip liepia ji. Ir 
neuždavinėti klausimų. Kai nusistebėjau, kodėl ji nepapasakoja 


man apie savo planą, ji atsakė, kad tai yra jos plano dalis. 


Lu naudojosi savo valdžia taip, tarsi Jan jau nebeegzistuotų. Ji 
nustojo studijuoti Mao veikalus ir pareiškė, kad jau puikiai įsi- 
savino Mao minčių esmę. Ji įeidavo į kambarį ir išeidavo lau- 
kan šypsodamasi, o dirbdama niūniuodavo kokią nors melodi- 
ją. Pietums ir vakarienei ji užsisakydavo kiaulienos kepsnių. Ji 
priaugo svorio. Praėjus savaitei po mano grįžimo, vieną švie- 
sią dieną Lu sušaukė visą bendrovę į susirinkimą prie sandė- 
lio dėžių. Ji liepė visiems kartu padeklamuoti Mao eilėraštį ir 
atkreipti dėmesį į jo užslėptą reikšmę. Kareivių gretos kartojo 
paskui Lu: 


Aplink mažą gaublį skraidančios 
Kelios musės vis atsimuša į sienas. 
Garsas, kurį jos sukelia, 
Skamba įkyriai ir (tūdnai — 
Skruzdė, ropojanti į medžio viršūnę, — 


Tai kvailys, Kuris pervertina savo jėgas. 

Kareiviai suprato, apie ką ši Lu užuomina. Visi vogčiomis ste- 
bėjo Jan. Ši stovėjo kareivių eilėje kaip iškili Everesto viršukal- 
nė aplink siaučiant audrai. Nustebau, kad ji garsiai deklamavo 
eilėraštį kartu su visais, neparodydama jokio pykčio. 

— Aš visus jus jau perspėjau anksčiau, - pasakė Lu, - ir dar 
kartą perspėju. - Ji žingsniavo pirmyn ir atgal plačiai gestiku- 
liuodama rankomis. - Musė tupia tik ant suskilusio kiauši- 
nio. - Ji atsisuko į Jan: - Ar aš teisi? 

Jan kukliai linktelėjo galva. 

Lu arogantiškai nusišypsojo. Ji išsitraukė iš kišenės popie- 
riaus lapą ir paskelbė štabo nutarimą: kol tyrimo komanda ne- 
pateiks išvadų, mūsų bendrovės kandidatas nebus siunčiamas 
į Kino studiją. 

Žvilgtelėjau į Jan. Negalėjau nuslėpti savo skausmo ir nusivy- 
limo. Jan kramtė kukurūzo burbuolės kotą. Jos veidas persikrei- 
pė, ji atrodė kaip sužeistas kovinis bulius. Kurį laiką pažiūrėjusi 
į Jan Lu paklausė, gal reikia aspirino, nes ji prastai atrodanti. 

Iš lėto atsisukdama į išsirikiavusias kareivių eiles, Jan užda- 
vė klausimą: 

— Ką turi atsakyti avis, kai vilkas ją pakviečia pasisvečiuoti 
Naujųjų metų vakarą? 

Kareiviai nedrįso nieko atsakyti. Visų žvilgsniai nukrypo į 
Lu. Ši suspaudė kumščius ir liepė kareiviams pacituoti Mao pa- 
lyginimą: „Jei nebus šluotos, dulkės nepradings pačios savaime. 
Taip pat nedings savaime ir reakcionieriai. 

Baigdama Jan pasakė: 

- Mokykitės iš manęs, draugai, mokykitės iš mano kvailu- 


mo. Su žuvies akimi aš elgiausi kaip su perlu. 

Ji pradėjo juoktis. Visi kareiviai sužiuro į ją. 

Lu klastingai nusišypsojo. Sukryžiavus rankas ant krūtinės 
ji atšovė: 

— Laimi ne tas, kuris juokiasi garsiausiai, o tas, kuris juo- 


kiasi ilgiausiai. 


Aš skendėjau neviltyje. Jan ištisomis dienomis su manimi ne- 
sišnekėjo. Aš jaučiausi kaip ligonė. Kiek tas visko neigimas gali 
padėti? Kas šioje šalyje gali būti įprasčiau už tai, kad žmogus 
tampa reakcionieriumi, jei jį taip pavadina Partija? Nors aš vi- 
sada pasitikėjau Jan kovos būdais, šįkart nerimavau, kad ji be- 
veik nieko nedaro, o tik žodžiais svaidosi su Lu. Vis svarsčiau, 
ką dar įmanoma padaryti. Mano viltis baigė išsekti. 


Visą dieną dirbau prie kuliamosios. Triukšmas kūlė mano min- 
tis. Jaučiausi taip prislėgta, kad negalėjau nustoti galvojusi apie 
savo vargus. Varpos buvo mažos, mažesnės už pelės išmatas. Jos 
kaupėsi man prie kojų, krūvelė didėjo, lyg norėdama mane pa- 
laidoti. Sušukau Orchidėjai, kai ji atėjo sukasti grūdų. Ji šūktelė- 
jo man atgal. Jau vėlus ruduo, svirply. Kiek dienų dar šokinėsi? 

Man užėjo stiprus galvos skausmas. Po vidurnakčio jis dar 
labiau sustiprėjo. Negalėjau nustoti vartytis ir staiga išgirdau 
šnabždesį. Balsą iš apačios. 

— Ar nemiegi? 

Tai buvo Jan. Ji pirštais pabadė mano čiužinį. Paklausiau: 

— Ką tu darai? 

Ji šnabždėjo taip, kad viską girdėtų Lu. Jan pasakė, kad nori 
su manimi susitikti prie plytų fabriko. Aš nieko neatsakiau. Ty- 
lėjau, nes pagalvojau, kad gal ji išprotėjo kaip Atžalėlė. Gulėjau 
kniūbsčia. Norėjau verkti. Ji dar kartą man pabaksnojo. Aš su- 
šnibždėjau: 

- Būk gera, miegok, juk kas nors išgirs. 

Ji atsakė, kad tai nesvarbu. Ji manęs nori. 

— Dabar vidurnaktis, ir yra saugu. Daugiau nebegaliu tver- 
ti, - ji suaimanavo. 

Išgirdau, kaip Lu lova suvirpėjo. 

— Ar ateisi? - tęsė Jan. - Aš paimsiu traktorių. Noriu, kad 
ten būtum. 


Ji pravėrė užuolaidas ir išslinko iš kambario. 


Išėjusią iš kambario mane apgobė tamsa. Kai nupėdinusi pas- 
kui Jan įlipau į traktorių, pajutau artėjant pasaulio pabaigą. Bu- 
vau tikra, kad Lu viską girdėjo. 

Laikiausi už traktoriaus skląsčio. Jan vairuojamas traktorius 
vinguriavo per nendres kaip vandens gyvatė. Ji sukinėjo vairą 
kaip tikras vairuotojas. Nors kelias buvo gana platus ir jame lais- 
vai prasilenkdavo du traktoriai, kai priešais atvažiuodavo sunkiai 
pakrautas kitas traktorius, Jan pašokdavo kaip sterblinė žiurkė. 

Naktis buvo slogiai tamsi. Traktoriaus šviesos ir variklio 
gaudesys mane varė iš proto. Jan važiavo dideliu greičiu. Trak- 
torius vis šokinėjo. Sušukau jai: 

— Aš nenoriu išprotėti kaip tu. Eik po velnių, - šaukiau, - jei 
taip trokšti, mirk viena. Aš nenoriu patekti į kalėjimą. Nenoriu 
būti Atžalėlė. 

Jan rėkė man atgal. Ji šūkavo banalias frazes, tokias kaip 
„laimėtojai nesustoja, o bailiai niekada nelaimi“. Sušukau, kad 
mes niekada nelaimėsime. „Raudonosios ugnies“ kolūkis yra ta 
vieta, kur mes būsime papjautos. Lu mus paskers. Ji pritarė: 

— Taip, Lu labai mielai mus paskerstų. 

Traktorius lėkė per nendres. Man į veidą plakėsi lapai. Aš šau- 
kiau. Jan barėsi, kad aš esu kvaila ir per daug svajoju. Ji suriko: 

— Aš tave mokau būti žudike. Jei nori laimėti, turi tapti Žu- 
dike. Kvaile, ar girdi mane? 

Prie melioracijos kanalo ji padarė staigų posūkį. Aš vos neiš- 
kritau iš traktoriaus į upę. Ji apkabino mane per liemenį dešine 
ranka, o kairiąja vairavo. Už posūkio sulėtino greitį. Išgirdau 
iš paskos atvažiuojantį kitą traktorių. Ji man liepė šokti lauk 
ir paleido mano liemenį. Aš nepajudėjau. Galvojau, kad man 
pasigirdo. Ji pakartojo. Išgirdau ją sakant: 

- Šok iš traktoriaus, grįžk atgal ir liepk savo būriui apieškoti 
plytų fabriką. 

Paklausiau: 

— Ką tu sugalvojai? 

Ji riktelėjo: 

— Ar supratai mano įsakymą? 

Man nespėjus atsakyti taip, ji mane išstūmė iš traktoriaus. 

Nukritau į nendres. Kai pakilau, pro pat mane praūžė kitas 
traktorius, kuris kaip tigras brovėsi per krūmus. Aiškiai nema- 
čiau, kas jį vairuoja, bet žinojau, kad tai Lu. 


Aš drebėjau. Negalėjau nieko galvoti. Bėgau į barakus kiek galė- 


dama greičiau ir surinkau savo būrį į tris traktorius. Kartojau: 

— Plytų fabrikas, plytų fabrikas. 

Nieko daugiau nepasakiau. Nežinojau, ką daugiau aiškinti. 
Pasiėmiau šautuvą ir užtaisiau. 

Po pusvalandžio būrys pasiekė plytų fabriką. Mano būrio 
vyresnysis priėjęs pranešė, kad nendrėse rasti du traktoriai, su- 
stoję apie dešimt jardų vienas nuo kito. Liepusi pradėti paieškas, 
aš po truputį ėmiau suprasti Jan planą. Mane sukaustė baimė. 
Kareivių šešėliai judėjo tarp plytų eilių. 

Prisiminiau, kaip Jan man grodavo erhu smuiku. Jos muzi- 
kos prisilietimą. Ėjau nesustodama ir manyje iš lėto kilo keistas 
jausmas, kuris sakė, kad aš einu iš proto. Nervingai surikau: 

— Sustokite. 

Tas žodis tiesiog išsprūdo man iš lūpų ir užklupo mane pa- 
čią. Kareiviai pakluso jam kaip įsakymui. Visi sustojo ir kri- 
to ant kelių. Kol galvojau, ką sakyti toliau, tolumoje išgirdau 
kažkokį garsą. Rodėsi, kad tikrai išprotėjau, nes man girdė- 
josi Atžalėlės murmėjimas ir besistumdančių kūnų keliamas 
garsas. 

Būrio vyresnysis paklausė, ar mums eiti toliau. Išgirdau save 
šaukiant Jan balsu: 

— Užtaisyt! 

Mes leidomės ten, iš kur sklido garsas. Triukšmai stiprėjo. 
Realybės pojūtis dingo. Leidau kareiviams mane pralenkti. Pa- 
sigirdo, lyg būtų tampomas bulvių maišas. Girdėjau kažkieno 
žingsnius, sumišusius su gyvulio leidžiamais garsais. Mano 
baimė augo. 

Tą akimirką būrio vyresnysis riktelėjo: 

- Stok! 

Tas šūksnis mane suparalyžiavo. Būrio vyresnysis man pra- 
nešė, kad pagavo piktadarius. Prožektoriai ir šautuvai buvo 
pakelti į viršų. Vieta buvo apšviesta taip, tarsi ten būtų ką tik 
nukritęs mėnulis. Kai akys priprato prie šviesos, vaizdas, kurį 
pamačiau, perskrodė man širdį pusiau. 

Jan ir Lu buvo pusnuogės, apsivijusios viena kitą rankomis 
kaip besiporuojantys šilkaverpiai. Stipri prožektorių šviesa išba- 
lino jų kūnus. Prisidengusi akis ranka Jan atsistojo. Ji apsimetė, 
kad nori bėgti. Kareiviai susiglaudė į ratą ir ji buvo priversta pa- 
siduoti. 

Atvažiavo benzininis traktorius; iš jo išlipo vyriausiasis Par- 
tijos sekretorius. Kareiviai prasiskyrė padarydami jam kelią. 
Stovėjau apimta nuostabos. Jan planas mane pribloškė. Supra- 
tau, kad ji visada bus mano valdovė. 

Jan lėtai apsivilko marškinius. Ji apsidairė ir pakėlė Lu palai- 
dinę. Priėjusi prie Lu ją užklojo. Jan elgėsi labai galantiškai. Lu 
gulėjo nejudėdama, ištikta šoko. 

— Ji nekalta, - ramiai pasakė Jan rodydama į Lu. - Aš ją su- 
gundžiau ir prisiimu bausmę už savo nusikaltimą. 

Lu sušuko: 

— Ne! Yra visai ne taip, ką jūs galvojate. Visai ne! Aš esu Jan 
auka. 

Jan tylėjo, o po kiek laiko ištarė: 

— Atsiprašau. 

Ji pradėjo be perstojo kartoti: „Aš atsiprašau“, tarsi būtų visai 
pasimetusi. 

— Yra visai ne taip, ką jūs galvojate... - Lu rėkė toliau. - Tai 
spąstai. Spąstai, kuriais dvi reakcionierės nori nužudyti revoliu- 
cionierę. 

Ji pirštu dūrė į mane. Pasakė, kad aš esu sąjungininkė. 

Kareiviai atrodė suglumę. Bet koks žmogus iš bendrovės, 
kuris turėjo nors kiek smegenų, nė už ką nebūtų patikėjęs, kad 
Jan gali turėti kokį nors ryšį su Lu. Jos buvo tokios nesuderina- 
mos kaip ugnis ir vanduo. Betgi vyriausiasis Partijos sekretorius 
nepastebėjo šios subtilybės. Jis pateko tiesiai į Jan spąstus. Jan 
žengė žingsnį į priekį. Ji pasinaudojo tuo, kad visi stovi ištikti 
šoko. Ji krito ant kelių ir delnais užsidengė veidą taip, tarsi jai 
būtų labai gėda. Ji įtikino minią, kad tai, ką jie pamatė, buvo 
neįtikėtina tiesa. Tiesa, kuri atrodė tokia panaši į prastą lėlių 
spektaklį. 

Aš supratau Jan užuominą ir toliau didinau sumaištį. Pirštu 
rodydama į Lu aš pasakiau: 

— Lu, tu dvigubini savo nusikaltimą mesdama nepagrįstą ir 

O sekretoriui pareiškiau: 

— Tikroji reakcionierė pradėjo savo ataką. 

Jis linktelėjo: 

— Leiskime jai pasirodyti. 

— Vade, aš prašau teisybės, - suriko Lu. 

— Vade, tai ne Lu, tai mano kaltė, - pasakė Jan 

— Vade, neleiskite joms pasprukti, - toliau draskėsi Lu. - Mes 
negalime su reakcionieriais elgtis atlaidžiai. 

Sekretorius sunėrė rankas sau už nugaros ir patraukė link 
savo traktoriaus. 

— Plėšikas šaukia - sustabdykite vagį! - pasišaipė jis. 

Lu prišliaužė prie jo kojų. 

— Aš prisiekiu, kad niekada neišdaviau Partijos. Turite mani- 
mi patikėti. 

Sekretorius įlipo į traktorių ir davė ženklą vairuotojui už- 
vesti variklį. 

— Judvi, - jis mostelėjo į Jan ir Lu, - geriausios mano parei- 
gūnės visame kolūkyje, padarėte man gėdą. 

Jis nutilo, tarsi toliau tęsti būtų per daug skausminga. Lu 
maldavo duoti jai galimybę pasiaiškinti. Sekretorius atšovė: 

— Kaip tu man pasiaiškinsi, jei aš viską mačiau savo akimis? 

Traktorius pajudėjo, o sekretorius ištarė: 

— Kad išvalytum lauką, turi rauti piktžoles su šaknimis. 


Mano kaip gerą charakteristiką turinčios draugės byla buvo 
nutraukta. Gavau leidimą vykti į Šanchajaus kino studiją mo- 
kytis aktorystės. 

Štabas mano garbei surengė išleistuves. Mane sveikindami 
visi kėlė tostus. Vyriausiasis Partijos sekretorius padovanojo 
man raudoną vėliavą su auksu išsiuvinėtais hieroglifais. Aš bu- 
vau Garbingasis Karys. 

- Mūsų „Raudonosios ugnies“ kolūkis didžiuojasi, kad esi 
išrinkta, - pasakė sekretorius. - Turi pateisinti nuoširdžius 


liaudies lūkesčius. 


Nė minutei negalėjau liautis galvojusi apie Jan. Ji buvo sulaiky- 
ta ir kartu su Lu uždaryta į tamsią patalpą vandens bokšte. Ne- 
galėjau įsivaizduoti, kaip reikės palikti kolūkį žinant, kad Jan 
nėra saugi. Tačiau supratau, kad jei atsisakysiu šios galimybės, 
niekuo Jan nepadėsiu. Taip tik atsiskleistų daugiau įrodymų, 
kad iš tikrųjų aš ir Jan esame tikrosios nusidėjėlės. Supratau, 
kad vardan Jan turiu išvykti. 

Pradėjau krautis daiktus. Aš sugadinau Jan gyvenimą. Kas 
jai lieka kolūkyje? Įsivaizdavau ją besivartančią šaltame gulte, 


neturinčią dėl ko laukti rytojaus. 


Atsikėliau prieš pat aušrą, dar tamsoje. Įlipau į tuščią Jan lovą 
ir pravirkau apsikabinusi jos daiktus. Visam laikui palikdama 


tinklą, pasiėmiau jos Mao sagų kolekciją. 


Dar buvo tamsu, kai kryžkelėje laukiau pirmojo sunkvežimio 
į Šanchajų. Pūtė stiprus vėjas. Supykdytas smėlis ir dulkės tar- 
si tūkstančiai mažų botagėlių daužėsi man į veidą, skverbėsi 
užantin ir bėgo žemyn nugara. Atsisveikinant su laukais ma- 
nyje sukilo visi prisiminimai apie Jan, pradedant pirmąja die- 
na, kai atvykau į kolūkį ir pamačiau ją horizonte. 

Atvažiavo sunkvežimis. Įlipau. Kai jis pajudėjo, man pasiro- 
dė, kad pasaulis pradėjo suktis aplink kaip ratas. Sunkvežimiui 
važiuojant pro vandens bokštą susiliejusiame vaizde aš pama- 
čiau ant bokšto stogo stovinčią figūrą su už nugaros besiplaiks- 


tančia raudona vėliava. 

uo dulkių ir drėgmės man sulipo plaukai. Atvirame sun- 

kvežimyje praleidau jau keturias valandas. Šaltas vėjas 
maldė kaitrą mano viduje. Su rūku sumišęs karvės kailio lietus 
sudrėkino mano skarą. Išsidraikę skaros siūlai kibo prie sma- 
kro ir priminė šlapias Jan kasas. Pro akis lėkė žali ryžių laukai. 
Mintimis vis sugrįždavau prie Jan. Aš buvau kriauklės kiautas 
be savo perlo. 

Prarijau šalto oro gūsį. Vėjas nuplėšė mano raudoną skarą. 
Nepavyko jos sugauti. Sunkvežimis važiavo toliau. Skara nu- 
sinešė mano liūdesį. Ji pranyko šlapiame lauke. Netoli nuo tos 
vietos, kur ji nukrito, laukus arė karvė. Senas valstietis aukštai 
iškėlęs laikė botagą. Botagas girgždėdamas ir ūždamas sūku- 


riavo karvei virš galvos. 


Iš telefono būdelės paskambinau mamai į darbą. Pasakiau, kad 
esu Šanchajuje. Mama neteko žado. Ji labai susijaudino. Ji pa- 
sitiko mane autobusų stotyje. Pamačiusi mane ji leidosi tekina 


artyn ir vos nenugriuvo. Atgavusi pusiausvyrą mama nužvelgė 

mane nuo galvos iki kojų. Ji paėmė mane už rankų ir pasidžiau- 
gė, kad aš užaugau. Pro autobusų stoties langą matėsi sprogstan- 
tis pavasaris. Nuo lapų lašėjo rasa. Mama pasakė, kad šviežiai 
žali lapai jai visuomet suteikdavo viltį. Laikydama mano ranką 
ji pažvelgė į fungicidų nudažytus mano nagus ir pamėgino nu- 
trinti nuo jų tą rudą spalvą. Paprašiau, kad nesivargintų. Mama 
paleido mano ranką ir pastebėjo, kad aš priaugusi nemažai svo- 
rio. Pasakiau, kad sveriu šimtą penkiasdešimt svarų. 

— Tavo veidas dabar žirnio formos, - mama nusijuokė. 

Ji buvo tokia laiminga. 

— Ar aš atrodau kaip tikra valstietė? - paklausiau. 

— Taip, tikra valstietė. 

Mes įsėdome į autobusą, kuris važiavo į namų pusę. Mama 
pasakojo, kad Žiedelė buvo paskirta mokytis į dizaino moky- 
klą, kur ji dabar piešia propagandinius plakatus. Koralė bai- 
gianti vidurinę mokyklą. 

— Jei viskas bus gerai, ji bus įdarbinta fabrike darbininke, - 
vylėsi mama. - Tikėkimės, kad jai iš visos šeimos pasiseks la- 
biausiai. 

Pasiteiravau apie Kosmoso Užkariautoją. Mama atsakė, kad 
dabar jis jau visas vyras. Jam gerai sekasi matematika, bet tai 
dar negarantuoja puikios ateities. Jis privalės paklusti politi- 
nėms taisyklėms. Turės tapti valstiečiu arba, jei pasiseks, dar- 
bininku gamykloje už miesto. Paklausiau mamos, kas nutiko 
tiems jaunuoliams, kurie nepakluso politinėms taisyklėms. 
Mama atsakė, kad nei vienam iš jų nesibaigė geruoju. Jie tapo 
apylinkės gėda. Jų šeimos buvo baksnojamos kiekvieną dieną 


tol, kol tie jaunuoliai galiausiai neišvyko į kaimą. 

- Tuesi geras vaikas, - tarė mama. - Išvažiavai, kaip ir buvo 
liepta. Kaip vyriausioji sesuo tu elgeisi teisingai. Nuo pat gimi- 
mo su tavimi nebuvo jokių sunkumų. 

Nepasakiau mamai, kaip aš nusidėvėjau būdama vyriausiąja 
seserimi. 
taip, tarsi niekada gyvenime nebūtų matę. 

— Ji bus kino žvaigždė, - murmėjo jie. 

Senasis Siuvėjas, Mažasis Karstas, Didžioji Duona, Raga- 
na Čao, moterys apačioje - visi man už nugaros kalbėjosi apie 
mane. Išgirdau, kaip jie sakė: 

— Ji ne tokia ir gražuolė. 

Kaimynai mane lankė grupėmis. Pats dažniausias jų klau- 
simas buvo, ar aš gavau nuolatinės gyvenamosios vietos regis- 
traciją. Tėtis turėjo jiems aiškinti, kad tai dar neįvyko, nes jie 
tik ką mane pasiėmė ir man dar reikia praeiti daugiau ban- 
dymų. 

Mes pietavome. Tokių pietų nebuvau valgiusi ilgą laiką. Val- 
gėme saldžiarūgštę kiaulieną, žalias daržoves ir tofu sūrį. Žie- 
delė pasiprašė išleidžiama iš internato, kad galėtų su manimi 
papietauti. Nelabai turėjau ką pasakyti, kaip ir mano seserys su 
broliu. Jie būgštavo dėl savo ateities, ypatingai Koralė. Jei man 
bus suteikta nuolatinė miesto gyvenamosios vietos registracija, 
tuomet Koralė neteks galimybės tapti darbininke. Tada jai rei- 
kės važiuoti į kolūkį, nes pagal politines taisykles šeimoje turė- 
jo būti bent vienas valstietis. 

Mama kalbėjo apie maisto patiekalus. Mėgino džiaugtis 


šia akimirka. Ji niekada nerodė nevilties. Tėtis didžiavosi, kad 

mane atrinko vaidinti, bet neišreiškė pernelyg didelio optimiz- 
mo dėl mano kylančios žvaigždės. Jis mane perspėjo: 

— Kuo aukščiau lipsi, tuo skaudžiau krisi. 

Per pietus kaimynų vaikai už lango šaukė mane vardu. Visi 
norėjo pamatyti kino žvaigždę. O aš negalėjau pamiršti Jan. Jos 


veidą mačiau visą naktį. 


Kino studija buvo rūmai, nukabinėti šūkiais. Pastatą supo tam- 
siai raudoni klevai. Jų lapai atrodė kaip susikibusios rankos. Jie 
užstojo man vaizdą. Lapai brovėsi pro pastato langus į vidų. 
Studijos sienos buvo nudažytos baltai ir raudonai išrašinėtos 
šūkiais: „Tegyvuoja Pirmininko Mao revoliucinė meno politi- 
ka!“, „Šlovė mūsų kelrodei, draugei Dziang Čing!“ 

Studijos budėtojui padaviau užklijuotą oficialų laišką. Jis 
liepė man palaukti, o pats nuėjo į vidų. Po kelių minučių kori- 
doriuje pasirodė vyras ir moteris. Jie entuziastingai prie manęs 
pripuolė. Vyras prisistatė kaip Lietaus Garsas, Kino studijos 
vaidybos skyriaus vadovas; moteris - Tarybinė Vong - buvo jo 
asistentė. Jie paėmė mano lagaminus ir pakvietė eiti kartu. 

Perėjome kelerius vartus. Pro klevo lapus švietė saulė. La- 
pai skleidė savo rausvą šviesą ant akinamai švaraus šaligatvio. 
Po klevais vaikščiojantys darbininkai irgi buvo nutvieksti tų 
skaidrių rausvų spindulių. Jie meilikaudami su mumis pasi- 
sveikino. 

Lietaus Garso veidas buvo moliūgo formos su stambiais pa- 


dribusiais žandais. Tarybinė Vong buvo panaši į senovės gra- 

žuolę. Ji turėjo įkypas akis, ilgą nosį, vyšnios formos burną ir 
puikią odą. Jai buvo apie keturiasdešimt. Jos judesiai dvelkė 
išskirtine elegancija. Ji kalbėjo puikia literatūrine kinų kalba. 
Balsas buvo kaip šilkinis. Lietaus Garsas man papasakojo, kad 
šeštajame dešimtmetyje ji baigė Šanchajaus kino vaidybos mo- 
kyklą ir buvo labai talentinga aktorė. Jis pareiškė, kad aš turė- 
čiau didžiuotis, jog Tarybinė Vong bus viena iš mano keturių 
mokytojų. Pasiteiravau, kodėl aš turėsiu daugiau nei vieną mo- 
kytoją. Lietaus Garsas atsakė, kad toks ponios Mao, draugės 
Dziang Čing, įsakymas. Tarybinė Vong pasakė, jog jaučiasi 
labai laiminga, kad galės mane mokyti. Paklausiau, ką man 
reikės mokytis. Ji atsakė, kad turėsiu intensyviai studijuoti po- 
litiką ir vaidybą. Paklausiau, ar ji vaidins su mumis. Ji nutilo. 
Kietai sučiaupė lūpas ir palenkė galvą. Plaukų sruoga užkrito 
jai ant veido. Jos žingsniai sulėtėjo. 

— Revoliucijos poreikiai yra mano poreikiai, - tvirtai atsa- 
kė ji. 

Tačiau pro sukąstus dantis ištryško apmaudas. Buvo aki- 
vaizdu, kad ji nelaiminga. Tarybinė Vong atmetė plaukus at- 
gal ir greitu žingsniu prisivijo Lietaus Garsą. Jos grakšti nugara 
šiek tiek palinko į dešinę. Ji apsimetinėjo, kad yra viskuo paten- 
kinta. Ji turėjo būti patvari kaip bambukas - privalėjo sugebėti 
vėjyje lankstytis į visas puses. Žengiau atsargiai, žiūrėdama sau 
po kojomis. 

Tarybinė Vong ėjo per pusę žingsnio atsilikusi nuo Lietaus 
Garso niekada jo neaplenkdama ir neatsilikdama daugiau nei 
per žingsnį. Jie abu vilkėjo mėlynus Mao švarkus su sandariai 


prie kaklo užsegtomis apykaklėmis. Jie visuomet linktelėdavo 

pro šalį praeinantiems darbininkams - pirma Lietaus Garsas, 
o paskui Tarybinė Vong. Kiekvienam darbininkui jie plačiai 
nusišypsodavo. Ta šypsena man kėlė nerimą, nors ji ir buvo 
laikoma žaviausia šypsena šalyje. Taip šypsotis visiems prisakė 
Mao, paskelbęs šūkį: „Draugai, sutikime vieni kitus su pavasa- 
riška šiluma.“ „Raudonosios ugnies kolūkyje tokios šypsenos 
profesionalė buvo Lu. 

Pagaliau mes priėjome apleistą filmavimo aikštelę. Ji buvo 
stadiono dydžio, apaugusi pėdos aukščio žole. Už staigaus po- 
sūkio priešais mane iškilo vienišas namelis. Tai buvo senas 
pastatas su cementine kriaukle, įkasta į žemę. Aplink kriauklę 
augo laukiniai augalai. 

- Štai kur jūs, mergaitės, gyvensite, - pasakė Tarybinė 
Vong. 

— Anksčiau čia buvo filmavimo aikštelė, - paaiškino Lietaus 
Garsas. - Už šio namo yra ir daugiau gyvenamųjų namų. Jie 
buvo pastatyti filmavimui, kaip arklidės. Mes juos pertvarkė- 
me į gyvenamuosius namus išrinktiesiems berniukams. Jūs - 
dvidešimt penki jaunuoliai - čia gyvensite ir dirbsite. Būsite 
saugomi. Nei jūs, nei jūsų šeimos nariai negalėsite lankyti vieni 
kitų kada panorėję, bet tik kiekvieno mėnesio antrą sekmadie- 
nį. Tas, kuris nesilaikys taisyklių, bus pašalintas. Mes siekiame, 
kad nebūtų jokios išorinės įtakos. Visiškai jokios, - aidu pakar- 
tojo Tarybinė Vong. 

Mano mintys nuklydo prie Jan. 

— O kaip dėl laiškų? - paklausiau. 

- O kam tu nori rašyti laiškus? - Tarybinė Vong staiga atsi- 


gręžė į mane, jos balse išgirdau įtarimą. 

Jos ilgi ploni antakiai kaktoje susisuko į mazgą. Aš greitai 
sureagavau į šį pavojaus ženklą. Pasakiau: 

— Niekam, tik šiaip paklausiau. 

Ji manimi nepatikėjo. Mačiau, kad ji ir toliau apie tai galvoja. 

— Tau po akimis tamsūs ratilai, o tai reiškia, kad prastai 
miegi. Kokios problemos tave kamuoja? Tikimės, kad tavo pa- 
žadas Partijai nebuvo melas. 

Ji žvilgtelėjo į Lietaus Garsą ir pasakė: 

— Mes privalome imtis apsauginių priemonių nuo galimų 
nelaimių. 

Jaučiausi įžeista, bet žinojau, kad negaliu rodyti savo jaus- 
mų. Mano smegenų variklis įsibėgėjo iki galo. 

— Nieko nėra svarbiau už tą užduotį, kuri man skirta, - pa- 
sakiau labai stengdamasi, kad mano balsas skambėtų kuo nuo- 
širdžiau. - Galbūt tie tamsūs ratilai man po akimis atsirado dėl 
to, kad vakarais esu įpratusi ilgai studijuoti Mao veikalus. 

Tačiau ji neatlyžo: 

— O gal pasakytum mums to žmogaus, kuriam norėtum pa- 
rašyti, vardą, kad mes įsitikintume, jog tau nieko blogo nenu- 
tiks, jei su juo susirašinėsi? 

Nors ir negalėjau įspėti jos pasiūlymo motyvų, bet jaučiau, 
kad Tarybinė Vong nėra nuoširdi. 

- Aš neturiu kam rašyti, tikrai. 

Atpalaidavau liežuvį, kad galėčiau kalbėti kuo ramesniu 
tonu. Tarybinė Vong spoksojo į mane įsmeigusi akis, o aš sten- 
ir pasakė Tarybinei Vong: 


— Nėra ko nerimauti. 

Jis priėjo ir kažką sušnibždėjo jai į ausį. Aš išgirdau tą frazę. 

— Kiaušinis be viruso, - pasakė jis jai. 

Stumtelėję mažojo namelio duris Lietaus Garsas ir Tarybinė 
Vong sušuko: 

— Mergaitės, ateikite pasitikti naujosios draugės. 

Viena po kitos, kaip ore šokančios snaigės, į lauką išbėgo ke- 
turios jaunos merginos. Aš net sumirksėjau. Mane pribloškė jų 
grožis. Jos atrodė neįtikėtinai panašios, tarsi visos būtų seserys. 
Pasisveikinau. Lietaus Garsas ir Tarybinė Vong sustabdė mane 
ir liepė kalbėti pavyzdine literatūrine kinų kalba. Jokių vietinių 
tarmių. Aš prisistačiau iškraipyta literatūrine kinų kalba. Pasi- 
sakiau, kad esu iš „Raudonosios ugnies“ kolūkio. 

Merginos kukliai ištarė savo vardus. Pirmoji pasakė, kad jos 
vardas Ugnelė. Ji buvo plieno gamyklos darbininkė, kilusi iš 
trečios kartos darbininkų šeimos. Jos galva buvo kiaušinio for- 
mos. Nuo nosies veidas platėjo. Burna buvo maža ir siaura. Tokia 
maža, kad buvo panaši į mano vištos Didžiosios Barzdos užpaka- 
lio angą. Jos didelės įkypos akys, dengiamos vokų su epikantais!, 
atrodė malonios, nors buvo labai arti viena kitos ir priminė lapės 
akis. Ji vilkėjo ryškiai raudoną palaidinę. Ant jos nugaros krito 
dvi ilgos plonos kaselės. Jos entuziazmas puikiai atitiko vardą. 

Antroji mergina buvo vardu Pasveikinimo Ietis. Jos žvilgsnis 
buvo pavergiantis. Prieš jos grožį nejučia norėjosi nusilenkti. Ji 
stovėjo tiesiog švytėdama. Buvo panašaus amžiaus kaip ir aš. Ji 
kalbėjo žemu balsu, o ramios akys atspindėjo tvirtą charakte- 
rį - buvo matyti, kad ji žino, ko nori. Ji pasitikėjo savimi. Plau- 


kai buvo susukti kaip avies ragai, surišti rudomis gumelėmis. 


' Odos klostė, dengianti mongolidų vidinį viršutinio akies voko kampą (vert.). 

Ji turėjo tankias blakstienas. Kalbėdama su manimi Pasveiki- 
supratau, kodėl ji vengia mano žvilgsnio. Jos literatūrinė kalba 
buvo daugiau nei taisyklinga. Ji aiškiai tarė kiekvieną skiemenį 
taip, kad garsas „er kiekviename sakinyje būtų ten, kur ir turi 
būti. Ji tarė di-fang („vieta ) di-er. Ji pasisakė, kad yra žurnalis- 
tė iš Pekino dienraščio. Kilusi iš liaudies. Pagaliau ji atsisuko ir 
žvilgtelėjo į mane. Žvilgsnis labai aiškiai bylojo, kad aš jos ne- 
dominu. Tai buvo pora varžovo akių. Draugiška išraiška slėpė 
priešiškumą. Pajutau, kad ji nori mane pargriauti. 

— Anksčiau buvau jojikė, - pasakė ji. - Man yra tekę dirbti 
su pačiais atkakliausiais žirgais. Trejus metus darbavausi Vi- 
durio Mongolijoje, kur auginome karinius arklius. Ant arklio 
nugaros darydavau akrobatikos numerius. Groju akordeonu. 

Ji nuėjo, iš savo krepšio išsitraukė akordeoną ir užgrojo me- 
lodiją. Uždainavo: 


Jodama į saulę aš dainuoju ir keliu aukštyn botagą. 
Augindama arklius remiu pasaulinę revoliuciją. 
Be baimės aš joju ant arklio 
Link raudonosios Pekino sostinės, 

Link kylančios saulės, 

Tenai, Kur gyvena Pirmininkas Mao. 


Ji nutilo, pakėlė galvą ir pažvelgė į mane. Pasakė, kad jai sun- 
ku save apibūdinti. Ji labai žaviai nusišypsojo Tarybinei Vong ir 
paprašė, kad toji padėtų jai parinkti žodžius. Ji tarė Tarybinei 
Vong:; 

— Jūs vienintelė mane gerai pažįstate. 

Tarybinė Vong atrodė pamaloninta. Ji pasakė, kad Pasveiki- 
nimo letis yra kukli mergina, iš kurios visiems vertėtų pasimo- 
kyti. Entuziazmo, sveikos galvosenos, sąžiningumo. 

— Žinoma, - pasakiau. 

Priėjau prie trečiosios merginos. Ši buvo liekna, dėvėjo gels- 
vą medvilninę palaidinę. Ji prisistatė kaip Varpelis. Ji papasa- 
kojo, kad jos tėvas iki Išlaisvinimo buvo našlaitis, o vėliau tapo 
kareiviu. Dar vaikas jis buvo parduotas į viešą pirtį, kur turėjo 
masažuoti pėdas turtingiesiems. 

— Aš užaugau su jo nelaimingos praeities prisiminimais. 
Nemanau, kad esu graži, - pasakė ji. - Tikrai nemanau. Graži 
išvaizda nėra tikrasis žmogaus grožis, - ji droviai nusišypsojo 
Tarybinei Vong, kuri neatitraukė nuo jos akių. - Prašau atleisti 
už mano drovumą, - pasakė Varpelis. 

Ji nuleido galvą ir pirštais ėmė glostyti sau plaukus. 

Puikiai pasisakei, Varpeli, - sududeno Tarybinė Vong žemu 
prislopintu balsu, kuris skambėjo kaip iš stiklainio. - Graži iš- 
vaizda nėra tikrasis žmogaus grožis. Svarbu ne tai, kad tu gra- 
Žiai atrodai, o tai, kad tavo išvaizda gali būti naudinga proleta- 
rams. Taip sako mūsų Inspektorius iš Pekino. 

Pasiteiravau, kas yra tas Inspektorius. Lietaus Garsas atsakė, 
kad jis yra svarbiausias draugės Dziang Čing patikėtinis. 

— Didis meno genijus, - tarė jis. 

Kai Lietaus Garsas paminėjo žodį „Inspektorius“, visų vei- 
duose staiga šmėstelėjo gilios pagarbos šešėlis. Iškart pajutau 
to Žmogaus svarbą. Jei kas nors šioje šalyje buvo vadinamas ne 


vardu, o titulu, tai reiškė, kad tas žmogus yra daugiau nei svar- 

bus. Pavyzdžiui, Mao buvo vadinamas Pirmininku, o Čou - 
Premjeru. Netariama pavardė reiškė to asmens galią. 

Prakalbo ketvirtoji mergina. Ji vardu buvo Bitė Ojang. Jos 
veide nemačiau jokios baimės. Tai buvo nekaltas, mokslo ne- 
sudarkytas veidas, tyras veidas. Ji pasakė, kad norėtų būti tokia 
kaip jos vardas. Jos žodžiai reiškė, kad bitė turi aštrų geluonį, 
Ojijo neturi. 

— Man trūksta kovingos dvasios. Norėčiau išmokti pataisyti 
savo dvasią. 

Ji pasakė, kad yra kilusi iš seno kaimo pietuose. Visi kaimo 
gyventojai turi tą pačią pavardę Ojang. Tai neturtingas kaimas. 
Jame nieko daugiau negaminama, tik vaikai. 

— Ašesu kaimo pasididžiavimas. Bet visiems sakau, kad pri- 
klausau Partijai. Savo protu, širdimi ir siela. 

Kai ji kalbėjo, jos akyse pasirodė ašaros. Ji susijaudino nuo 
savo pačios žodžių. Bitė buvo tamsiaodė gražuolė. Ji atrodė tarsi 
skulptūra, putlia burna, meliono sėklos formos veidu ir trum- 
pais blizgančiais iki ausų nukirptais plaukais. Dėl jos stipraus 
pietietiško akcento buvo sunku suprasti, ką ji kalbėjo literatū- 
rine kinų kalba. 

Kambarys buvo saulėtas. Jame jautėsi medžio pelėsio kva- 
pas. Čia stovėjo penkios lovos, virš kurių buvo pakabinti tin- 
klai nuo uodų. Mano mintys nukrypo į Jan ir mudviejų tin- 
klą. 

— Čia labai gražu, - pasakiau. - Gaila, kad neatvažiavau 
anksčiau, - būčiau padėjusi sutvarkyti. 

- Nieko tokio, - nuramino Tarybinė Vong. - Turėsi dar 


daug galimybių tą padaryti. Cha cha. 


+ 193 


Anchee Min 


Kambaryje visi pralinksmėjo. 

— Nuo rytojaus, - pranešė Lietaus Garsas, - reikės moky- 
tis visko iš pat pradžių, taip pat ir vaikščioti, kalbėti, valgyti, 
reikšti mintis, nes, - jis padarė ilgą pauzę, - tik viena iš jūsų 
galiausiai bus atrinkta naujajam Kinijos ekranui. Tai paskuti- 
nis konkursas, kurį jūs turėsite praeiti. Jums skiriami metai lai- 
ko, kad parodytumėte tai, ką galite. Po to Inspektorius priims 
sprendimą. 


Mes buvome nuvežtos į ligoninę praeiti medicininę apžiūrą. 
Atrodė, kad gydytojai slapukauja. Mane nuvedė į kabinetą ir 
dalį. Viena stambi moteris užsimovė gumines pirštines ir pa- 
tikrino mano intymiąją vietą. Po kelių minučių ji nusimovė 
pirštines ir kažką užsirašė į sąsiuvinį. Kitos dvi paleido mano 
rankas ir liepė nulipti nuo gulto. Išeidamos iš kambario jos 
nepasakė nė žodžio. Kai išėjau iš kabineto, pamačiau verkiant 
Varpelį. Buvau beeinanti prie jos, bet Ugnelė mane sustabdė. Ji 
pakuždėjo man į ausį, kad kilo abejonių dėl to, ar Varpelis yra 
nekalta. 

Visą popietę skaitėme Mao kalbas apie meną. Buvo nuobo- 
du, bet aš apsimečiau, kad man įdomu. Sėdėjome ratu. Skai- 
tėme ir skaitėme. Per pietus užsisakiau dvi lėkštes makaronų. 
Tarybinė Vong man parodė, kaip teisingai laikyti lazdeles. Po 
pietų mūsų kambaryje vyko diskusijos. Kalbėjomės apie tai, 
kokie svarbūs yra Mao veikalai - mūsų ateities vadovas. Var- 
pelis vėl buvo laiminga. Po rimto bylos patikrinimo ji buvo 


pripažinta nekalta. Lietaus Garsas ir Tarybinė Vong žiovavo, 

bet neišėjo tol, kol lauke nepradėjo garsiai čirpti svirpliai. Ga- 
liausiai jie trinktelėjo durimis. Pelėsių kvapas sustiprėjo. 

Mes nusiprausėme kriauklėje ir išpylėme vandenį ant žolės. 
Man grįžtant į kambarį iš paskos atsekė svirplys. Pasveikinimo 
Ietis išjungė šviesą. Svirplys kambaryje pradėjo smagiai groti. 
Pasveikinimo Ietis atsikėlė su prožektoriumi jo ieškoti. Gir- 
dėjau, kaip ji penkis kartus taukštelėjo koja. Ji nutildė svirplį. 
Kambaryje stojo mirtina tyla. Tamsoje supratau, kad patekau 
į liūto guolį. Tamsa nutildė mano besiveržiančią raudą. Mane 
sustingdė šaltis, persmelkęs mano mintis. Girdėjau, kaip lūž- 
ta mano svajonių stuburas. Pasakiau sau, jog man būtinai turi 
pasisekti, kad ateityje vienokiu ar kitokiu būdu galėčiau padėti 
Jan. Su ta mintimi nugrimzdau į miegą. 

Kažkuri mergina lauke lavino balsą ir garsas, sklindantis 
pro langą, mane pažadino. Buvo šešta valanda ryto. Atsikėliau 
ir išėjau į lauką. Saulėtekio šviesoje lingavo kietavarpė. Lai- 
kydama ranką už ausies Ugnelė bandė dainuoti kiek galima 
aukštesniu tonu, bet jos balsas galiausiai užsikirto. Viena kitai 
palinkėjome labo ryto ir išgirdau, kaip jos balsas užsikirto vėl. 
Ugnelė pasiskundė, kad ji labai nepatenkinta savo balsu. Ji pa- 
prašė manęs parodyti savo balsą. Atsakiau: 

— Juk nesiruošiame dainuoti operoje, ar ne? 

Ugnelė ėmė daryti špagatą. Ji man neatsakė, nes jos veidas 
persikreipė iš skausmo. 

— Ar esi ką nors girdėjusi apie draugę Dziang Čing? - paskui 
paklausė Ugnelė. 

Pažvelgiau į ją, į jos išdidų veidą. Žinojau, kad į šį klausimą 


atsakinėti nereikia. Ugnelė pasukiojo liemenį į dešinę ir į kairę. 

— O aš kai ką žinau apie ją, - pasakė ji palinkusi prie ma- 
nęs. - Jai patinka žiūrėti vakarietiškus filmus, ypač amerikie- 
tiškus Holivudo filmus. 

— Kas tie Holivudo filmai? - pasiteiravau. 

Ugnelė man paslaptingai nusišypsojo ir vėl grįžo prie 
savo pratimų. Atlošiau galvą atgal ir ištiesiau rankas į sieną. 
Nustebau pamačiusi, kad už manęs stovi trys figūros. Kitos 
mano kambario draugės - Pasveikinimo Ietis, Varpelis ir Bitė 
Ojang - klausėsi mudviejų pokalbio. Draugiškai joms nusišyp- 
sojau. Jos išsiskirstė ir ėmė mankštintis, tampytis. 

Sargas su savo bambukine šluota pabaigė šluoti lapus prie 
vartų ir priėjo prie mūsų namelio. Tai buvo vidutinio amžiaus 
vyras su tamsia barzda. Jo vardas buvo Vienas Lašas. Jis pa- 
sakė: 

— Mane atsiuntė Lietaus Garsas, liepė perduoti jums, jog tu- 
rite ruoštis. Jus tikrins Inspektorius. 

Apsirengėme taip, kad padarytume gerą pirmąjį įspūdį. 
Ugnelė apsivilko jau kitą skaisčiai raudoną palaidinę ir tam- 
siai mėlynas kelnes. Pasveikinimo Ietis išsitraukė drabužį, iš- 
margintą kvadratais. Bitė Ojang, pasiėmusi dvi nedaug tesi- 
skiriančias baltas palaidines, ėmė svarstyti, kuri tinka geriau. 
Aš nutariau apsivilkti savo senąją uniformą, kurią man atida- 
vė Jan. 

Apsirengusios susėdome ant lovų ir pradėjome laukti. Tem- 
peratūra kambaryje kilo kartu su saule. Kampe, po Pasveiki- 
nimo Ieties lova, pamačiau purviną gniužulą. Tai buvo svir- 
plio, kuris praėjusią naktį mane atsekė į kambarį, kūnas. Jis 
nejudėdamas gulėjo ant grindų. 

Pasveikinimo Ietis priėjo prie durų, kur kabėjo nedidelis 
veidrodis. Žiūrėdama į save ji žaidė su plaukų smeigtuku. Ji 
bandė susigarbanoti kirpčius. Jos veidas rodė ryžtą. Ji pasiėmė 
medvilnės kamuoliuką ir patrynė juo spuogą po nosimi. Ji try- 
nė taip, kad ir jos veido bruožai judėjo aukštyn žemyn. 

Stebėdama Pasveikinimo Ietį aš staiga pasijutau labai men- 
ka. Jos grožis man atėmė drąsą. Stengiausi nekreipti dėmesio į 
savo baimę. 

Pasiėmiau parkerį ir užrašiau keletą žodžių ant popieriaus. 
„Brangi Jan“, - parašiau ir užbraukiau. „Brangi Jan“, - vėl pa- 
rašiau ir vėl užbraukiau. Parašinėjau: „Rinktiniai Mao Dze- 
dongo raštai. Revizionistų kritika. Kaip gyveni, Jan?“ Suplė- 
šiau popierių. Inspektorius neatvažiavo. 

Tą naktį sapnavau košmarą. Beveidė Jan figūra klajojo kolū- 
kio laukais. Paskui visą naktį neužmigau. Paryčiais lijo. Krin- 
tančio lietaus garsai sugrąžino mane po Jan tinklu „Raudono- 


sios ugnies kolūkyje. 


Po pietų sušvilpė švilpukas. Prie vartų pamatėme Tarybinę 
Vong. Už jos stovėjo apie dvidešimt jaunų vyrų. Jie pražygiavo 
pro vartus. 

— Tai išrinktieji vaikinai, - pristatė juos Tarybinė Vong. - 
Ateityje jūs kartu dirbsite. 

Visi vyrai turėjo panašius veidus - dideles akis su epikan- 
tais, tankius antakius, nosis ir burnas, panašias į Budos. Jie at- 
rodė vienodi, tarsi būtų nulipdyti iš to paties molio. Nei vienas 
nepasisveikino. Mes stovėjome. Staiga vienas vyras raustelėjo. 


Tarybinė Vong paklausė, kodėl jo veidas paraudo. Jaunuolis 

pagalvojo, ką atsakyti. Jis pasikasė sprandą. Jis atsakė, kad taip 
atsitiko dėl to, kad jis nepratęs žiūrėti į moteris. Tačiau Tarybi- 
nė Vong nuo jo neatstojo: 

— Ar tavo mama ne moteris? Nedrįsk teigti, kad niekada 
nesi pažvelgęs jai į akis. 

Vyras tylėjo. 

Tarybinė Vong tęsė: 

— Jei žmogus neturi purvinų minčių, jo veidas nerausta. 

Jaunuolis panarino galvą. Raudonis užliejo ir jo kaklą. Šali- 
mais stovintys vaikinai žiūrėjo į jį su užuojauta. 

— Vėliau galėsite apmąstyti mano žodžius, - pasakė Tarybi- 
nė Vong. 

Tie vyrai buvo atvežti į Šanchajų, kad suvaidintų antraeilius 
vaidmenis filme Raudonoji Azalija; ir visą tą laiką, kurį man 
teko praleisti studijoje, mes tarpusavyje nepersimetėme nė vie- 
nu žodžiu, tik skaitydavome vieni kitiems scenarijaus tekstą. 


Tarybinė Vong nuvedė mus į gebenėmis apaugusį seną pastatą. 
Iš už senų surūdijusių geležinių durų tvokstelėjo pelėsių kva- 
pas. Ranka užsidengiau nosį. Tarybinė Vong iškart susierzino. 

- Negaliu patikėti, kad buvusi valstietė negali tverti blogo 
kvapo. Argi šis kvapas yra nemalonesnis už kiaulės mėšlo dvo- 
ką ryžių laukuose? 

Tylėdama nuleidau ranką. 

Vienas Lašas įjungė blankią šviesą. Mes įžengėme į nenau- 
dojamą filmavimo aikštelę, kurioje buvo išstatytos urvo deko- 
racijos ir kelios eilės suolų. Tarybinė Vong mus susodino. Ir vėl 
pradėjome skaityti Mao kalbas apie meną. 

Man buvo sunku susikoncentruoti į Mao. Mintys vis nu- 
klysdavo į šoną. Tris savaites mokėmės politikos, literatūrinės 
kinų kalbos, vaidybos technikos ir vu šu - įvairių rūšių tradi- 
cinio kinų bokso ir fechtavimosi. Draugė Dziang Čing bandė 
sukurti kažką naujo Kinijoje, ji mėgino sujungti kino filmą su 
opera, nors filmų kurti niekas gerai nemokėjo. Rezultatas buvo 
filmai su operos elementais - tiek grimas, tiek apšvietimas, tiek 
stilizuoti balsai ir pozos buvo kaip operoje. Pagrindiniai herojai 
buvo iš proletariato, labai dažnai - moterys. Tuos filmus turėjo 
žiūrėti visi kinai - kas jais nesidomėjo, rizikavo būti apšauktas 
reakcionieriumi. 

Tos pamokos visiškai užpildė gyvenimą. Mes paslapčia vis 
laukėme, kada mus patikrins Inspektorius. Tas laukimas atro- 
dė nesibaigiantis. Laikas nuo laiko Lietaus Garsas pranešdavo 
apie naujus pasiekimus meno srityje: Mao ir jo politinis biuras 
Lietaus Garsas numesdavo šūsnį laikraščių bei operos scenari- 
jaus kopiją, liepdavo mums visa tai perskaityti ir parašyti stu- 
dijų ataskaitas. Mes skaitėme ir rašėme. Diskutuodavome apie 
Mao proletarinio meno idėjas. 

Vieną dieną mums buvo pranešta, kad dabar mes jau esame 
ypatingoji medžiaga. Jau pasiruošusios varžytis dėl didžiosios 
draugės Dziang Čing užduoties. 

Tai buvo pagrindinis vaidmuo Raudonojoje Azalijoje. Rau- 
donoji Azalija buvo draugės Dziang Čing idealas, jos kūrinys, 
jos filmas, jos svajonė apie savo gyvenimą. Ta, kuriai iš mūsų 
atiteks šis vaidmuo, iškart pakils į žvaigždžių pasaulį. Raudo- 
noji Azalija buvo istorija apie aistrą pabūklų ugnyje. Pasakoji- 

mas apie tai, kaip turi gyventi moteris, apie proletarinę meilę 
iki pat mirties. Man tai buvo ne tik pasakojimas apie praėjusius 
karo metus, istorija, bet ir kūrinys apie tikrosios herojės esmę, 
apie Jan, apie tai, kaip turiu toliau gyventi. 

Tarybinė Vong perskaitė scenarijų. Jos ašaros krito ant sce- 
narijaus lapų. Iš pradžių pagalvojau, kad ją sujaudino pasako- 
jimas, bet vėliau pajutau, kad tai buvo kažkas kita. Jos liūdesys 
kilo ne dėl šios istorijos, bet iš nevilties, - kad jai niekada nebus 
leista suvaidinti trokštamo vaidmens. Jos jaunystė ir grožis bus 
iššvaistyti rengiant mus. Žmones, kuriuos ji buvo priversta mo- 
kyti, iš tiesų ji norėjo nudurti. Mūsų pasiekimai ją kankino ir 
žudė. 

Mes paeiliui skaitėme scenarijų dalimis. Mačiau, kaip visos 
trys - Ugnelė, Varpelis ir Bitė Ojang iškrenta iš varžybų. Tas 
vaidmuo jų nepalietė. Jos nejautė Raudonosios Azalijos pulso. 
Pasveikinimo Ietis buvo kitokia. Ji augo prie to vaidmens. Ji 
priartėjo prie jo netgi labiau nei aš. Ji kėlė man pavojų. Gesino 
mano viltį. 

Pasveikinimo Ietis viską jautė. Nė karto neatsitiko taip, kad 
ji neturėtų ką pasakyti, kai visi kiti užsičiaupę sėdėdavo apimti 
jaudulio. Ji visada ką nors ištardavo. Ji kalbėjo tokius dalykus, 
kurie galėtų būti naudingi jos ateičiai. Ji sakė, jog žavisi Tary- 
bine Vong ir vien tik būdama šalia jos jau yra laiminga. Ji to 
nesakydavo Tarybinei Vong girdint, bet susirinkimuose, kurių 
metu budinti sekretorė viską užsirašinėjo, o jos užrašus vėliau 
perskaitydavo Tarybinė Vong. Pasveikinimo Ietis dievagojo- 
si, kad ji nė iš tolo nėra tokia graži ir talentinga kaip Tarybinė 
Vong. Kiek vėliau ji pati sau prieštaraudavo ir sakydavo, kad vis 

tik esanti labai panaši į Tarybinę Vong, nors iš tikrųjų jos buvo 
tokios skirtingos kaip dramblys ir kiaulė. Pasveikinimo Ietis 
niekada nesigėdijo pataikauti. 

Tarybinė Vong su ja kalbėjosi ne daugiau nei su kitomis. 
Tačiau Pasveikinimo Ietis akivaizdžiai žengė į priekį. Jai buvo 
patikėta scenoje vesti naujųjų Mao mokymų skaitymus. Pa- 
sveikinimo Ietis laimėdavo visų dėmesį. Su ja kalbėjosi laikraš- 
čių ir žurnalų reporteriai bei fotografai. Jie ėmė iš jos interviu. 
Klausinėjo, kas ji tokia ir iš kur kilusi. Pasveikinimo Ietis visa- 
da kartodavo tą patį. Ji kalbėdavo: 

— Aš esu Tarybinės Vong studentė. Esu tai, ką ji iš manęs 
padarė. Aš esu dirva, o ji yra tą dirvą arianti karvė. Aš esu jos 
derlius. 

Pasveikinimo Ietis nesakydavo nieko daugiau; ji kalbėdavo 
tik tai, kas buvo jai naudinga. Laikraščiai išgyrė Tarybinę Vong 
kaip lojalumo Partijai pavyzdį. 

Varžybose dėl Raudonosios Azalijos vaidmens likome aš ir 
Pasveikinimo Ietis. Tarybinė Vong liepė mums labai intensy- 
viai praktikuotis, nes greitai pasirodysiąs Inspektorius iš Peki- 
no, kuris atliks atranką draugei Dziang Čing. Apie kitas mergi- 
nas nebuvo pasakyta nė žodžio. Niekas joms nepranešė, kad jų 
galimybės yra menkesnės už plauką. Tarybinė Vong nusprendė 
pavadinti Pasveikinimo Ietį kandidate A, o mane - kandidate B. 
Paaiškėjo, kad Tarybinė Vong ją vertina geriau nei mane. Tačiau 
ji turėjo kiek galima ilgiau palikti mane varžybose, kitaip perne- 
lyg išryškėtų jos simpatijos. Ji negalėjo nustumti manęs į šoną, 
nes klasėje aš ir Pasveikinimo Ietis visuomet teisingai atsakyda- 
vome į klausimus. Mūsų balai visą laiką buvo panašūs. Literatū- 

rinės kinų kalbos pamokose tik mudvi mokėjome teisingai už- 
pildyti šimto skiemenų tarimo lentelę. O Tarybinė Vong turėjo 


parodyti savo nešališkumą, nes ji atstovavo Partijai. 


Kad man būtų sunkiau įvykdyti reikalavimus, Tarybinė Vong 
per pamokas man visuomet skirdavo labai abstrakčias užduo- 
tis. Kartą ji man pasakė, kad aš per daug greitai reaguoju į jos 
dėstymą. 

— Tu manęs nesiklausai, - prikaišiojo ji. - Tu atsisakai klau- 
sytis. 

— Bet aš klausausi, - nenusileidau. 

Ji mus mokė kaip improvizuoti Raudonąją Azaliją. 

— Ką tu čia apsiavei? - staiga paklausė ji rodydama į mano 
batus. 

— Pačios pasidarytą šiaudinį apavą, - atsakiau patenkinta 
savo sumanumu. 

Ji karčiai nusišypsojo: 

— Kaip atrodo tavo batai? 

— Jie atrodo taip pat kaip tie, kuriuos apsiavęs Pirmininkas 
Mao toje nuotraukoje, kai jį Janano urve nufotografavo mūsų 
užsienio draugė Ana Luiza, - atsakiau. 

Tarybinė Vong žvilgtelėjo į mane dar rūsčiau. Ji man liepė 
žiūrėti, kaip praktikuojasi Pasveikinimo Ietis. 

— Stebėkite viena kitą, - įsakė ji. - Stebėkite atidžiai. 

Aš labai atidžiai ją stebėjau. Net užsimerkusi galėjau matyti, 
kaip Pasveikinimo Ietis vaidina Raudonąją Azaliją. Pasveiki- 

nimo Ietis buvo aistringa aktorė, labai energingos dvasios. Ji 
save sekino. Visiškai atiduodavo vaidmeniui. Labai dosniai lie- 
jo savo emocijas. Jai patikdavo būti melodramiškai. Tarybinė 
Vong man liepė žiūrėti, taigi aš žiūrėjau. Supratau, kas atrodo 
negerai, ir išsiaiškinau, kaip man nereikia vaidinti. Kai Tarybi- 
nė Vong paklausė, ko aš per dieną išmokau, aš atvirai jai atsa- 


kiau. Ir sužlugdžiau save. Kai tai supratau, jau buvo per vėlu. 


Oras studijoje atvėso. Vėsa smelkėsi į kaulus. Tarybinė Vong 
mostelėjo į mane ir liepė išdėstyti proletarų diktatūros koncep- 
ciją apie revizionizmą mene. Neilgai trukus aš suformulavau 
atsakymą: 

— Kadatsikratytume revizionizmo, pirmiausia turime patys 
įsisąmoninti diktatūros priešams esmę. 

Mano balsas skambėjo aiškiai. Atsakymą paėmiau iš Rau- 
donosios Vėliavos žurnalo. 

Tarybinė Vong pakomentavo: 

— Mes turime saugotis tų, kurie kalba kaip milžinai, o dirba 
kaip nykštukai. 

Tarybinė Vong mane vis kritikavo. Ji peikdavo mane visada, 
kai tik galėdavo, net ir dėl visiškų smulkmenų. Vieną dieną ji 
ne vietoje padėjo rekvizitą - arbatos puodelį - ir klasėje mane 
apšaukė, kad aš jį pamečiau. Pasakiau, kad mačiau, kaip ji pa- 
dėjo puodelį į savo stalčių. Nuėjau ir parodžiau jai tą stalčių už- 
kulisiuose. Ji priėjusi atidarė. Stalčiuje stovėjo dingęs puodelis. 
Tarybinė Vong pasiuto. Ji pacitavo Mao mokymą: „Tas, kuris 
galvoja esąs protingesnis už liaudį, bus tas, kurį liaudis apleis. 


Aš likau sumišusi ir pikta. 

Tarybinė Vong elgėsi su mumis ne kaip mokytoja su mo- 
kiniais, o kaip sena sugulovė su naujokėmis. Ji nežinojo, kaip 
stoti akistaton su tuo pavojumi, kurį ji matė mumyse. Draugės 
Dziang Čing noras pakeisti filmų įvaizdį ir jos simpatija dar- 
bininkų klasės išvaizdos jaunuoliams nužudė Tarybinės Vong 
kaip aktorės ateitį. Jos senovinis grožis buvo laikomas išėjusiu 
iš mados. Tiesą sakant, ji nemėgo nei Pasveikinimo Ieties. Iš 
tikrųjų ji jos nekentė. Bet Pasveikinimo Ieties meilikavimas 
maldė jos skausmą. 

Pasveikinimo Ietis atrodė geriau nei aš. Šiurkštūs mano 
veido bruožai erzino Tarybinę Vong. Ją trikdė naujoji draugės 
Dziang Čing estetika, kai pažvelgdavo į patamsėjusią mano 
veido odą. Kiekvieną rytą mane pamačiusi ji atrodydavo taip, 
tarsi būtų ką tik prarijusi musę. 

— Ar prauseisi veidą? - klausdavo ji šlykštėdamasi. 

Tarybinė Vong purtydavo galvą man dar nepasakius savo žo- 
džių. Ką aš dariau, niekas jai netiko. Daugelį kartų jos gilus ap- 
maudas pavirsdavo neapykanta ir pasireikšdavo impulsyvumu. 

— Tavo akių rainelės per mažos, - pasakė ji žiūrėdama į 
mane. - Ekrane jos neatrodys tokios raiškios, kokios kad turė- 
tų būti filmo herojės akys. Draugė Dziang Čing reikalauja, kad 
pagrindinio vaidmens atlikėja turėtų spindinčias ir ugningas 
akis. Tokios akys simbolizuoja proletarišką teisingumą. Ne- 
manau, kad tu tokias turi. Labai gaila. Tikrai. Galbūt net nuo 
pat pradžių nereikėjo tavęs atrinkti. Šis dalykas iš tiesų nebuvo 
įvertintas. Netvarka tikrai viską pagadins. 

Tarybinė Vong paklausė, ar aš esu trumparegė. Pasakiau, 
kad ne. Ji mane nuvedė į Kino studijos medicinos punktą ir 

liepė gydytojams patikrinti mano regėjimą. Mano regėjimas 
buvo puikus. Kai ėjome lauk, Tarybinė Vong man pasakė: 

— Bet patikėk manim, tu tikrai atrodai trumparegė. 
tyrinėjau savo akių vyzdžius ir pradėjau tikėti, kad Tarybinė 
Vong buvo teisi. Iš tiesų mano akių vyzdžiai buvo mažesni nei 
turėtų būti. Nuo tada aš negalėjau pamiršti, kad atrodau kaip 
trumparegė. Vaidindama aš pradėjau vis daugiau galvoti apie 
savo išvaizdą. Mano pasitikėjimas savimi po truputį ėmė blės- 
ti. Dar man nepradėjus sakyti savo teksto, Tarybinė Vong jau 
šaukdavo: 

— Stok! 

Ji man prikaišiodavo: 

- Tu neteisingai stovi. Pamiršai, kad reikia pasukti pėdas 
keturiasdešimt penkių laipsnių kampu. 

Diena po dienos aš jaučiausi vis mažiau ir mažiau tinka- 
ma Raudonosios Azalijos vaidmeniui. Tarybinė Vong slopino 
mano drąsą. Bet aš nepasidaviau. Aš tiksliai žinojau, ko ji nori, 
ir tiesiog nenorėjau jai nusileisti. 

Tarybinė Vong ėmė po truputį mažinti mano pamokų skai- 
čių. Ji įtaisė mane dirbti kavinėje, kur turėjau padėti lukštenti 
pupeles. Vaidybos pamokų reikėjo laukti ilgiausiai, nes ji įrašė 
mane sąrašo pabaigoje. Neatrodė, kad Lietaus Garsas priešta- 
rautų Tarybinės Vong elgesiui su manim. Tikriausiai jis pasiti- 
kėjo jos sprendimais. Jiedu pradėjo kalbėtis apie tai, jog nieka- 
da nenorėjo išauginti kapitalistinių daigų. Kaip ir visi kiti stu- 
dijoje, aš puikiai supratau, kas vyksta. Bet niekas nieko nesakė. 


Niekas nedrįso prieštarauti Tarybinei Vong. 

Aš laikiausi ramiai. Nustojau apsimetinėti, kad esu kitokia 
nei iš tikrųjų, nes vis tiek nebūčiau sugebėjusi įtikti Tarybinei 
Vong. Ji įtikino Lietaus Garsą ir visus aplinkinius, kad esu nie- 
ko verta, ir jie ėmė manęs nemėgti. Visi norėjo įsiteikti Tary- 
binei Vong. Jie pradėjo kalbėti, kad Pasveikinimo Ietis, atrodo, 
esanti vienintelė tinkama kandidatė, nes ji vaidina su aistra. 
Sakydami „su aistra“ jie turėjo omenyje, kad aktorius vaidin- 
damas išlieja daug ašarų. Aš tikrai žavėjausi jos talentu, kai ji 
aistringai skaitydavo sausą į šūkius panašų tekstą. Pasveikini- 
mo Ietis buvo didžiulė ašarų mašina. Vaidindama ji siekė tik 
vieno dalyko - išlieti kiek galima daugiau ašarų. Ji ne šiaip sau 
verkė; ji mokėjo reikiamu laiku išlieti reikiamą ašarų kiekį ne- 
šniurkščiodama nosimi. Pasveikinimo Iečiai vaidyba buvo aša- 
rų barstymas. 

Aš pavydėjau Pasveikinimo Iečiai talento. Tarybinė Vong 
man pasakė: 

— Matai, vaidybos technika nėra pats svarbiausias dalykas. 
Svarbiausia yra jausmai Pirmininkui Mao. Komunistą turi vai- 
dinti tikras komunistas. 

Pasveikinimo Ietis ir Tarybinė Vong darėsi vis artimesnės. 
Jos valgydavo kartu. Tarybinė Vong per naktis padėdavo Pa- 
sveikinimo Iečiai mokytis tekstą. Atrodė, kad tai puikus mo- 
kytojo ir mokinio santykių pavyzdys. Bet man jos buvo tik dvi 
taktikės. 


Stengiausi visa tai iškentėti. 


Nei viena nesiruošė pasiduoti - nei Ugnelė, nei Varpelis, nei 


Bitė Ojang. Ugnelė pasitempė balso stygas kasdien be saiko la- 

vindama balsą. Ji tikėjo, kad kai nuo jos balso skardumo įtrūks 
siena, balsas taps šilkinis. Ji manė, jog jos problema yra balsas. 

— Karlas Marksas tapo Karlu Marksu, nes jis perskaitė tiek 
knygų, kad jo pėdų antspaudai liko bibliotekos grindyse, - sakė 
Ugnelė. - Sėkmė priklauso tik stiprios valios žmonėms. 

Ugnelė pasiskaitė šią įkvepiančią istoriją Raudonosios vė- 
liavos žurnale. Lavinti balsą ją skatino ir Tarybinė Vong, kuri 
kartais pasisiūlydavo akompanuoti jai pianinu. Ugnelės daina- 
vimas skambėjo kaip gaidžio klyksmas po atšipusiu peiliu. Ta- 
rybinė Vong grodavo pianinu užsimerkusi, tarsi Ugnelės stau- 
gimas ramintų jai sugižusius nervus. 

Galiausiai Ugnelei ant balso stygų iškilo gumbas. Paslapčio- 
mis dėl to džiaugiausi, nes dabar jos galimybė gauti vaidme- 
nį buvo lygi nuliui. Klasės draugės turbūt jautėsi taip pat, bet 
mes slėpėme savo tikruosius jausmus. Mes visos atnešdavome 
Ugnelei tigrinio balzamo. 

- Tu mums labai rūpi, - sakydavome jai ir melodramiškai 


šypsodavomės. 


Vieną dieną stiprus vėjas išvertė abu klevus. Išėjau į krūmus va- 
lytis dantų ir pamačiau suguldytus medžius išvirtusiomis šakni- 
mis. Kai baigiau valytis dantis, audra vėl pradėjo kaukti. Nusku- 
bėjau į vidų ir pamačiau kambario viduryje sėdintį Vieną Lašą. 

— Dešimtą valandą, - pasakė jis lėtai ištiesdamas pirštus, — 
eisite susitikti su juo, didžiosios kūrėjos parankiniu draugu, - 
Inspektoriumi. 

Bitė Ojang sėdėdama ant lovos pradėjo kūkčioti. Varpelis 
išleido keistą gerklinį garsą. Ugnelė išėjo ir grįžo su vandens 


+ 207» 


Anchee Min 


puodu. Pasveikinimo Ietis į vandenį įpylė šiek tiek plaukų alie- 
jaus ir persibraukė savo styrančius plaukus aliejuotu vandeniu. 
Ugnelė ir Bitė Ojang persipynė kasas. Jos nuo galvos iki kojų 
švytėjo ir atrodė kaip naujai gimusios. 


Audra tęsėsi. Vėjas kėlė nuo žemės dulkes ir lapus. Nuo sienos 
nuplėšė senus Mao plakatus. Mes atsargiai ėjome į kavinę ir vi- 
sos stengėmės neužminti ant Mao veido. Po valandos pasirodė 
automobilis su Lietaus Garsu ir Tarybine Vong. Automobilio 
langai buvo uždengti juodomis medvilninėmis užuolaidomis. 
Tarybinė Vong sulaipino mus į jį. Įlipusi aš sukosėjau. Auto- 
mobilis buvo pilnas dūmų. Tai buvo aukšto Partijos pareigū- 
no asmeninis automobilis. Mes nustebusios tyliai atsisėdome. 
Vairuotojas buvo jaunas vyras, vilkintis Liaudies išlaisvinimo 
armijos kareivio uniforma. Jis dėvėjo baltas pirštines. Lietaus 
Garsas pamojo Tarybinei Vong, kad toji uždarytų duris. Au- 
tomobilis tyliai pajudėjo. Ugnelė, Pasveikinimo Ietis, Varpelis, 
Bitė Ojang ir aš sėdėjome tamsoje. 

Mes visos rezgėme savo mintis, galvojome, kaip vieną kitą 
užmušti. Aš taip ilgėjausi Jan. Išlipusios iš automobilio, mes 
ištisas valandas sėdėjome laukiamajame su kilimu. Į sekreto- 
rių panašus vyras atėjęs į kambarį pranešė: Inspektorius ką tik 
buvo skubiai iškviestas į svarbų pasitarimą Sostinėje. Mūsų su- 
sitikimas neįvyko. 

A. sulaužiau taisykles. Pamelavau Tarybinei Vong. Papra- 
šiau mane išleisti trims dienoms. Pasakiau, kad susirgo 
mano mama ir turiu ja pasirūpinti. Tarybinė Vong iš pradžių 
nenusileido. Aš paprašiau dar kartą. Pasakiau, kad šiandien jau 
nebeliko pupelių, kurias reikėtų lukštenti. Kavinės darbuotojai 
"išvyko į mitingą. Tada Tarybinė Vong sutiko mane išleisti. 

Aš nuvažiavau į „Raudonosios ugnies“ kolūkį. Aplankyti 
Jan. Pamačiau ją kartu su kitais dirbančią ryžių lauke. Kareiviai 
nužvelgė mane nuo galvos iki kojų. Jų akys buvo kupinos pa- 
vydo ir atsainumo. Aš laukiau lauko gale, kada Jan prie manęs 
prieis. Ji nusiplovė rankas drėkinimo kanale, o po to įmerkė į 
krepšį ir mes nuėjome link barakų. 

Jan nebebuvo bendrovės viršininkė. Jos byla su Lu baigė- 
si be jokio galutinio sprendimo. Niekas nepatikėjo, kad ji su 
Lu galėjo būti meilužės. Vėliau Jan prisipažino štabui, kad tai 
buvo jos būdas atkeršyti Lu. Visa tai ji parodė kaip spektaklį. 
Vyriausiasis Partijos sekretorius buvo labai nepatenkintas dėl 
tokio bjauraus keršto, bet nebenorėjo toliau tęsti šios bylos. Lu 
primygtinai reikalavo ją atnaujinti. Ji siekė, kad aš būčiau ap- 
klausiama iš naujo. Tačiau sekretorius mano bylos nebesvarstė. 
Aš buvau išvykusi ir jis pats asmeniškai buvo mane apdovano- 
jęs Garbingojo Kario titulu. Demaskuoti mane reikštų paro- 
dyti, kad jis pats ne itin nuovokus. Byla pradingo taip, tarsi jos 
niekada nebūtų buvę. Jan atsistatydino ir tapo būrio vade. Lu 
buvo paskirta viršininke kitoje bendrovėje. 

Jan buvo vyriausia būryje. Nauji kareiviai atrodė taip, kaip 
anksčiau atrodžiau aš. Jie dainavo Mano Tėvynę. Jie garbino Jan. 

Pietų metu jos maistas būdavo patiektas jai ant stalo. Maistą jai 
atnešdavo kareiviai. Jos indas būdavo pilnas. Jaunieji kareiviai 
jai patarnaudavo. Jie sakydavo: 

— Štai jūsų karšto vandens konteineris, aš jį ką tik pripil- 
džiau. 

Jan gyveno viena, tame pačiame kambaryje, kur mes gy- 
venome kartu. Kitų lovų ten nebebuvo. Jos lova stovėjo tuščio 
kambario viduryje. Su baltu keturkampiu tinklu nuo uodų tas 
kambarys buvo panašus į laidotuvių rūmus. 

Atsisėdau prie durų priešais ją. Žvelgiau jai į veidą. Oda buvo 
tamsiai ruda. Jan atrodė beveik kaip afrikietė. Buvo pasenusi. 
Veide matėsi gilesnių raukšlių. Jos kasoje bolavo žila sruoga. 
Anksčiau Jan kasos buvo storos, o dabar atrodė plonytės kaip 
pelės uodegos. Iš maišo ji pasėmė miltų ir juos subėrė į puo- 
dą, pripylė vandens ir uždegė žibalinę viryklę. Ji virė miltus 
su cukrumi. Man pasiūlė geriausio savo maisto. Skonis buvo 
baisus, bet aš stengiausi to neparodyti. Tačiau ji tą pajuto. Ji 
paklausė apie maistą Kino studijoje. Aš neatsakiau. Nežinojau, 
kaip jai paaiškinti. Ji pasakė, kad maistas turbūt nepalygina- 
mas. Patraukusi mano dubenėlį ji atidarė duris ir išpylė miltų 
košę lauk. Uždarydama duris pasakė: 

— Aš atsiprašau. Neturiu daugiau kuo pavaišinti. Ir nuėjo 
prie vandens indo išplauti dubenėlio. Plaudama lazdeles ji kelis 
kartus išmetė jas iš rankų. Švarius indus sudėjo į medvilninį 
maišelį ir pakabino ant bambukinės lazdos. Tą darant jos nu- 
gara liūdnai palinko. Jan nusišluostė veidą purvinu rankšluos- 
čiu. Mane užliejo liūdesys. Ji atsisuko ir pasakė: 


— Ačiū, kad atvažiavai. 

Ji nusišypsojo ir man akis užtvindė ašaros. 

— Ko norėtum, kad aš tau padaryčiau? - paklausė. 

Ji vėl prisėdo. Mėgino tęsti pokalbį. 

— Papasakok ką nors, - paprašė. 

— Ką papasakoti? - pati pasiteiravau. 

— Bet ką. 

— Kur tavo erhu smuikas? - paklausiau. 

Ji atsakė, kad jį atidavė. Negalėjau nieko daugiau kalbėti. Ji 
užmušė ant kojos nutūpusį uodą, patrynė ir nubraukė nuo kojų 
suskilinėjusį purvą. Ji ėmė pasakoti, kad atsirado daug naujų 
kareivių, bet jie tikri pasipūtėliai. Tą pačią minutę, kai buvo 
paskirti dirbti į kolūkį, jie ėmė daryti viską, kad kuo greičiau 
grįžtų atgal į miestą. Jie rasdavo pasiteisinimų ir be jokios gė- 
dos pasiimdavo išeiginių. Kai kurie išvažiuodavo net nesiprašę. 
Jie visą laiką apsimetinėja ligoniais. Tai yra krūva veidmainių. 
Jų širdys niekada nebuvo kolūkyje, nė sekundei. Pietų metu jie 
ją aptarnauja pataikaudami. 

- Jie žino, kaip manimi pasinaudoti, - tarė Jan. - Jie mane 
vimdo. 

Norėjau sakyti: „Pamiršk apie juos, pasišnekame apie tave.“ 
Bet negalėjau. Ką aš galėjau pasakyti? Ji buvo spąstuose. Be jo- 
kios išeities. Jai buvo dvidešimt penkeri, o dvidešimt penkerių 
metų amžiaus būrio vadė neturėjo jokios ateities. Čia ir buvo 
jos ateitis. Norėjau ją apkabinti ir paguosti, bet man buvo gėda 
tą daryti. 

— Papasakok man apie Kino studiją, apie ten sutiktus žmo- 
nes, - paprašė. 

Atsakiau, kad nelabai turiu ką pasakoti. 

Ji vis tiek neatlyžo: 

— Aš noriu ką nors išgirsti. 

Papasakojau jai apie Pasveikinimo Ietį, Ugnelę, Varpelį, 
Bitę Ojang, Lietaus Garsą ir Tarybinę Vong. Apie tai, ką mes 
veikiame. Ji klausėsi vaikštinėdama po kambarį. Sustojusi pa- 
žiūrėjo į laukus. Dar man nebaigus kalbėti, ji staiga mane per- 
traukė: 

— Mes turime viena kitą pamiršti. 

Tai manęs nenustebino. Aš supratau kodėl. 

— Juk žinai, kad negaliu tau nepaklusti, - atsakiau. 

Ji paragino: 

— Tada važiuok iš čia dabar. 

— Aš atvažiavau su tavimi pasimatyti, - tariau. - Tą pada- 
ryti man nebuvo lengva. Aš jiems pamelavau. Surizikavau savo 
ateitimi. Jei jie sužinotų, būčiau pašalinta iš studijos. 

Ji apsiavė purvinus guminius ir pasakė: 

— Nebuvo lengva? Turbūt manai, kad mano gyvenimas yra 
lengvesnis. 

Pasakiau, kad niekada taip negalvojau. Ji mane pertraukė. 
Pasakė, kad nenori pradėti ginčytis, kai jaučiasi prislėgta. Pati- 
kinau ją, kad atvažiavau ne to. 

Ji atrėžė: 

— Aš neprašiau, kad atvažiuotum. 

— Aš išvažiuoju, - tariau. 

Ji išėjo į lauką. 

Ištuštinau savo krepšį. Po tinklu padėjau jai atvežtus sau- 
sainius. Jos tinklas buvo švariai išskalbtas. Prisiminiau tuos 


laikus, kai mes jo neplaudavome, kad niekas negalėtų matyti, 

ką darome viduje. Prisiminiau jos aistrą. Paliečiau pagalvę ir 
staiga užčiuopiau ten plaukus, jos plaukus, kurių buvo visoje 
lovoje. Jai slinko plaukai, o aš nieko dėl to nedariau. Norėjau 
bėgti, sprukti nuo savo gėdos. 

Vėjas atidarė duris. Nuo kabliuko nukrito Jan rankšluostis. 
Pakėliau jį ir pamačiau į sieną atremtą jos šautuvą. Staiga pasi- 
ilgau Atžalėlės. Prisimenu, kaip ji dainuodavo Mano Tėvynę. 

Jan šautuvas buvo surūdijęs. Pažvelgiau pro langą. Laukas 
atrodė negyvas. Saulė džiovino žemę. Ši atrodė kaip plika vyro 
galva. Pasėliai lenkėsi žemyn nuo sūraus vėjo. Supratau, kad 
daugiau čia nebepriklausau. 

Išėjau iš kambario. Mane pamatė kelios jaunos moterys ir - 
kažką viena kitai pakuždėjo. Jos praėjo pro mane nešdamosi 
kauptukus. Paklausiau jų apie Orchidėją. Viena moteris pasa- 
kė, kad ji plytų fabrike. 

Nuėjau per nendres. Jaučiausi laiminga, kad išsivadavau iš 
šito sunkaus darbo. Kuo laimingesnė buvau, tuo labiau didėjo 
mano kaltė. Negalėjau nustoti galvojusi apie tai, kad aš palikau 
Jan. Kaip aš ją galėjau apleisti? Aš atvažiavau suvalgyti pyra- 
gaitį priešais badaujantį vaiką. Kokia gėda. Aš jai primenu jos 
kančią. Kokia niekšė. Aš atvažiavau jos užjausti. Man juk nieko 
nekainavo su ja kalbėtis švelniai. 

Plytų fabrikas atrodė taip pat kaip tada, kai Jan čia man gro- 
davo savo smuiku. Praėjusi pro plytų eiles pamačiau Orchidėją 
kartu su būriu kraunančią nedegtas plytas į stirtas. Pasisiūliau 
padėti jaunam vyrui stumti vežimėlį. Jis atsakė, kad tokį darbą 
turi dirbti vyras. Pasakiau, kad suprantu. Kad esu čia anksčiau 


dirbusi. Žinau, kaip čia reikia elgtis. Pakėliau pakrautą vežimė- 

lį. Jame buvo šimtas plytų. Vyras žvilgtelėjo į mane. Užstūmiau 
vežimą ant geležinių bėgių ir pasukau takeliu žemyn. Vyras su- 
riko man pavymui: 

— Iš kur tu? 

Orchidėja mane pamatė. Bet nepriėjo pasisveikinti. Ji stovė- 
jo pravira burna ten pat, kur ir buvusi, laikydama krūvą plytų. 

- Labas, Orchidėja, - pasisveikinau. 

Ji manęs nepasveikino. Tik pasakė: 

— Ko tu čia atvažiavai? 

Atsakiau, kad atvažiavau aplankyti. Ji ir toliau krovė plytas. 
Prakaitas žliaugė jai per nugarą. Mes dirbome petys į petį. Pa- 
baigusi krauti plytas į vežimą, ji išsitiesė, nusišluostė prakaitą 
nuo skruostų ir pasakė: 

— Jan čia nėra. 

Atsakiau, kad žinau. 

— Juk atvažiavai čia ne manęs aplankyti - tarė ji. 

Pasakiau, kad pasiilgau kolūkio. Ji man sarkastiškai nusi- 
šypsojo ir bėgiais pastūmė tuščią vežimėlį. Pastebėjau, kad ji 
šlubčioja. Nusekiau iš paskos. Sustojome pakrovimo vietoje. Iš 
pjaustyklės išstumiamos šviežios plytos atrodė kaip pyragaičiai. 
Padėjau Orchidėjai jas krauti. Mes abi atsargiai jas dėliojome. 
Nustūmėme vežimą takeliu žemyn ir ėmėme jas iškraudinėti. 
Paklausiau, kas atsitiko jos pėdai. Ji atsakė, kad ji ją kiaurai pra- 
sidūrė nendre. 

— Juk tu dar čia buvai, ar ne? - paklausė. 

— Taip, pamenu, aš čia buvau, - atsakiau. - Ar ji dar nesu- 
gijo? | 

Orchidėja linktelėjo: 

— Taip, sugijo. Štai taip ir sugijo. 

Atsitiesiau. Iš degimo krosnies kamino kilo balti dūmai. 

— Praeitą vasarą nugriuvo kaminas, - pasakojo Orchidėja. - 
Trys žmonės žuvo, du buvo sužeisti. Nežinau, kiek dar stovės 
šis plytų fabrikas. Kodėl tu atvažiavai? 

Man nespėjus pasiaiškinti, ji išrėžė man tiesiai į veidą: 

— Aš nenoriu tavęs čia matyti. Tikrai nenoriu. 

Ji pasakė, kad nori būti atvira su manimi. Pridūrė, kad nie- 
kas nenori manęs čia matyti. Kino žvaigždė. Senų laikų pažįs- 
tama, kuri pasiėmė kopėčias į dangų. Niekam nemalonu galvo- 
ti apie tai, kaip blogai čia gyvena. 

Nieko nekalbėjau, kol neištuštinome vežimo. Stumdama ve- 
žimą atgal į pakrovimo vietą ji pasakė: 

— Ar girdėjai apie Leopardą ir Jan? Jie susitikinėja. 

Ji parodė ženklą, kuris reiškia „slaptai “. 


Pasijutau geriau; laukiau į Šanchajų grįžtančio autobuso. Jan 
susitikinėjo su Leopardu. Žinojau, kad ji visada apie jį galvojo. 
Jaučiau šiokį tokį palengvėjimą. Norėjau, kad ji būtų įsimylė- 
jusi Leopardą, bet iškart pasijutau šlykščiai, nes supratau, kad 
ji nėra jo įsimylėjusi. Ji buvo nelaiminga. Prisiminiau, kokia ji 
būdavo linksma, atvira ir atlaidi. Žinojau, kaip ji elgiasi, kai yra 
įsimylėjusi. 

Dangus patamsėjo, o autobuso vis nebuvo. Mano skrandis 
pradėjo trauktis. Nuo ryto nebuvau nieko valgiusi. Nuėjau į 
kelkraštį ir atsisėdau. Girdėjosi svirplių čirškimas. Prisimi- 
-niau, kad pamelavau Tarybinei Vong, ir vyliausi, kad nieko 


bloga nenutiko. Galėčiau nuslėpti savo melą, jei grįžčiau į stu- 

dijos bendrabutį rytoj prieš aušrą. Už trobelių buvo slaptas ke- 
lias, kuris vedė į kambarį. 

Sėdėjau tamsoje giliai alsuodama. Kaimo apylinkėse tvyro- 
jo bauginanti tyla. Žiūrėjau į naktį. Tolumoje išgirdau garo va- 
riklio švilpimą. Tamsa kvepėjo drėgme. Tada pamačiau šviesos 
taškelį. Iš pradžių pamaniau, kad tai jonvabalis. Bet švieselė 
judėjo artyn ir neišnyko, kaip kad dingsta šviečiantis vabalas. 
Tai buvo prožektorius. Kažkas ėjo per tamsą. Stebėjau tą švie- 
sos tašką. Jis judėjo link autobusų stotelės. Kažką nujaučiau. 
Žiūrėjau dar kelias minutes. Pamačiau figūrą, kuri laikė pro- 
žektorių. Pažįstamą figūrą. Pasigirdo signalas; autobusas artė- 
jo. Šviesa pradėjo šokinėti aukštyn žemyn. Išgirdau atodūsius. 
Tai buvo Jan. 

Autobusas privažiavo stotelę. Jan buvo už kelių žingsnių. 
Laukiau, kad mūsų rankos susilies. Mes neturėjome laiko nie- 
ko viena kitai pasakyti. Ji ištisas mylias ėjo pėsčiomis. Iš vidinės 
kišenės ji išsitraukė suvyniotą maišelį ir padavė man. Maišelis 


kvepėjo sausainiais. Ji garsiai šnopavo. Autobusas pajudėjo. 


Grįžusi namo pas tėvus sužinojau, kad Tarybinė Vong ir Lie- 
taus Garsas ką tik išėjo. Jie buvo atvykę manęs patikrinti. Jie 
atėjo manęs ieškoti. 

— Ar pasakėte jiems, kur aš esu? - paklausiau mamos. 

— Aš nežinojau, kur tu esi, taip jiems ir pasakiau, - atsakė 
mama. 

— Jie kaltino mamą meluojant, - pasakė tėtis. - Jie sakė, kad 
užstoti nusikaltėlį yra nusikaltimas. - Tėtis atsisuko į mamą. - 


Tau, užsispyrusi moterie, nereikėjo jiems prieštarauti! 

— Aš turėjau ginčytis, nes jie šnekėjo nesąmones, - atšovė 
mama. 

— Kąjie sakė? - paklausiau jos. 

Mama pažvelgė į mane ir piktai atsakė: 

— Jie tave kaltino, kad esi buržuazinė individualistė, sakė, 
kad tu visuomet būni viena, neturi grupės jausmo, kad esi sa- 
vanaudė ir turi būti pašalinta. Štai ką jie man mėgino porinti. 
Jie sakė, kad nori išgirsti mano nuomonę, tėvų nuomonę apie 
savo vaiką. Jie atėjo priremti tave prie sienos. Jie čia atsivilko 
tave apkaltinti ir užmaukšlinti tau ant galvos kvailio kepurę. 

Tėtis numojo ranka į mamos pusę. Jis vis dūsavo ir dūsavo. 

— Kur tu buvai? 

— Kolūkyje, - atsakiau. 

— Kas su tavim darosi? Ar nesupratai, kad jie į tave nusitai- 
kę? Kodėl tu nežinai savo vietos ir negali elgtis taip, kaip reikia? 
Argi nematai, kad šeimoje ir be to turime užtektinai proble- 
mų“ 

Jis mostelėjo į terasos pusę ir iškėlė tris pirštus, turėdamas 
omenyje Koralę, savo trečiąjį vaiką. Ši sėdėjo terasoje supykusi 
ant manęs. Paklausiau, kas atsitiko. Mamai dar nepradėjus pa- 
sakoti, tėtis įsitermpė mane į virtuvę ir uždarė duris. 

— Koralė turės vykti į „Raudonosios ugnies kolūkį, nes tu iš 
jo išvažiavai. - Tėtis kalbėjo kimiu balsu. - Tai labai neteisinga 
Koralės atžvilgiu, - pasakė jis. - Bet ji yra paskirta ir turi ten 
važiuoti. 

Tėtis sakė, kad jei tik galėtų, su mama važiuotų patys, kad 
tik išgelbėtų vaiką. 


Aš susierzinau. Paklausiau tėčio: 

— Ką aš turėčiau daryti? Pasikeisti su ja vietomis? Meluo- 
čiau sakydama, kad tą padarysiu. Aš jau buvau „Raudonosios 
ugnies“ kolūkyje. Atitarnavau savo dalį. Padariau tą pati, savo 
jėgomis. Jeigu ji būtų stipri, ji turėtų... - nutilau suprasdama, 
kad kalbu labai savanaudiškai. 

Laikas ir politika nulėmė mano likimą. Jis visiškai nepri- 
klausė nuo kieno nors asmeninių pastangų. Aš nieko nežinojau 
apie vaidybą, bet iš manęs buvo padaryta aktorė. 

— Nenoriu klausytis tavo pasiteisinimų, - pasakė tėtis. - Ne- 
svarbu, kuri iš jūsų laimės šį ginčą, Koralei nuo to vis tiek ne- 
bus geriau. Aš tik noriu, kad suprastum, jog nebesi valstietė, o 
kad šeima atitiktų vyriausybės normas, joje turi būti valstietis, 
ir Koralei, tavo jaunesniajai seseriai, teks užpildyti tą skylę. 

Vėl pakartojau klausimą: 

— Ką turiu daryti? Kuo galiu padėti? 

— Susitaikyk su savo dalia ir lik savo vietoje, - pamokė tė- 
tis. - Aš ir mama nebegalime pakelti daugiau praradimų. Jeigu 
tu būsi išmesta iš studijos, tada turėsime dvi valstietes „Raudo- 
nosios ugnies kolūkyje. 

Norėjau jiems garsiai pasakyti, kad Kino studijoje man nesi- 
seka, bet negalėjau jų nuvilti. 

- Jūs ką tik matėte, kaip mano mokytojai manęs nemėgsta. 
Ką aš galiu padaryti? 

Tėvai nutilo. Jiems buvo skaudu. 

— Man reikėjo nulipti žemyn ir išlydėti juos asmeniškai, - 
sumurmėjo tėtis. - Tarybinei Vong ir Lietaus Garsui turbūt pa- 
sirodžiau nemandagus. 


— Esi paskutinis kvailys, jei manai, kad taip būtų buvę ge- 

riau, - atšovė mama. - Jie nenusipelnė mano svetingumo. Ne 
mano namuose. Šunį mušantis žmogus turi kreipti bent šiokį 
tokį dėmesį į jo šeimininkus. Aš niekada nesišypsosiu tam, kas 
ateis spjaudyti mano dukrai į veidą. 

— Nebūk karštakošė, - suriko tėtis. - Ar ne gana, kad dėl 
savo elgesio turi nemalonumų darbe? 

— Aš nė kiek dėl to nesigailiu, - atrėžė jam mama. - Gy- 
venk garbingai arba mirk - toks mano principas ir aš noriu, 
kad mano vaikai taip elgtųsi. 

— Bet argi pati nematai, ką jie gauna taip gyvendami? Kai 
jie elgiasi pagal tavo principus, pagal tą idealistinę nesąmonę, 
matai, kas nutinka? Visuomenė juos sumindo! 

Mama piktinosi: 

- Negaliu patikėti, kad tu - žmogus, už kurio aš ištekėjau, 
mano keturių vaikų tėvas - negerbi mano principų. 

Tėtis mušėsi į krūtinę, trypė kojomis ir prisiekinėjo, kad jis 


nenorėjo to pasakyti. 


Koralė su manimi nesišnekėjo. Ji krovėsi daiktus ruošdama- 
si į „Raudonosios ugnies kolūkį. Man buvo skaudu, kad ji iš- 
važiuoja į tą alinantį darbą, kurį pati turėjau iškentėti. Nejįsi- 
vaizdavau, kaip ji ten ištvers. Nežinojau, ką jai pasakyti. Mane 
apėmė kaltė. Atidaviau savo atlyginimą mamai ir paprašiau, 
kad nupirktų Koralei, ko jai reikia. Mama pasakė, kad Koralė iš 
manęs nieko nenorinti. Aš žinojau, kad niekada negalėsiu atly- 
ginti jai už jos kančias. 

Tą dieną, kai Koralė turėjo išvažiuoti į kolūkį, aš negrįžau 


namo. 

Laukiau, kada Tarybinė Vong mane tardys. Bet ji nesakė man 
nieko. Ji šnekėjosi su visais kambaryje, išskyrus mane. Maniau, 
kad ji atvirai ims mane kritikuoti, bet to nedarė. Ji kalbėjosi su 
mano klasės draugėmis apie Raudonąją Azaliją ir apie tą jaudi- 
nančią energiją, kurią sukurs šis filmas. Ji visoms paskirstė sce- 
narijaus dalis, bet man nenurodė, kada ir ką turėčiau vaidinti. 
Ji mane paliko nuošaly. Už mane niekas nebebuvo atsakingas. 
Man niekas nebesakė, ką darau ne taip. Staiga pajutau, kad ne- 
beturiu ką veikti. Man buvo liepta tik stebėti, kaip repetuoja visi 
kiti. Klausiausi garsiai skaitomo teksto. Girdėjau, kaip Pasvei- 
kinimo Ietis kartoja savo žodžius per miegus. Mano skausmas 
buvo kaip į smėlį susigeriantis vanduo, begarsis, besismelkiąs į 
pačią mano būties šerdį. Atrodė, kad nustojau egzistuoti. 


Bitė Ojang buvo perspėta dėl to, kad per dažnai žaidžia stalo 
tenisą su vyrais studentais. Buvo pranešta, kad mušinėdami 
kamuoliuką jie flirtuoja tarpusavyje. Bitė Ojang verkė ir nei- 
gė, kad susitikinėja su tuo vyru. Tarybinė Vong pasišnekėjo su 
kiekvienu iš juodviejų atskirai. Paskui ji pakvietė mus visas į 
susirinkimą. Ji pareiškė, kad pora dar nenuėjo per toli. Ji mums 
patarė: 

— Sveikas protas yra svarbiausias dalykas gyvenime. 

Klausydamasi aš žvelgiau jai į veidą. Kiekvienas jo raumuo 
dvelkė teisumu. Jos oda buvo labai balta. Nosinė kvepėjo tigriniu 
balzamu. Ji mums papasakojo istoriją, kurios liudininkė buvo 


ji pati. Tai istorija apie jauną aktorę, kuri sugriovė savo pačios 

ateitį susidėjusi su vyresniu vyru. Tarybinė Vong pabrėžė, kad 
toji aktorė per daug skaitė Džeinę Eir. Ta knyga ją sužlugdė. 

Iškart panorau perskaityti Džeinę Eir, nors tą pavadinimą 
išgirdau pirmą kartą. Pasak Tarybinės Vong, pora buvo pa- 
gauta Čau Šeimos Tvenkinio gatvėje. Kai vėlų vakarą meilužiai 
slėpėsi krūmuose, moterį pastebėjo praeidamas draugas. Juk 
sakoma: „Neegzistuoja toks dalykas kaip vėjui nepralaidžios 
sienos.“ Jų istorija buvo iškelta viešumon. Nepadėjo nė tai, kad 
moteris prisipažino, jog gailisi taip pasielgusi. Tarybinė Vong 
girdėjo ją kalbant masinėje sueigoje. Tačiau tada jau buvo per 
vėlu. Ji bus laikoma nusikaltėle visą gyvenimą. Dabar ji dirbo 
studijoje tualetų valytoja. 

Tarybinė Vong tarė: 

— Aš nuoširdžiai tikiu, kad jūs nepasuksite pražūtingu jos 
keliu. 

Jos žvilgsnis sustojo ties manimi ir ji nežymiai linktelėjo 
galva. Aš norėjau nusukti nuo jos akis, bet prisiverčiau ir toliau 
į ją Žiūrėti. Savo mintyse mačiau, kaip jauną aktorę krūmuose 
liečia pagyvenęs vyras. Dabar supratau, apie ką kalba Tarybi- 
nė Vong. Aš pažinojau tą aktorę. Ji buvo reto grožio mergina 
su nuostabiomis akimis. Visa studija ją vadino prostitute. Bet 
kas galėjo iš jos tyčiotis. Vyrai darbininkai bjauriai juokauda- 
vo apie tai, kaip su ja santykiavo. Ji pasidarė patyčių objektu. 
Tačiau kaip bebūtų keista, jos veide aš nemačiau liūdesio. Ji tu- 
rėjo išdykėlišką veidą. Ji niekuo nebesirūpino. Darbininkams 
atsakydavo juoku. Žmonoms, kurios ją niekindavo, rėždavo į 
akis, kad permiegojo su jų vyrais. Darbininkams ji sakė, kad 


miegojo su jų viršininkais. Ji tapo tikra kekše. 

Sekmadienio rytą grįžau namo, kad galėčiau visą dieną pra- 
leisti su tėvais. Mūsų kieme buvo baisi netvarka. Vu Li metalo 
dirbtuvėms pradėjo vadovauti naujas ambicingas vadovas, ku- 
ris pirmą savo darbo dieną paskelbė, kad praplės dirbtuves į 
mūsų kiemą ir padarys ten dviračių garažą. Jis liepė savo dar- 
bininkams išpjauti visus augalus ir pastatyti garažo pastolius. 
Mes protestavome gindami savo kiemą - visą dieną šaukėme. 
Bet jo vyrų buvo daugiau negu mūsų. Tie vyrai žūtbūtinai ko- 
vojo - jie buvo nauji darbuotojai. Mes pralaimėjome. Žolė buvo 
užpilta cementu. Tėvai pasakė vadovui: 

— Jūs negalite šitaip su mumis elgtis. Mes jau daug metų tai- 
komės su jūsų įrengimų triukšmu ir chemikalų kvapu; turėda- 
mi colį negalite užimti visos pėdos. Neatimkite mūsų vieninte- 
lio kiemo, mūsų žalumos. 

Mano tėvai beveik maldavo. Bet vadovas buvo nepajudina- 
mas. Jis atšovė: 

— Aš siekiu sukurti daugiau darbo vietų bedarbiams, kad jie 
turėtų ko pavalgyti. Manote, kad aš jų noriu? Tų beviltiškų vi- 
suomenės atmatų? Kur jūsų sąžinė? Negi nė kiek neužjaučiate 
proletariato? 

Ta diena namuose buvo slegianti. Žiedelė buvo internate, 
Koralė „Raudonosios ugnies“ kolūkyje, Kosmoso Užkariautoją 
vidurinė mokykla išsiuntė į traktorių gamyklą mokytis darbi- 
ninko protesijos. Tėtis visą dieną palinkęs prie stalo dirbo prie 
savo knygos su iškylančiais paveikslėliais; knygos pavadinimas 
buvo Skrydis į Mėnulį. Jis paišė Marso ir Mėnulio žemėlapius. 

Mama sakė, kad verčiau jis būtų Saulės sistemos, o ne šeimos 
narys. Žiūrėjau, kaip tėtis piešia juodąją skylę. Jis dirbo kan- 
triai, akiniai kabojo ant nosies galiuko. Jis man pasiūlė: 

— Nori, papasakosiu, dėl ko šviečia mėnulis, - ar įdomu būtų 
apie tai sužinoti“ 

— Koks skirtumas, ar mėnulis šviečia, ar ne, - atšoviau. 

Po pietų mama sėdo prie knygos Sapnas raudonajame pa- 
viljone. Ji pasikvietė mane ir pasiūlė perskaityti šią knygą. Ji 
mananti, jog jau esu pakankamai subrendusi, kad galėčiau ją 
suprasti. Ji pasakė, kad knyga nebėra draudžiama. Mao pareiš- 
kė, jog ši knyga neturėtų būti skaitoma kaip senovinė meilės 
istorija, 0 ją reikia studijuoti kaip mokomąją medžiagą. Knyga 
vaizdžiai pasakoja apie feodalinę Kinijos visuomenę ir bjaurų 
engėjų klasės būdą. Tai buvo naujausias Mao aiškinimas. Mao 
rekomendavo knygą skaityti vadovaujantis jo požiūriu. Atsa- 
kiau mamai: 

— Gal kada kitą kartą. 

Nepasakiau jai, kad jau seniai tą knygą perskaičiau, pavogusi 
iš spintos, kur ji buvo slepiama. Aš ja naudojausi rašydama Jan 
meilės laiškus Leopardui. Iš tos knygos kopijavau eilėraščius ir 
posakius. Knygoje aprašytą istoriją papasakojau Jan. Ji knygos 
neskaitė, bet žinojo visas smulkmenas. 

Paprašiau mamos paaiškinti, kas yra meilė. Mama suglumo, 
esą aš ją verčianti jaustis nepatogiai. Ji pasakė, kad šio dalyko 
paaiškinti neįmanoma, nes visa, ką reikia daryti, tai klausytis 
gamtos šauksmo. 

Klausytis gamtos šauksmo. Argi aš jo nesekiau? Aš ir Jan 


mokėmės iš gamtos ir, atsižvelgdamos į savo poreikius, elgėmės 

taip, kaip išmanėme. Kadangi Jan nebuvo leista mylėti vyro, jos 
jaunystės upė išsiliejo iš krantų. Aš turėjau jai atstoti vyrą. Bet aš 


jai atidaviau visą savo meilę. 


Studijoje vyko didelis susirinkimas. Po jo kiekviena grupė gavo 
raštą, kritikuojantį Džou - „Konfucijų“. Vyriausybė siekė, kad 
darbininkai skaitytų tarp eilučių ir pradėtų skleisti gandus apie 
Premjerą Džou, apie jo ligą ir konfliktą su drauge Dziang Čing. 
Mums buvo leista suabejoti jo lojalumu Mao. Kai gavau tą teks- 
tą, jį perskaičiau be didelio susidomėjimo. Man nerūpėjo Džou 
ir panašūs į jį. Tai man buvo nuobodu. Buvo liepta perskaitytą 
tekstą pakomentuoti. Žmonės išsakė savo pastabas. Tie jų ko- 
mentarai buvo tikros nesąmonės. „Mes amžiams turime išlai- 


kyti Kiniją raudoną“, - tokia buvo visų pranešėjų pirmoji eilutė. 


KV pamačiau tinklą su negyvais vėžliais ir į gyvates pa- 
našiomis rusvai žaliomis žuvimis. Buvo pirmadienio ry- 
tas; aš turėjau paimti mokymosi medžiagą iš knygų parduotuvės 
prie tėvų namų. Nusprendžiau užsukti į namus. Kadangi studi- 
joje buvau nemėgstama, pamaniau, gal niekas manęs ir nepasi- 
ges. Nulipusi nuo dviračio, nusistebėjau, iš kur čia atsirado tie 


vėžliai ir žuvys. Kaimynė man pasakė: 

— Tavo draugė jau kelias valandas laukia tavęs laiptinėje. 

Pradėjau spėlioti, kas tai galėtų būti. Kol ieškojau vietos, 
kur pastatyti dviratį, atsakymas ėmė ryškėti. Vėžliai ir gyvatės 
man priminė „Raudonosios ugnies“ kolūkio kvapą. Aš atrėmiau 
dviratį į sieną ir nuskubėjau į vidų. Pamačiau ją pakylant nuo 
laiptų. Jan, mano viršininkė, atrodė kaip nuotaka. Nauja šukuo- 
sena, plaukai nukirpti iki ausų. Ji buvo apsirengusi visiškai nau- 
ju indigo spalvos švarku, raudonais marškiniais su stačia apy- 
kakle, tamsiai mėlynomis kelnėmis ir apsiavusi naujutėlaičius 
juodus batus kvadratinėmis nosimis. Atrodė ryžtinga ir rami. 
Nors buvo tokia pat išbalusi kaip ir anksčiau, liūdesio jos veide 
nebesimatė. Ji žvilgtelėjo į mane stengdamasi nuslėpti jaudulį. 
Pasisveikino. Iš drebančio balso supratau, kad ji manęs geidžia. 
Užlipau ir suėmiau jos rankas. Ji suprato, kad ir aš jos trokštu 
taip pat stipriai. 

— Nelaukiau tavęs, - pasakiau jai. 

— Tik ką nuėmėme derlių, - ji prakalbo. - Šį rytą išdarinėjau 
tau skirtus vėžlius ir žuvis. Pagavau juos vakar. 

Žiūrėjau į ją. Tyrinėjau, ar ji labai pasikeitė nuo tada, kai pa- 
skutinį kartą mačiau. Mėginau suprasti, ar jai viskas gerai. Ji nu- 
sisuko nuo manęs ir tarė: 

— Klausyk, spokso tik negyvos Žuvys ir vėžliai. 

Pakviečiau Jan į mūsų butą. Atidariau duris ir nusivedžiau 
ją į terasą. Įpyliau arbatos. Pažvelgiau į ją. Nežinojau, nuo ko 
pradėti pokalbį. 

— Tu atrodai puikiai, - pasakiau. 

— Kažin, - pratarė ji. - Turbūt esu pigi iš prigimties. Jaučiuosi 


kaip kiaulė - man niekas nerūpi. 

Ji nutilo. Tarp mudviejų stojo tyla. Jan apsidairė ir mostelėjo 
ranka į tapytą Mao portretą ant sienos. 

— Geras piešinys, kieno jis? - paklausė. 

- Žiedelės, - atsakiau. - Tai jos namų darbas. 

Jan atsiduso ir pasakė, kad ir ji norėjusi išmokti tapyti, bet 
metė šį užsiėmimą, nes niekaip neišėjo nupiešti tiesios Mao 
nosies. 

Pažvelgusi į didžiulę medinę lovą nusistebėjo: 

— Kokia didelė. 

- Taip, - pritariau, - anksčiau čia miegodavome su Žiedele, 
bet dabar ji grįžta namo tik sekmadieniais. 

Jan pasiteiravo apie mano mamos sveikatą ir aš atsakiau, 
kad niekas nepasikeitė. Ji negauna nei vienos išeiginės dienos. 
Kasdien turi eiti į darbą. 

- Ji eina, suserga, o kai spaudimas pakyla virš šimto dešim- 
ties, gauna raštą iš gydytojo ir gali pasiimti laisvą dieną. Tada 
ji grįžta namo, pailsi, o kitą dieną vėl turi eiti į darbą. Ir tas 
užburtas ratas sukasi iš naujo. 

Paklausiau, ar ji matė kolūkyje mano seserį Koralę. 

— Vieną kartą, - atsakė Jan. - Ji su komanda nešiojo ply- 
tas. Koralė dirbo lėtai, eilėje vilkosi paskutinė. Ji ne tokia stipri 
kaip tu. 

— Taip, - sutikau. 

Prisiminiau, kaip mama kažkada prasitarė, kad Koralė yra 
silpna. Iki dvejų metų ji nemokėjo stovėti. Auklė, kurią mama 
samdė, pavogė visus Koralės maisto kuponus ir išsiuntė juos į 
kaimą, kad pamaitintų savo pačios vaikus. Paklausiau Jan, kaip 


galėčiau padėti savo seseriai. Jan atsakė: 

— Koralė ne vienintelė patekusi į kalėjimą. 

Paskui pridūrė: 

— Pažiūrėk į mane - aš jau sena. 

Ji žvelgė į save veidrodyje. Kurį laiką stebėjau jos atvaizdą. 
Atsisegdama apykaklę ji tarė: 

— Gyvenimas eina į priekį, tikrai eina. 

— Kaip Leopardas? - paklausiau. 

Žvilgtelėjusi į mane ji atsakė: 

— Ką tik mirė jo tėvas. Leopardas grįžo į Šanchajų dalyvauti 
laidotuvėse. 

— Ar tu atvažiavai su juo? - pasiteiravau. 

— Kas, tu manai, aš esu? Jo marti? Leopardas išvažiavo iš 
kolūkio pirmas, o aš atvažiavau tik šiandien. 

— Tu susitikinėji su juo, ar ne? - pažvelgiau į ją. 

Ji nutilo. Gurkštelėjo arbatos ir pasilenkė apžiūrėti stalo or- 
namentų, o tada žvilgtelėjo į laikraštį. Po kiek laiko pasakė: 

- Žinai, aš niekada su juo neprasidėjau. Dabar jau šaukštai 
po pietų - tokie tie mūsų santykiai. Mano geriausi metai praėjo 
ne su juo. Jis juos pražiopsojo. Ar aš kalbu kaip kiaulė? Na taip, 
rašiau jam laiškus. Kaip galiu sakyti, kad niekada su juo ne- 
prasidėjau? Juk tu pristatydavai jam mano laiškus, ar ne...? Tu 
išvažiavai. Tada jis pas mane atėjo. Tai yra, atsiuntė man laišką. 
Pakvietė susitikti prie plytų fabriko. Sakė, kad visada manęs 
norėjo. Tik bijojo politinio spaudimo. Jo sekretorė jį sekė. Ar 
prisimeni tą žemaūgę stambią merginą, apie kurią man nuolat 
pasakodavai? Tą, kuri pasirodydavo kiekvieną kartą, kai nuva- 
žiuodavai perduoti Leopardui laiško? 


- Taip, prisimenu, - sušukau. - Prisimenu Senąją Vong. 

— Šiaip ar taip, jiems dabar prastai sekasi, - toliau tęsė Jan. - 
Jų bendrovės laukai yra arčiau jūros. Sūresni už mūsų. Jie netgi 
nepasiliko sėklos. Jis leido savo kareiviams viską suvalgyti. Jie 
nebeturi, ką sodinti. Jo padėtis dar beviltiškesnė negu mano. 
Taigi mes, žinai, kalbėjomės apie tuos dalykus. Ir jis pasakė, 
kad jam labai patiko mano laiškai. Mano laiškai! O, Buda, - 
mano laiškai. Tada aš prisipažinau, kad tų laiškų pati nerašiau. 
Jis kažkaip patempė mane už liežuvio pasakyti tiesą. Papasako- 
jau jam apie tave. Na, žinoma, nieko tokio, tik pasakiau, kad tu 
geresnė rašytoja nei aš. Ir viskas. Ar tau dėl to nepatogu? 

— Arjis tave myli? - paklausiau. 

— Jis sako, kad taip. Bet aš nežinau, kiek galiu juo tikėti, - 
atsakė Jan. 

— Otujį? - klausinėjau toliau. 

— Na, juk žinai, kad aš to nesugebu. 

Ji gurkštelėjo arbatos ir ėmė kramtyti arbatžoles. 

— Tikiuosi, jis nors kiek patinka ir tau, - pasakė ji iš lėto 
nurydama arbatžolių lapus. 

— Arjūs buvote... 

Man dar nepradėjus sakinio Jan kukliai panarino galvą, tar- 
si žinodama, ko ruošiuosi klausti. 

— Na... - pasakė ji. - Kolūkyje pernelyg pavojinga... Juk gali 
greitai įkliūti. 

Ji žvilgtelėjo į mane, jos skruostai nuraudo. Paklausiau: 

— Gal galiu kuo nors padėti? 

— Jis turi ateiti, - prasitarė ji. 

Aš pašokau ir puoliau prie lango. 

— Ką? Kas? Kada? 

Ji paaiškino: 

— Aš pakviečiau jį po pietų čia susitikti. 

— Kaip drąsu! - sušukau. 

— Na, taip, - pritarė ji. - Bet Žinai, mes tik susitiksime, kartu 
išgersime po puodelį arbatos ir viskas. Kas čia baisaus? Tiesiog 
susėsime ir išgersime arbatos. 

Aš nusijuokiau iš jos neįtikinamo melo. Tai tas pats, kaip 
kasytis koją per guminį batą. 

— Paskui tik dar labiau niežės, - pasakiau aš. 

— Na, juk supranti, nebent... 

— Taip, atrodo, žinau, kaip tau padėti, - pasakiau. 

Ji nuraudo. 

— Būk gera, padaryk tai dėl manęs, - paprašė. 

Aš linktelėjau. 

— Matau, kad tu jo nori, - pasakiau. 

— Na... 

— Ar tikrai jo nori? Ar norėtum pabūti su juo vienu du? - vis 
ją tardžiau. 

Ji nusigręžė į langą ir nežymiai linktelėjo. 

— Ar pabūsi mano sargas? - nuleidusi akis lėtai ištarė ji. 

— Pabūsiu, - atsakiau. - Mielai. Aš visada tave saugosiu. Juk 
Žinai, kad buvau tavo sargas ir anksčiau. Mielai pabūsiu. 

— Ar tikrai? - paklausė. 

Tada atsisuko ir pažvelgė į mane. Pažiūrėjo man į akis ir 
pakartojo klausimą: 

— Ar tikrai? 

Atsistojau ir nuėjau į virtuvę. Negalėjau ištverti jos degančio 


žvilgsnio. 

Kai ruošiau jazminų arbatą, jos prisilietimas persmelkė 
mane visą. Pajutau jos kūno šilumą. Kaip troškau turėti tą kūną. 
Man sudrebėjo rankos. Karštas vanduo išsiliejo iš puodelių ant 
žemės ir man ant kojų. Pagriebiau skudurą ir ėmiau šluostyti 
grindis. Mintyse pradėjau regėti vaizdus. Mačiau džiaugsmą 
įsiskverbęs. Jaučiau jos drėgmę. Girdėjau jos gyvulišką dejonę. 
Jutau, kaip juda jos sujaudrintas kūnas ir kaip ji bando tvardy- 
tis, bet vis tiek traukia mane artyn prie savęs, kaip ji glaudžia 
mane, spaudžia prie savo odos ir palieka dantų žymes man ant 
peties. Norėjau juos stebėti, troškau matyti, kaip Leopardas 


daro su ja tai, ką dariau aš ir ko aš nedariau. 


w.--  O-- 


Atėjo dešimta valanda ryto. Iki Leopardo atvykimo buvo likę 
dar pora valandų. Jan pasiteiravo, ar neturėsiu problemų studi- 
joje. Atsakiau, kad ir vėl pameluosiu. Jan paklausė, kaip aš ke- 
tinu pasiteisinti. Kiek pagalvojusi atsakiau, kad sulaužysiu savo 
dviratį ir pasakysiu Tarybinei Vong, jog patekau į avariją. 

— Ar to užteks? - sunerimo ji. 

Aš atsakiau: 

— Ar aš meluosiu, ar ne, rezultatas bus tas pats - vis tiek nie- 
kas manimi nepatikės. 

Jan pasiūlė nueiti išsimaudyti į pirtį Sūriojoje gatvėje. Aš 
sutikau. 

Mes ėjome susikibusios už rankų, kaip tikros moksleivės. Jos 
plaukai buvo nublukę nuo saulės ir atrodė gelsvi. Kaimynas, pa- 


matęs mus praeinant, linktelėjo man, pažvelgė į Jan ir paklausė: 

— Giminaitė iš kaimo? 

Tada jis kreipėsi į Jan: 

— Kaip tau patinka Šanchajus? 

— Ma-ma-hu-hu, - jam atsakė Jan Šanchajaus tarme. - Tik 
šiaip sau. 

Kaimynas nustebo: 

- Jos tarimas visai neblogas. 

— Aš iš Šanchajaus, argi nesimato? - pasakė Jan. 

Vyras papurtė galvą. 

- Atrodai kaip tibetietė. 

Jan pasiūlė man: 

- Eime į universalinę parduotuvę. Norėčiau kai ką nusipirk- 
ti - tai, ko jau seniai trokštu. 

Prasibrovusios pro žmonių minias, pasiekėme Šanchajaus 
antrąją universalinę parduotuvę. Nuėjome į audinių skyrių. Jan 
pasakė, kad ji jau per sena nešioti tas spalvas, kurios jai patinka. 
Ji svarstė: 

— Gal iš šios medžiagos pasisiūti apatines kelnaites? Kaip 
manai? 

Atsakiau, kad apatiniams tokia medžiaga per brangi. Nuė- 
jome į drabužių skyrių. Jan pamatė ryškiai raudonas apatines 
kelnaites. Ji iškart paprašė pardavėjos jas parodyti. Nė nepa- 
klaususi mano nuomonės ji nusipirko kelnaičių porą. 

— Tik nepradėk, - pasakė ji pamačiusi mano šypseną. 

Bet aš ją erzinau: 

- Ar tau kada nors praeis raudonos spalvos laikotarpis? 

Prajukau. 


— Kas čia juokinga? - nusistebėjo ji. 

Priminiau, kaip iš raudonos medžiagos siūdavome maiše- 
lius Mažajai raudonajai knygai. 

— Raudona man yra aistros spalva, o žmogus yra tai, ką jis 
dėvi, - pasakė ji. 

Aš paklausiau: 

— Ar tu visą laiką to norėjai? 

Ji atsakė: 

— Tu visuomet mane pažinojai geriau negu kirminai mano 
pilve. 

Pasakiau, jog bijau, kad manęs nepamatytų kas nors iš stu- 
dijos. 

Ji nustebo: 

— Kas čia per nesąmonė? 

— Tu nepažįsti Kino studijos darbuotojų, - paaiškinau. - Jie 
elgiasi kaip išbadėję vilkai. Jie taip manęs nemėgsta. 

— Bet tu praėjai konkursą, - stebėjosi Jan. - Argi jie neturėtų 
tavęs gerbti? 

— Visur yra Lu, - atsakiau. 

— Taip, - tarė ji, - dabar suprantu. 

Prie išėjimo būriavosi žmonės, kalbantys šiaurietišku ir pie- 
tietišku dialektu. Nors šioje parduotuvėje nebuvo didelio pasi- 
rinkimo, Šanchajus visuomet garsėjo kaip nacionalinis mados 
centras. Žmonės iš provincijos atvažiuodavo čia kartą į kele- 
rius metus prisipirkti drabužių, ištisoms kartoms. Jie sėdėjo 
ant šaligatvio ir rūkė tabaką rodydami supuvusius dantis. 

Eidamos gatve pamatėme langą su operos spektaklių afišo- 


w-- oo 


— Aš sapnuodavau, kad plakatuose esi tu, - ji atsisuko į 

mane. - Mano sapnuose tu nebuvai panaši į save. Tu buvai ki- 
tokia, labai panaši į Lu. Tikriausiai aš sapnavau tai, ko bijojau. 
Bet dabar matau, kad tu beveik nepasikeitei. 

- Jei būčiau pasikeitusi, turėčiau daugiau galimybių, - at- 
sakiau. 

Mes nutilome ir ėjome toliau. Supratau, jog negaliu nė pa- 
galvoti, kad Jan išvažiuos. Gyniausi nuo minčių apie tai, kaip ji 
gyvens „Raudonosios ugnies“ kolūkyje. 

Į mūsų pusę ėjo jauna mergaitė. Ji atrodė gaivi, kaip ką tik 
nuo medžio nuskintas persikas. Ji dėvėjo melsvą įstrižai juos- 
jos kojas. Aš pasakiau: 

— Tik nepavydėk tų gražių kojų nagų. 

— Mano kojų nagus visiškai sudarkė chemikalai, - apgailes- 
tavo Jan. - Norėčiau apsiauti sandalus, bet negaliu. 

Vaikščiodama tarp miesto merginų ji jautėsi nepatogiai. Ją 
erzino, kad Žmonės žvilgčioja jai į vėjo nugairintą veidą. Mes 
užėjome į sriubos užkandinę, iš kurios virto garai. Jan atsisėdo 
prie stalo veidu į sieną. Aš prisėdau šalia. Abi sėdėjome nusisu- 
kusios į sieną. Priėjo padavėja liūdnu veidu ir nuvalė mūsų ne- 
švarų stalą. Mes užsisakėme po porciją raudonųjų pupelių sriu- 
bos. Sriubą atnešė. Dubenėlių kraštai atrodė kaip šuns dantys. 
Mes atsargiai kabinome sriubą šaukštais. Jan paprašė garintos 
duonos. Ji suvalgė keturis gabalus, o aš du. Ant užkandinės sie- 
nų visur kabojo Mao portretai ir citatos. Sienos buvo išteptos 
raudonosiomis pupelėmis ir pirštų antspaudais. Mao portretai 
buvo išblukusios gelsvai rusvos spalvos. Stipriai atsidavė taba- 


ku. Mudvi sėdėjome tylėdamos. 

Atėjo padavėja. Paniurusi dar labiau. Ji suburbėjo: 

— Atiduokit dubenėlius ir nešdinkitės. 

Jan kreivai pažiūrėjo į ją. Padavėja šoko jai į akis: 

— Kas tau nepatinka, kaimiete? 

Jan tylėjo. Aš pasakiau: 

— Ar negalėtumėt būti nors kiek draugiškesnė? 

Ji atšovė: 

— Kodėl turėčiau su jumis elgtis draugiškai? Kas jūs tokios, 
kaimietės? 

Jan nužvelgė ją nuo galvos iki kojų. Žinojau, kad ji galvoja, 
kaip ją užpulti. Padavėja buvo labai suprakaitavusi. Ji valė sta- 
lus ir keikėsi. 

— Eime, - pasiūlė Jan. 

Kai išėjome į gatvę, Jan pasakė, jog būtų laisvai pastačiusi 
padavėją į kvailio vietą, bet ši atrodė labai apgailėtinai. 


— Nelaimingi Žmonės yra pavojingi, - pridūrė ji. 


Mes nusipirkome bilietus į dušą - jie kainavo po penkiasdešimt 
centų. Mūsų numeriai buvo 220 ir 221. Pirtis stovėjo už ryžių 
parduotuvės. Ant šaligatvio buvo sustatyta šimtai dviračių. Į 
pirtį ir iš jos nuolat vaikščiojo vyrai ir moterys, mediniais san- 
dalais tuksendami į cementą. 

Mes atsistojome į moterų eilę. Įėjimą saugojo vyras perkreip- 
tu veidu. Jis kalbėjo skardžiu balsu. 

— 185 numeris, kubilas, - sušuko jis, įleisdamas vieną žmogų. 

Praėjo dešimt minučių - iš pirties niekas neišėjo. Priešais 
mus stovinti moteris užkalbino sargą. Ji skundėsi, kad lankyto- 


jai viduje užtrunka labai ilgai. Vyras pasakė: 

- Visi žmonės vienodi. Jie atvažiuoja nusimaudyti tris kar- 
tus per metus. Jie turi daug mokėti, ilgai laukti, taigi, savai- 
me suprantama, kad nori gauti tai, už ką susimokėjo, - todėl 
stengiasi pabūti kubile kiek galima ilgiau. Čia įprasta, kad 
kubiluose žmonės ir nualpsta, - vyras nusijuokė purtydamas 
galvą. 

— Aš nenualpsiu, - tarė moteris. - Tai būtų kvaila. Negaliu 
įsivaizduoti, kad būčiau išnešta lauk nuoga. 

Sargas pasakė: 

— Negali žinoti. Aš garantuoju tik vieną dalyką - visi iš čia 
išeisite keliais svarais lengvesni. 

Būrys žmonių nusijuokė kartu su juo. Į lauką išėjo moteris. 

- 186 numeris, kubilas, - sargas įleido kitą. 

— O kaip dėl dušo? - paklausiau sargo. 

— Visi dušai kol kas yra užimti. Juk sakiau, kad žmonės ne- 
skuba. 

Jan šnipštelėjo man: 

— Reikėjo daugiau susimokėti ir dviese eiti į kubilą. 

Atsakiau, kad abejoju dėl kubilų švaros. Mostu parodžiau jai 
moterį už mūsų, kuri akivaizdžiai sirgo kažkokia odos liga. Jan 
pasikasė galvą ir pritarė man: 

- O, ne. 

Moteris priešais mus paklausė sargo, ar jis ką nors žino apie 
tą atsitikimą, kuris įvyko prieš kelis mėnesius. 

Sargas atsakė: 

- Kaip galiu nežinoti? 

— Kas nutiko tam šlykščiam vyrui? - smalsavo moteris. 


Sargas atsakė: 

— Savaime suprantama - jis buvo suimtas ir įmestas į kalė- 
jimą. Jis taip elgėsi jau nebe pirmą kartą. Jam puikiai sekėsi. Jis 
turėjo gražų veidą ir jam tiko moteriški rūbai. 

— Kaip jūs galėjote jį praleisti? - paklausė moteris. 

Sargas pasijuto kiek nepatogiai. Jis ėmė teisintis: 

- Iš kur aš galėjau žinoti? Kiekvieną dieną čia praeina apie 
porą šimtų moterų. Kaip aš galėjau atpažinti, kad tai vyras? Jei- 
gujis būtų normalus, nebūtų stojęsis į moterų eilę. 

— Kaip jums pavyko jį pagauti? - moteris klausinėjo toliau. 

Sargas pradėjo pasakoti: 

— Čia ateidavo tokia senikė. Labai sena įnoringa apie septy- 
niasdešimties metų moteris. Jai visai nerūpėjo, kad visi mato 
jos kūną. Ji lakstydavo po pirtį nuoga ir skųsdavosi dėl per 
aukštos temperatūros. Jei būdavo per daug garų, ji nualpdavo. 
O matote, kai garų nėra, viskas pasirodo aiškiau. Jai pavyko 
pamatyti jo... pati žinote ką. Ir tada ji nualpo. Mes ją išnešėme 
ir atvėsinome. Kai atsipeikėjo, papasakojo, ką matė. Tas vyras 
kaip tik rengėsi. Jis norėjo pabėgti, bet aš esu vegetaras. Mano 
kūnas niekada manęs neapgauna. 

Moteris atsisuko į mus ir atsiduso: 

— Neįtikėtina, ar ne? 

— Kas čia nuostabaus? - pasakė sargas. - Kiekvienais metais 
suimama po porą šimtų vyrų už tai, kad jie vogčiomis žvilgčio- 
ja pro moterų dušo langą. 

Sargas dar papasakojo, kaip prieš metus jis pagavo moterį 
didžiojoje vyrų pirtyje. 

- Ji atrodė kaip berniukas, buvo aukšta ir liekna. Plokš- 
čia krūtine. Jos tarpkojį dengė labai tankūs plaukai. Ji, beje, 

eidavo maudytis labai dažnai. Sakė, kad dirba durininku. Iš 
balso negalėjau atskirti, kad tai moteris. Argi ne normalu, kad 
jaunas vaikinas kalba mergaitišku balsu? Aš kiekvieną kartą 
ją įleisdavau. Nė karto nesuabejojau, jog tai vyras. Ji kalbėda- 
vosi draugiškai ir vis nupirkdavo man cigarečių. Ji buvo labai 
miela. 

— Bet kaipgi ją užtikote? - mes netvėrėme smalsumu išgirsti 
toliau. 

Sargas užsidegęs cigaretę įtraukė dūmą ir visai neskubėjo 
pasakoti. 

— Juk neįmanoma paskubomis suvalgyti karštos košės, ar 
ne“ 

Jis tęsė toliau: 

— Nutiko keistas dalykas. Nors visi bilietai į vyrų pirtį būda- 
vo išparduoti, žmonės vis tiek laukdavo, kad tik įeitų. Tai man 
pasirodė įtartina. Dėl ko mūsų klientai staiga taip užsinorėjo 
maudytis? Na ir kažkas išsiplepėjo. Vyrai sakė, kad jie sužavė- 
ti mūsų pirtimi. Ten tiek garų, kad atrodo, jog eini per tirštą 
rūką. Ir kažkieno rankos ima masažuoti tavo saulės instru- 
mentą. Jie ėjo iš proto. Buvo kaip apsėsti. Jų dejones užgoždavo 
prausimosi triukšmas. Ta moteris iš tikrųjų buvo... Ar norite, 
kad pasakyčiau? Ji buvo tiesiog žvėris! 

— Papasakokit, kaip ji įkliuvo! - degė smalsumu moteris. 

— Matote, - pasakė jis, - aš sugavau tigrą įlindęs į jo narvą. 

Moteris išpūtė akis: 

— Norite pasakyti, kad ir jūs... tai... padarėte? 

Sargas linktelėjo: 

— Bet aš tą dariau, kad ja atsikratyčiau! 

Moteris nenuleido nuo jo akių. 

— Juk nesakysite, kad jums su ja nepatiko, ar ne? 

Sargas prisidengė burną ranka ir sušnibždėjo: 

— Ji buvo tokia karšta kalė. Kaip nenorėjau jos paleisti. Turiu 
prisipažinti, kad kai nusiunčiau ją į Valstybės saugumo depar- 
tamentą, jaučiausi ganėtinai prastai. Jos kūnas buvo... kaip ji 
sėdėjo ant mano... Šitoks žvėris. Velniai rautų - man regis, aš 
jos niekada nepamiršiu. 

Pagaliau sargas pranešė mūsų numerius. Mes jam padavėme 
bilietus ir įėjome į pirtį. Koridorius buvo siauras su aukštomis 
lubomis. Vyrų dušai buvo kairėje, o moterų dešinėje. Prie įė- 
jimo kabėjo mėlyna medvilninė užuolaida. Užuolaidai prasi- 
skleidus plūsteldavo garas. Mes įėjome. Viduje buvo daug žmo- 
nių. Ore tvyrojo garai. Prie įėjimo sėdėjo moteris griežtu veidu 
su raudonu raiščiu ant rankos; vienoje rankoje ji laikė raktų 
ryšulį, o kitoje varpelį. Ji skambino varpeliu ir šaukė: 

— Saugokite savo pinigines ir krepšius. Už vagystes bus bau- 
džiama. Nepamirškite grąžinti spintelės rakto. Viduje negali- 
ma skalbti rūbų. 

Mes niekaip negalėjome rasti laisvos spintelės. Žmonės ren- 
gėsi. Pamačiusios, kad viena sena moteriškė baigė apsirengti, 
užėmėme jos spintelę. Prasitariau Jan, kad vis dar galvoju apie 
sargo istorijas. Negalėjau patikėti, kad šiame pastate dėjosi to- 
kie dalykai. 

— Manau, kad taip gali nutikti, - pasakė ji. - Juk tokiame 
garų pilname kambaryje nieko nesimato. 

Apsidairiau. Iš tikrųjų - už kelių žingsnių jau nieko nebuvo 
matyti. 

Nusirengdama Jan žvilgtelėjo į mane. Atrodė, jog ji nori 
man pasakyti, kad jos kūnas liko vienintelis nepasikeitęs da- 
lykas, nors veidas ir protas jau buvo apvytę. Darbas laukuose 
padėjo jai išlaikyti stiprius raumenis, dailų kūną ir standžias 
krūtis. Nors nežinojau, apie ką ji galvoja, tačiau priešais mane 
stovintis jos kūnas man priminė laikus, kai mes kartu su At- 
žalėle dainuodavome Mano Tėvynę. Matant Jan nuogą, mano 
geismas atsinaujino. 
skambino varpeliu, bet jos akys buvo nukreiptos į Jan kūną. 
Patalpoje tarp visų kitų susmukusių kūnų Jan atrodė kaip pu- 
šis tarp krūmų. Jos iškilios krūtys priminė lotoso žiedus. Jai 
sunkiai sekėsi sutalpinti savo rūbus į vieną spintelę. Apgaubiau 
jai pečius rankšluosčiu. Griežto veido moteris nusuko akis. Įsi- 
vaizdavau, kaip ją akimis rytų sargas, jeigu jis čia būtų. Pasa- 
kiau Jan, apie ką galvoju. Ji nusijuokė: 

— Tu nepasikeitei. 

Ji pagaliau užrakino mūsų daiktus. Mes nuėjome į dušus. 
Jan tarė: 

— Man patinka, kai tu žiūri į mane. 

— Gal reikėjo negalvoti apie odos ligas ir eiti į kubilą, - pasa- 
kiau. 

— Bus gerai ir dušas, - tarė ji. - Eime į vidų. Oras atrodo 
tirštas. 

Dušinėje buvo daug dušo galvučių. Viskas buvo užimta. Visi 
prausėsi. Ištisai bėgo karštas vanduo. Mes radome vieną laisvą 
dušo galvutę; paprašiau Jan ją užimti, o pati išėjau ir pasiskun- 


džiau moteriškei griežtu veidu, kad nerandame laisvos vietos. 

Moteris pasakė: 

— Tada reikia palaukti, kol atsilaisvins kita galvutė, arba ga- 
lite dalintis vienu dušu su drauge. 

Paklausiau, kiek laiko reikėtų laukti. 

— Gal penkias, o gal penkiasdešimt minučių, - tarė. 

Grįžusi perdaviau Jan moteriškės žodžius. Jan džiūgavo: 

— Aš jaučiuosi taip, tarsi vėl būčiau mūsų tinkle nuo uodų. 
Ar nenušveistum man kaklo? 

Aš paėmiau muilą, patryniau juo rankšluostį ir pradėjau 
trinti jai nugarą. Vėl pamuilinau ir braukiau jai per nugarą. 
Taip ilgai nebuvau lietusi šito kūno ir dabar supratau, kaip 
jo pasiilgau. Stovėdama po tekančiu vandeniu ji paprašė, kad 
trinčiau ją stipriau. Kol aš ją šveičiau, jos krūtys papilnėjo. 
Mano rankos sukaito. Aš sustojau. Jan ėmė prausti mane. Aš 
apsidairiau. Dešinėje stovinti moteris po dušu plovėsi muilą. Ji 
žvilgtelėjo į Jan žavėdamasi jos tvirtumu. Aš judesiu parodžiau 
tai Jan. Jan pastebėjo besiprausiančiąją ir žvilgtelėjo į ją. Mo- 
teris susigėdusi nuleido galvą. Tos moters kūnas man priminė 
baldą - nugara atrodė kaip durys, krūtinė buvo plokščia, spe- 
neliai kaip stalčių rankenos, kojos it stalo, o veidas kaip išviręs 
baklažanas. Moteris pasiėmė savo muilinę ir rūbus, apsigobė 
rankšluosčiu ir išėjo. Aš nuėjau į laisvą dušą. Prausėmės tiek, 
kad net pavargome. 

Mudvi rengėmės garų pilname kambaryje. Aš užsimečiau 
drabužius greičiau nei Jan. Žiūrėjau, kaip ji rengiasi. Ji tai pa- 
stebėjo ir man nusišypsojo. Ji žinojo, kad man patinka ją stebė- 
ti. Ji sulėtino tempą ir patrynė pečius rankšluosčiu. Aš dievinau 
jos ilgą kaklą ir plačius pečius. Jų graciją. Tai buvo kūnas, kurį 

tiesiog rydavau kiekvieną naktį. Jos kuplias krūtis. Norėjau vėl 
jas glostyti. Kai mano akys jas matydavo, širdis imdavo šokinė- 
ti. Jan pasilenkė pasiimti liemenėlės, kuri buvo už manęs. Krū- 
timis ji perbraukė man per veidą. 

— Aš tave myliu, - sušnibždėjau. 

Ji nusišypsojo ir pasakė: 

— Žinau. 

Ji užsidėjo liemenėlę ir užsisagstė. Aš sugrūdau rankšluostį į 
krepšį. Ji užsirišo batus. Mums išeinant iš pirties ji man pasakė, 


kad yra sugedusi labiau, nei aš galiu įsivaizduoti. 


uvo vidurdienis. Pakeliui namo suvalgėme po lėkštę maka- 
B ronų. Ant kampo stovėjo senutė. Ji turėjo šlapiu rankšluos- 
čiu uždengtą krepšį. Slapta pardavinėjo jazminus. Sumokėjome 
penkiasdešimt centų ir nusipirkome puokštelę. Glaudėme jaz- 
minus prie nosies ir uostėme visą kelią iki namų. Jan laikė vieną 
žiedlapį burnoje. Kai pasiekėme mūsų gatvę, ji jį sukramtė. 

Jan gulėjo ant mano lovos tingiai žaisdama su jazminu. Aš jį 
paėmiau iš jos rankų ir pabėriau žiedlapius jai į plaukus. Tada 
pauosčiau ją. Užuodžiau užslėptą jos liūdesį. Ji atsisagstė diržą 
ir nusivilko švarką. Ji pasakė, kad norėtų numirti šioje lovo- 
je. Aš ėmiau ją bučiuoti ir ji pravirko. Nusisuko nuo manęs. 
Ją užplūdo gėla. Ėmiau ją raminti. Mano bučiniai išdavė, kaip 
buvau jos pasiilgusi. Mes negalėjome kalbėtis tik apie vieną da- 

lyką - Leopardą. Nors ir kaip geidėme viena kitos, dabartinė 
padėtis mus skyrė. Grubiai atplėšė vieną nuo kitos. Be jokio 
perspėjimo, be stumtelėjimo. Staiga mes pasijutome svetimos. 
Jan jautėsi beviltiškai. Kaip ir aš. Mes nenorėjome suprasti, kad 
vis dar mėginame kažko įsitverti - mirusios praeities, kuri ne- 
begali tęstis. Buvome iš purvo išrauti ryžių daigai. Gulėjome 
išvirtusios iš šaknų. Bet pasiduoti nenorėjome. Mes niekada 
nepasiduosime. Juk buvome didvyrės. Bandėme nutiesti tiltą 
per prarają. Darėme viską, ką galėjome. Ryžių daigai mėgino 
augti be purvo. Stengėmės įgyvendinti tai, kas neįmanoma. 
Priešinomės mus plakančio vėjo žiaurumui. Neviltis įsisunkė į 
mūsų kūnų šerdis. Aš slėpiau savo ašaras. Bet ji jas pajuto mane 
bučiuodama. 

— Tegul tai lieka svajone, - ji ramino mane. 

— Leopardas jau pakeliui, turbūt reikėtų pasiruošti? - pa- 
siūliau. 

Laiptinėje pasigirdo žingsniai. 

— Tai mano tėtis, - išsigandau. - Ką daryti? 

Jan greitai apsivilko švarką ir užsisegė diržą. Aš išsiėmiau 
vieną juanį ir pasakiau: 

— Eik į „Rytų vėjo kino teatrą ir nupirk du bilietus. 

— Kamė 

— Kad galėtume patraukti tėtį iš kelio. 

— Į kokį filmą? - paklausė ji. 

— Leninas 1918-aisiais ir Leninas spalyje, - atsakiau. - Pri- 
simink: reikia nupirkti bilietus į du filmus, kurie bus rodomi 
vienas po kito. Aš norėjau, kad tėčio nebūtų nors keturias va- 
landas. 

Jan paprieštaravo: 

— Mes negalime taip elgtis su juo. 

— Aš sutvarkysiu šį reikalą, - pažadėjau. 

Nuvedžiau Jan prie lango ir liepiau jai nulipti žemyn stogu. 
Įsitikinusi, kad ji sėkmingai nusileido ir perlipo per tvorą, už- 
dariau langą. 

Pasiteiravau tėčio, kodėl grįžo taip anksti. Jis atsakė, kad 
turi gerų naujienų. Šanchajaus gamtos mokslų muziejus ruo- 
šiasi naujam atidarymui. Muziejaus darbuotojai buvo atėję į 
spaustuvę ir tarėsi su viršininku, kad galėtų „pasiskolinti“ tėtį 
režisuoti pasirodymą apie dangų. 

— Šių naujienų labai laukiau, - susijaudinęs tarė tėtis. - Dirb- 
ti su žvaigždėmis visada buvo mano svajonė. Aš pavargau vers- 
ti techninius rankraščius Albanijai. Mano niekam tikusi rusų 
kalba niekada nepagerės. Dukra, išvirk man ryžių. 

Kol tėtis knisosi po stalčių, viriau jam valgyti. Tikėjausi, kad 
Jan gavo bilietus. Paprastai į šiuos filmus žiūrovai neidavo, nes 
tai buvo du vieninteliai užsienietiški filmai, rodomi jau daug 
metų. Visi žinojo tą istoriją, o kaimynystėje paaugliai šūkauda- 
vo Lenino žodžius: „Mes turėsime duonos, bus ir pieno, revo- 
liucijai pasiseks. Tegyvuoja Tarybų Sąjunga! 

Jan sugrįžo, kai tėtis valgė. Aš juos supažindinau. Jan elgėsi 
droviai. Ji nepakėlė galvos. Tėtis paklausė: 

— Ar matai ant lubų kabantį dirbtinį Žemės palydovą? 
sakė: 

- Atleiskit man, mergaitės, aš tik norėjau pamatyti savo duk- 
ters draugės veidą. Tikiuosi, kad jūs nepykstat dėl mano juokų. 


+ 243. 


Anchee Min 


Jan stengėsi atrodyti rimta. 

- Visi mano dukters draugai yra drovūs, - tęsė tėtis. - O 
mano mergaitė - padykusi beždžionė, ar ne? 

Jan panarino galvą, jos veidas nuraudo. 

— Nesutinki? - paklausė tėtis. - Tada tu iš tiesų jos nepa- 
žįsti. 

Jis atrodė laimingas. Retai būdavo tokios geros nuotaikos. 
Aš ėmiau jį įkalbinėti: 

— Tėti, aš tau nupirkau du bilietus į kiną. 

— Kaip miela, - nudžiugo tėtis. - Į kokį filmą? 

- Leninas 1918-aisiais ir Leninas spalyje. 

— Ne, - atsisakė jis. - Tuos filmus mačiau jau šimtą kartų. 
Turiu svarbesnių užsiėmimų. 

- Negi tu nori mane nuvilti? - ėmiau jam prikaišioti padė- 
dama bilietus ant stalo. - Maniau, kad tu visada mielai pasižiū- 
rėtum rusišką filmą. 

Atsisėdau ant kėdės ir nutaisiau rūgščią miną. Palaukiau. 
Tėtis atsakė tai, ko ir tikėjausi: 

— Na, manau, kad turiu patenkinti savo dukrą, - pasakė jis 
paimdamas bilietus nuo stalo. - Vaje! Filmas prasideda po de- 
šimties minučių. 

— Turi eiti jau dabar, - jį skubinau. - Esu tikra, kad tau pa- 
tiks. 

Išstūmiau jį lauk. Tėtis nulipo žemyn purtydamas galvą. 

— Jaučiuosi kalta, - pasakė Jan. 

— Patikėk manim - jam bus smagu, - raminau ją. - Kai tėtis 
žiūri filmą, jis pasidaro kaip vaikas. Visiškai į jį pasineria. Aš 


pažįstu savo tėtį. Dabar mes saugios. 

Jan paklausė, ar kambaryje yra saugu. Tai buvo maža tera- 
sa su didžiuliais stikliniais langais ir stiklinėmis durimis, už- 
dengtomis žaliomis gėlėtomis užuolaidomis. 

— Ar tu pasaugosi mane už užuolaidų? - paklausė Jan. 

Aš linktelėjau. 

— Niekas neateis tokiu dienos metu, - patikinau ją. - Už lan- 
go auga dideli medžiai, kurie užstoja vaizdą kaimynams. Vir- 
šuje dangus. Tau juk netrukdys paukščiai, jei jie matys, ar ne? 
Galėsi stebėti, kaip keičiasi debesys. Aš dažnai tą darau. 

Jan sėdėjo ant lovos, kol aš taisiau užuolaidas, lanksčiau ant- 
nes negalėjau pakelti jos žvilgsnio. Jan akys kalbėjo tai, kas žo- 
džiais buvo neišsakoma. Aš mačiau jos dvejones ir ryžtą. Iški- 
šau galvą per langą. Jan paklausė, ką aš darau. 

— Laukiu Leopardo, - atsakiau. 

Jan ėmė jaudintis. Ji priėjo ir atsisėdo šalia manęs. Atrėmė 
galvą man į šlaunį. Apsikabino mane per liemenį ir pasakė, kad 
jai reikia nuraminti jaudulį. 

— Gal pabučiuotum mane? - paprašiau. 

Pajutau jos lūpas ir glėbį. 

- Lapai tokie žali, nendrės kolūkyje turbūt jau visai išaugu- 
sios, - ėmiau kalbėti. - Matai, plaukia debesis. Ar jis tau nepa- 
našus į milžinišką medvilnės kamuolį? 

Ji man neatsakė. Ji toliau tęsė tai, ką pradėjusi. Aš žiūrėjau 
į kiemą. Į žaliąją kiemo dalį. Mačiau, kaip persikų žiedai byra 
nuo šakų, žiedlapiai ant žiedlapių. Atsidaviau Jan šilumai. Bu- 
vau santūri. Bet daugiau nebemačiau kiemo. Regėjau tik žalią 


vandenyną. Plūduriavau bangose kartu su Jan. 

Prie įėjimo į skersgatvį pasirodė Leopardas ant dviračio. Jis 
pasistatė dviratį po medžiu. Ant peties nešėsi juodą plastikinį 
maišą. Jis buvo šviežiai apsikirpęs ir susitepęs plaukus žele. Jo 
akys buvo neramios, o žingsniai netvirti. Jis atrodė taip, tarsi 
pirmą kartą eitų vogti. Jo veidas buvo nuraudęs iš gėdos. Jis 
dėvėjo tamsiai mėlynus drabužius. Leopardas mane pamatė. 
Susigėdęs pamojavo. Jo šypsena atrodė juokinga. Pamojau ir 
aš, šūktelėjau, kad tuoj nusileisiu ir atidarysiu duris. Nusisukau 
nuo lango. Jan klūpėjo ant kelių. Ji pakėlė smakrą ir pažvelgė 
į mane degančiomis akimis. Stengiausi susitvardyti. Atsiklau- 
piau priešais ją. Pasakiau: 

— Apačioje Leopardas. Ar atvesti? 

Nulipau žemyn ir atidariau Leopardui duris. Jis nėrė į vidų. 
Iš susijaudinimo pamiršo net pasisveikinti. Uždariau duris ir 
nušuoliavau į viršų. Leopardas nusekė laiptais iš paskos ir atėjo 
į terasą. Jan prie stalo gėrė arbatą. Leopardas nusiėmė nuo pe- 
ties krepšį, pasidėjo prie kojų ir atsisėdo kitoje stalo pusėje. 

— Taigi, - jis atsikrenkštė ir iškosėjo sausą juoką. 
me vienas kito žvilgsnio. Leopardas nerado, kur pasidėti ran- 
kų. Jis pradėjo kalbėti. Sumurmėjo, kad buvo įstrigęs eismo 
kamštyje. Pasakė, kad dviratį pasiskolino iš savo dėdės, kuris 
prieš pensiją dirbo durininku. Dviračio grandinė buvo surūdi- 
jusi, padanga nuleista. Leopardas atsiprašė, kad jis privertė mus 
laukti. Jan, vis dar nepakeldama į jį akių, paklausė, kaip laido- 
tuvės. Leopardas atsakė, kad viskas praėjo gerai. Jan pasiteiravo 
apie jo mamą. Ji išvykusi pailsėti į kaimą pas jo devintos eilės 


tetą. Jos sūnus neseniai buvo suimtas ir nuteistas kalėti. Jan 

paklausė dėl ko. Leopardas atsakė, kad nežino. Priežastis buvo 
labai miglota. Devintos eilės teta giminėms nieko neaiškino. 
Jo pusbrolis buvo dvidešimt septynerių metų smuikininkas; jis 
parašęs dainą pavadinimu Jai. 

- Ar jis buvo susidėjęs su kokia nors moterimi? - paklausė 
Jan. 

Leopardas linktelėjo ir pasakė, kad tos moters vardas yra 
Mėnulis. Tyla. Visų trijų mintys nuklydo kas sau. Leopardas 
žvilgtelėjo į laikrodį. Tai buvo naujas didžiulis Šanchajuje pa- 
gamintas laikrodis. Jan gurkštelėjo arbatos. Už lango garsiai 
čiulbėjo paukščiai. 

Jan daugiau neklausinėjo Leopardo. Šis nieko nekalbėjo. Jie 
sėdėjo kaip du bendrovių viršininkai štabo susirinkime, tarsi 
prariję liežuvius. Pasakiau, kad per radijo orų prognozę pra- 
nešė, jog šią popietę laukiama karvės kailio lietaus. Leopardas 
ištarė: 

— Tikrai? 

— Karvės kailio lietus, - pakartojo Jan. 

— Taip, karvės kailio lietus man patinka, - pasakiau. 

— Ir man, - pritarė Leopardas. 

— Ir man, - atitarė Jan. 

Jie pažvelgė vienas į kitą. 

Nuėjau į virtuvę ir pripyliau į arbatinuką jazminų arbatos. 
Grįžau į terasą ir pastačiau jį priešais Leopardą. Pripyliau Jan 
puodelį ir atsisėdau. Visa terasa prisipildė jazminų kvapo. Sau- 
lės spinduliai kambaryje iš lėto krypo į vakarų pusę. Svetainėje 
tiksintis laikrodis girdėjosi kaip lėtas širdies plakimas. Atsisto- 


jau ir nuleidau žemyn užuolaidas. Kambarys nusidažė žaliai. 

Man einant iš terasos, Leopardas pažvelgė į mane, lyg ko 
nors maldautų. Tai man priminė tą dieną, kai buvau nuvažia- 
vusi į Trisdešimt antrąją bendrovę perduoti jam laišką. Kaip aš 
tada tikėjausi tokio žvilgsnio. Prisiminiau savo nusivylimą. Jan 
nusivylimą. Jos meilės kančias. Negalėjau atleisti Leopardui. 
Betgi aš jam atleidau. Juk kažkada dėl jo aš buvau reikalinga 
Jan, jis mudvi suartino. 

Uždariau stiklines duris. Nuėjau į virtuvę. Išsitraukiau kėdę, 
atsisėdau ir pažvelgiau pro langą. Pastebėjau gatvele pravažiuo- 
jančią kaimynę su nauja blizgančia šukuosena ir pilnu krepšiu 
špinatų. Mačiau būrelį vaikų, žaidžiančių su akmenimis. Žiū- 
rėjau, kaip priešais pro langą veržiasi virtuvės garai ir kaip šei- 
mininkė išpila vandenį ant žemės. Stebėjau aplinką. Bet mano 
mintys buvo ne čia. Mintyse buvau su Jan ir Leopardu. 

Į gatvelę įsuko Senasis Siuvėjas. Jis atrodė išdžiūvęs kaip ku- 
kurūzas. Išsitraukė siuvimo lentą ir pastatė ją kieme prie sie- 
nos. Jis tai darė kiekvieną dieną. Niekada neskubėdamas. Ant 
lentos pasiklojo nebaigtą siūti švarką ir iš mažos surūdijusios 
skardinės išsitraukė adatą. Užsidėjo akinius ir pabandė į adatą 
įverti siūlą. Jam nesisekė. Jis kandžiojo siūlą dantimis, vėl vėrė 
iš naujo, ir vėl. Žiūrėjau į jį, o mano mintys buvo terasoje. Lai- 
krodis tiksėjo vis garsiau. Vaikštinėjau po virtuvę. Iš terasos 
nesigirdėjo nė garso. 

Stengiausi nuslopinti savo troškimą. Geidulį juos stebėti. 
Norą stebėti savo kitą aš - Jan. Jaučiausi taip, tarsi nebūčiau 
išėjusi iš terasos. Aš buvau Jan. Terasoje buvo ne du, o trys 
žmonės. Mano smalsumas augo. Geismas buvo nenugalimas. 


Jan žinojo, kad ją saugau. Žinojo, kad slepiuosi už užuolaidų. 

Juk norėjo, kad dalyvaučiau ir aš, ar ne? Aš negalėjau atsispirti 
troškimui pamatyti jos praviras lūpas ir pajusti tankėjantį kvė- 
pavimą. Jutau mano pečius apkabinusias rankas. Mane apsivi- 
jusias gyvatiškas rankas. Negalėjau atskirti, ar tai buvo Jan, ar 
Leopardo, ar jų abiejų rankos. Troškau jausti Leopardo kūną. 
Geidžiau, kad mes visi trys susijungtume kaip elektros laidai. 

Kai mano pirštai palietė užuolaidas, sudrebėjau. Žinojau, 
kad taip elgtis nedera. Aš nekenčiau šnipų. O dabar pati ruo- 
šiausi šnipinėti. Kas bus, jei pamatys Leopardas? Kas tada nu- 
tiktų? Ar Jan imtų manęs neapkęsti už tai, kad būčiau sugadi- 
nusi malonumą? Ar Leopardas supyktų? 

Prisiverčiau grįžti atgal į virtuvę. Vėl pažvelgiau pro langą ir 
pamačiau, kaip Senasis Siuvėjas lygina švarką. Jis ištaisė apyka- 
klę, o po to rankoves. Tada padėjo lygintuvą ant krosnies. Pa- 
laukė, kol jis įkais. Papūtė į krosnį oro. Pakilo liepsnos. Staiga 
Senasis Siuvėjas atsisuko į mane. Buvo per vėlu slėptis. Jis man 
nusišypsojo. Jo šypsena man sukėlė įtarimą. Tai buvo klastinga 
šypsena. Argi jis atspėjo, ką mes veikiame? Jo povyza atrodė 
keista, nebuvo aišku, ką ji žada. Ar man nereikėtų suklusti? Gal 
turėčiau perspėti Jan? Ar jis ruošiasi užlipti aukštyn? Kaip grei- 
tai jis galėtų ateiti? Ką reikėtų daryti, jeigu jis čia pasirodytų? 

Senasis Siuvėjas buvo visų pripažintas apylinkės aktyvistas. 
Jis pranešdavo apie vagis ir svetimautojus. Jis buvo gerbiamas 
už savo „revoliucinį sugebėjimą užuosti '. Jį domino ne drabužių 
siuvimas, o slaptos naujienos. Jis pridarydavo bėdos ne vienai 
šeimai. Bet jis dažnai buvo giriamas rajono pagyrimų lentoje. 
Dabar jis man šypsojosi. Aš jam atsakiau tuo pačiu. Pasiekiau 


už lango kabančią virvę. Apsimečiau, kad tikrinu, ar išdžiūvę 

skalbiniai. Senasis Siuvėjas nusisuko lyginti toliau. Jis prisisėmė 
į burną didelį gurkšnį vandens, pakėlė įkaitusį lygintuvą ir pa- 
purškė ant švarko. Tada uždėjo lygintuvą ant rankovės. Pakilo 
balti garai. 2 

Nuėjau į svetainę. Aš kankinausi, kad negaliu būti terasoje. 
Mano galvoje radosi vaizdai. Laukiniai vaizdai. Vaikščiojau ant 
pirštų galų. Atsargiai, kad nekelčiau triukšmo. Mano žingsniai 
sustojo prie užuolaidų. Stovėjau ramiai ir įdėmiai klausiausi. 
Man pritrūko kvapo. Nieko negirdėjau. Absoliučiai nieko. 

Geismas mane nugalėjo. Atsargiai praskleidžiau žalias užuo- 
laidas. Žvilgtelėjau ir iškart pamačiau ryškiai raudoną spalvą; 
supratau, kad tai Jan apatiniai. Man rankos nusviro. Užuolaidos 
susiskleidė. Jaučiau, kaip dega man oda. Mano širdis trūkčiojo. 
Nesuvokiau savo jausmų. Nesupratau, kodėl mane taip įskaudi- 
no tai, ką pamačiau. Pamiršau, ką ruošiausi daryti. 

Jis ją turėjo. Leopardas turėjo Jan. Jis taip ją lietė, kad buvo 
matyti, jog yra įsimylėjęs. Aš tai supratau; mačiau, kaip jis atro- 
dė, kai dar nejautė aistros jai. Tada jis buvo arogantiškas, šaltai 
mandagus ir tik apsimesdavo, kad domisi tuo, ką jam sakau. 
Dabar jis buvo visiškai paskendęs aistroje. Meilės vergas. Jo aky- 
se žvilgėjo ašaros. Jis ją glostė, kurstydamas mano neapykantą. 
Jai šnibždėjo. Pasakojo, kad kankinasi, jog negali jos mylėti iki 
soties. Aš nekenčiau jo atvirumo. Jaučiausi apvogta. Negalėjau 
numaldyti savo pavydo. Nenorėjau su Leopardu dalintis tuo pa- 
čiu dangumi. Aš siutau ant jo meilės. 

Jan vilkėjo ploną baltą palaidinę. Ji buvo užsimerkusi. Neap- 
sakomai graži. Ji mane tirpdė. Leopardas atsegė jos liemenėlę, jo 


rankos nuslydo į jos kelnaites. Ji jam pasidavė ir jį drąsino. Kvies- 

dama jį išrietė krūtinę. Man ašaros tekėjo upeliu. Jis apglėbė ją 
ir panardino galvą tarp krūtų. Paskui iš lėto atsitiesė. Jis žvelgė 
jai į akis. Neatplėšdamas nuo jos žvilgsnio lėtai į ją įėjo. Bučiavo 
jai akis. Jo ašaros sudrėkino jos skruostus. Ji perbraukė pirštais 
jo plaukus ir apsivijo jį rankomis. Jis suriko iš malonumo, po 
akimirkos šūktelėjo ir ji. Mano mintys išnyko. Pojūčiai užvirė, 
o protas nustojo dirbęs. Mačiau, kaip du kūnai mylisi vėl ir vėl. 
Užuodžiau jazminų kvapą. Prisiminiau Jan skonį, girdėjau jos 
stiprėjantį kvėpavimą ir jaučiausi, jaučiausi išduota. Mane gąs- 
dino tas jausmas ir aš pamiršau, kad pasislėpusi stebiu porą. 

Jan mane pastebėjo man dar nespėjus suvokti, ką darau. Ji 
pamatė mane verkiančią už stiklo. Užuolaidos buvo praskleis- 
tos. Ji sustabdė Leopardą ir atsisėdo. Ji žiūrėjo į mane. Leopar- 
das iš pradžių sutriko, paskui irgi mane pastebėjo. Jis apstulbo. 
Užsimetė drabužius. Jan sėdėjo nuoga, rami kaip statula. Ji su- 
prato, ką man padarė. Pati buvo tai suplanavusi. Ji pajuto mano 
įtūžį. Nusisuko. Paslėpė veidą delnuose. Pasakė: 

— Įeik. 

Atidariau terasos duris ir įėjau. Negalėjau pasakyti nė žodžio. 

— Ar kas nors ateina? - paklausė Leopardas. - Ar reikia 
sprukti? 

Norėjau pasakyti „atsiprašau“, bet man sutrukdė ašaros. Pri- 
siminiau, jog turėjau apsimetinėti. Vaidinti, kad tarp manęs ir 
Jan niekada nieko nebuvo. Ji buvo mano viršininkė. Aš - jos 
kareivis ir, kaip įprasta, jos sargas. Jan iš lėto apsirengė. Kurį 
laiką ji žvelgė pro langą. Tuo metu dar sugebėjau Leopardui iš- 
lementi: 


— Gal norėtum dar arbatos? 

Leopardas žvilgtelėjo į Jan, o tada paklausė manęs, ar ne- 
galėtų pasinaudoti tualetu. Aš palydėjau jį į tualetą ir grįžau į 
terasą. Jan sagstėsi rūbus ir aš atsiklaupiau priešais ją. Ji apka- 
bino mane ir tarė: 

— Atleisk, kad taip elgiuosi, bet aš tiesiog negaliu kitaip. Ma- 
nau, kad dabar mes galime tęsti savo gyvenimus. Tavo „Raudo- 
nosios ugnies kolūkio etapas užsibaigė. 


Nuėjau į virtuvę ir pažvelgiau pro langą. Atsidaviau begarsiam 
verksmui. „Aš tave mylėsiu visada, nesvarbu, ką tu bedarytum, 
kad mane atstumtum, - kartojau širdyje. Senasis Siuvėjas vis dar 
krapštėsi. Gatvelėje buvo tylu kaip giliai šulinyje. Įpyliau vandens 
į puodą ir pastačiau ant krosnies. Užkūriau ugnį ir palaukiau, kol 
vanduo užvirs. Terasoje vėl išgirdau stiprėjantį kvėpavimą. Leo- 
pardas dejavo. Girdėjosi grumtynių garsai. Tada Jan pasidavė. 

dui ant kelių. Leopardas ją ryte rijo. Ar jis moka skaityti jos kūno 
poeziją taip kaip aš? Ar gali suprasti jos širdies dainą, kaip aš ją 
suprantu? Aš ėmiau neigti tai, ką mačiau ir stengiausi save įtikin- 
ti, kad Jan jo nemyli. Bet Jan vis sugrąžindavo mane į realybę. Ji 
žinojo, kad negaliu nuo jos atitraukti akių. Ji norėjo numarinti 
mano širdį. Aš ją stebėjau. Neturėjau kito pasirinkimo, kaip į ją 
žiūrėti. Kiekvienas jos plaukelis buvo permirkęs nuo prakaito, 
taip pat kaip ir Leopardo. Jan pakeltu smakru ir užmerktomis 
akimis buvo atsisukusi į mane. Ji stengėsi atsiduoti visiškai. 


Leido jam būti savo viduje. Jo veidas slypėjo jai tarp krūtų. Jis 

šnibždėjo. Kartojo jos vardą. Glaudė jos klubus prie savęs. Al- 
suodama vis stipriau ji gniaužė jį glėbyje taip, kaip dvi gyvatės 
stipriai apsiveja voverę. Ji aistringai jį pabučiavo. Ir visa tai rodė 
man. Ji tą darė man. Jaučiau, kaip mano širdis guli nuoga ant 
žemės, sutrėkšta lyg Didžiosios Barzdos kiaušinis. Aš neužtrau- 
kiau užuolaidų. Prisiverčiau žiūrėti į Jan, išgyventi savosios mei- 
lės mirtį ir priimti tai, ką man duoda likimas. Prisiminiau, kaip 
ji man pasakė, kad yra sugedusi labiau, nei aš galiu įsivaizduoti. Ji 
elgėsi taip, kad aš imčiau jos nekęsti ir ją išguičiau iš savo širdies, 
kad ji galėtų pamiršti mane ir nuslopinti savo skausmą. Ji visa- 
da buvo valdytoja, manipuliatorė. Gebėjo viską kontroliuoti. Ji 
griovė mūsų meilę tam, kad ją išsaugotų. Ji žudė mudviejų aistrą 
savo pačios rankomis. Aš nekenčiau jos savanaudiškumo. Šįkart 
aš neleisiu jai manimi manipuliuoti. Man buvo gaila Leopardo, 
taip be proto įsimylėjusio; jis nežinojo, į ką eina. Gal aš buvau 
neteisi. Gal Jan nebebuvo tas pats žmogus kaip anksčiau - tikroji 
didvyrė, deivė su šviečiančia aureole virš galvos. Galbūt ją pakei- 
tė kolūkis, jos gyvenimas, tai, kad aš palikau ją vieną tinkle nuo 
uodų. Gal ji buvo smukusi taip, kad aš nepajėgiau nė įsivaizduoti, 
ir ji nebetikėjo nei meile, nei kuo kitu. Gal Leopardo geismas pa- 
dėjo jai pamiršti tai, ką ji vis norėjo prisiminti. Ir, galų gale, tur- 


būt ji elgėsi teisingai ateidama į mano namus manęs suvedžioti. 


Kai Jan atidarė terasos duris, atrodė išbalusi. Jiedu su Leopardu 
jau buvo apsirengę. Tikriausiai mano ramybė ją suglumino, nes 
ji tarė: 

— Mes norėtume eiti. 


Ji troško pabėgti nuo manęs. 

— Sveikinu, - pasakiau. 

Nežinau, kodėl staiga ištariau tą žodį. Nusijuokiau. Pasakiau 
Leopardui, kad man patiko juodu saugoti. 

— Jei dar kada nors manęs prireiks - nedvejokite, praneškite. 

Ištariau Jan: 

— Viso gero, sėkmės. 

Norėjau ją apkabinti, bet negalėjau. Man buvo bloga nuo jos. 
Ji tą pajuto. Ji pritūpė ir apsimetė, kad rišasi batus. Bet iš tikrų- 
jų ji mėgino sulaikyti ašaras. Ji žinojo, kaip ir aš, kad daugiau 
niekada nebesusitiksim. Ji pasakė Leopardui: 

- Eime. 

Tarsi jausdamasis skolingas, Leopardas padėkojo. 

— Tu mums labai padėjai - kaip galėčiau tau atsilyginti? 

— Pasirūpink savo moterimi, - atsakiau jam. 

Jis dar pasakė: 

— Aš džiaugiuosi, kad tu ne vyras, nes tada tu būtum ją lai- 
"mėjusi. 

Nors jis tuos žodžius ištarė nuoširdžiai, jie man nuskambėjo 
kaip pašaipa. Pasakiau jiems abiem: 

— Man buvo malonu jums padėti. 

Nebežinojau, ką kalbėti, ir nuėjau atidaryti jiems durų. 

Laiptinėje išgirdau žingsnius. Tai buvo mama. Paprašiau Jan 
ir Leopardo: 

— Palaukite. Tik pasisveikinkite su mano mama, gerai? 

Jie linktelėjo. Nuskubėjau į terasą ir ją apžvelgiau. Viskas 
buvo tvarkinga - pagalvė, kėdės, antklodės. Įėjo mama. Aš juo- 
du pristačiau jai: 


— Mama, štai mano svečiai iš kolūkio. Jan ir Leopardas. 

Mama nudžiugo: 

— O, Jan, negaliu priversti dukters nustoti apie jus kalbėti! 

Ji priėjo prie Jan ir Leopardo. Jiedu paraudo ir nuleido gal- 
vas. Aš paaiškinau: 

— Mama, jie nori važiuoti. 

Mama nutempė mane į virtuvę ir sumurmėjo: 

— Kodėl tu jų niekuo nepavaišinai? 

Atsakiau, kad pavaišinau arbata. 

— Arbata tai niekis, - prikaišiojo ji man. - Pasiūlyk jiems 
koldūnų sriubos. Ant krosnies yra karšto vandens. Galėčiau 
paruošti koldūnus per dešimt minučių. 

— Nereikia, - atsakiau. 

Aš paleidau Jan. Turėjau ją paleisti. 

Šeštą valandą vakaro grįžo tėtis po dviejų filmų. Jis buvo 
išsekęs, jam skaudėjo galvą. Pareiškė, kad daugiau niekada ne- 
priversiu jo vėl eiti į filmą. Aš nesikalbėjau nei su juo, nei su 
kitais šeimos nariais. Jaučiausi labai vieniša. Tą naktį karvės 
kailio lietus lašnojo ant lango ir srovelėmis bėgo žemyn stiklu 


kaip per skruostus riedančios ašaros. 


tudijoje niekas nekalbėjo apie karą tarp manęs ir Tarybinės 
S Vong. Kiekvieną dieną žmonės elgėsi vis atsargiau. Visi ste- 
bėjo, kas patinka Tarybinei Vong ir kas jai nepatinka, ir pagal 
tai spręsdavo, kaip elgtis, kad jai įtiktų. Niekas nieko nesakė 

garsiai. Bet visa tai atsispindėjo akyse - tikrajame širdies vei- 
drodyje. Kiekvienas veiksmas buvo atliekamas tiksliai. 

Vieną vakarą, kai sėdėjau pievoje ant žolės ir stebėjau, kaip 
leidžiasi saulė, prie manęs priėjo Pasveikinimo Ietis. Galvojau 
apie Jan. Buvau paskendusi prisiminimuose. Taip mėginau pa- 
bėgti nuo dabarties kančių. Pasveikinimo Ietis buvo įsikandusi 
žolės stiebą. Ji sustojo priešais mane. Užstojo saulę. Aš pažvel- 
giau į ją. Ji šypsojosi. Iš burnos išsiėmė žolės stiebą ir pasakė: 

— Neturėčiau nurodinėti, kaip tau elgtis, bet tavim dėta aš 
pasitraukčiau jau dabar. Siūlyčiau grįžti ten, iš kur atvykai. Kai 
vėjas pučia, geriau pasilenkti pavėjui. 

Mane nustebino jos drąsa. Pyktis man sukilo iki pat liežuvio 
galo. 

— Užsiimk savo reikalais, - atrėžiau jai. Įsmeigusi akis į ją 
tęsiau: - Žinau, kad jeigu iškrisiu iš rungtynių, nebus laimin- 
gesnių už tave. Tai parašyta tau ant veido. Eik ir pasižiūrėk da- 
bar į save. Ir neužstok man saulės. 

- Aš tik norėjau parodyti, kad rūpinuosi tavimi, - bandė 
meilikauti Pasveikinimo Ietis. 

- Kiaurai matau, kas dedasi tavo galvoje, - atšoviau. - Aš 
nekenčiu šnipų. Jau gali eiti ir pranešti apie mane. 

Ji vėl įsikišo žolę į burną ir pasakė: 

— Džiaugiuosi, kad pati nujauti, kur tavo pabaiga. 

— Tu apie mane nieko nežinai, - atrėžiau. 

— Tai paklausyk mano patarimo, - pasiūlė ji. - Tau pačiai 
bus į naudą, jei būsi pasiruošusi tam, kas tavęs laukia. Tu tokia 
buržujė individualistė. Niekas studijoje neabejoja, kad esi kapi- 
talistinis daigas. 

Pasveikinimo Ietis man priminė Lu. Atrodė, kad aš niekada 
nuo šios nepabėgsiu. Tokių Lu buvo pilna visoje Kinijoje. Aš 
prisiminiau seną posakį: „Skurdas gimdo blogus žmones.“ 

- Iš tikrųjų aš neturėčiau tavimi rūpintis, nes tavimi jau pa- 
sirūpino mūsų Partija, - rėžė Pasveikinimo Ietis ir apsisukusi 
nuėjo nerūpestingu žingsniu. 

Tą vakarą žemę užgulė jos šešėlis. Jis dar ilgai nedingo mano 
akyse. Keista, bet aš tuomet pagalvojau apie grifus, erelius, ku- 
rie kyla aukštyn virš kalnų takelių ir suka ratus danguje lauk- 
dami progos nerti žemyn ir pagriebti auką. 

Kitą dieną Vienas Lašas mums atnešė žinią. Ji bylojo, kad į 
Šanchajų atvyko Inspektorius ir jis planuoja kažkuriuo metu 
šią savaitę aplankyti studiją, kad atsirinktų aktorę Raudonosios 
Azalijos rolei. 

Jei Inspektoriui padaryčiau įspūdį, mano gyvenimas pasi- 
keistų. Tarybinė Vong liepė mums pačioms pasirinkti medžia- 
gą ir pasiruošti konkursui. Prieš pradedant repetuoti prie ma- 
nęs priėjo Pasveikinimo Ietis ir pasakė: 

— Manau, kad tu laimėsi. 

Nieko neatsakiau. Nemaniau, kad ja galima pasitikėti. Pas- 
kui ji įprastu tonu paklausė, kurį epizodą aš ruošiuosi vaidin- 
ti. Ar „Raudonoji Azalija aplanko Armijos štabą“ ar „Azalija 
pasakoja savo gyvenimo istoriją ? Nujausdama, kad aš nieko 
nenoriu jai atsakyti, ji nusišypsojo ir pasakė: 

— Aš ruošiuosi vaidinti „Azaliją kalėjime“. 

Pažvelgiau į Pasveikinimo Ietį. Man jos pagailo. Buvo sun- 
ku suvokti, kad ji pasirinko tokią dalį, kurioje Azalija sėdi 
kalėjime už grotų. Toje scenoje buvo tik dvi eilutės. Negalė- 

jau patikėti, kad ji taip paprastai ims ir praras savo galimybę. 
Pažvelgiau į ją abejodama, ar teisingai išgirdau. Pasveikinimo 
Ietis man patvirtino. Patikėjau, kad jos kvailumas tikras. Ji 
ruošėsi vaidinti „Azaliją kalėjime“. Toks buvo jos pasirinki- 
mas. Aš atsikvėpiau. Man nepaprastai palengvėjo. Dar pa- 
klausiau: 

— Ar tikrai tu tai pasirinkai? 

— Taip, aš vaidinsiu šitą dalį, - pasakė. Tada paklausė: - O 
kurią dalį tu ruošiesi vaidinti? 

— „Azalija pasakoja savo istoriją , - pasakiau atsainiai. 

Paaiškinau, jog pasirinkau šią sceną dėl to, kad ši medžiaga 
leidžia atskleisti skirtingus herojės charakterio bruožus. Tada 
ji tarė: 

— Natai palinkėkime viena kitai sėkmės. 

Kol mes kartu repetavome ir komentavome viena kitos vai- 
dybą, ji elgėsi neįprastai draugiškai. Ji ištisai man sakė kompli- 
mentus. Aš jau mačiau sėkmę prie savo kojų. 


Atėjo ta diena, kai turėjo būti nuspręstas mano likimas. Buvo 
devinta valanda ryto. Danguje nebuvo nė vieno debesėlio. Pro 
repeticijų salės langus švietė saulė. Kambarys buvo pilnas žmo- 
nių. Visi laukė Inspektoriaus. Tiek aš, tiek Pasveikinimo Ietis 
paskutinį kartą tyliai mintyse repetavome. Nekreipėme dėme- 
sio į tai, kaip jaučiasi Ugnelė, Varpelis ir Bitė Ojang. Jos turėjo 
vaidinti pagalbinius vaidmenis. Tarybinė Vong, Lietaus Garsas, 
grupė Kino studijos vadovų ir laikraščių reporteriai jau sėdėjo 
savo vietose. Kiekvienas iš jų rankoje laikė po puodelį arbatos. 
Jie kantriai laukė. 

Aš stovėjau prie lango. Giliai kvėpavau. Neatrodė, kad Pa- 
sveikinimo Ietis jaudintųsi taip kaip aš. Ji atėjo pavėlavusi ir 
atsisėdo šalia manęs. Ji dėvėjo raudoną palaidinę. Rausvai švy- 
tėjo ir jos veidas. Ji buvo geros nuotaikos. Paklausė, ar aš jaudi- 
nuosi. Atsakiau, kad truputį. Ji esą visai nesijaudinanti. Paste- 
bėjusios prie Kino studijos vartų privažiuojančią mašiną, mes 
paspaudėme viena kitai rankas. 

Pamatėme vyrą, kurį visi vadino Inspektoriumi. Jo akis 
dengė dideli akiniai nuo saulės. Niekas negalėjo gerai įžiūrėti 
jo veido. Jis vilkėjo žalią karinę uniformą. Tai buvo vidutinio 
ūgio vyras. Link pakaušio sušukuotais labai juodais plaukais. 
Jis nebuvo toks senas, kaip aš įsivaizdavau. Atrodė apie ketu- 
riasdešimties. Jis išlipo iš mašinos ir energingais žingsniais pa- 
suko link mūsų. Tarybinė Vong ir Lietaus Garsas pribėgo jo 
pasveikinti. Jie paspaudė jam ranką. Jis buvo nuvestas į salę ir 
pasodintas į viduryje stovinčią kėdę. Visos aktorės - Pasvei- 
kinimo Ietis, Ugnelė, Varpelis, Bitė Ojang ir aš - susirinkome 
galiniame salės kampe. Tarybinė Vong pranešė apie programą. 
Dvi kandidatės kovosiančios dėl Raudonosios Azalijos vai- 
dmens. Ji ištarė Pasveikinimo Ieties vardą, o po to manąjį. Jai 
atsisėdus šalia Inspektoriaus, konkursas prasidėjo. 
užsidegė cigaretę. Akinių nenusiėmė. Pasveikinimo Ietis nu- 
žingsniavo ant pakylos salės viduryje. Ji buvo apsirengusi Rau- 
donosios Azalijos kostiumu - šone susagstytu švarku, išmar- 
gintu įspaustais raudonos azalijos raštais. Atrodė savimi pasi- 
tikinti. Pradėjo deklamuoti savo tekstą. Ir mane pritrenkė - ji 
vaidino „Azalija pasakoja savo istoriją. Mano medžiagą. Bet ji 

tą darė geriau už mane. Pridėjo puikių detalių. Aš nieko dau- 
giau negirdėjau, tik kurtinantį ūžesį galvoje. Pasveikinimo Ietis 
pasigrobė mano medžiagą. Aš nebeturėjau, ką parodyti. Jei vai- 
dinsiu tai, ką atliko ji, visi pagalvos, kad ją mėgdžioju. 

Pralaimėjau mūšį jam dar neprasidėjus. Negalėjau patikėti, 
kad Pasveikinimo Ietis šitaip su manimi pasielgė. Tai buvo to- 
kia staigmena, kad pasijutau visiškai priblokšta. Inspektorius 
įdėmiai žiūrėjo į Pasveikinimo Ietį. Tarybinė Vong šypsojosi. Ji 
atrodė labai patenkinta. 

Pasveikinimo Ietis pabaigė pasirodymą. Paskutinę frazę ji 
pasakė taip, kaip aukščiausios klasės akrobatas ant pirštų galų 
nusileidžia ant važiuojančio dviračio sėdynės. Pasigirdo au- 
dringi aplodismentai. Pasveikinimo Ietis nusilenkė publikai ir 
Inspektoriui. Tarybinė Vong užlipo ant pakylos jos pasveikinti. 
Atrodė, kad Inspektoriui pasirodymas padarė įspūdį. Jis priėjo 
ir paspaudė Pasveikinimo Iečiai ranką. Jis paklausė, ar ji moka 
joti. Kai Pasveikinimo Ietis tai patvirtino, jis paprašė, gal ji ga- 
lėtų pasirodyti ant arklio Šanchajaus stadione. 

- Žinoma, - ji sutiko. - Kada? 

Ji pasakė, kad yra labai išsiilgusi pasijodinėjimo arkliais. 
Inspektorius pakvietė Pasveikinimo Ietį sėstis šalia jo. Jie kal- 
bėjosi apie tai, kaip organizuos pasijodinėjimą. 

Tada atėjo mano eilė. Per dvidešimt minučių galėjau atsiko- 
voti pergalę. Dar turėjau progą įtikinti Inspektorių, jog esu ge- 
resnė už Pasveikinimo Ietį, kad jis vietoj jos pasirinktų mane. 
Bet iš tikrųjų jau buvau nugalėta. Aš kraujavau viduje. Mano 
laikas bėgo. Užlipau ant pakylos. Kojos drebėjo. Tai buvo pats 


blogiausias pasirodymas mano gyvenime. Vaidinau „Azalija 

pasakoja savo istoriją. Deklamavau eiles ir galvojau apie tai, 
kaip man įrodyti, kad nemėgdžioju Pasveikinimo Ieties. Publi- 
ka pradėjo Žiovauti. Tai mane pribaigė. Aš buvau žlugusi dar 
neprasidėjus mano pasirodymui. Visos mano galūnės buvo at- 
šalę. 

Kai ėjau į savo vietą tarp žiūrovų, išgirdau kaip Pasveikini- 
mo Ietis sako žurnalistui, kad už savo sėkmę ji dėkinga Tarybi- 
nei Vong. Šioji išpuoselėjusi jos talentą. Kitą dieną Partijos lai- 
kraštis išspausdino didžiulę nuotrauką su Pasveikinimo Ietimi 
ant arklio, kurį veda Tarybinė Vong. 


— Tau paskirta revoliucinė užduotis dirbti aikštelės raštinin- 
ke, - sausai pranešė man Vienas Lašas. 

Aš tuo metu tinginiavau savo kambaryje. Ištisas valandas 
nieko neveikiau. 

- Jei nenori, studija neprieštaraus, kad grįžtum į „Raudono- 
sios ugnies kolūkį. 

Šį įsakymą jis pranešė per trisdešimt sekundžių. Kambaryje 
nei viena mergina neatrodė nustebusi. Supratau, kad mano sė- 
kmei - galas. Norėjau paklausti: „Kas priėmė tokį sprendimą?“ 
Bet mano liežuvis buvo taip apmiręs, kad nesugebėjau pratarti 
nė žodžio. Pajutau, kaip staiga man pasidarė silpna, ir išėjau iš 
kambario. Laikydamasi už klevo kamieno atsisėdau ant Žolės. 

— Savaime suprantama, jog tai Partijos komiteto sprendi- 
mas, - Vienas Lašas paaiškino pats. 

— Kas iš tiesų yra tie žmonės? - pažvelgiau į jį. 

— Apgailestauju, bet aš nežinau, - pasakė jis. - Aš tik sargas, 
nešioju vyresniųjų laiškus. 

Susidėjau daiktus ir išėjau iš kambario. Ruošiausi tapti stu- 
dijos aikštelės raštininke. Buvo ankstyvas rytas, apie pusė sep- 
tynių. Pasveikinimo Ietis, Ugnelė, Varpelis ir Bitė Ojang buvo 
jau atsikėlusios ir darė kasdienę mankštą. Jų balsai skambėjo 
aiškiau nei įprastai. Man praeinant jos palydėjo mane žvilgs- 
niais. Žinojau, kad jų bejausmiai veidai slepia džiaugsmą. Ėjau 
link vartų. Klevai lingavo, paukščiai skraidė aukštyn žemyn ir 
lesiojo trupinius man prie kojų. Vienas Lašas, pamatęs, kad iš- 
einu, patraukė atidaryti didžiųjų medinių vartų. 

— Nereikia, aš galiu išeiti pro šonines duris, - pasakiau jam. 

Vienas Lašas neatlyžo. Sklendė buvo surūdijusi po kelių 
dienų lietaus. Vienas Lašas stipriai ją pasuko. Pasigirdo ausiai 
nemalonus girgždesys. Dar kiek paplušėjęs jis pagaliau pastū- 
mė ir atidarė duris. Paukščiai išsiskraidė. Vienas Lašas ištiesė 
dešinę ranką ir kukliai mostelėjęs mane praleido. 

Aš stengiausi nepasiduoti jausmams. Girdėjau, kaip už ma- 
nęs Ugnelė, Pasveikinimo Ietis, Bitė Ojang ir Varpelis baigė 
savo balso pratimus. Jos dainavo: 


Kas sudaužė mūsų geležinius pančius? 
Kas išgelbėjo mus iš liepsnojančios duobės? 
Kas atvedė mus į auksinį kelią? 

O, tai saulė danguje, 

O, tai šviesiausias jūros švyturys. 

Tai jūs, 

Didysis Pirmininke Mao ir Partija, 


Jūs esate mūsų gyvenimo gelbėtojai. 

Kitą dieną Šanchajaus kino studijos prodiuseris padavė man 
didelę šluotą, scenarijų, knygą užrašams ir kreidos dėžutę. Jis 
man liepė gerai įsiminti scenarijų, kuriame buvo 1042 kadrai. 
Tai buvo Raudonosios Azalijos filmavimo scenarijus. Kai pa- 
mačiau tą pavadinimą, man suskaudo akis. 

- Įsidėmėk, - pasakė prodiuseris, - aikštelės raštininkas yra 
žmogus, kuris aprašinėja filmavimo aikštelę, o tai reiškia, kad 
turi pastebėti viską. Jei per dekoracijas ropoja skruzdė, geras 
aikštelės raštininkas užrašys ir tai. Tai didelė atsakomybė, nes 
scenas mes filmuojame ne iš eilės. Pavyzdžiui, vyras atidaro var- 
tus ir įžengia į koridorių. Šis veiksmas gali tęstis per dvi scenas. 
Lauko sceną filmuosime Hunane, o interjero sceną - Šancha- 
jaus studijoje po dviejų mėnesių. Tau reikia tiksliai prisiminti, 
kokius rūbus dėvėjo vyras, - pavyzdžiui, ar jo apykaklė buvo 
atsegta, ar užsegta. Jei padarysi klaidą, tada matysime žmogų 
įeinant su atsegta apykakle, o išeinant su užsegta. Savaime aiš- 
ku, kad taip nufilmuota scena bus niekam tikusi. Viena pėda 
juostos, kuri mūsų valstiečiui kainuoja vieno sezono grūdus, 
bus išmesta. Už tą sugadintą juostą teks sumokėti ištisoms vals- 
tiečių kartoms. O tu juk supranti, ką tai reiškia šaliai. 

Aš stengiausi įdėmiai klausytis prodiuserio. Jis liepė pada- 
ryti filmavimo komandai trisdešimt kopijų jo užrašų. 

— Liko tik trys dienos iki filmavimo, - perspėjo jis. 

Taip pat man buvo įsakyta pastatyti filmavimo lentą, nupiešti 
kadruotę, patikrinti kostiumus, vaidybinį rekvizitą ir masuotę. 

- Grindys, - parodė man prodiuseris pirštu žemyn, tarsi 
primindamas kai ką svarbaus. - Turėtum pradėti nuo grindų 


valymo, - rimtai pasakė jis. 

Kai paėmiau šluotą, jis įspėjo: 

— Klausyk, mums nereikalingi silpni darbuotojai. Viskas 
turi blizgėti, kitaip būsi išsiųsta atgal į „Raudonosios ugnies“ 
kolūkį. 

Šveičiau grindis nepakeldama galvos. Jaučiausi taip, tarsi 
neturėčiau veido. Įrašų studijoje vyko repeticija. Girdėjau, 
kaip kažkas be perstojo šaukia į mikrofoną. Balsas turėjo 
stiprų Pekino akcentą. Tai buvo Inspektorius. Prisiminiau šį 
balsą. 


Darbą baigiau šeštą valandą vakaro ir nuėjau į rūkomąjį. Rū- 
kyti pradėjau tą dieną, kai buvau išmesta iš vaidybos klasės. 
Atsisėdau ant suolo. Mane supo tamsa ir drėgmė. Nedegiau 
šviesos. Man reikėjo tamsos. Aš ateidavau čia kiekvieną dieną 
ir rūkydavau tiek, kad apmirdavo man lūpos. 


Po pertraukos turėjau pabaigti valyti pastato laiptus. Atrodė, 
kad grindų plovimas niekada nesibaigs. Staiga prisiminiau 
seną posakį: „Sunku priversti gyvatę grįžti atgal į pragarą po 
to, kai ji pabuvojo danguje. Dabar aš buvau ta gyvatė. Su kie- 
kviena diena jaučiausi blogiau ir blogiau. Kiekvieną rytą, kai 
tik pabusdavau, mano kūnas ir siela išsiskirdavo ir pasukdavo 
į priešingas puses. Besielis kūnas eidavo plauti grindų, o bekū- 
nė siela bėgdavo į tuščių vilčių karalystę. Keletą kartų kūnas ir 
siela buvo trumpam susijungę - tada staiga pajutau, kad šluota 
pavirto šautuvu. Šlaviau tarsi šaudydama. 

Giliai įkvėpiau. Pamiršau laiką. Staiga išgirdau balsą - kaž- 


kieno švelnus tembras pasigirdo man už nugaros. 

— Kodėl sėdi tamsoje? - jis paklausė. 

Pagalvojau, kad man vaidenasi. Nejudėjau. Balsas pasikar- 
tojo. Skambėjo minkščiau. Su Pekino akcentu. Atsistojau ir no- 
rėjau uždegti šviesas. 

— Aš irgi norėčiau parūkyti tamsoje, - pasakė balsas. - Gal 
gali pridegti? 

Likome tamsoje. 

— Ačiū, - padėkojo balsas. 

Išgirdau, kaip tas žmogus atsistojo ir priėjo prie manęs. 

— Kas tu? - paklausiau. 

— Aš, kaip ir tu, esu aikštelės pagalbininkas, - atsakė bal- 
sas. - Kaip gyveni? 

Pamačiau į mane ištiestą cigaretę. Rūkantysis įtraukė dūmą. 
Įžvelgiau gražų veidą. Bet jis vėl išnyko tamsoje. Mano minčių 
upė grįžo į senąją vagą. 

Galvojau apie savo tėvus. Aš su jais nebesikalbėjau. 

— Tu nenusipelnei kvailio kepurės, - kartojo ir kartojo mano 
mama. 

Pasakiau jai, kad pavargau nuo jos teisingumo jausmo ir 
fantazijų. Paprašiau, kad ji nesikištų į mano reikalus. 

— Kodėl tu niekada nepasimokai? - pati prikaišiojau jai. — 
Kas tau darosi? Ar taip yra dėl to, kad tavo pačios gyvenimas 
nelaimingas? 

— Aš nė kiek nesigailiu dėl savo gyvenimo, nes niekada sau 
nemelavau, - mama prisipažino. 

Aš negalėjau pakęsti jos logikos. Pasakiau jai: 

— Nenoriu paveldėti tavo gyvenimo. Jis baisus, baisus. 


Aš rėkiau ant jos. Mama nuėjo išgerti vaistų. 


+ 265 + 


Anchee Min 


— Argi nematai? - šaukiau. - Ar nematai, kad taip nieko ne- 
išeina? Tavo filosofija man netinka. 

Mama nepasidavė. Ji sakė netikinti, kad blogis visuomet 
laimi. 

— Bet jis laimėjo, - prieštaravau. 

— Tai neįmanoma. 

— Ar nematai, - tęsiau, - juk aš valau grindis. 

Ji paklausė: 

— Ką tu padarei ne taip? 

— Pati norėčiau žinoti. 

Mama toliau tęsė: 

— Tada taip nutikti neturėjo. 

- Bet būtent tai atsitiko, - ginčijausi. 

Ji pasakė, kad norėtų pasikalbėti su mano mokytoja. Aš nu- 
sijuokiau. 

Kol mama baudėsi nueiti susitikti su mokytojais, jie atėjo 
patys. Ir vėl mus aplankė Tarybinė Vong su Lietaus Garsu. Jie 
atėjo uždėti man kvailio kepurę. Jie norėjo mane priversti prisi- 
pažinti dėl nusikaltimo, kurio nepadariau. Jie siekė iš manęs iš- 
pešti: „Taip, aš nusipelniau būti išmesta, nes esu bloga. Mama 
paklausė: 

— Ką mano duktė padarė ne taip? 

— Jūs užstojate nusidėjėlę, - šiaušėsi jie. 

Mama nesidavė suklaidinama. Ji kovojo iki galo. Iki pasku- 
tinio laiptinės laiptelio. Ji šaukė: 

— Pasakykite, kuo mano dukra jums bloga? 

Jie atsakė: 


— Viskuo. Ji visiška nevykėlė. 

Mama neatlyžo: 

— Duokite man pavyzdį. 

— Nė neverta to daryti, - jie atšovė. 

Tada mama rėžė tiesiai į akis: 

- Drauge Tarybine Vong, aš niekada gyvenime nenorėčiau, 
kad mano duktė pavadintų jus mokytoja. 

Mama nulydėjo juos iki skersgatvio. Ji šaukė, kol nenugriu- 
vo ant cemento: 

— Jūs neturite teisės mano nekaltą dukterį vadinti nusikal- 
tėle. 

Tėtis užtempė mamą laiptais aukštyn. Jis barėsi: 

— Tu tik gadini situaciją. Argi nežinai, kad jie atstovauja 
Partijai? 

Mama sušuko: 

— Bet juk aš nekalta! 

Tėtis stumtelėjo ją, kad atsisėstų. Jis mėgino jai išaiškinti 
patį paprasčiausią dalyką. Kad mama pagaliau suprastų, kokia- 
me pasaulyje gyvena. Tėtis pasakė, kad jį patį ką tik atleido iš 
Šanchajaus gamtos mokslų muziejaus už tai, kad nepritarė savo 
viršininko, Partijos sekretoriaus, techniniam planui. Tėtis buvo 
apkaltintas, kad naudojasi mokslu siekdamas užsipulti Komu- 
nistų partiją. Tėtis aiškino mamai, kad Koralė buvo priversta 
tapti valstiete todėl, kad aš išvažiavau iš „Raudonosios ugnies“ 
kolūkio. Koralė pasidarė valstiete, nes to reikalavo Partija. Ji 
dirba „Raudonosios ugnies“ kolūkio Trisdešimtojoje bendrovė- 
je, kuri neturi nė geriamo vandens vamzdžių. 

— Partija sako žmonėms, ką reikia daryti, o ne atvirkščiai, — 


mokė tėtis. 

Mama atsisakė gilintis į tokio pasaulio dėsnius. Ji atmetė 
dalykus, kurie jai buvo nepriimtini. Ji užsisklendė savyje, nes 
galėjo gyventi tik savo pačios pasaulyje. Jame karaliavo teisin- 
gumo dievas. Tą vakarą plaudama indus ji sudaužė tris lėkš- 
tes. Ryte pabudusi aš išvydau, kad mama sėdi viena virtuvėje 


įsmeigusi akis į kriauklę. 


— Apie ką galvoji? - pertraukė mano mintis balsas tamsoje. 

— Apie nieką, - atsakiau. 

— Aš norėčiau išgirsti kieno nors nuomonę apie kostiumą, 
kurį išsirinkau, - gal galiu tavęs paklausti? - paprašė balsas. 

Užsidegė šviesa. Blausioje dujinės lempos šviesoje pamačiau 
vyrą, vilkintį senovišką raudoną šilkinį chalatą su auksiniu 
drakonu, išsiuvinėtu ant krūtinės, ir sidabrinėmis bangomis 
apačioje. Iš po deimantais puoštos kepurės švietė išraiškingos 
migdolo formos akys. Ilgi ploni antakiai atrodė kaip skren- 
dančios jūrinės žąsies sparnai. Jo veido oda buvo lygi ir blyški, 
tik skruostai buvo paryškinti rausvai violetiniu atspalviu. Jis 
turėjo dailią nosį ir putlias pomidoro raudonio lūpas. Jis pa- 
deklamavo: 


Pavasario upė, mėnulis apšviečia gėlėtą naktį. 


Rudens klevas, saulė skubina rasotą rytą. 


Zvelgiau į tą vyrą. Pagalvojau, kad jis turbūt nusigrimavęs. To- 
dėl toks moteriškai gražus. 
— Kas tu? - nejučia paklausiau. 


— Juk jau sakiau, kad esu aikštelės padėjėjas kaip ir tu. 

— Iš kur tu? 

— Iš Pekino. 

Jis priėjo ir paspaudė man ranką. Žiūrėjau į jo nugrimuotą 
veidą ir manęs neapleido keista mintis - tai vyras ar moteris? 
Jis atrodė esąs ir viena, ir kita. Jis buvo savotiškai gražus. Jis 
palenkė galvą ir nusuko akis. Atsargiai pakėlęs chalatą jis nuėjo 
link durų kaip siūbuojantis gluosnis - buvo apsiavęs teatrinį 
apavą su keturių colių aukščio kulnais. 

— Ką tu čia veiki? - paklausiau. 

— Vaidinu, - atsakė jis. - Ar pameni Pirmininko Mao mo- 
kymą: „Priversk praeitį tarnauti dabarčiai ? Aš žaidžiu šia 
mintimi. 

— Viską, - atsakė. 

— Tarp kitko - kaip tau patinka mano kostiumas? - pa- 
klausė. 

Pasakiau, kad jis atrodo neįprastai. 

- Paprašiau kostiumų dailininkės man jį parūpinti, - paaiš- 
kino jis. - Argi jis ne puikus? 

Jis pasakė, kad renka idėjas, iš kurių galėtų kurti gerą meną 
liaudžiai. Paklausė mano nuomonės apie pavyzdines operas. 

- Argi kas nors gali turėti nuomonę? - atsakiau. - Parti- 
jos nuomonė yra liaudies nuomonė. Kaip aš galiu drįsti turėti 
savo nuomonę? Tarybinė Vong mane pašalino už tai, kad tokią 
turėjau. 

Šie žodžiai tiesiog išsprūdo man iš burnos. Aš drebėjau iš 
pykčio. Kalbant apie Tarybinę Vong mane apėmė siutas. Aršiai 


liejau savo neapykantą. Tą akimirką man buvo nesvarbu, kas 

manęs klausosi. Jis tyliai palaukė, kol aš viską pasakysiu. Tada 
pradėjau gailėtis dėl savo impulsyvumo. 

- Devyni milijonai žmonių per devynerius metus pamatė 
devynias operas, - pasakiau. - Tai nuostabu. Dešimtaisiais me- 
tais bus dešimtoji - Raudonoji Azalija. 

Norėjau ištarti Pasveikinimo Ieties vardą, bet negalėjau to- 
liau tęsti. Man buvo per skaudu apie ją kalbėti. Neapsakomai 
pavydėjau jai. 

- Tu nesakai to, kas iš tiesų tavo galvoje, - pasakė jis. 

— Žinoma, kad sakau, - tvirtinau. 

— Prisiminkim, kad pavyzdines operas sukūrė ponia Mao, 
draugė Dziang Čing. Ar todėl niekas negali jų kritikuoti? 

— Savaime aišku, - atsakiau. 

Jis nusijuokė šilkiniu moterišku balsu. Jis man kalbėjo, kad 
prisilietė prie klastingo proto. Esą jam įdomu pagaliau priimti 
iššūkį. Iki tol buvę nuobodu. Jis nusivilko kostiumą, nusivalė 
grimą ir apsisiautė indigo spalvos Mao švarką. Tai buvo dailios 
išvaizdos vyras. Prisiminiau, kad jį mačiau per savo nevykusį 
pasirodymą. Inspektorius. Jis buvo tas žmogus, kuris atrinko 
vagį, pagrobusį mano Raudonąją Azaliją. Jam patiko Pasveiki- 
nimo Ietis. Aš taip norėjau jam papasakoti, kaip tą dieną šioji 
su manimi pasielgė. Bet argi mano žodžiai nebūtų kėlę juoko? 
Pasveikinimo Iečiai puikiai sekėsi mane sutriuškinti. Ji labai 
meistriškai pasisavino mano darbą. Bet jeigu imčiau dabar 
apie tai kalbėti, argi neatrodyčiau dar kvailiau, negu jau pasiro- 
džiau? Inspektorius paklausė, gal turiu cigaretę. Jo pirštai buvo 
glotnūs kaip moters. Pridegiau cigaretę ir padaviau jam. Mūsų 


išpūsti dūmai susijungė ore. 

Kitą vakarą jis paprašė manęs pasėdėti šalia, kol surūkysiąs 
cigaretę. Aš sutikau. Mes sėdėjome rūkomajame. Jis paklausė, 
kur aš gyvenu. Atsakiau, kad gyvenu Šansi gatvėje su šeima. Jis 
pasiteiravo: 

— Keliese? 

— Šiuo metu penkiese, - atsakiau. 

— Kiek turite kambarių? 

— Vieną kambarį ir terasą. 

- Tai tu miegi ne viena, - pastebėjo jis. 

— Žinoma, kad ne. 

— Suprantu, - pasakė jis. 

Jis dar kartą paklausė, ar man patinka pavyzdinės operos. 
Aš ir vėl atsakiau tą patį: 

— Kaipjos gali kam nors nepatikti? Kas išdrįstų prisipažinti, 
kad nepatinka? 

Jis paprašė: 

— Vis dėlto, gal paaiškintum, ką turi omenyje? 

Atsakiau, kad jam bus nuobodu klausytis mano išvedžio- 
jimų. Jis pageidavo išgirsti asmenišką nuomonę. Prisipažino, 
kad ir pats nėra patenkintas tomis operomis. Jis trokštąs revo- 
liucinės aistros, o daugelyje operų to nėra. Pasakiau, kad su- 
tinku su juo, be to, vertėtų daugiau dėmesio skirti personažų 
asmeniniam gyvenimui. Kalbėjau, kad man atrodo keista, jog 
pagrindiniai operos veikėjai neturi jokio savo gyvenimo. Jis 
paklausė: 

— Ar tu kalbi apie meilės romanus? 


Numykiau: 

— Ne, ne tą norėjau pasakyti, bet... galbūt... gal ir tai... na 
taip, būtent tai. Aš neturiu ko prarasti. Jau nebegaliu atsidurti 
Žemiau, nei esu. 

Jis tyliai nusijuokė. 

— Tau nereikia taip baimintis, - padrąsino jis. - Mane do- 
mina tavo nuomonė. Tęsk toliau. 

Jis pritarė, kad išties nei vienoje iš pavyzdinių operų nėra 
romantiškos istorijos. 

- Aš netikiu, kad pagrindiniai veikėjai niekada gyvenime 
neturėjo jokių mylimųjų, - pasakiau. - Nemanau, kad yra toks 
žmogus, kuris atsispirtų gilioms emocijoms. 

Inspektoriaus veidu perbėgo paniekos šešėlis. 

— Mes neturėtumėme savo fantazijomis apgaudinėti jauni- 
mo, - pasakė jis. Jo ranka su cigarete perskrodė orą. - Tarp 
proletarų neegzistuoja romantiška meilė, - tvirtai tarė jis. — 
Tai buržuazinė fantazija. Žmonės neatleis niekam, kas bandys 
jiems įpiršti melą. 

Aš atsistojau ir nuėjau paimti šluotos. Jis pakilo ir užmynė 
ant jos. Aš tyliai stovėjau. 

— Tu turbūt turi kokį nors mylimąjį, - pasiteiravo jis. - Ne- 
meluok man. 

— Neturiu, - atsakiau. 

— Turi problemų? - paklausė žiūrėdamas man į akis. 

— Tai ne jūsų reikalas, - atšoviau paimdama šluotą ir išėjau 


pro duris. 

— Tu pamiršai vakar paklausti mano vardo, - pasakė jis man 
kitą popietę rūkomajame. 

— Galite dabar pasakyti, - nekantraudama atsakiau. 

— Nė nesiruošiu to daryti. Turėsi mane vadinti Inspektoriu- 
mi kaip ir visi kiti. 

— Jei norėčiau, galėčiau sužinoti iš kitų grupės narių, - pasa- 
kiau. 

— Pamėgink, - tarė jis. 

Niekas nežinojo jo vardo. Visi kalbėjo, kad jis yra iš Pekino ir 
kad esąs operos ir kino žinovas. Visi jį vadino Inspektoriumi. 

- Jo misija, - kartą pasakė Lietaus Garsas, - yra svarbiausia 
amžiaus misija. 

Lietaus Garsas daugiau nežinojo jokių smulkmenų. 

Pasveikinimo Ietis vis repetavo Raudonąją Azaliją. Jos aky- 
se mačiau jos svajonę. Ji vaikščiojo švytinčiu veidu ir net nesi- 
teikdavo žvilgtelėti į mane. Aš ploviau grindis, mane degino 
nežmoniškas pavydas. Inspektorius stovėjo šalia jos ir stebėjo, 
kaip ji buvo grimuojama. 

— Nuostabu, - džiaugėsi jis iš visos širdies. 

Jis nevengė reikšti savo susižavėjimo ja matant visai grupei, 
ir todėl visi, išskyrus mane, pradėjo ją dievinti. 

Rūkomajame tamsoje valgiau ryžių pyragaitį. Jaučiausi kaip 
žvėris, ryjantis savo paties žarnas. Kąsnis strigo gerklėje. Ne- 
begalėjau žiūrėti į besišypsančią Pasveikinimo Ietį. Nekenčiau 
džiugaus jos dainavimo. Niekur negalėjau pabėgti nuo savo 
pavydo. Pasveikinimo Ietis daug dirbo. Ji vaidino vis geriau ir 
geriau. Ji tiesiog suaugo su savo vaidmeniu. Man buvo liepta 


ją aptarnauti. Turėjau jai priminti tekstą. Privalėjau žymėti jos 

kojų padėtį operatoriui, paduoti jai puodelį vandens, kai norė- 
davo gerti, po kadro padėti jai persirengti, užsegti apykaklę, 
kai pati pamiršdavo. 

Į aikštelę dažnai ateidavo Tarybinė Vong. Ji stebėjo ir mane. 
Ji žiūrėdavo į mane stovinčią Pasveikinimo Ieties pozicijoje, kai 
šiai būdavo tvarkomas grimas. Aš stovėdavau vietoj Pasveiki- 
nimo Ieties, apšviesta prožektorių. Tai buvo sunkiai pakeliama. 
Bet nenorėjau, kad Tarybinė Vong ir Pasveikinimo Ietis paste- 
bėtų mano neviltį, nors pastaroji buvo taip susikoncentravusi į 
save, kad manęs nė nematė. Stovėjau ten, įtraukusi galvą į pe- 
čius, tokiu veidu, tarsi šis būtų užlipdytas ant mano kaukolės. 
Pasveikinimo Iečiai tik ištardavau labas rytas. Atsiklaupusi ant 
kelių kreida piešdavau ir perpiešdavau žymes kamerai. Tik kar- 
tais apsiašarodavau nė pati to nepastebėdama. Ypač tada, kai 
Pasveikinimo Ietis pasakydavo: 

— Ak, tu taip puikiai atlieki savo darbą. 

Nors Inspektorius buvo režisierius, jis ateidavo ir išeidavo 
niekam nepranešęs. Su juo dirbo keturi jo asistentai. Jie išti- 
sai šnibždėdavosi tarpusavyje. Nepasirodęs kelias dienas, Ins- 
pektorius staiga vėl prašnekdavo iš už kameros. Atrodė, kad 
Pasveikinimo Ietis jam vis labiau patinka. Vieną dieną jis jai 
pasakė: 

- Turėsi būti atsargi - masės tavęs taip geis, kad norės net 
pasmaugti. Ar esi tam pasiruošusi? 

Tuo metu, kai Inspektorius jai taip kalbėjo, aš kreida brai- 
Žiau žymes prie jos kojų. Kreidos gabalėlis sutrupėjo man tarp 
pirštų. 

— Tu visą dieną nieko nevalgei. Kas yra? - pasigirdo Inspekto- 
riaus balsas iš kampo. - Turi tik vieną skrandį - kaip gali jį taip 
kankinti? 

Aš išlemenau: 

— Bijau, kad prastai jaučiuosi. 

— Nesigadink nervų, neverta, - patarė jis, - niekam iš tiesų 
nerūpi, kas tau nutiks. Verčiau nebūtum tokia egoistė. Juk suėsi 
pati save. 

Jis atsistojo ir išėjo pro duris. 

Man staiga pasidarė baisu vienai sėdėti tamsoje. Apėmė 
keistas noras užbaigti dabartį, išeiti iš gyvenimo. Gindamasi 
nuo šios minties paėmiau šluotą ir nuėjau į koridorių. Valyda- 
ma koridorių išgirdau per mikrofoną šaukiant Inspektorių. 

— Noriu išgirsti pagrindinę melodiją! Pagrokite pagrindinę 
melodiją! - šaukė jis. 

Pro langą prie laiptų aš žvilgtelėjau į dirigento kabinetą. 
Inspektorius gulėjo ant sofos su ausinėmis. Kojas buvo susi- 
kėlęs ant stalo. Orkestras vėl pradėjo groti. Inspektorius pa- 
siuto. 

— Jūs, ryžių kirminai, neturite klausos! - sušuko jis ir nulipo 
žemyn. 

Jis nubėgo prie fortepijono ir greitai sugrojo keletą natų. At- 
sukdamas nugarą pasakė: 

— Padarykite pertrauką ir sugrosime dar kartą. Jeigu jums 
ir vėl nepavyks, aš būtinai pasirūpinsiu, kad negautumėte savo 
ryžių porcijos. 

Inspektorius užlipo laiptais. Aš nespėjau pasitraukti jam iš 


kelio ir jis mane pamatė. Pažvelgęs į mane suburbėjo: 

— Na ko tokia surūgusi. Juk šiandien graži diena. 
Aš nieko neatsakiau. Jis praėjo ir aš per garsiakalbį išgirdau 


jį dainuojant pagrindinę melodiją. 


Aš tryniau grindis prie žmonių kojų. Pėda po pėdos. Mano 
viltys nyko. Ištisai galvojau apie pabėgimą. Paprašiau Lietaus 
Garso, gal jis galėtų mane paskirti dirbti į kokią nors kitą vietą. 
Jis atsakė: 

— Aš negaliu tau išduoti leidimo, nes žinau, kad turi nedorų 
ketinimų. Suprantu, kad iš tikrųjų tu nori palikti studiją. Tu 
melavai man, melavai Partijai ir tai yra viskas. 

Aš stovėjau. Lietaus Garsas tęsė: 

— Negi nesupranti, kad čia turi atlikti rimtą darbą? Kaip gali 
būti tokia savanaudė ir nustumti revoliucinius tikslus į antrą 
vietą? 

Jis išsitraukė grafiką ir žvilgtelėjęs į jį man pranešė, kad aš 
būsiu čia užimta ateinančius penkerius metus. Užversdamas 


užrašus Lietaus Garsas pasakė, kad taisykles kūrė ne jis. 


Rūkiau tamsiame kambaryje. Pavirtau į tikrą rūkalę. Po darbo 
dienos į rūkomąjį ateidavo ir Inspektorius ir ten vienas sėdėda- 
vo. Paprastai sėdėdavome per penkias pėdas vienas nuo kito, 
abu tylėdami, tarsi antrasis iš mudviejų būtų scenos rekvizitas. 
Mano jausmai buvo tamsus vandenynas. Inspektoriaus cigare- 


tės taškelis man priminė šviečiantį plūdurą. 


Pirmąją sumontuotą medžiagą aukštesnieji viršininkai labai 


išgyrė. Kalbėjo, kad draugė Dziang Čing yra patenkinta. Ji no- 

rėjo parodyti medžiagą Mao. Pirmininkas ir pagrindiniai jo 
patikėtiniai peržiūrės montažą, patvirtins jį ir pradės rekla- 
muoti filmą publikai. 

Lietaus Garsas ir Tarybinė Vong atėjo į aikštelę ir pranešė, 
kad draugė Dziang Čing apsilankys filmavimo aikštelėje ir va- 
kare valgys vakarienę su filmavimo komanda. Saugumo sume- 
timais mums buvo liepta neskleisti šių naujienų. Filmavimo 
grupės nariai susijaudino, jie išsivaikščiojo po kampus ir ėmė 
šnibždėtis. Jie vienas kitam sakė: 


— Nuostabu! Kaip mums pasisekė. 


Kai visi išėjo, aš išploviau skudurą. Valgyti nėjau su visais. Nu- 
ėjusi tik dar paaštrinčiau savo kančią. Nusprendžiau pasilikti 
čia. Pabūti viena. Nuėjau parūkyti. Inspektoriaus ten nebuvo. 
Pačiai buvo keista, kad tą akimirką tamsoje mano mintys nu- 
krypo į jį. Mėginau suprasti, kas jis per žmogus, galvojau, iš 
kur jis kilęs ir koks jo tikslas. Aš žavėjausi jo atsidavimu dar- 
bui. Jei mano padėtis būtų kitokia, gal būčiau su juo susidrau- 
gavusi. Jis man patiko. Mane žavėjo jo ypatingas mąstymas. 
Pagalvojau, jeigu būtume draugai, kažin, ar tada aš jam viską 
pasakočiau? Ar pasakyčiau apie Jan? Mėginau suprasti, dėl ko 
jam, Raudonosios Azalijos kūrėjui, taip patiko Pasveikinimo 
letis. 

Nusviro durų rankena. Į vidų įėjo pažįstama figūra. 

— Labas vakaras, - pasisveikino jis. - Nevalgei vakarienės, 
ar ne? 

— Ne, - atsakiau. 


— Kavinė jau užsidaro, - pasakė jis. 

— Žinau, - atsakiau. - Bet aš nealkana. 

— Kodėl neatėjai vakarieniauti? - paklausė jis manęs. - Esu 
tikras, kad buvai pakviesta. Ar tau nerūpi susitikti su didžiąja 
kūrėja? 

— Žinoma, kad rūpi, - pasakiau. - Bet esu tikra, kad niekas 
nė nepastebėjo, jog nėra aikštelės raštininkės. 

Jis paprieštaravo: 

— Na, negali žinoti. Draugei Dziang Čing labai rūpi paprasti 
žmonės. 

Jis nusišypsojo ir atsisėdo prieš į mane. Jis padėjo dvi ban- 
deles su kiaušiniais. 

— Valgyk, kol šiltos, - paragino jis. 

Aš paėmiau bandelę ir susigrūdau į burną. Buvau išbadėju- 
si. Nė pati nesupratau, dėl ko jaučiausi tokia drąsi su juo. Gal 
todėl, kad jis garbino Pasveikinimo Ietį, o tai numarino visas 
mano viltis ir man neberūpėjo jam įtikti? 

Inspektorius atsisėdo ir paėmė iš manęs cigaretę. 

- Iš tiesų, šis pasaulis yra tvankus, - jis išpūtė dūmus. - O tu 
nesi blogas žmogus. 

— Neblogas? - pašaipiai pakartojau. - Dėl ko aš esu nebloga? 

— Nesvarbu dėl ko, - pasakė jis. - Tu tarnauji tikslui. 

— Kokiam tikslui? - pasiteiravau. 

Jis atsakė: 

— Geriau tau jo nežinoti. 

Pažvelgiau į jį ir atšoviau: 

— O man ir nerūpi. 

— Labai gerai, - pasakė jis. - Tegul šviečia saulė. Telieka dan- 


gus ir Žemė apgaubti... apgaubti mitais ir nežinomybės grožiu. 

Iš tikrųjų, ar tu žinosi, ar nežinosi, vis tiek nieko nepakeisi, - 
pasakė jis tarytum pats sau. - Nebūtis yra idealus būvis. 

Jis atsigręžė. Žvelgė į mane tamsoje. Mačiau jo blizgančius 
vyzdžius. Paskui jis atsistojo, uždegė šviesą ir išėjo iš kambario. 


Pasilikusi galvojau apie jį. 


itą dieną į filmavimo aikštelę atėjo Lietaus Garsas su 
| Erde Vong. Partijos centro komitetas išleido naują 
dokumentą, kuriame pasakyta, kad ideologinė kryptis, kurią 
atitinka Raudonoji Azalija, kelia politinių problemų. Draugė 
Dziang Čing ruošiasi priimti sprendimą. Bet filmavimas dar 
stabdomas nebus. 


Paskutinės lauko scenos turėjo būti filmuojamos už kelių savai- 
čių, kovo mėnesį, Pietų Upės provincijoje Vakarų Ežero rajone. 
Kai atėjau, autobusas jau rengėsi važiuoti. Buvo likusi vieninte- 
lė laisva vieta šalia Inspektoriaus. Sudvejojau, bet nusprendžiau 
atsisėsti. Tarp mūsų tvyrojo keista įtampa. Jis padavė man ciga- 
retę. Ištisas šešias valandas nesikalbėjome. Priešais mus sėdė- 
jo Pasveikinimo Ietis ir Tarybinė Vong. Jos visą kelią dainavo 
operas. Vieną po kitos. Netoli Vakarų Ežero rajono sugedo au- 
tobusas. Kai kiti grupės nariai išlipo pasimankštinti, mudu su 


Inspektoriumi pradėjome kalbėtis. 

Aš atsargiai paklausiau, ar jis turi šeimą. Atsakė, kad taip, 
bet iš tiesų jis jau metų metus esąs vienas. Teiravausi, kur jis 
gyvena. 

— Tai šen, tai ten, - važiuoju, kur mane veda darbas, - tarė 
jis. 

Jis paklausė, kaip man sekasi gyvenimas, ar pasitaiko nors 
kiek laimės. Atsakiau, kad ne, ir to paties pasiteiravau jo. Labai 
nustebau, kai ir jis pasiskundė, kad jaučiasi toks sausas, kaip 
žuvis ant sūrios žemės. Jis guodėsi, kad pavargo, bet yra įsipa- 
reigojęs vykdyti misiją. 

— Kokią misiją? 

— Kovoti už žmones, - atsakė. - Už žmones, kurių likimai 
yra tokie patys kaip ir mano, - pridūrė. 

Šie žodžiai man nuskambėjo kaip kažkoks šūkis. Taip jam ir 
pasakiau. Jis nusijuokė ir tarė, kad žavisi mano drąsa. 

— Kodėl jūs kovojate už žmones? Ką turite galvoje, sakyda- 
mas „žmonės ? - paklausiau. 

Jis atsakė, kad turėčiau daugiau apie jį sužinoti. Pasakiau, 
kad labai norėčiau apie tai išgirsti. Ir jis papasakojo savo is- 
toriją. Jo šeima kilusi iš Rytų Kalnų provincijos šiaurėje. Iki 
Išlaisvinimo jo mama buvo tarnaitė. Tėvo jis nė nepažinojo. 
Visą vaikystę jiedu buvo turtingųjų stumdomi iš vienos vietos 
į kitą ir niekada neturėjo savo pastogės. Mamai reikėjo dirbti 
prostitute, kad jį išmaitintų. Turtingi vaikai jį mušdavo ir siun- 
dydavo ant jo šunis. Nuo tada jis nekenčiąs šunų. Kai jam suėjo 
dvylika metų, nuo sifilio mirė mama. Ji negalėjo būti palaidota 
kaime šalia savo protėvių. Vienas vyras iš to kaimo sakė, kad 


bloga mamos dvasia išbaidys visą kaimo sėkmę. Tas vyras kaž- 

kada mėgavosi jos kūnu. Ji buvo palaidota už kaimo vartų. Ją 
iškapstė laukiniai šunys ir suėdė jos kūną, likę tik kaulai. 

Nors ir apimtas pykčio, Inspektorius kalbėjo ramiai. 

— Kai mirė mama, aš išvažiavau į Šanchajų, pas giminaitį, 
kuris buvo pogrindžio komunistas, - Inspektorius pasakojo to- 
liau. - Jis mane supažindino su kairiosios pakraipos teatro orga- 
nizacija ir netrukus aš tapau jauniausiu operos dainininku. Tais 
pačiais metais įstojau ir į Partiją. Ilgėjausi savo mamos. Ji išėjo 
pasiimdama didžiąją dalį manęs. Nuo tada negaliu pabėgti nuo 
vienatvės. Savo motinos atminimui aš prodiusavau ir režisavau 
vakarietiškos pjesės adaptaciją, kuri vadinasi Lėlių namai. Tai 
buvo mano gyvenimo viršūnė. - Ranka liesdamas Raudonosios 
armijos kepurės kraštą jis pridūrė: - Aš vaidinau Norą. 

Aš mintyse dar tebedėliojau Inspektoriaus paveikslą, bet jis 
staiga nutraukė šį užsiėmimą. Jis paklausė, kaip aš jaučiuosi vi- 
suomenėje kaip moteris. Matydamas, kad nesiryžtu atsiverti, 
jis pabrėžė, kad kovoti už teisingumą yra kiekvienos moters 
pareiga. Man nepatiko jo klausimas, juk buvo akivaizdu, kad 
mūsų visuomenėje jokiu teisingumu nė nekvepėjo. Bet jam to 
neprisipažinau. Aš tyčia pasakiau, kad ne visiškai supratau jo 
klausimą. Juk Pirmininkas aiškiai skelbia, kad visų Žmonių tei- 
sės yra lygios. Lygias teises turi tiek vyrai, tiek moterys, tiek visi 
žmonės. Tokios lygios teisės buvo duotos ir man bei Pasveikini- 
mo Iečiai. Inspektorius nežymiai šyptelėjo. 

— Tu ir vėl nesakai, ką iš tikrųjų galvoji. 

— Galbūt, - atsakiau. - Bet kodėl tada jūs nepasakote savo 
vardo? Kodėl negalite viešai atskleisti savo tapatybės? O jūs ar 


kada nors kalbėjote tai, ką iš tikrųjų galvojate? 

- Na, bet dabar kalbame apie tave, - jis išsisuko. - Pasakyk, 
kaip jautiesi, kai tave graužia apmaudas. Juk tu nuolat skendi 
jame kaip koldūnas acto padaže. Tu būni saldi? Rūgšti? - nusi- 
juokė jis. 

Jis palietė pačią opiausią mano vietą. 

Aš atšoviau: 

- Ašjaučiuosi gerai, o mano gyvenimas yra tik mano pačios 
reikalas. 

— Tu prasta melagė, - pasakė jis. - Tu negali paslėpti savo 
jausmų, o tai rodo, kad, deja, nesi įvaldžiusi gyvenimo meno. 
Tu nuolat įsitempusi. Esi nerami, kaip triušis maiše. Matyti 
iš akių, kad tau nepatinka viskas, ką turi daryti. Tu labai ne- 
laiminga. Negali pakęsti Lietaus Garso ir Tarybinės Vong. Jų 
nekenti, nes jie užgavo tavo ambicijas. Kaip tu pavydi Pasvei- 
kinimo Iečiai. Tu negalėjai įgyvendinti savo troškimo ir dėl to 
dabar kankiniesi. Įsivaizduoji esanti kažin kas, bene nori tapti 
istorija. Iš tikrųjų tave reikia uždaryti kaip buržuazinę indivi- 
dualistę. Štai kas tu esi. Pasakyk, ar aš ne teisus? Ar gali man 
prisipažinti? Na? 

Inspektorius, matydamas, kad aš visai užtilau, įspėjo: 


— Saugokis, tavo protas yra pernelyg painus. 


Vakarų Ežero viešbučio rūsyje, kur mes kasdien po filmavimo 
eidavome rūkyti, Inspektorius man papasakojo, kad draugė 
Dziang Čing yra kritikuojama dėl savo kūrybos. Jos priešinin- 
kai šaiposi, kad kai į valtį įlipa moteris, valtis iškart ima skęsti. 
Inspektorius paklausė, ar tai mane stebina. Aš atsakiau: 


- Žinant mūsų tūkstančių metų tradicijas, nėra ko stebėtis. 

— Ak, taip, istorija, - pasakė jis. - Visa išmintis yra žmogaus 
išmintis. Kinijos istorija tokia: dėl karalystės žlugimo visada 
kalta sugulovė. Ar ne tiesa? Kodėl draugė Dziang Čing turėtų 
būti išimtis? 

- Draugė Dziang Čing neturėtų kreipti dėmesio į tokius 
priešininkus, - pasakiau aš. - Ji yra mūsų kelrodė, šiuolaikinė 
Kinijos imperatorė. Esu tikra, kad valdžia, kurią ji laiko savo 
rankose, yra sunkiai įsivaizduojama. 

Inspektorius nusišypsojo. 

— Tu tikrai taip galvoji? 

Buvo matyti, kad jo šypsena slėpė kažkokią potekstę. Ta 
mintis buvo užšifruota neperprantamu kodu, kurio aš nesuge- 
bėjau atspėti. Ėmiau svarstyti: juk tai Inspektorius, kuris netu- 
ri vardo, kuris studijoje pasirodo ir dingsta kada nori, kalbasi 
su pačiais įtakingiausiais šalies žmonėmis. Kas jį taip traukia 
vaikščioti į rūkomąjį? Kodėl jis su manimi kalbasi? Kodėl vis 
prašo, kad pasakyčiau jam, ką galvoju? Prisiminiau, kad dauge- 
lis žmonių tiesiog pradingo po to, kai atskleidė savo mintis. 

Mes sėdėjome rūkydami. Gatvės lempa paryškino Inspekto- 
riaus veido kontūrą. Jis stovėjo prie lango žiūrėdamas į mėnulį. 


Kokias mintis jis ten laidojo? 


Mano gyvenimas sužaliavo. Jis suklestėjo, nes Inspektorius 
rodė susidomėjimą manimi. Kiekvieną dieną laukdavau progos 
jį suintriguoti. Sau kartojau, nors ir niekas nepasikeis, bet vis 
tiek noriu išlaikyti jo dėmesį. Inspektorius pradėjo bendrau- 
ti su manimi viešai. Mes kalbėjomės aikštelėje ir už jos ribų, 


Pasveikinimo Ieties ir Tarybinės Vong akivaizdoje. Mudu ap- 

tarinėdavome kadruotę, grimą, kostiumus ir rekvizitą. Mes 
šnektelėdavome ir šiaip, asmeniškai, - laiptinėje, rūkomajame. 
Papasakojau jam savo Raudonosios Azalijos versiją. Įrodžiau 
mane apstulbęs. Jį pritrenkė mano beprotystė. Paaiškinau jam, 
kad nors ir nemoku joti ant arklio, tačiau vairuoju traktorių. O 
traktorius juda greičiau negu arklys. Norėjau jį priversti prare- 
gėti, kad aš turiu ugnies, o Pasveikinimo Ietis jos neturi. Pasa- 
kiau, kad norėčiau apipinti jį savo sumanumo gebene. Šaukiau 
jam, nors ir tyliu balsu: 

— Ar nematai, kad aš galiu būti tai, ko tu troškai? 

Inspektorius ramiai nuėjo į aikštelę. Jis nustojo su manimi 
kalbėtis. Bet aš mačiau, kad jo viduje kažkas vyksta. Žinojau, 
kad jį sudominau. Supratau, kad įgijau draugą. Vidurnaktį pa- 
budusi aš kūkčiojau - vėl susapnavau Jan, kurios jau taip ilgai 


nebuvau regėjusi. Parašiau jai, papasakojau apie Inspektorių. 


Filmavimas baigėsi. Negalėjau nė pagalvoti apie atsisveikini- 
mą - atrodė, kad slaptai puoselėta svajonė išnyks. Gulėdama 
viešbučio kambaryje ant savo lovos, aš save įtikinėjau, kad ko- 
manda tuoj išsiskirstys. Filmas Raudonoji Azalija bus baigtas. 
Inspektorius išvažiuos. Ir viskas. Mano pastangos bus bevai- 
sės kaip vandens raibuliavimas ežere. Umiai mane užplūdo 


liūdesys. 

ai gulėjau ant viešbučio lovos paskendusi mintyse apie 
| ono įėjo kostiumų dailininkė. Tai buvo maloni, 
apie trisdešimties metų moteris Budos veidu. Ji pasakė, kad Pa- 
sveikinimo Ietis pakvietė Inspektorių į atsisveikinimo vakarėlį 
rusiškame restorane prie ežero. Ji man pasiūlė aplankyti budis- 
tų šventyklą, pasislėpusią kalnų grandinėje provincijos rytuo- 
se. Įsivaizdavau, kaip Pasveikinimo Ietis ir Inspektorius sėdi 
kartu plepėdami. Kostiumų dailininkė pasakė, kad šventykla 
yra žymi dėl to, kad joje pildosi norai. Man nerūpėjo norai, aš 
tik norėjau kur nors dingti iš to kambario. 

Žiūrint iš kalno papėdės, atrodė, kad šventykla stovi tarp 
debesų. Į ją vedė akmeniniai laiptai. Jie buvo siauri. Ant jų įsi- 
teko tik vienas Žmogus. Jaučiausi tarsi lįsčiau į akmeninę pirš- 
tinę. Ant paminklinės lentos buvo parašyta, kad šiuos laiptus 
statė keturios akmenskaldžių kartos. 

Aukštyn lipo mažutės bedantės senutės, nešdamosi maistą. 
Sulig kiekvienu žingsniu jos nusilenkdavo, galva paliesdamos 
akmeninius laiptus. 

Apie trečią valandą popiet su kostiumų dailininke pagaliau 
pasiekėme šventyklos vartus. Šventykla buvo apaugusi gebenė- 
mis. Vėsiame ore pleveno jazminų kvapas. Nuo didžiulio bron- 
zinio smilkalų degiklio kilo dūmai, jie tvyrojo ore apsiausdami 
maldininkų pečius. Ilgo koridoriaus gale stovėjo drožinėtas 
santalmedžio altorius. Priešais altorių po Budos statulos ko- 
jomis buvo eile sudėta apie trys šimtai spalvingų primityvių 
kimštų lėlių - vyrų ir moterų. 

Visiškai permirkusi nuo prakaito plikagalvė senutė atsi- 


klaupė. Nuo lankstymosi jos veidas jau buvo purvinas. Ji pa- 

ėmė raudonai žalią kimštą lėlę bei rašiklį ir kažką užrašė ant 
lėlės nugaros. Po to padėjo lėlę atgal į eilę ir pradėjo be perstojo 
lankstytis Budos statulai. Mano ausyse dar ilgai skambėjo jos 
galvos trinksėjimas į grindis. Norėdama pažiūrėti, ką ji užrašė, 
aš iš lėto priėjau prie lėlės. Ant jos buvo parašyta: „Brangi Gim- 
dymo Deive. Aš paėmiau iš tavęs lėlę ir tu man padovanojai 
nuostabų anūką. Dabar aš tau dovanoju savo pačios padarytą 
gražią lėlę. Niekada nesugebėsiu tau atsidėkoti. Tavo nuoširdi 
pasekėja. Tavo vaiko Didžiosios Strėlės motina.“ 


Kai nuėjau uždegti smilkalo, mano rankos drebėjo. Aš pirmą 
kartą nuoširdžiai nusilenkiau Budos statulai. Nežinojau, ko no- 
rėti. Pakilau ir pažvelgiau į statulą. 

— Patark man, ko norėti, - meldžiausi. 

Apstulbau, kai skendėdama dūmuose išgirdau, kaip mano 
širdis sako: 

— Buda, duok man stiprybės, padaryk mane stiprią. 

Tą akimirką pažinau ir savo silpnumą. Jaučiau silpnybę vie- 
nam vyrui. Net nustėrau: supratau, kad mano širdis ilgėjosi 
Inspektoriaus. Apsidairiau norėdama surasti kostiumų daili- 
ninkę, bet jos nebuvo. Vis jos ieškojau. Staiga mano akys sutiko 
jo, Inspektoriaus, akis. Jis buvo minioje, jo akys mane sekė. Kai 
mūsų žvilgsniai susitiko, po akimirkos jis nusisuko. Aš paju- 
dėjau. Į vidų skubėjo vyrai ir moterys su kimštomis lėlėmis. 
Jie lankstėsi nesivaržydami, tarsi aplink nieko nebūtų. Maldų 
garsas pasklido ir susiliejo su beždžionių riksmais. 

Plūstelėjo kita žmonių banga. Kimštų lėlių ant altoriaus pa- 
daugėjo. Kai maldininkai krisdavo ant kelių, atrodydavo, lyg 

kas trinktelėdavo per būgną. Žmonių banga mane nunešė už 
altoriaus, prie sienos su tūkstančiais ištapytų Budos pranašų 
statulų. Visur, kur tik buvo vietos - po pranašų kojomis, tarp 
jų delnų, aplink galvas - buvo prilipdyta išpaišytų keramikinių 
debesų. Bėganti stirna su raudona juostele ant kaklo; šiaudi- 
nis persikų krepšys. Per visas grindis išsidriekusi vėjyje besi- 
plaikstanti balta barzda. Nežymios šypsenos. Iškreiptų jutimų 
karalystė. Aš atsigręžiau - mano visą esybę įtraukė žvilgsnis, 
ryjantis mane iš nugaros, jo, Inspektoriaus, žvilgsnis. 

Mano protas dingo debesyse. Ranka tarsi pati savo valia sie- 
kė jo. Ji mane tempė. Aš yriausi per kūnų lavą ir staiga mano 
ranką palietė ir stipriai suėmė kita ranka. 

Nepasukusi galvos supratau, kad tai jis. Mačiau tik Bu- 
dos pranašų statulas ir girdėjau, kaip mano širdis verkia iš 
džiaugsmo. 

Kai minia praėjo, ranka mane paleido. Atsisukau. Jis sto- 
vėjo kaip įbestas už kokių keturių pėdų ir žvelgė į mane. Buvo 
mirtinai išbalęs. Viskas aplink pradėjo lietis, tik švietė ryškio- 
sios migdolo formos akys. Stirna su raudona juostele pradėjo 
bėgti, persikai svyravo ant šakų, pranašai ir toliau nežymiai 
šypsojosi. 

Pasirodė du vyrai apsaugos uniformomis. Per minią jie nu- 
skubėjo prie jo. Jie jam kažką pasakė dairydamiesi aplink. Jie 
jo klausė, ar nieko neatsitiko. Jis nekantriai krestelėjo rankas ir 
mostu paliepė jiems eiti žemyn nuo kalno. Vyrai buvo manda- 
gūs, bet išeiti atsisakė. Jie stovėjo kaip surakinti. Jis pažvelgė į 
dangų aukštyn iškeldamas smakrą. Jo migdolinėse akyse pa- 


mačiau nepaprastą liūdesį. 

Staiga pasirodė kostiumų dailininkė. Ji skundėsi, kad aš 
labai lėta. Ji pasakė, kad pati sugalvojo norą ir dabar jaučiasi 
daug geriau. Ji pasiūlė dar nueiti į tamsų požeminį urvą, Gel- 
tonojo Drakono urvą. Pasak legendos, prieš milijonus metų čia 
nusibaigė drakonas ir siauras tunelis prie įėjimo yra jo žarnos 
kiautas. 

Urve buvo pilna žmonių - Žmonių su jazminais rankose, 
moterų, jazminais pasipuošusių kaklą ir plaukus. Staiga paste- 
bėjau, kad mane seka Inspektorius. O paskui jį ėjo du apsaugos 
sargybiniai. 

Kostiumų dailininkė, pamačiusi minią, pralinksmėjo. 

— Kaip smagu! - šūktelėjo ji ir kažkieno paklausė, kur rasti 
jazminų. 

Paskui ji pečiais prasibrovė link šviesos spindulio už ke- 
lių jardų nuo įėjimo. Ji pasakė, kad turi paskubėti nusiskin- 
ti jazminų, kol jų dar liko. Praėjimas buvo toks siauras, kad 
susidarė nepažįstamų kūnų spūstis. Rūgštus prakaito kvapas 
susimaišė su jazminų kvapu. Aš leidausi link Inspektoriaus. 
Tikėjausi, kad jis vėl paims mane už rankos. Labai norėjau. 
Laukiau. Jazminų kvapas stiprėjo. Jis pro minią yrėsi artyn. 
Tie du vyrai pradingo. Jis buvo šalia manęs. Mūsų kvapai susi- 
liejo. Aš jam pasiūliau savo ranką. Bet atsako nesulaukiau. Jis 
nepaėmė manęs už rankos. Mane padengė suplėšyto jazmino 
žiedlapiai. 


Aš kaltinau save, savo kvailumą. Bet mano kvailumas buvo 
galingas. Jis mane valdė ir man nurodinėjo. Tačiau aš vis dar 


turėjau valios. Per atsisveikinimo vakarėlį didžiuliame laive, 

išraižytame drakonų ir feniksų paveikslais, aš vengiau gerti į 
sveikatą su Inspektoriumi. Bet gėriau su visais kitais. Gėriau su 
Pasveikinimo Ietimi ir Tarybine Vong. Mano lūpos mechaniš- 
kai kartojo: 

— Sėkmės ir viso geriausio. 

Pasakiau sau, kad ryt viskas bus jau pasibaigę amžiams, to- 
dėl nustok kažko tikėtis ir atsikvošėk. Gėriau su visa grupe. 

Pasveikinimo Ietis pasigėrė. Ji ėmė dainuoti vaikišką dainą. 
Ji dainavo „roviau ridiką, roviau ridiką ir klegėdama nugriuvo 
ant grindų. Atsikėlusi apsivėmė. Tarybinė Vong nuvedė Pasvei- 
kinimo Ietį į jos kambarį. Šventė tęsėsi. 

Inspektorius elgėsi taip, tarsi mūsų pirštai niekada nebūtų 
susilietę. Jis šypsojosi grupės nariams. Apsimetinėjo puikiai. Jis 
atsisagstė savo mėlyną Mao švarką. Po juo vilkėjo baltus marš- 
kinius. Savo ilgais dailiais pirštais jis laikė vyno taurę. Skruos- 
tai buvo rausvi, oda atrodė kaip jaunos moters. Kai apšvietimo 
grupės vadovas, Didysis Tai, iškvietė jį į gėrimo varžybas, jis 
priėmė iššūkį. 

Grupė palydėjo juos pritarimo šūksniais ir visi susirinko 
aplink stalą pasižiūrėti. Didysis Tai buvo stambus, stiprus pen- 
kiasdešimties metų viengungis, jis žavėjosi Inspektoriumi. Jis 
jį girdavo ir sakydavo, kad tai gražiausias vyras, kokį kada yra 
matęs; jis padarytų viską, kad tik galėtų būti šalia jo. Žmonės 
perspėjo Inspektorių per daug nesiartinti prie Didžiojo Tai, nes 
jis turėjo keistą įprotį - visada rasdavo dingstį paerzinti mer- 
gaitiškai atrodančius vyrus. 

Inspektorius paėmė taurę ryžių vyno ir jie abu ištuštino savo 


taures iki dugno. Grupės nariai vėl jas pripildė. Aš pasislėpiau 

neapšviestame kampe jausdama, kad mano protas pradeda 
stingti. Didysis Tai mokėjo gerti. Po trijų tostų Inspektoriaus 
veidas buvo baltas kaip japoniškos popierinės lėlės. Komandos 
nariai susijaudinę laukė paties smagumo. Kai Inspektorius ir 
Didysis Tai išgėrė po ketvirtą taurę, visi nuščiuvo. 

Didysis Tai pasiūlė plaukti pažvejoti. Kostiumų dailininkė 
juokėsi eidama pasiskolinti žūklės reikmenų iš laivo vairinin- 
ko. Didysis Tai ištraukė dvi meškeres ir vieną padavė Inspekto- 
riui. Drebėdamas Inspektorius paėmė nuo lėkštės mažą gaba- 
lėlį maisto ir užmovė ant kabliuko. Jie abu užmetė meškeres į 
vandenį. Laivas ramiai išplaukė. 

Tolumoje sukliko žąsis. Kostiumų dailininkė pasakė, kad 
dabar yra poravimosi metas. Žąsys mėgsta poruotis po vande- 
niu ir visuomet tą daro tik naktį. Žąsinas turėjo gražias, nuos- 
tabių spalvų plunksnas, o žąsis buvo paprasta, kaip ir antis. Pa- 
siporavę jie pakedeno vienas kitam kaklą. 

— Kaip šlykštu, - nusipurtė kostiumų dailininkė. 

Didysis Tai atsilošė kėdėje, jo veidas buvo ištinęs. Jo akys 
atrodė tokios mažos, mažesnės už riebaus kiškio akis. Jis nu- 
siėmė akinius ir ištiesė ranką siekdamas Inspektoriaus veido. 
Tada nusijuokė parodydamas savo sidabrinius dantis. Jis pasa- 
kė, jog Inspektorius turbūt yra gražesnis ir už moterį. Jis pa- 
klausė: 

- Kodėl tu vyras? Tu neturėtum būti vyras - kai rengiesi 
vyriškai, gadini savo išvaizdą. 

Inspektorius pasiūlė pripilti stiklus. Tostą! Tostą! Drąsino 
grupės nariai. Po penktosios taurės Didysis Tai pradėjo mos- 


taguoti rankomis ir spardyti kojomis orą. Inspektorius pasa- 

kė, kad ant kabliuko užkibo žuvis. Jis išgirdo pliaukštelėjimą ir 
yra tikras, kad žuvis didelė. Didysis Tai sunkiai nulingavo prie 
meškerės. Traukdamas žuvį jis pats įkrito į vandenį. Kostiumų 
dailininkė atnešė didžiulį tinklą ir grupės nariai ėmė iš van- 
dens traukti vyrą su žuvimi. 

Inspektorius atsisuko. Jis pamatė, kad aš žiūriu į jį. Jis leidosi 
link manęs. Ėmiau drebėti, rodėsi, kad tuoj apsivemsiu. Užuo- 
džiau jazmino kvapą ir prisiminiau popietę Geltonojo Drakono 
urve. Nuėjau prie kostiumų dailininkės ir padėjau įtraukti Di- 
dįjį Tai atgal į valtį. Didysis Tai miegojo, jam buvo nė motais, 
kad kažkas jį traukia, tempia. Jam iš burnos bėgo vanduo. Gru- 
pės nariai juokėsi nesustodami. Migdolinės akys smigo į mane. 


Aš įtempiau veido raumenis, kad nusijuokčiau kartu su kitais. 


Kitą rytą, kai autobusas jau ruošėsi važiuoti į Šanchajų, įlipo 
Inspektorius. Nuleidau galvą apsimesdama, kad tikrinu savo 
užrašus. Jis priėjo ir atsisėdo už manęs. Tada paklausė, kiek ka- 
drų mes nufilmavome šioje lokacijoje. Aš neatsakiau. Supratau, 
kad neturiu atsakyti. Žinojau, kad iš tiesų jam nerūpi skaičiai. 
Mes sėdėjome tylėdami. Autobusas pajudėjo per karštį. Grupės 
nariai dainavo apie klajūnus. Pasveikinimo Ietis visiems išdali- 
no savo pačios iškarpytus atsisveikinimo atvirukus su rožinė- 


mis juostelėmis. 


Po pietų pasiekėme Šanchajų. Autobusas sustojo prie pagrindi- 
nių Kino studijos vartų. Inspektorius atsistojo ir iš eilės visiems 
grupės nariams paspaudė rankas. Jis linkėjo sveikatos ir gero 


gyvenimo. Grupės nariai palinkėjo jam laimingos kelionės į 

Pekiną. Kai jis ištiesė ranką man, aš savosios nepadaviau. Ne- 
norėjau kęsti jo artumo. Aš atsistojau ir palikus jo ranką kabėti 
ore išlipau iš autobuso. 

Greitai išsivariau dviratį iš stovėjimo aikštelės. Užpakalinė 
padanga buvo nuleista. Nusprendžiau važiuoti taip. Leidausi 
link vartų. Važiavau per sausus klevo lapus, jie traškėjo po dvi- 
račio ratais. Kažkas truktelėjo mane iš užnugario. 

— Tavo padanga nuleista. 

Tai buvo jo balsas. 

— Nesvarbu, - atsakiau nepasukdama galvos. 

Jis nepaleido dviračio. Aš atsisukau. Jis išspaudė šypseną. 

— Bent gražiai atsisveikintum, - pasiūlė jis. 

Aš nusigręžiau. Jis pasakė: 

— Mus stebi žmonės. 

— Matau, - atsakiau. 

— Tos bjaurios gašlios kiaulės, - pridūrė jis. 

Aš kentėjau. Buvo sunku tvardytis. Ėmiau vėl minti peda- 
lus. Jis paleido mano dviratį ir šnipštelėjo: 


- Šįvakar susitinkam Taikos parke, pusę aštuonių. 


Sėdėjau prie lango ir leidau savo mintims klaidžioti. Neišgir- 
dau, kai mama kvietė valgyti pietų. Negirdėjau nieko daugiau, 
tik savo minčių knibždėlyną. Priėjau prie stalo, paskubomis iš- 
sitraukiau rašiklį ir užrašus. Iš užrašų knygelės išplėšiau lapą. 
Negalėjau parašyti to, ką norėjau. Atėjo mama. Ji paėmė mane 
už rankų. Tada pasakė: 

— Tu sušilusi. 
mamą ir staiga supratau, kad esu labai į ją panaši. Aš paveldėjau 
jos užsispyrimą. Ir aistrą. Man buvo įaugęs į kraują žinojimas, 
kad turiu paklusti savo širdies balsui. Net jeigu tai tik svajonė, 


vis tiek. 


Taikos parkas buvo šalia „Drakono žvilgsnio krematoriumo. 
Parke nesilankydavo daug žmonių. Dažniausiai čia ateidavo 
gedintieji, mirusiųjų artimieji. Tamsoje jaučiausi saugi. Išlipus 
iš autobuso apsidairiau. Iš šalimais esančių kapinių atsklido 
smilkalų kvapas. Įsitikinau, kad manęs niekas neseka. Prie var- 
tų sumokėjau penkis centus ir įėjau į parką. 

Čia buvo neįtikėtinai ramu. Išvešėję medžiai su kuplia lapi- 
ja stovėjo kaip siena. Klaidžiojau tarp medžių, neatitraukdama 
akių nuo įėjimo. Aštuntą valandą pamačiau jį. Jis atėjo man 
iš užnugario, apsivilkęs juodais rūbais. Pasitraukėme į medžių 
šešėlį, iš kur šviesos atrodė kaip vaiduoklių akys. Sustoję po 
didelio medžio kamienu žvelgėme vienas į kitą. Jis pasakė, kad 
paskutinį kartą čia lankėsi, kai buvo septynerių. Jis džiaugia- 
si, kad atėjau. Pasakiau, kad ir aš džiaugiuosi. Mes neturėjome 
ką daugiau pasakyti vienas kitam. Nuėjome link storų medžių. 
Girdėjau, kaip daužosi mano širdis. 

- Arjau susikrovei daiktus? - ieškojau, ką pasakyti. 

— Taip, - atsakė jis. 

— Kada išvažiuoja traukinys? 

- Ketvirtą valandą ryto. 

— Taigi, - pasakiau. 

— Taigi, - pakartojo jis. 

— Pekine turbūt gyveni įdomiai? - paklausiau. Nežinau ko- 
dėl. 

— Teisingai, ten įdomu - žavios šypsenos pridengia žmogžu- 
diškus ketinimus. 

Jis papurtė galvą. Tada sulėtino žingsnį ir tarė: 

— Tu nesuprasi tos mano pusės. Niekas nesuprastų. 

— Net ir tavo žmona? - paklausiau. 

— Ak, mano žmona, - prasitarė jis. - Mano žmona yra la- 
bai mielas žmogus. Bet ji nebūtų miela, jei pamatytų tą skirtu- 
mą tarp visiems žinomo manęs ir slaptojo, jei sužinotų mano 
tikruosius troškimus ir ambicijas. Bet aš noriu, kad tu mane 
pažintum, - jis suėmė mano rankas ir tarė: - Manau, kad pa- 
Žinsi. 
luetą. Šviesa plieskė man į akis, o jis visas buvo šešėlyje. Nea- 
titraukdamas nuo manęs akių jis mane apkabino; pasisukome 
taip, kad jis atsidurtų šviesoje, o aš atsistočiau į šešėlį. Drąsiai 
pažvelgiau į jį, nes žinojau, kad jis dabar nemato mano akių. 
Žiūrėjau į jį. Tyrinėjau jo veido bruožus. Jis seno sulig kiekvie- 
na sekunde. Jį smelkė liūdesys. Veidas buvo sukritęs. 

— Ašesu vienišas, - pasakė jis. - Maniau, kad jau susitaikiau 
su savo vienatve, bet pasirodo, kad ne. Ar nematai? 

Mano rankos siekė jį apkabinti. Jusdama jį aš prisiminiau 
Jan odą. Aš jį paliečiau ir pasakiau: 

— Atsiduodu tau. 

Jis sudrebėjo kaip jaunas medis per audrą. Apkabino. Su- 
šnibždėjo man: | 

— Noriu tavęs, būk mano. 

Jo lūpos buvo švelnios. Švelnios kaip išlukštentas ličio vai- 
sius. Mano širdis gėrė jo lipnias sultis. 

— Ar nori sužinoti mano vardą? - paklausė jis. 

— Ne, - atsakiau. - Nenoriu žinoti tavo vardo, juk mes neke- 
tiname kada nors dar susitikti. 

Jis sudrėkino man skruostus. Jo tvirtame glėbyje aš mal- 
džiau savo troškulį. Mes stovėjome po dideliu osmanto medžiu, 
gaubiami jo saldaus kvapo. Pasigirdo, kad kažkas artėja. Į mūsų 
pusę ėjo grupė Žmonių su prožektoriais. Tai buvo miesto kri- 
minalinės kontrolės patruliai. Mes išsiskyrėme ir pasitraukėme 
į šešėlius. Kai prožektorių šluota slinko pro mane, prisišliejau 
prie medžio kamieno. Akimis sekdama šviesos spindulius stai- 
ga krūmuose pamačiau žmonių figūras. Ne keletą, bet daug. 
Sukišę galvas jie kuždėjosi tamsoje. 

Mudu slėpėmės parke kaip ieškomi nusikaltėliai. Kai pa- 
truliai priartėjo, nuėjome prie parko skelbimų lentos. Lentoje 
buvo iškabinėtos nusikaltėlių, vagių, neištikimų vyrų ir mote- 
rų nuotraukos. Šalia nuotraukų kabėjo viešos kritikos straips- 
niai. 

Jis ėjo man iš paskos, atsilikęs maždaug per dešimt pėdų. 
Mėginome susirasti vietą, kur galėtume atsisėsti. Bet visus suo- 
liukus, kurie stovėjo šešėlyje, po medžiais šalia krūmų, kur 
nespindėjo vaiduoklių akys, buvo užėmę poros. Ant kiekvieno 
suoliuko sėdėjo po tris poras, žiūrinčias į skirtingas puses. Nie- 
kas niekam netrukdė. Visi buvo užsiėmę savo liepsnojančiais 
reikalais, šnibždėjosi ir glamonėjosi. 


Pagaliau suradome ramią vietą už viešų tualetų. Mudu įšliau- 

žėme į krūmus ir atsigulėme žolėje ant nugarų. Tamsa mane vi- 
liojo. Paprašiau jį sudainuoti savo mėgstamą operą. Jis niūniavo 


man į ausį: 


Stovinti prie tvoros 
Moteris yra lieknesnė už džiūstančią gėlę. 
Ji įaudė savo meilę į audeklą. 
Jos pasiūtą skarą sudėvėjo nepažįstamasis. 


Ji buvo sena moteris, o jos meilė - jauna. 


Staiga jis pasakė, kad jaučia, jog aš jau turėjau mylimąjį. Pa- 
klausė, gal galėčiau jam apie jį papasakoti. Aš atsisėdau. Buvau 
priblokšta. Matydamas mano sumišimą jis sušnibždėjo, tarsi 
vartydamas žodžius liežuviu: 

— Na, nebijok. 

Jis sakė, kad jam patinka brandumas, ir nesvarbu, ką aš jam 
prisipažinčiau, jo akyse aš išliksiu tokia, kokią jis mato dabar, 
nes jis tiesiog verda nuo geismo man. Jis troško patirti mano 
aistros badą. 

Jis laukė mano atsakymo. Nežinojo, kad užtaiso mano šau- 
tuvą kulka. Dar nepaspaudusi gaiduko, aš užuodžiau dūmų 
kvapą. Sudvejojau, bet prisipažinau, kad turėjau meilės roma- 
ną, bet jis buvo ne su vyru. 

Stojo ilga pauzė. Pajutau, kaip jis iš lėto atsigauna po aki- 
brokšto. 

— Ar tują pasirinkai? - jo balse jutau įtampą. 

— Ir taip, ir ne, - atsakiau. - Bet nebūtų buvę jokio skirtu- 
mo, jei ji būtų vyras. 

— Kurjič - teiravosi jis. 

— „Raudonosios ugnies“ kolūkyje. Tiksliai nežinau kur. Aš 
jai skolinga gyvenimą. 

— Ar tikrai? - jis klausinėjo. 

Paklausiau, ar jis nori, kad papasakočiau jam visą istoriją. Jis 
atsakė, kad neprivalau. Pasakiau, kad galiu tą padaryti. Jis tarė, 
kad būtų įdomu apie tai išgirsti, bet gal kada nors kitą kartą. 
Pasakiau, kad aš vertinu jo supratingumą. Jis atsakė, kad dar 
per anksti ką nors vertinti. Arbata skaniausia, kai ji užplikoma 
antrą kartą. 

Kai apėmė alkis, pakilo karštis. Nors mūsų rankos negalė- 
jo lįsti po rūbais, jomis tyrėme vienas kito jaudulį pagal kūnų 
karštį. Oda spinduliavo. Mūsų kūnus užliejo malonumas, o sie- 
los pragydo. 

Aš paprašiau jo papasakoti apie Pekiną, apie jo gyvenimą. 
Paklausiau, ar galėsime kada nors vėl susitikti. Jis atsakė, kad 
tai būtų labai rizikinga. 

- Nenoriu, kad tu dėl manęs nukentėtum. Daug žmonų nu- 
kenčia dėl manęs, - pasakė jis. - Gali kainuoti gyvybę, jei... - jis 
nutilo ir palietė mano veidą. - Mano mažoji drauge, - tęsė jis, — 
aš bijau tavo klausimų. 

Aš laikiau jį apkabinusi ir pažadėjau: 

— Aš padarysiu, ko tik tu norėtum. 

— Būk mano saldi svajonė šiąnakt, - pasakė jis. 

— Kodėl ne rytoj? - paklausiau. 

- Ne, tik šią naktį, - jis atkakliai laikėsi savo. - Kai išauš 
diena, tu manęs nepažinosi. Šios nakties nebus likę. Ši naktis 


niekada nebus egzistavusi. 

Jis pasakė, kad man atsitiktų taip kaip kandžiai, kuri nori 
pasiekti lemputės vidų, - aš tik sudegsiu, jei stengsiuosi palai- 
kyti ryšį su juo. Negali būti jokių kalbų apie bet kokį bandymą 
su juo susisiekti. 

— Pekinas yra taisyklingas miestas, labai taisyklingas, - kal- 
bėjo jis. - Ten kyla saulė, kuri šešėlių nepalieka. 

Pažvelgiau į jį. Žinojau, kad jis kalba tiesą. Tačiau vis dėl 
to mano jausmai bylojo, kad negaliu juo visiškai pasitikėti. 
Kas jis buvo? Mane intrigavo jo paslaptingumas. Aš laikiau 
jį stipriai apglėbusi, bet vis tiek jis man atrodė netikras. Sto- 
vėdama jam už nugaros prisiglaudžiau veidu prie jo sprando, 
prie to gražaus, ilgo moteriško kaklo. Jis vis dar kvepėjo jaz- 
minais. 

Jis liepė man nejudėti ir įdėmiai klausytis. Perspėjo, kad 
kažkas slepiasi krūmuose ir mus stebi. 

— Kas tai ga-alėtų... galėtų būti? - iš išgąsčio mano balsas 
užsikirto. 

Inspektorius pasakė, kad neturi nė menkiausio supratimo. 
Vis dar laikydamas mane jis tęsė: 

— Tikiuosi, kad tai ne slaptasis policininkas. Netrikdykime 
jo. Pasisukim, kad aš galėčiau matyti jo judesius. 

Kai mes iš lėto apsisukome, šešėlis krūmuose išrietė nugarą. 
Jis pajudėjo link mūsų. Ką daryti? Kas tai galėtų būti? Aš pa- 
klausiau: 

— Ar girdėjai apie tuos vienišus vyrus ir moteris, kurie mas- 
turbuojasi? 

Laikydamas mane glėby jis ėmė glamonėti. 


— Esu girdėjęs apie tai pranešimų, ir ne kartą, - atsakė jis. 

Dabar jis traukė mane į grėslų malonumą. Jo balsas man 
prie pat ausies sujaudino mane iki pačios gelmės. 

— Esu tikras, kad jis vienišas. Ne, palauk sekundę. Aš matau 
du žmones. Kitas slepiasi prie žaliosios pušies. Neabejoju, kad 
stebinčiųjų yra ir daugiau. Taip, dabar matau trečią ir ketvirtą. 
Žiūrėk. Nebijok, jie išsigandę taip pat kaip ir mes. Pažvelk ten, 
už mėtos medžio, ir ten, už osmanto. 

Matau, kaip jie tyliai dejuoja, apnuoginę savo priekius ir ga- 
lus kaip gyvuliai poravimosi sezono metu, maldaudami prisi- 
lietimo ir įsiskverbimo. Matau jaunystės kauburius, pridengtus 
kraujo spalvos azalijomis. Azalijos žydi užgrobdamos visus 
kalnus ir visą planetą. Žemė sukandžiota, ji dejuoja, aimanuoja 
iš malonumo. Ar girdi? Aistra, kurią jie jautė Didžiajam Helms- 
manui, yra išduota. Ak, kokia didi scena! Norėčiau, kad didysis 
mūsų Pirmininkas galėtų ją pamatyti. Jis būtų šokiruotas, bet 
bejėgis... Dabar žinau, kad čia yra vieta, kur vieniši vyrai ir mo- 
terys susirenka kasnakt, kad patirtų pačią dramos esmę. Čia 
jie sutinka savo dievus ir deives. Jie nešiojasi tų mirusiųjų dva- 
sias, kurių kūnai čia buvo ką tik sudeginti. Jie masturbuojasi ir 
išleidžia savo aistrą, apimti kaltės jausmo. Nusiramink mano 
mažoji drauge, pažvelk į didžiulį „Drakono žvilgsnio krema- 
toriumo kaminą, žvelk į raudonus dūmus, kuriuos jis siunčia į 
dangų, matai, kaip jie skrieja, kaip pakyla. Neužmerk akių, turi 
žiūrėti, turi išmokti branginti gamtos dovanotą grožį. Žvelkim 
abu, jausk mane savo viduje, jaudulys toli gražu dar nepraėjo. 
Masturbuotojai juda kartu su mumis, kovodami su savo baime, 
kuri yra tokia gili, jog apakino jų vidinį žvilgsnį. Jie žino, kad 


jeigu įklius, bus nušauti - kaip ir mes. Jie išgyvena šią akimir- 

ką kaip paskutinį savo pasirodymą - kaip ir mes. Išgąstis dar 
labiau pasaldina nuotaiką. Mes taip pat arti prie mirties, kaip 
ir prie dangaus. Ar jauti? 

Aš maldavau jo, kad eitume lauk iš ten. Kad paliktume tą 
masturbuotojų mišką. Aš bejėgiškai atsirėmiau į jo petį ir mes 
išėjome į aksominę naktį. Krūmų spygliai pradrėskė mano rū- 
bus, raižė kojas ir rankas, palikdami žymes ant odos. Šešėliai 
rietė nugaras. Masturbuotojai lingavo monumentaliai kildami 
ir krisdami, o praeidama pro juos išgirdau vieną po kito sprogs- 
tant. Apimta ekstazės susmukau beveik be sąmonės. 


Kai mes išėjome pro Taikos parko vartus, aš atsigręžiau. Pama- 
čiau tarp krūmų šviečiančius patrulių prožektorius. Jie rėkavo 
šūkius kaip perspėjimus: „Saugokitės reakcionierių!“, „Susivie- 
nykime ir atsikratykime buržuazinės įtakos!“ Parke vėl stojo 
mirtina tyla. 


Antrą valandą nakties nuėjau į geležinkelio stotį. Čia buvo tokia 
grūstis kaip avilyje. Pasukau į šoną ir prasibroviau iki Pekino 
ekspreso tako. Apžiūrinėjau į vagoną po vagono ir pagaliau jį 
pamačiau. Dvidešimt ketvirtajame vagone. Inspektorius stovėjo 
tarp dviejų pažįstamų vyrų, vilkinčių apsaugos uniformomis. 
Jis vis žvelgė pro langą. Aš priėjau prie traukinio. Bet nepamo- 
javau, kaip visi kiti žmonės. Tada jis mane pastebėjo, nors jo 
veido išraiška nepasikeitė. Tik akys nustojo ieškojusios. Tačiau 


jis nė nekrustelėjo, kad atsisveikintų su manimi. Jis negalėjo. 

pradėjo judėti. Vyrai priešais jį patiesė šviesią išsiuvinėtą stal- 
tiesę. Traukinio padavėja atnešė puodelį garuojančios arbatos. 


Pabandžiau jam nusišypsoti. Šyptelėjo ir jis, bet tada vienas vy- 


ras pakilo ir nuleido lango užuolaidą. 


eveik užbaigta filmo gamyba staiga buvo sustabdyta. 
B Buvo kalbama, kad draugė Dziang Čing turėjo problemų 
dėl aktorių. Nacionalinis kultūros skyrius mums išdavė šūsnis 
skaitinių apie Partijos menų politiką. Mes ateidavome į studi- 
ją aštuntą valandą ryto, atsėdėdavome skaitymus, užsiimda- 
vome savianalize, ieškodavome vienas kito politinių klaidų ir 
pateikdavome jas kritikai. Susirinkimai tęsdavosi iki penktos 
valandos vakaro. Cigaretė, arbatos puodelis, karas lūpomis ir 
dantimis tapo tautos gyvenimo būdu. 

Be valymo, dar man buvo liepta pripildyti karšto vandens 
konteinerius ofise, nukopijuoti kiekvienos kalbos įrašus ir pri- 
statyti juos studijos Partijos komitetui. Nors aikštelės raštinin- 
ke buvau tik keletą mėnesių, tačiau tuštuma manyje darėsi ne- 
bepakeliama. Jaučiausi kaip kasdien didėjanti opa. Praėjus die- 
nai, aš naktį gulėdavau lovoje ir jausdavau, kaip opa plečiasi. 

Nieko negirdėjau apie Inspektorių, bet kada tik nueidavau į 
studiją, matydavau jo šešėlį ir girdėdavau jo balsą. Klevas sklei- 
dė jo dvasią. Kiekvieną naktį panirdavau į jo išvykimo nakties 

prisiminimus. Mano kūnas, vienas tuštumoje, beviltiškai gulė- 


jo troškimų lauke kaip paukštis pakirptais sparnais. 


Ilgėjausi Jan, nors ji taip ir neatsakė į mano laišką. Mes niekada 
nesikalbėjome apie mudviejų meilės nuotykį. Nedrįsome sau ir 
viena kitai prisipažinti, kad mylėjome viena kitą. Tačiau gėdos 
ir kaltės buvo apsčiai. Kiekviena iš mudviejų perdavėme vie- 
na kitai savo gilią gėdą. Niekada anksčiau nebuvau pagalvojusi 
apie tai, kad norėjau turėti ją tik sau, iki tos akimirkos, kai pa- 
mačiau, kaip ją liečia Leopardas. Tą akimirką aš supratau savo 
gėdą. Nes tą akimirką aš taip norėjau būti mylima. 

Atrodė, kad Jan mane ištrėmė. Ji elgėsi taip, ką mes daryda- 
vome su naujais ryžių daigais ankstyvą pavasarį, - nulauždavo- 
me susipynusias šaknis ir atskirdavome jas, kad užtikrintume 
vieno daigo ateitį. Dauguma ryžių daigų išgyvendavo, bet kai 
kurie mirdavo to proceso metu. Kai rankomis laužydavau ša- 
knis, aš klausydamasi trakštelėjimo galvodavau, ar šaknys jau- 
čia skausmą. Jan niekada nekreipdavo dėmesio į tokius garsus. 
Ji net nemirktelėdama darė tai, ką galvojo esant būtina. Ji buvo 
Žiauri. Ji turėjo tokia būti. Ji mane išmetė iš savo gyvenimo, kad 
mane išgelbėtų. Ji mane išsiuntė, kad ją prisiminčiau. Ir aš ją go- 
doju. Jan tapo mano dalimi. Žinojau tai, kai paliečiau Inspek- 
torių. Mano santykiai su Inspektoriumi, nors atsiradę netikėtai, 
buvo logiški; jie priklausė lūkesčių karalystei. Skirtumas buvo 
vienas - kad ir kaip keista, bet būdama su Inspektoriumi aš są- 
moningai supratau kiekvieną savo žingsnį. Jeigu su Jan aš da- 
linausi meile, tai su Inspektoriumi ambicijomis - troškau pra- 


nokti save, savo laiką ir veržtis anapus savo sugedusio proto. 

Inspektorius išvyko be jokio pažado. Bet mano troškimas visus 
pranokti vertė mane siekti tik to, kas neįmanoma. Jan buvo ne- 
įmanomybė. Bet už tai turėjau susimokėti. Ir mokėjau. Pasida- 
riau panaši į savo mamą. Kaip ir mama, aš gyvenau išsvajotame 
pasaulyje, kuriuo tikėjau. Laukiau Inspektoriaus sugrįžtant. II- 
gėjausi jo. Nuolat jaučiau gėlą - vienatvę, kartėlį - skendėjau 


migloje ir tuo pačiu visi pojūčiai buvo labai aiškūs. 


Pasveikinimo Ietis puolė į neviltį. Jai buvo pranešta, kad drau- 
gė Dziang Čing išsakė pastabas aktoriams, o tai reiškė, jog jos 
ateitis yra pasmerkta žlugti. Buvo kalbama, kad kai draugė 
viskas auksas, kas auksu žiba“, - turėdama omenyje, kad nufil- 
muotoje medžiagoje ji nemato tikro talento. Šią frazę išspausdi- 
no ant dokumento su raudona antrašte. Tas dokumentas buvo 
perskaitytas studijos susirinkime. Pasveikinimo Ietis nuėjo pas 
Lietaus Garsą ir Tarybinę Vong pagalbos. Ji prapliupo raudoti. 


Bet jie nieko jai nepasakė. Nė žodžio. 


- Jie minėjo tavo vardą, - pranešė man sargas Vienas Lašas. — 
Lietaus Garsas ir Tarybinė Vong tikslinasi su Pekinu, kad pasi- 
tvirtintų naujienas. 

Kieno vardą? Kas buvo pakviestas? Aš girdėjau kiekvieną 
sargo žodį, bet kai mano širdis pradėjo greičiau plakti, aš jo dar 
kartą paklausiau. Akimirką pasijutau kurčia, tarsi mano ausys 
būtų užkritusios nuo sprogstančių fejerverkų garso. Po pietų 
buvau pakviesta į Kino studijos vadovų kabinetą. Sėdėdamas 

už didžiulio medinio stalo Lietaus Garsas man pasakė, kad 
aukščiausieji iš Pekino atrinko mane svarbiai užduočiai - Rau- 
donosios Azalijos kino eksperimentui. 

Tarybinė Vong sėdėjo šalia Lietaus Garso, o jos akys buvo 
pilnos pavydo. 

— Ar ką nors pažįsti Pekine? - paklausė ji. 

Jos balse buvo girdėti įtarimas. 

Man papurčius galvą ji pagrasė: 

— Turi sakyti tiesą, nieko daugiau, tik tiesą. 

— Partijos poreikiai yra mano prioritetas, - atkirtau. - Bet 
aš galiu likti ir aikštelės raštininke, jeigu Partijai to reikia. 

— Veidmaine! - sušuko ant manęs Tarybinė Vong. 

Keista, bet man patiko matyti ją tokią. 

— Kodėl aš turėčiau veidmainiauti? - paprastai paklausiau. 

— Ne! Mes negalime leisti jai važiuoti, - tvirtai pasakė Ta- 
rybinė Vong Lietaus Garsui. - Turime atsakingai atrinkti tuos, 
ką siunčiame aukščiausiesiems. Mano nuojauta sako, - kalbėjo 
Tarybinė Vong, - kad ji labai rimtai sugedusi - kaip akmuo iš- 
matų duobėje, smirdantis ir kietas! Čia slepiasi koks nors vyras, 
kažkoks meilužis! Būtina sustiprinti užtvanką, kol vanduo dar 
nepakilo! 

Lietaus Garsas nutildė Tarybinę Vong. Mergaitė neturėjo jo- 
kių bakterijų - ją patikrino gydytojai, pameni? Nemanau, kad 
ji turėtų gudrų slaptą meilužį. Ji yra nekalta dirva. Sutinku, ji 
mažas kietas šūdas, bet galbūt - kas žino? Gal dėl to ji ir patin- 
ka viršininkams. Mūsų Pirmininkas visada giria maištininkų 
dvasią. Viršus visada sakydavo, kad jiems patinka jaunuoliai su 


maištininko prieskoniu. Kas žino? 

Tarybinė Vong užriko ant Lietaus Garso: 

- Tu tiesiog nenori veltis į rūpesčius ir jos ištirti, tu neatsa- 
kingai elgiesi Partijos akivaizdoje. Kur tavo principai? 

Lietaus Garsas atsisėdo ant kėdės ir lėtai ištarė: 


— Partijai visada sakyk „taip“, - toks mano principas. 


ežinojau, kur aš išsirengiau. Tik supratau, kad vykstu 
N. Pekiną. Važiavau keliais prašmatniais automobiliais. 
Nors niekada iki tol nebuvau važiavusi mašina, tačiau joje sė- 
dėdama nesijaudinau. Visi vairuotojai dėvėjo baltas nailonines 
pirštines. Jie neatsakė į mano klausimus, kuria kryptimi va- 
žiuojame. Supratau, kad jiems tai nebuvo leidžiama. Kai jie sa- 
kydavo „prašau , tardavo tai su stipriu šiaurietišku akcentu, iš 
to buvo galima spręsti, kad jie kilę iš valstiečių. Jų veidai buvo 
nuoširdūs ir pakantūs, tarsi išraižyti akmenyje. 

Dėvėjau Jan rūbą - išblukusią Armijos uniformą. Ją apsi- 
vilkdavau, kai jausdavausi arba išsigandusi, arba išdidi. Nuo- 
jauta man sakė, kad Pekino pasirinkimas turi kažką bendra su 
Inspektoriumi. Jo paslaptingumas mane jaudino ir tuo pačiu 
gąsdino. Nerimavau, kad buvau jo apsėsta, užuodžiau kažkokį 
pavojų. Mūsų padėtis visuomenėje buvo tokia skirtinga. Aš su- 
pratau, kad jis mane užbūrė. Nusprendžiau, kad jeigu vėl jį pa- 
matysiu, išsklaidysiu jo burtus. Pasikliausiu tik savimi. Žinojau, 
jog turiu taip elgtis. Man buvo dvidešimt. Aš turėjau drąsos. 

Vairuotojas nailoninėmis pirštinėmis išlaipino mane iš mašinos. 
Aplink buvo didžiulis parkas su bijūnais tarp medžių. Kokia 
žemė! Po mano kojomis gurgėjo per akmenis tekantys upokš- 
niai. Tuščias takas vedė pro rožinius bijūnus link žalių kalvų. 
Vairuotojas liepė man eiti tuo taku, o pats įsėdo atgal į mašiną. 
Automobilis pradingo kaip paukščio šešėlis. Žolės laukai drie- 
kėsi iki dangaus krašto, kur leidosi saulė. Vėjyje siūbavo miškas. 
Veidrodinėje upėje plaukė debesys. Mano žingsniai buvo lengvi, 
tarsi būčiau nešama vėjo. Maloniai lingavo bijūnai, bet šios pra- 
bangios gėlės man bylojo ir apie socialinę savininko padėtį. Stai- 
ga prisiminiau pirmąjį Jan įsakymą, kai atvažiavau į „Raudono- 
sios ugnies“ kolūkį: „Elkis kaip kareivis! Patraukiau toliau. 
Pasirodė senoviniai rūmai, apaugę gebenėmis, su ryškiais 
gėlynais po langais. Į akis krito tamsios siauros durys. Sustojau 
prie jų. Duris atidarė jaunas vyras su baltomis pirštinėmis ir ža- 
lia Armijos uniforma. Jis tylėdamas man nusišypsojo ir nuvedė 
koridoriumi. Prieš įeidama koridoriuje pamačiau dar vieną vyrą, 
nors jį pastebėjau ne iš karto, nes jis stovėjo tarpduryje nejudė- 
damas kaip baldas. Kaip ir pirmasis vyras, šis buvo su gerai ištre- 
niruota šypsena veide. Jis man mostu parodė sekti jam iš paskos 
į arbatos kambarį, kuriame ant sienų buvo prikabinėta juodai 
baltų fotografijų. Buvau pasodinta ant sofos, nuo kurios atsivėrė 
vaizdas į sodą. Jaunuolis begarsiais žingsniais išėjo iš kambario. 
Pasirodė kitas malonaus veido vyras su baltu padėklu. Vėl ištre- 
niruota šypsena. Jis man pasiūlė šiltą šlapią rankšluostį. Jis išėjo 
iškart, kai į kambarį įėjo ketvirtas vyras maloniu veidu ir padėjo 


priešais mane puodelį kvapnios arbatos. Irgi ištreniruota šypse- 

na. Ištreniruoti žingsniai. Baltos pirštinės. Nuskusti smakrai. Į 
žiedlapius panašios burnos. Bruožai tarsi išraižyti akmenyje. Jie 
nerdavo į kambarį ir iš jo kaip Žuvys jūržolėse. 

Atsigėriau arbatos ir pradėjau apžiūrinėti nuotraukas. Pa- 
grindiniai jų motyvai buvo gėlės, daugiausia bijūnai. Bijūnai 
rūke, lietuje, saulėtekyje, saulėlydyje, mėnulio šviesoje ir tam- 
soje. Bijūnai sniege, baltame fone. Aistringai nufotografuoti 
džiūstantys bijūnai. Jie mane sujaudino ir aš akimirkai užsi- 
miršau, kur esanti. Įdėmiai įsižiūrėjusi į nuotraukas pamačiau, 
kad jos nėra vien juodai baltos. Jos buvo ranka paspalvintos 
rusvai. Nuobodžiaujančių žiedlapių spalva buvo perteikta labai 
subtiliai. Mane sujaudino tai, kad dailininkas į paveikslus su- 
dėjo visą save. 

Lenktas tiltas vedė iš arbatos kambario į sodą. Šviesa lauke 
viską išbalino. Kliktelėjo fotoaparatas. Išgirdau pažįstamą bal- 
są. Tai buvo lauktas balsas, bet jis vis tiek mane apstulbino. 

- Praėjo daug laiko, ar ne? - pasakė balsas. 

Jis sudrebino mane iš vidaus kaip ir kadaise. Norėjau kažką 
pasakyti, bet liežuvis neklausė. 

— Eikš, aprodysiu sodą, - pakvietė balsas. 


Inspektorius buvo apsirengęs baltais medvilniniais marški- 
niais, žolės žalumo spalvos kelnėmis ir apsiavęs tamsiai mė- 
lynais šiaudiniais sandalais. Plonas, mergaitiškas rankas laikė 
susinėręs ant krūtinės. Jis grįžtelėjo į bijūną. Susikoncentravo į 
gėlės branduolį. Jo kvepalų aromatas traukė mane prie jo. Mane 
užplūdo džiaugsmas, kad vėl jį matau. Jo trumpi juodi plaukai 
buvo lygiai sušukuoti atgal. Jis žengė prie kito bijūno. Jo elegan- 

cija man užėmė kvapą, troškau būti šalia. Kai jis pirštais palie- 
tė bijūno žiedlapius, aš sudrebėjau iki pat gelmių, prisiminusi, 
kaip jis lietė mane. 

Man nepatiko mano geismas, nes jis darė mane bejėgę. Jis 
pasilenkė apžiūrėti susuktos gėlės. Kalbėdamas be žodžių jis 
traukė visą mano dėmesį. Aš nekenčiau jo triukų, bet taip no- 
rėjau būti sugundyta. 

— Kaip tau nuotraukos? - prakalbo jis. 

Nejučia ištariau: 

— Artujas fotografavai? 

— Čia niekas daugiau negyvena, - pasakė jis. - Nuotraukos 
buvo darytos šiame sode. 

Vyrai maloniais veidais šmėžavo tai šen, tai ten. Jaučiausi 
stebima. 

— Jų smegenys metalinės, - pasakė Inspektorius, ranka mos- 
telėjęs į jaunuolio nugarą. - O širdys kvadratinės, kaip robotų. 
Jie nesupranta emocijų taip kaip tu. Tu turi patirties. Kaip tavo 
meilužė? Koks jos vardas? Ak, ne, neatsakyk. Aš apsigalvojau. 

Mane gąsdino tai, kaip Inspektorius mane tyrinėjo. Paklau- 
siau, dėl ko čia buvau pakviesta. 

— Man tavęs reikia, - pasakė jis. - Tu pakviesta svarbiam 
kino eksperimentui. Jis turės pakeisti kai kurias fundamenta- 
lias mūsų tėvynainių idėjas. 

Arbatos puodelis vos neiškrito man iš rankos. 

Ar aš vaidinsiu Raudonąją Azaliją? - paklausiau, bijodama 
išgirsti bet kokį atsakymą. 

Teisingai. Jis linktelėjo. Atmink, kad aš būčiau laimingesnis, 
jei neuždavinėtum klausimų. 

— Aresi pasiruošusi Raudonajai Azalijai? - paklausė jis, ves- 
damasis mane per sodą į kitą kiemą. 

Mes įėjome į kambarį. Pamačiau nuo lubų kabantį baltą 
ekraną. Kambaryje buvo tamsi lakuota siena, išraižyta bijūnų 
paveikslais. Visuose keturiuose kampuose stovėjo gėlės formos 
šviestuvai. Priešais ekraną kūpsojo dvi didžiulės geltonos sofos. 
Inspektorius mostelėjo, kad prisėsčiau ant sofos. 

— Kartais aš čia miegu, kai naktis būna pernelyg sunki ir kai 
mėgstamiausią filmą, būnu liūdniausias žmogus pasaulyje. Su- 
sirangęs ant sofos apsikabinu kelius ir verkiu kaip kūdikis. Argi 
žmogus negali sau to leisti, kai jaučiasi silpnas? 

Ekrane sušmėžavo šešėlis. Atsisukau ir pamačiau ant sienos 
kabantį projektorių. 

— Tai čia peržiūros kambarys, - pasakiau. 

— Tai ekranas, kuriame rodoma ir perdaroma istorija, - pa- 
aiškino Inspektorius. - Viskas mūsų valioje, - pridūrė jis. 

Vyras maloniu veidu tyliai patiekė kvepiančią arbatą. Ger- 
damas Inspektorius žvelgė į mane. 

— Man patinka dabartinis tavo veido apšvietimas. Nejudėk. 
Taip, gerai. - Jo rankos sukiojo mano veidą. - Tavo veide yra 
didvyrio bruožų, kurių aš ieškojau. Man taip gera tave matyti. 
O tau ar malonu girdėti, ką aš sakau? Parodyk man, kad bent 
kiek mane vertini, kaip tą daro kiti. Tavo ramybė mane erzi- 
na, šalin tokią išraišką. Man nepatinka, kai jaučiuosi sumišęs. 
Aš stebėjau tave, mačiau, kad tu nesijuoki, kai garsiai juokauja 
kvailos merginos. Tai padarė man įspūdį, nors aš dar ne visai 


pripratau prie tavo personažo. Tavo savybės yra įgimtos. Tai 

reta. Grindų valymas tave kai ko išmokė. Čia tinka posakis: 
„Tai, kas karčiausia, praryk, kai kartu, - taip tapsi puikiausia 
tarp puikių.“ 


Jis man pasakojo Raudonosios Azalijos istoriją taip, tarsi tai 
būtų jo paties gyvenimas. Ji buvo Raudonosios armijos vadė, 
raudonoji deivė, kuria visi žavėjosi ir kurią visi mylėjo. Tai buvo 
pasakojimas apie ilgą dvasinį žygį. Istorija apie neišdildomą 
tikėjimą komunizmu, apie Mao garbinimą, neįtikėtiną valią, 
kuri nugali visus priešus, apie nepaprastus karinius sugebėji- 
mus, pravertusius vadovaujant monumentaliems mūšiams. 

Istorija manęs neįtraukė taip, kaip ją papasakojusios lūpos. 
Jis buvo besiskleidžiantis bijūnas. Ranka nuspalvintas bijūnas, 
kaip viena iš jo fotografijų. Jo migdolinės akys degė ryškiau nei 
bet kada. Puiki porcelianinė oda bylojo apie jo eleganciją. Jis 
buvo ir vyras, ir moteris. Jo istorija buvo stiprus gėrimas. Ji lie- 
josi man į burną ir aš apgirtau nuo karščio. 

— Aš noriu pamatyti tavo akyse, - pasakė jis, - milijoną bu- 
lių degančiomis uodegomis, lekiančių nuo kalno. 


Jis pamojo ranka. Kambaryje sutemo. 

— Noriu tau parodyti vieną savo mėgstamiausių filmų, - pa- 
sakė jis man į ausį. 

Paklausiau, kaip vadinasi filmas. Tai Senovės Romos mūšis. 
Prisipažinau, kad nesuprantu užsienio kalbų. Jis pasakė, kad 
dėl to jis sėdi šalia manęs. Jis norėjo būti mano vertėju. 

Filmas prasidėjo. Kino mechanikas pataisė objektyvą. Ne- 
ryškus vaizdas išryškėjo. Apvalus pradžios ženklas atrodė kaip 

didžiulė akis, šnipinėjanti mane iš užnugario. Inspektoriaus 
veidas buvo už kelių colių. Aš užuodžiau jo kvepalus. Jis pradė- 
jo versti. Jo balsas man priminė vėjyje šlamančius krūmus. 
Inspektoriaus balsas susiliejo su filmo garso takeliu. Besi- 
baigiant filmui balsas prisipildė širdgėlos. Filmas buvo apie im- 
perijos žlugimą ir princesės savižudybę. Rūsti muzika skambė- 
jo tragiškai. Jo raiškiose migdolinėse akyse pamačiau blizgesį. 
Perlai lėtai ritosi jo skruostais, tarsi būtų sutrūkęs vėrinys. Jis 
ėmė versti nerišliai, o jo kvėpavimas sustiprėjo. Galiausiai nuti- 


lo daugiau nebegalėdamas tęsti, o filmas ėjo toliau. 


š gavau dokumentą su raudonais hieroglifais ant viršelio. 
2 bylojo: „Įslaptinta instrukcija. Tai buvo Ins- 
pektoriaus įsakymas. Man buvo liepta peržiūrėti vieną iš sce- 
ninių Raudonosios Azalijos versijų. Turėjau susitikti su vietos 
teatro trupe, kuri jau daug metų vaidino Raudonąją Azaliją. 
Trupė repetavo pjesę, nors pasirodymo data jiems dar nebuvo 
paskirta. Aktorė, kuri vaidino Raudonąją Azaliją, buvo trimis 
coliais už mane žemesnė; ji nepanoro su manimi šnekėtis. At- 
rodė, kad visi trupės nariai žino, kas mane atsiuntė. Jų manda- 
gumas slėpė atsainumą ir šaltį. 

Kiekvieną dieną, aštuntą valandą ryto, aktoriai pradėda- 
vo garsiai kartoti atmintinai išmoktą tekstą. Jų pjesė neturėjo 


energijos. Aktorės atsinešdavo į aikštelę mezginius, o aktoriai 

pakeliais rūkydavo cigaretes. Per pietus paklausiau trupės na- 
rio, kodėl viskas juda taip lėtai. Jis paprašė leisti jam bent se- 
kundei atsijungti nuo Raudonosios Azalijos. Mane sutrikdė toks 
jų požiūris. Jis man linktelėjo, įjungė radiją ir liepė paklausyti. 
Jis sukiojo radijo nustatymo įtaisą pirmyn ir atgal, sustodamas 
kiekvienoje stotyje. Visur buvo transliuojama opera, opera ir 
opera. Operos, kurias mes jau daug metų žinojome atmintinai. 
Gatvės vaikai, išgirdę muziką, imdavo dainuoti. Karčiai šypso- 
damasis vyras pasakė: 

— Revoliucinės operos yra tai, kuo mes kvėpuojame. 

Jis nusispjovė ant grindų ir pirštais nusivalė nosį. 

Aš nusisukau. 

— Atsiprašau, - mieguistai pasakė jis. 

Po to jis užsnūdo, palikęs įjungtą radiją. Jis alsavo nuobo- 
duliu. 

Man operos neatrodė nuobodžios, tuo labiau Raudonoji 
Azalija. Aš atkentėjau „Raudonosios ugnies kolūkį, kad galė- 
čiau vaidinti šį vaidmenį. Jan ir milijonai jaunuolių vis dar ko- 
vojo su dėlėmis. Vien ta mintis privertė mane nusipurtyti. Man 
jau neberūpėjo, ar kitiems žmonėms patinka draugės Dziang 
Čing operų herojės. Raudonoji Azalija tapo mano gyvenimu. 

Kiekvieną rytą nutaisydavau pagarbų veidą. Elegantiškai 
įeidavau į repeticijų salę ir kukliai atsisėsdavau. Pietums suval- 
gydavau ryžių dubenėlį su keliais gabalėliais marinuotų rūgš- 
čių daržovių. Studijavau personažą. Skaičiau tekstą, išmokau jį 


atmintinai. Paskui laukiau. 

Inspektorius mane pakvietė. Jis atsiuntė man porą naujų Ar- 
mijos uniformų ir norėjo, kad jas apsivilkčiau. Vėlyvą popietę 
aš nuėjau pas jį, vilkėdama naujais drabužiais. Jis nusišypso- 
jo. Jis buvo bijūnas. Jis taip pat dėvėjo uniformą. Ilga plau- 
kų sruoga krito jam ant veido. Jis pasitiko mane prie vartų ir 
pasiūlė pasivaikščioti sode. Mes panirome į žalumą, į bijūnų 
parkus. Priėjome akmeninę valtį prie ežero. Jis papasako- 
jo apie ją legendą. Valtis buvo sūnaus dovana motinai. Sū- 
nus buvo imperatorius. Jis paklausė motinos, ko norėtų savo 
devyniasdešimtojo gimtadienio proga. Motina atsakė, kad ją 
visuomet žavėjo plaukiojimas valtimi, bet ji bijojo vandens. 
Sūnus pastatė valtį iš akmens tiesiai prie doko, kad motina 
galėtų būti valtyje be vandens. Motina neapsakomai džiaugėsi 
savo gimtadienio pasiplaukiojimo švente ir ši legenda paskli- 
do po visą tautą kaip pagarbos pavyzdys. 

Mes susėdome į akmeninę valtį. Stebėjau atspindžius van- 
denyje. 

— Tau reikėtų pagalvoti apie platesnį vaizdą, - Inspektorius 
staiga nutraukė mano minčių srautą. - Tikro didvyrio gyve- 
nimas yra kaip akrobatų šokis ant virvės. Niekada negali būti 
tam visiškai pasiruošęs. 

Nusileido saulė ir dangus atrodė kaip auksinė vėduoklė. Ro- 
žiniai debesys, tarsi būtų išpiešti rašalu ir vandeniu, spindėjo ir 
dažė dangų. 

— Mes esame tos rankos, kurios turi parašyti istoriją, - pasa- 
kė jis atsistodamas ir žengdamas link akmeninės valties krašto. 

Jis pažvelgė į vandenį. Vandens spalva iš tamsiai žalios buvo 


virtusi giliai juoda. 

- Aš nebijau vandens, - pasakė jis pakeldamas smakrą ir 
žvelgdamas į dangaus tolį. 
akyse vakaro rūkas sutirštėjo į rasą. Jis paprašė manęs atsikra- 
tyti savo senosios „aš“ vardan Partijos lūkesčių. Mao prisakė 
žmonėms visiškai pamiršti save. Jis man pasakė, kad atsisakius 
asmeninio gyvenimo vardan liaudies idealų įgyjama daug dau- 
giau. Jis kalbėjo, kad nori nužudyti velnią manyje. 

— Velnią, kuris liepia tau pasiduoti emociniams porei- 
kiams, - pridūrė jis. 

Jis man liepė pamiršti savo mažąjį „aš“. Prašė atsiduoti vi- 
siškai. Jo religinis patosas mane gąsdino. Nesupratau, apie ką 
jis kalba. Nors jis ir mylėjo mane, iš dalies ir todėl, kad gebėjau 
laisvai mąstyti, jis siekė, kad paaukočiau savo senąją „aš“ var- 
dan jo - ir mano pačios - ambicijos, filmo. 

Jis maldavo jo nenuvilti. Sakė, kad labai stipriai manimi pa- 
sikliauja ir kad negalės užbaigti savo misijos be manęs. Jis tarė, 
kad taip ir neišmoko gražiai priimti atsisakymo. Jis mane per- 
spėjo pasisaugoti. Visą savo gyvenimą jis buvo mokomas ne- 
kęsti individualumo, nors vis tik jį tai traukė. Jis paprašė, kad 
neversčiau jo kenkti man, nes, kad ir kaip jis mane myli, nie- 
kada nesusitaikytų su tuo, jei aš pastočiau kelią jo svajonėms. 
Jei prireiktų, jis tiesiog pakeistų mane kita aktore. Jis liepė jam 
paklusti, esą paklusti jam man reiškė paklusti savo pačios am- 


bicijoms. Aš ir jis dabar esame neišskiriami. 


Inspektorius parvežė mane atgal į Šanchajų. Jis sakė, kad Pekine 


filmuoti Raudonąją Azaliją jam būtų per sudėtinga. Čia vyravo 

politinė srovė, kuri ėjo prieš jį, prieš didžiąją kelrodę draugę Dzi- 
ang Čing. Jis manė, kad Šanchajus yra geresnė vieta. Šanchajuje 
draugės Dziang Čing operos buvo kasdieninis dvasios penas. 
Visose apylinkėse radijai ištisai jas grojo. Apačioje esančiose Vu 
Li metalo dirbtuvėse radijas būdavo įjungtas visą dieną. Daugu- 


ma moterų virindamos laidus dainuodavo kartu su radiju: 


Sukilimas po derliaus buvo kaip smarki audra. 
Svyturys apšvietė, 
Apšvietė mano širdį. 
Jis privertė mane suprasti — 
Kad išlaisvintume savo šalį, mes privalome paklusti ginklams. 
Vienintelis būdas gyventi vertingą gyvenimą - 
Tai įstoti į Raudonąją armiją ir Partiją. 


Skrendant lėktuvu jis man pasakė, kad vieną dieną aš prisimin- 
siu jį kaip genijų. 

Filmavimo metu gyvenau Kino studijos svečių namuose ir 
man buvo leidžiama kartą per kelias dienas aplankyti tėvus. 
Aš buvau sužavėta savuoju kostiumu - Raudonosios armijos 
uniforma ir švarku - todėl juo apsirengusi lankydavausi ir na- 
mie. Eidama siauromis gatvelėmis jutau, kad kaimynai žiūri į 
mane pro langus. Dabar jie nebedrįso su manimi kalbėtis. Aš 
pasidariau tokia didi. 

Jei netyčia susidurdavau su jais gatvėje, jie kalbėdavosi su 
manimi meilikaujamu tonu. Jie sakydavo: 

— Ak, mes seniai žinojome, kad vieną dieną tu kuo nors tap- 


si. Mes tai supratome jau tą akimirką, kai atsikėlei į šį rajoną. 

Nelabai turėjau, ką jiems pasakyti, nes prisiminiau tas die- 
nas, kai visi mane vadindavo Blusa. 

Kai pamačiau, kad Mažasis Karstas atvažiavo aplankyti savo 
tėvų, nuėjau su ja pasikalbėti. Ji tapo gamyklos darbininke, iš- 
tekėjo už savo bendradarbio ir išsikėlė. Mažasis Karstas man 
niekada nepataikavo. Ji žvelgė į mane žavėdamasi. Žinojau, kad 
ji manimi didžiuojasi ir pasakiau jai: 


— Tu galėsi manimi didžiuotis dar labiau. 


- Aš noriu, kad nuo šios akimirkos pamirštum savo pavardę. 
Dabar tu esi Raudonoji Azalija, - įsakė Inspektorius. - Nagi 
ištark savo vardą. 

Sudrebėjau ir garsiai ištariau: 

— Aš esu Raudonoji Azalija. 

Jis patenkintas linktelėjo. 

- Turi gerai įsigilinti į tai, ką kuri, - tęsė jis. - Tu kuri 
įvaizdį, kuris greitai dominuos visoje Kinijos ideologijoje. Tu 
kuri istoriją, proletarų istoriją. Mes grąžiname istorijai jos ori- 
ginalų veidą. Po kelių mėnesių, kai filmas bus rodomas visoje 
šalyje, tu tapsi revoliucinio jaunimo dievaite. Prisimink Pir- 
mininko Mao mokymą: „Gero pavyzdžio galia yra neišma- 
tuojama. 

— Ar esi pasiruošusi? - jo akys buvo raudonos nuo miego 
trūkumo, o iš burnos sklido sukepusios žemės kvapas. - Mes 
pradėjome savo mūšį, - kalbėjo jis. - Draugė Dziang Čing yra 
su mumis. Tai mirties ir gyvybės mūšis. Politinės galios kova. 

Linktelėjau apsimesdama, kad suprantu, apie ką jis kalba. Jis 


priėjo prie manęs ir viduriniuoju pirštu pakėlė mano smakrą. 

Jis mane tikrino. Jis buvo drakonas, įskrendantis pro mano 
akių langą ir tyliai prasiskverbiantis į mano kūną. 

— Parodyk man savo ryžtą, - sumurmėjo jis. 

Aš žvelgiau jam į akis. 

— Taip, puiku. Matai, tau teks pereiti ginklų mišką ir kulkų 
lietų, kad pagerbtum mūsų motinas. Motinas, kurios tūkstan- 
čius metų gyveno gėdoje, mirė gėdoje, buvo palaidotos ir supu- 
vo gėdoje. Mes joms pasakysime: dabar atėjo naujas pasaulis. 
Pasaulis, kuriame moters gimimas nusipelno šventės ir pagar- 
bos. Pasaulis, kuriame moteris, jeigu yra priversta ištekėti už 
kiaulės, gali turėti meilės nuotykį su kitu. 

— Gerai, šiam kartui pakaks. 

Jis paspaudė skambučio mygtuką ant stalo ir įėjo malonaus 
veido vyras. 

— Nuvesk ją į grimo kambarį. 


Aš pirmą kartą pozavau. Fotografas sakė, kad spausdinimo 
mašinos gamyklose jau laukia šios nuotraukos - plakatas turėjo 
išeiti po trijų dienų. Tai buvo politinis draugės Dziang Čing nu- 
rodymas. Raudonoji Azalija turi atitikti uolius jos lūkesčius. 
Spoksojau į lempos šviesą priešais save. Galvojau apie Pa- 
sveikinimo Ieties ir Tarybinės Vong neapykantą man. Fotoa- 
parato kliktelėjimas man atrodė netikras. Po savo oda jaučiau 


Jan. 


Grupė turėjo perfilmuoti visas scenas. Tie, kurie anksčiau ap- 


tarnavo Pasveikinimo Ietį, dabar turėjo patarnauti man. Pa- 

sveikinimo Ietis ir Tarybinė Vong buvo pašalintos nuo filma- 
vimo. Niekas jų neminėjo. Filmavimas vyko sklandžiai iki tol, 
kol vieną dieną mums nebuvo pasakyta peržiūrėti tam tikras 
scenarijaus eilutes. Raudonoji Azalija neturi per daug jaudinti. 
Jos pasirodymo trukmė turi būti sutrumpinta; be to, dominuo- 
jantis herojus turi būti vyras. Inspektorius padarė pakeitimus. 
Kiekvieną kartą sugrįžęs į Šanchajų jis atrodydavo susierzinęs. 
Jis surūkydavo po keturis pakelius cigarečių per dieną. Jo pirš- 
tai parudavo nuo ištisai rankoje smilkstančios cigaretės. Jis nie- 
ko neaiškino. Nufilmavo tris vienos scenos versijas su skirtingu 
tekstu. Pirmojoje versijoje aš turėjau sakyti: „Ne, jūs negalite 
atimti iš manęs mano svajonės“ Antrojoje versijoje sakiau: 
„Ne, jis yra Kinijos viltis - jūs niekada neatimsite iš manęs tos 
vilties“ Trečiojoje turėjau sakyti: „Aš paaukočiau savo gyvybę, 
kad tik galėčiau sekti paskui jį, nes jis yra pasaulinio proletari- 
ato gelbėtojas.“ Taip Inspektorius kovojo su savo priešininkais 
Pekine. Jei netiktų pirmoji versija, jis pateiktų antrąją arba tre- 
čiąją. Jis derėjosi. Jis kovojo už kiekvieną filmo colį. 


Buvau nugrimuota. Kostiumų dailininkė aprengė mane pilkš- 
va Raudonosios armijos uniforma ir apavė šiaudiniais batais. 
Atraitojo man rankoves ir supynė plaukus. Mano liemenį juosė 
storas diržas. Kažkas vyniojo ilgą medžiagos gabalą ant mano 
kojos. Aš repetavau tekstą. Inspektorius pridėjo naują eilutę. 
Tai buvo eilutė „Pirmininkas Mao . 

Inspektorius sėdėjo režisieriaus kėdėje. Jis susikoncentravęs 
valdė visą aikštelę. Asistentas vis matavo ir matavo atstumą tarp 


mano nosies ir objektyvo, murmėdamas skaičius ir juos užraši- 

nėdamas. Raudonosios Azalijos rankos buvo surištos virvėmis 
už nugaros. Buvo ruošiamasi ją kankinti prieš publiką. 

— Antras kadras, trečias kadras. Reikia didelio, didelio 
stambaus jos akių plano, - šaukė Inspektorius. - Parodykite jos 
veido kadrą! Kamera - pajudėkite! Arčiau, arčiau! 

Operatoriai šokinėjo aplinkui. Pakeitimai buvo padaryti. 
Operatorių asistentus išpylė prakaitas. Vienas iš jų murmėjo 
skaičius. Keturios pėdos ir penki coliai. Penkios pėdos ir trys 
ketvirčiai colio. Perdegė šviesos instaliacija. Nuo laido parūko 
dūmai. Vyriausiasis apšvietėjas iškart ją pakeitė. Grimuotojas 
dar kartą pašukavo mano kirpčiukus. 

Staiga išsigandau, kad man gali nepavykti patenkinti Ins- 
pektoriaus. Aš nieko nejaučiau savo tekstui. Grimuotojas pa- 
klausė, ar man ant akių uždėti vandens lašelius. Inspektorius 
jį nuvarė. Atėjo kostiumų dailininkė ir sudrėkino man nugarą 
vandeniu. Inspektorius sušuko: 

— Kamera! 

Aš ištariau savo eilutę: „Pirmininkas Mao. Inspektorius su- 
šuko: 

— Baigiam! 

Jis ėmė svarstyti: 

— Ne, gal apšvietimas turi būti kitoks. Toks netiks draugei 
Dziang Čing. Čia turi būti tiesiai nukreipta plokščia šviesa. 
Draugė Dziang Čing nenori matyti šešėlio po Raudonosios 
Azalijos nosimi. Ant mūsų herojės veido negali būti šešėlių. Nė 
vieno! 

Kamera vėl įsijungė. Visi stovėjo sulaikę kvėpavimą. Aš at- 
sargiai pakartojau savo tekstą. Inspektorius spyrė į apšvietimo 

stovą. Jis buvo susierzinęs. Kameros grupė ėmė jaudintis. Visi 
vėl pasiruošė. Inspektorius pakėlė galvą. Jo migdolinės akys 
spindėjo ryškiau už priešais mane stovinčias šviesas. Mačiau jo 
akyse nerimą. Jo lūpos buvo sausos ir suskilinėjusios, o pirštai 
išsiskleidė ore kaip erelio nagai. Jis užsimerkė ir sudejavo mano 
eilutę: 

- Pirmininkas Mao. 

Atsimerkęs paprašė, gal galiu išreikšti daugiau, ne tik ištarti 
tris skiemenis. Atsilošęs kėdėje jis lėtai ištarė: 

— Kamera. 

Aš jį nuvyliau. Man nepavyko parodyti to, ko jis tikėjosi iš 
manęs. Mano vaidyba buvo sausa. Jis mane pertraukė. Jo veidas 
persikreipė. Jis pasakė: 

— Dar minutė ir geriau jau tau pavyktų. Dabar įsijausk. 

Jis giliai įkvėpė ir ištarė mano eilutę. Aš pakartojau: 

- Pirmininkas Mao, Pirmininkas Mao. 

Stebuklo nebuvo. 

Inspektorius mane pavadino idiote. Aš ir pati save taip va- 
dinau. Negalėjau susikaupti. Net ta eilutė man pradėjo atrodyti 
juokinga. Pirmininkas Mao - ir ką? 

— Kad tave sušaudytų nacionalistai, - šaukė ant manęs Ins- 
pektorius. - Kur ta dvasia, kurią kažkada tavyje pamačiau? Ži- 
nau, kad tu ją turi. Kas tau yra? Ar nesupranti šių trijų skieme- 
nų reikšmės? Maniau, kad turi nuovokos apie tai. Maniau, kad 
viską supratai. 

Priėjo grimuotojas padažyti randą man ant kaktos. Kostiu- 
mų dailininkė papurškė dar daugiau vištos kraujo ant mano 
krūtinės. Aš vis tiek nesugebėjau teisingai pasakyti „Pirmi- 

ninkas Mao ir gana. Inspektorius trenkė į pagrindinį elektros 
jungiklį. Studija paskendo mirtinoje tamsoje. Man užgniaužė 


kvapą. 


Sėdėjau viena studijos svečių namuose. Buvo beveik vidurnak- 
tis. Klevo šakos trankėsi į mano langą, tarsi kažkas belstųsi. 
Visame bendrabutyje buvo tylu kaip kapinėse. Mano diena 
praėjo siaubingai. Vos nebuvau atleista iš aikštelės. Apšvietėjai 
pradėjo šnekėti apie Pasveikinimo Ietį, jie kalbėjo apie tai, kaip 
lengvai ji susitvarkydavo su tais dalykais, kurių aš nepajėgiu. 
Jie pasiūlė Inspektoriui siųsti mane namo. 

Ilgo koridoriaus gale išgirdau žingsnius. Jie artėjo į mano 
pusę. Sustojo prie mano durų. Kažkas tyliai bilstelėjo į duris, 
kaip genys. 

— Neužrakinta, - šūktelėjau. 

Į vidų įsmuko Inspektorius. Jis uždarė duris. Buvo apsivil- 
kęs mėlyną Mao švarką. Norėjau pastumti jam kėdę. Jis mane 
sulaikė. Priėjo ir atsisėdo šalia manęs. Rankomis palietė mano 
nuogus pečius. Švelniai paglostė. Jis paprašė juo pasitikėti. Pa- 
prašė tikėti juo. 

— Tik tikėdama tu matysi tą ateitį, kurią aš matau, ir pajusi 
galią, kokią jaučiu aš. 

Pasakiau, kad nauja eilutė yra labai sudėtinga. Pasiguodžiau, 
kad tiesiog nežinau, kaip įsidėti tuos žodžius į burną. Jis atsa- 
kė, kad problema yra ne sudėtingumas. Šis keblumas yra labai 
svarbus politinis reikalas. Ši eilutė filme turi būti arba nebus 
Raudonosios Azalijos. Pasakiau, kad nemoku vaidybinės tech- 


nikos, kuri padėtų man teisingai ją pasakyti. Aš nesugebu emo- 

cija pripildyti trijų skiemenų. Jis paaiškino, kad tai ir yra visa 
esmė - aš privalau pajusti emociją. Skiemenys patys savaime 
neturi jokios reikšmės. Reikšmė glūdi anapus žodžių, anapus 
pačios Raudonosios Azalijos. Pasakiau, kad to nesuprantu, bet 
matau, kaip naujoji eilutė sugadins visą filmą. Juk žmonės iš jos 
juoksis. Tada jis paklausė: 

— Kas, tavo galva, yra žmonės? Paklausyk - jie yra vaikštan- 
tys lavonai. Ką tie žmonės žino? Vienintelis dalykas, kurį jie 
pažįsta, tai baimė. Todėl jiems reikia valdžios. Reikia, kad jiems 
kas nors pasakytų, ką daryti. Jiems reikia išmintingo impera- 
toriaus. Taip buvo penkis tūkstančius metų. Jie tiki tuo, kuo 
valdytojai priverčia juos tikėti. Dėl tos priežasties buvo sukur- 
tos intelektualinės formulės. Opera yra būdas formuoti mintis, 
išlaikyti jas ten, kur jos turi būti. Supranti? Aš tau atskleidžiu 
tą, ką žinau. Aš tau atiduodu savo jėgą. Supranti? Dabar jau yra 
kitas žmogus, kuris žino tai, ką aš žinau. Ir tas kitas naudosis 
mano jėga, kad pasiektų tai, ko jis nori. 

Žiūrėdamas į mano sutrikusį veidą jis kalbėjo toliau: 

- Žinai, aš tau pavydžiu. Tikrai pavydžiu. Pavydžiu tavo 
naivumo, skausmo ir dvejonių. Nes aš jų neturiu - nė vienos. 
Aš neturiu dvejonių, supranti? Mano valia yra nepalaužiama. 
Ar tu manęs klausaisi? 

Paklausiau, kas jį privertė užsiimti tuo, kuo jis užsiima. Jis 
atsikėlė ir nuėjo užtraukti aksominių užuolaidų. Atsisukęs į 
mane užgesino šviesas. Tamsoje jis priglaudė mane prie savo 
krūtinės. Jis mane apkabino. Privertė mane jo norėti. Tada tam- 
soje mane labai nustebino pasakęs, kad mano, jog pažįsta mo- 


teris ne prasčiau nei aš, nes savyje taip pat nešiojasi moteriškąją 

pusę. Ta persona verčia jį daryti tai, ką jis daro, - dirbti draugei 
Dziang Čing, kuri paverčia moteris didvyrėmis - ir kartu dirbti 
sau pačiam. Jis pasakė, kad kai aš vaidinu Raudonąją Azaliją, 
per mane jis gali suvaidinti moterį, kuria pats žavisi. 

Pajutau, kaip jį nupurtė siautulio ir skausmingo susijaudini- 
mo spazmas. 

— Užsimirškime, - sušnibždėjo jis man į ausį. 

Po kelių akimirkų, kai atgavome kvapą, koridoriuje išgirdome 
žingsnius. Medinių sandalų garsą. Nors to ir tikėjausi, vis tiek bi- 
jojau. Tai buvo artėjantys durininko žingsniai. Inspektorius už- 
degė šviesą ir greitai pasitaisė švarką. Jis šiek tiek pravėrė duris 
ir atsisėdo į kėdę priešais mane. Išsitraukė laikraštį ir apsimetė, 
kad skaito. Paėmė rašiklį ir ėmė vaidinti, kad kažką užsirašinėja. 
Žingsniai sustojo prie durų. Pažvelgiau į Inspektorių. Jis buvo 
ramus kaip ežeras tylią vasaros dieną. Durys atsidarė. Įlindo du- 
rininko galva. Jis pažvelgė į mus ir įėjo į vidų. Jis atnešė arbati- 
nuką su dviem emaliuotais puodeliais. Priėjęs prie stalo įpylė į 
puodelius arbatos. Jis nieko nepasakė. Inspektorius prakalbo: 

- Taigi prisimink šiuos naujus pakeitimus. Rytoj turi gerai 
pasirodyti. 

Mano rašiklis braižė popierių. 

— Taip, - atsakiau. 

Akies kampu žvilgtelėjau į durininką. Jo veide nesimatė jo- 
kios išraiškos. Jis pripildė mano karšto vandens konteinerį ir iš- 
ėjo iš kambario uždarydamas duris. Girdėjome, kaip jo Žings- 
niai pradingo koridoriaus gale. 

Inspektorius pasakė, kad durininkas yra ženklas. Skubos ir 


pavojaus ženklas. Mus stebi. Jis tarė: 

- Atėjo laikas pasakyti tau kai ką svarbaus. Privalau tau tai 
pasakyti, kol dar nevėlu. 

Sakinio gale Inspektoriaus balsas sudrebėjo. Keista šviesa 
sklido iš jo migdolinių akių. Pasišventusiojo akių. Jis gurkšte- 
lėjo arbatos ir paklausė, ar aš noriu išgirsti istoriją, tikrąją Rau- 


donosios Azalijos istoriją. Pasakiau, kad jau laukiu. 


- Ji buvo vyro paliktos moters duktė, - pradėjo Inspektorius. 
Nuo mažens ji girdėdavo, kad gimti mergaite yra gėda. Ji bandė 
tuo tikėti, kaip tikėjo jos mama. Bet negalėjo. Jai buvo šešiolika. 
Ji tapo komuniste. Ji prisijungė prie vietinės operos trupės ir 
išvažiavo į Šanchajų. Ji vaidino Norą. Pati buvo Nora. Ji išgirdo 
apie Mao ir jo Raudonąją armiją. Jo idealai buvo tokie patys 
kaip ir jos. Ji išvažiavo susitikti su savo didvyriu atokioje kal- 
nų vietovėje Janano urve. Su savimi tesivežė tik savo jaunystę 
ir nieko daugiau. Ji buvo dvidešimt trejų; aktorė. Ten ji sutiko 
Mao, dangaus drakoną, raudonąją saulę, Kinijos viltį, moterų 
viltį. Ji surado savo sielos draugą. Jis tapo jos gyvenimu ir po 
to ji daugiau nieko nemylėjo. Ji negalėjo jo pamiršti. Negalėjo 
pamiršti aistros pabūklų ugnyje. Ji negalėjo neprisiminti, kaip 
sprogstant bomboms jų kūnai pasiekė kulminaciją. Negalėjo 
pamiršti, kaip vidury nakties susprogdinto stogo gabalai krito 
juodas aksominis dangus. Vidurio Karalystės dangus. 

Ji negalėjo pamiršti jo juoko. Jis buvo apsigimęs poetas, 
meilužis ir valdytojas. Jis pasakė jai, kad tai buvo geriausias pa- 
sirodymas jo gyvenime. Jis vėl ir vėl kartojo tai su ja pabūklų 
ugnyje. Jis jai kalbėjo, kad ji esanti jo karo imperatorė. Jis jai 

prisipažino, kad ji - jo gyvenimas, jo pergalės deivė. Jis sakė 
jai, kad jie turį dvasiškai ir fiziškai susijungti. Vardan kovos 
už naująją Kiniją, vardan tokios Kinijos, kur mergaitės gimi- 
mas turėtų būti priežastis šventei, ji turinti už jo ištekėti. Jiedu 
susivienijo Janano urve. Visa Raudonoji armija atšventė tą są- 
jungą vaišindamiesi ryžių vynu, žemės riešutais ir saldžiomis 
bulvėmis. 

Tada buvo 1930-ieji - Raudonosios armijos laikai. Tuomet 
jis turėjo tik keletą karių. Jis ėmė į armiją vyrus, moteris ir ar- 
klius. Jaunavedžiai kovojo petys į petį. Jie kartu ėjo per ugnį ir 
vandenį, drąsiai sutikdami daugybę pavojų. Ji su juo dalyvavo 
mūšiuose. Mūšiuose, kuriuose vos neprarado gyvybės. 

Kai po ilgo mūšio vakaruose ji pasitraukė iš kovos lauko, jos 
skrandis buvo prikimštas lapų. Jos šlaunys buvo rankos storu- 
mo, o krūtinė atrodė kaip skalbimo lenta. Arklys buvo didelio 
šuns dydžio. Jiedu užmušė jos arklį, kad pamaitintų badaujan- 
čius Raudonosios armijos vadus. Kareiviai žuvo nuo žaizdų ir 
alkio. Jie krisdavo ant kelio. Mirė moterys ir kūdikiai. Ji išgy- 
veno. Jos kraujas buvo toks silpnas, kad ji sunkiai besilaikė ant 
kojų. Mirties nusėtu keliu ją vedė tik tikėjimas savo idealais. 
Ji negalėjo apsakyti savo laimės, kai tą dieną - 1949-ųjų metų 
spalio 1-ąją - jos vyras atsistojo Dangaus Ramybės Vartų vir- 
šutiniame aukšte ir paskelbė pasauliui, kad Kinijoje prasideda 
nepriklausomybės era. 

Inspektoriaus balso tonas pasikeitė. Jo balsas prikimo. Jo 
akys atrodė kaip du raudoni vorai. Jis tęsė: 

- Tačiau ji nepažinojo jo taip gerai, kaip manė. Kai jai buvo 


pateikta sutartis, jau buvo per vėlu suprasti savo naivumą. Ji 

buvo priversta pasirašyti sutartį su Partija, pagal kurią neturė- 
jo teisės dalyvauti priimant Kinijos politinius sprendimus. Jos 
mūšiai Partijai nieko nereiškė. Ji buvo priblokšta. Nenorėjo tuo 
patikėti. Ji atsigręžė į Mao, savo stiprybės vyrą. 

Mao pasakė, kad tai Partijos sprendimas ir kad jis turi rody- 
ti pavyzdį savo draugams. Jis teigė, kad individas turi paklusti 
grupės spendimui. Tai buvo principas, kuriuo rėmėsi Partija. 
Ir ji, pabrėžė Mao, negalinti būti išimtis. Ji niekada nesuprato 
tokio jo pasiteisinimo. Tik žinojo, kad jam priklauso ši kara- 
lystė. Ji pradėjo suprasti, kad jis nori pokyčių. Jo meilė jai iš- 
garavo su riaumojančios patrankos dūmais. Ji buvo išmesta. 
Turėjo palikti jųdviejų guolį ir niekada nebegalėjo ten grįžti. 
Ji laukė jo dieną ir naktį, vis tikėjosi tos meilės, kuri kažkada 
buvo. Ji niekada neabejojo jo meile. Ji rašė. Jis nė karto neatsa- 
kė. Ji nuėjo su juo pasimatyti, bet jo sargybinis sustabdė ją prie 
durų. Jo žodžiai buvo kaip peiliai. Ji paskambino, nes nepatikė- 
jo sargybiniu. Jauna medicinos sesuo, jo meilužė, pakėlė ragelį. 
Ji kalbėjo mandagiai, bet tie žodžiai pervėrė širdį. Medicinos 
sesuo pasakė: „Mao norėtų matyti, kaip jo žmona ramiai ilsisi 
rytiniuose priestato rūmuose. Mao sakė, kad jums reikėtų ne- 
pamiršti laiku išgerti savo vaistų. 

Ji neleido sau verkti. Jos širdis kraujuodavo vidurnakčiais, 
kai ji prisimindavo Janano dangų. Ji negalėjo sėdėti tame 
name, būtų išėjusi iš proto. Kad galėtų išlaikyti pusiausvyrą, 
ji turėjo dirbti. Ji pareikalavo leidimo būti su savo žmonėmis. 
Bet centrinis Partijos biuras užčiaupė jai burną. Ji buvo išsiųs- 
ta į Maskvą neva atgauti jėgų. Jai niekada nepatiko Maskva. 
Šaltis užšaldė jos kvėpavimą. Ji prašė į Maskvą atsiųsti Holivu- 

do filmų. Žiūrėjo filmus tol, kol ant ledo nenukrito paskutinis 
lapelis. Baltosiomis naktimis ji dainuodavo savo mėgstamas 
senąsias operas. Ji niekada nenustojo siųsti peticijų. Metai iš 
metų. 

1960-ųjų pradžioje jai buvo leista sugrįžti į tėvynę. Bet jos 
vyras atsisakė su ja susitikti. Jam nerūpėjo, kaip praėjo jos nak- 
tys. Jam buvo vis tiek, ji išprotės ar ne. Ji jam visai nerūpėjo. 
Jis pasakė Partijai, kad ji pamišusi, kad jis nenori turėti nieko 
bendro su išprotėjusia moterimi ir kad nei vienam iš Partijos 
narių nereikėtų palaikyti ryšių su ja. 

— Kaip ji praleido savo naktis? - su grėsmingu sarkazmu 
pakartojo šį klausimą Inspektorius. Raudoni vorai jo akyse su- 
sitraukė. - Ji turėjo jaustis kaip palaidota, - pasakė jis, - palai- 
dota gyva. Bet ji nesusitaikė su tuo, ką jai davė likimas. Ji tikėjo, 
kad yra didvyrė. Ji būtų išsiraususi iš savo kapo plikomis kru- 
vinomis rankomis. Tie, kurie kažkada buvo jos draugai, dabar 
tapo priešais. Iš tiesų jie niekada jos nemėgo. Jiems nepatiko 
aktorė iš Šanchajaus. Jie niekada nepasitikėjo ta moterimi. Ji 
jiems atrodė laukinė. Ji niekada ir nebuvo prijaukinta, tyli; ji 
įgriso Mao po to, kai jį sugundė, sakė jie. Ji sugundė Kiniją. 
Visa šalis ėjo į karą su ja. Ji buvo puolama, bet nepasidavė. Ji 
nemokėjo pasiduoti. Atsisakė išnykti. Ji buvo nendrė, išdygs- 
tanti iš po sunkaus akmens. Ji išmoko karo meno. Ėmė reng- 
ti viešus pasirodymus, kurie prasidėdavo fraze: „Aš perduodu 
jums linkėjimus nuo Pirmininko Mao... Ji laikydavo iškėlusi 
Mažąją raudonąją knygą ir šaukdavo: „Tegyvuoja Pirmininkas 
Mao! Tegyvuoja revoliucija!“ Ji gerai vaidino. Ji buvo geriausia 


to meto aktorė. 

Inspektorius prisidegė dar vieną cigaretę. Jo mintys buvo 
kažkur toli. Jo rankos buvo šaltos kaip mirusiojo. Balsas tekėjo 
per mane ir aš leidausi jo nešama. Jis tęsė: 

- Ėjo laikas ir geležinis strypas sudilo į adatą. Ji sunkiai be- 
galėjo pasakyti pati, ar ji gyvas Žmogus, ar gyvas mirusysis; nė 
nebežinojo, ar ji moteris, ar vyras. Ji tiesiog vaidino vaidmenis 
ir kaip chameleonas keitė spalvas. Ji buvo ir gyva, ir mirusi. Ji 
turėjo rūmus visoje Vidurio Karalystėje, bet bijojo miegoti vie- 
noje lovoje ir vienoje vietoje ilgesnį laiką. Kiekvieną naktį, kai 
gulėdavo lovoje, ją ryte rijo gili vienatvė. Ji skendo. Laukimas 
vedė ją iš proto. Ji pasigalando dantis ir pasirengė žudyti. Jie 
nebegalėjo ilgiau laukti. Ji iš tiesų jau buvo išprotėjusi. Ope- 
ros, kurias ji dainuodavo, vėrė širdį. Ji keikėsi. Meldėsi. Juokėsi. 
Verkė ir keitėsi. 

Vieną rytą Mao atsikėlęs suprato, kad jo politinis biuras pa- 
virto kapitalistų štabu. Drakonas tapo bekūniu padaru. Kas- 
metiniame Partijos suvažiavime jo Didžiojo šuolio penkmečio 
planas nesulaukė palaikymo, nes jo komuna numarino badu 
tūkstančius žmonių. Jo senieji kadrai ruošėsi jį išmesti. Jis ne- 
turėjo jokių pamatų. 

Būdamas tokioje būklėje jis atsigręžė į ją. Kai nebeturėjo, 
į ką daugiau gręžtis. Ji jam pasakė taip. Ji turėjo savo planą. 
Auksinę rugsėjo dieną jie abu pasirodė prie Dangaus Ramybės 
Vartų, vilkėdami žaliomis armijos uniformomis, kad pasižiū- 
rėtų į milijonus šaukiančių raudonųjų sargų. Ten, Tiananmeno 
aikštėje, ji pajuto, kad gyvenimas grįžta. Senasis drakonas ėjo 
iš proto. Pagaliau atėjo tai, ko ji meldė. Mao vėl karštligiškai 
mėgino komunizmą padaryti Kinijos realybe. Dabar Didžioji 

kultūrinė proletarų revoliucija sujungs dabartį su praeitimi. Ji 
paprašė jo palaikymo. Ji sukūrė aštuonias groteskiškas pavyz- 
dines operas. Didvyrių moterų operas. Gilių emocijų operas. Ji 
jam pasakė, kad reikia apsaugoti jo raudonąją karalystę. Ji pri- 
vertė milijonus gyventojų dešimt metų žiūrėti tas pačias ope- 
ras. Vaikai turėjo cituoti jų žodžius ir dainuoti arijas. Ji neleido 
žmonėms domėtis niekuo daugiau, tik operomis. Ji prisijauki- 
no žmones, jai reikėjo tą padaryti, ir jie tapo jos naminiais gy- 
vūnėliais. Ji atstovavo Mao. Jai buvo malonu girdėti populiarųjį 
Sičuano šūkį, kuris teigė: „Geriau dainuoti pavyzdinę operą, 
negu būti suvarpytam kulkų.“ Jaunuolių karta prisirišo prie 
jos. Jos vos neišrinko Kinijos komunistų partijos pirmininke. 
Masės, milijonai žmonių, garbino jos operų herojes. Ir ją. Ji 
tapo religija. Rytiniame rituale prieš darbą masės skanduoda- 

vo: „Tegyvuoja draugė Dziang Čing!“ Ji buvo aušrinė, kabanti 
ant tautos dangaus krašto. 

Mao susirgo. Jo drebantis liežuvis kone virto jam iš burnos. 
Draugė Dziang Čing buvo iš krantų besiliejanti Geltonoji upė. 
Ji niekur nesustodavo ir naikindavo viską, kas pastodavo jai 
kelią. Mao imperija pradėjo drebėti. Ji pasidalino į jo partiją ir 
jos partiją. Ji pakilo aukščiau už jo vyrus. Jeigu jai nepatikda- 
vo koks žmogus, ji sodindavo jį į kalėjimą, o jo šeima būdavo 
kankinama. Senoji saulė beviltiškai leidosi. Mao kreipėsi į kon- 
gresą. Jis dejavo: „Susivienykite ir neišsiskirkite, būkite atviri ir 
sąžiningi, nekurkite intrigų ar sąmokslų. Savo Slaptuosiuose 
rūmuose jis surinko savo vyrus ir išleido viešą pareiškimą liau- 
džiai. Jo kreipimasis buvo desperatiškas. „Draugai, saugokitės, 
ji mane ignoruoja, - skelbė Mao. - Dziang Čing nori būti Par- 

tijos Pirmininke. Ji ignoruoja mane. Ji nieko negerbia. Ji su- 
trikdys visų ramybę. Po mano mirties ji sukels šaliai rūpesčių. 
Tikrai sukels. Mano mylimi tėvynainiai, aš jus perspėju. Noriu 
pranešti, jog ji manęs neatstovauja. Neatstovauja.“ 

Pusę amžiaus Mao ją valdė. Bet ji buvo užsispyrusi. Dėl to ji 
kartais elgdavosi netgi kvailokai. Bet ji buvo didvyrė. Nors jos 
vienišumo kokonas buvo tankesnis už šilkaverpio, ji nesiruošė 
paaukoti savo idealų. Ji norėjo užsitikrinti, kad jos vertybės gy- 
vens kitose kartose net tada, kai ji seniai bus virtusi pelenais. 

Kad tautai būtų geriau, valdžią turi paimti ji, - pasakė Ins- 
pektorius. - Mao yra aštuoniasdešimt trijų metų amžiaus. Pur- 
vas ima siekti jo kaklą. Jo apatinis žandikaulis atkritęs, o jo ran- 
kos dreba. Mes nebeturime daug laiko. Reikia skubėti. Draugė 
Dziang Čing ir skuba. Ji turi atskleisti savo meilę žmonėms. 
Mes negalime prarasti laiko. Mes turime prikelti Raudonąją 
Azaliją. Tave. Didvyrę. Bebaimę, žiaurią, geidulingą, nepadorią 
didvyrę. Raudonąją Azaliją. 

Jis atsitraukė nuo mano veido nervingai atmesdamas plau- 
kus, o tada vėl palinko - paslaptingai, arti. Karštis, tvoskiantis 
jam iš burnos, siekė mano ausies spenelį. Tarsi paliestos didžios 
jėgos, jo raudonos voriškos akys sužibėjo. 

- Atsiduok žmonėms, - sušnibždėjo jis man. - Atsiduok 
draugei Dziang Čing. 

Anksčiau nemaniau, kad Inspektorius gyveno tik tam, 
kad garbintų draugę Dziang Čing. Dabar aš tuo patikėjau. Jis 
buvo jos dvasinis meilužis. Supratau, kad jis buvo ja apsėstas, 
nes ji atspindėjo jo moteriškąją pusę. Ji įkūnijo jo svajonę - val- 
dyti Kinijos sielą. 

Neapčiuopiau ribos tarp meilės ir neapykantos. Tą naktį ne- 
buvo ribų - tarp meilės ir neapykantos, tarp jo ir manęs. 

Inspektorius užtaisė mane tą naktį savo geismu. Aš jaučiausi 
tarsi kulka šautuvo šovinio lizde. Jutau jo šilumą savo viduje. 
Mano ambicijos padaugino mano stiprybę. Grimo kambaryje, 
apšviesta dienos šviesos lempų, aš pažvelgiau į save veidrodyje. 
Mačiau Raudonąją Azaliją. Su jos Raudonosios armijos kepure. 
Kandžiomis akimis. Apsiginklavusią. Visavaldę. Ji spinduliavo 
Jan ryžtą ir Inspektoriaus dvasią. Pasitikėjau savo grimu. Tikė- 
jau, kad aš buvau ta, kas turėjau būti. Aš kūriau istoriją. 

Aš esu draugės Dziang Čing ir Inspektoriaus fizinė medžia- 
ga. Aš atspindėjau jų mintis. Savo troškimais. Dangaus ir že- 
mės energijos sąjunga manyje. 

Rytoj Raudonosios Azalijos vardas bus kiekvieno žmogaus 
lūpose. 

Aš esu Raudonosios Azalijos kūnas. Aš esu mano vaidmuo. 


Grupė laukė. Aš buvau persirengimo ir grimo kambaryje. Švie- 
sos jau buvo išdėstytos ir įjungtos, kamera paruošta. Lūkuria- 
vome režisieriaus - Inspektoriaus. Jis nepasirodė. Teko nusiva- 
lyti grimą. 

Grupė vis laukė. Klevo lapai nejudėjo, tarsi klausytųsi ne- 
įprastos tylos. Kilo kalbos. Apšvietimo grupė pradėjo ieškoti 
pasiteisinimų, kaip pabaigti pamainą anksčiau, nei buvo nu- 
statyta. Grimuotojai pritarė. Visi kiti departamentai taip pat 
atrado pasiteisinimų. Žmonės sakė, kad jie jau ilgai laukia ir 
jų kantrybė turėtų būti gerbiama. Sėdėjau prie kameros ir lau- 


kiau. Operatorius nuo pat pietų snaudė. Nebuvo nieko, kas ga- 

lėtų prisiimti atsakomybę. Tvyrojo keista atmosfera. Žmonės 
kalbėjosi suglaudę galvas taip, tarsi kandžiotų vieni kitų ausis. 

Studija nutilo. Tada nuščiuvo gatvės. Miestas ir šalis. Inspek- 
toriaus neatvykimas atrodė kaip pavojaus Ženklas. Stengiausi 
nekreipti dėmesio į aplinką. Aš buvau skruzdė, ropojanti ant 
įkaitintos keptuvės. Stengiausi nematyti, kad visai šalia sprogs- 
ta bomba. Mėginau valdytis. 

Tada išgirdome amžiaus naujienas. Buvo 1976-ųjų metų 
rugsėjo 9-toji. Raudoniausioji saulė nukrito iš Vidurio Karalys- 
tės dangaus. Mirė Mao. Per vieną naktį šalis virto baltų popie- 
rinių gėlių jūra. Gedėtojai trankė galvas į duris, parduotuvių 
prekystalius ir sienas. Tvyrojo siaubingas liūdesys. Dieną naktį 
buvo transliuojama oficiali laidotuvių muzika. Nuo jos sutirš- 
tėjo oras. 

Kaip ir visi kiti, aš gavau popierinių gėlių. Jas nešiojau kaip ir 
visos moterys - įpintas į kasas, prisegtas prie palaidinės ir pri- 
rištas prie batų raištelių. Mes atrodėme kaip judantys medvil- 
nės sodinukai. Studijos darbuotojai susirinko gedėti į pagrindi- 
nę susirinkimų salę. Kūkčiojimo garsai ištįso kaip prisukamas 
gramofonas besibaigiant spiralei. Aš neturėjau ašarų. Paslė- 
piau veidą delnuose. Pro pirštų tarpą mačiau Tarybinę Vong. Ji 
šluostėsi veidą šlapiomis nosinėmis. Nosis buvo raudona. Ji la- 
bai smarkiai raudojo. Mėginau suprasti, ko ji taip verkia. Buvau 
tikra, kad savo nuvytusios jaunystės. Ji turbūt apraudojo tai, ką 
gyvenime būtų galėjusi padaryti. Ji šventė, pagaliau atėjo galas 
jos vargams. Pūsdama nosį ji žvilgtelėjo į mane. Jaučiau, kad 
ji mane permato. Matyt ji suprato, jog aš negalvoju apie didįjį 
mūsų tautos praradimą. Aš mąsčiau apie draugę Dziang Čing. 


+332- 


RAUDONOJI AZALIJA 


Buvo kalbama, kad vyrą pribaigė jo žmona. Mao buvo nu- 
žudytas draugės Dziang Čing. Sklido gandai, kad draugė Dzi- 
ang Čing pakeitė Mao gydytoją. Mao buvo nunuodytas. Draugė 
Dziang Čing nuėmė nuo Mao veido deguonies kaukę. Ji nega- 
lėjo sulaukti to žmogaus mirties. Ji pati jį numarino, prieš pa- 
skutinį jo atodūsį pakišusi jam pasirašyti dokumentus. Gandai 
vešėjo, jie buvo riebūs kaip kiaulės sprandinės patiekalai. 

Vyrai ėmė kalbėti apie tai, kad reikia pakarti tą kalę. Kalę, 
kuri valdė šalį. Kalę, kuri padarė piliečių gyvenimą tokį apgai- 
lėtiną. Kaip mes galėjome leisti marui užvaldyti Kiniją? Argi 
mes ne bepročiai? Įmeskime tą kalę į verdančio vandens kati- 
lą. Paskandinkime ją. Supjaustykime gyvą. Paaukokime ją ant 
mūsų senųjų protėvių altoriaus. 

Žiniasklaida išspausdino jaunos moters - pirmosios Mao 
žmonos - nuotrauką, kuri prieš pusę amžiaus buvo nužudy- 
ta nacionalistų. Buvo rašoma, kad toji moteris yra tikroji Mao 
žmona. Jos nuotrauka buvo iškabinėta visur. Net ir vaikų dar- 
želiuose, ir ten maži kūdikiai buvo mokomi ištarti jos vardą ir 
dainuoti ją aukštinančias dainas. 

Per Mao laidotuves, transliuojamas per televiziją, beveik 
nematėme našlės veido - mirusios raudonosios saulės našlės. 
Kameros rodė dideles pagyvenusių vyrų galvas. Ilgojo žygio 
kadrus. Vyrus ištinusiais veidais, kurių akyse nesimatė jokių 
emocijų. Kameros rodė artimiausių našlės sąjungininkų vei- 
dus. Tie veidai buvo nutįsę ir liūdni. Piramidės formos burnos, 
pasiruošę ištarti: „Ugnis.“ 

Pirmininkas atrodė nepatenkintas gulėdamas mirties pata- 


le. Gedėtojai, liaudies atstovai, dejavo iš liūdesio. Ryte atsivėrė 

grindys, iš žemės iškilo krištolinis karstas, velionis buvo paro- 
dytas tautai. Šimtai tūkstančių žmonių sutiko savo mylimą gel- 
bėtoją. Visi laikė po didelę nosinę. Jie šluostėsi ir šluostėsi akis, 
vienas po kito alpo televizorių ekranuose. Jie buvo išnešami, 
o jų lojalumą gyrė žiniasklaida. Mylimasis liaudies gelbėtojas 
buvo apvilktas visiškai nauju pilku švarku, kurį pats buvo su- 
kūręs. Jo šventas kūnas gulėjo įvyniotas į tautinę vėliavą, veidas 
buvo nugrimuotas, vidaus organai išimti ir vidus išpurkštas 
antikoroziniu purškalu. 

Minia susirinko studijoje prie naujo nespalvoto televizoriaus 
Pirmininkas Mao!“ Spalvos buvo tokios ryškios kaip vidurva- 
sarį žydinčios rožės. 

Žodžiai „draugė Dziang Čing“ nebeegzistavo. Ji buvo vadi- 
nama kale, sudėvėta šlepete. 


Už mano lango prie klevo pritvirtintas garsiakalbis transliavo 
Mao nurodymus. Mirusiojo nurodymus. Pranešėjo balsas buvo 
glotnus kaip medūza. Jis kartojo: „Ji ignoruoja mane. Dziang 
Čing nori būti Partijos Pirmininke. Ji ignoruoja mane. Ji nieko 
negerbia. Ji sutrikdys visų ramybę. Po mano mirties ji sukels 
šaliai rūpesčių. Tikrai sukels. Aš jus perspėju. Mano mylimi 
tėvynainiai... Aš jus perspėju.“ 

Aš nepasidaviau bauginimams. Dingus Inspektoriui tikė- 
jausi visko, kas gali būti baisiausia. Per naktį laukiau. Košmaro. 
Jis prasidėjo ryte. 

Jį pranešė Tarybinė Vong. Ji atrodė neįtikėtinai žvali ir jau- 


na. Ji man padavė popieriaus lapą su antspaudu. Dokumente 

buvo parašyta, kad Partija įsako man vykti į „Raudonosios 
ugnies kolūkį. Filmavimo grupė buvo paleista. Man buvo 
paskirtas autobusiukas, turintis nuvežti mane ten, kur mano 
vieta. 

Aš nieko nepasakiau Tarybinei Vong, nes žinojau, kad mano 
žodžiai nueis šuniui ant uodegos. Istorijos traukinys pakeitė savo 
kryptį. Supratau, jog aš, nepaisant to, kad niekada nebuvau tarp 
išrinktųjų, priklausiau pralaiminčiajai pusei. Pradėjau krautis 
daiktus kelionei į savo įkalinimo vietą - „Raudonosios ugnies“ 
kolūkį. 

Pasisuko mano durų rankena. Įkrito raštelis. Atplėšiau jį. 
Tai buvo Inspektoriaus rašysena. Įsikibau į stalą, kad nenu- 
griūčiau. Inspektorius norėjo susitikti su manimi Taikos parke. 
Tuoj pat. Skubiai. „Tu neprivalai atvykti, - rašė jis. - Mūsų susi- 
tikimas bus labai pavojingas. Esu ieškomas. Tauta neatleis man, 
nedovanos mano rūšies nuodėmių. Bet aš noriu tave pamatyti. 
Prašau, ateik, jei dar įmanoma.“ 


Aš nulėkiau. Tamsoje. Pasižabojusi audrą. 


Jis pasakė, kad niekada gyvenime niekam nėra sakęs „gaila, 
bet šįvakar turi išsakyti savo sielvartą. Aš tave nuvyliau. Ir save. 
Man gėda. Noriu, kad mano gėdą prisimintum, išraižytum ją 
ant paminklinio akmens savo atmintyje. 

Pažvelgiau į jį. Apkabinau. Jo rankose pajutau stiprų kon- 
vulsišką drebulį. Jis buvo liūdnas, nes jautėsi per senas pakelti 
artėjančius sunkumus. Jis abejojo, ar sugebės išgyventi. 

— Bet aš turiu gyventi dėl savo idealų, - sukąsdamas dantis 


pasakė jis. 

Jis sakė, kad neturi teisės nusivilti. Negalima pasiduoti. Pa- 
siduoti jam reiškė nusižudyti. O tai buvo nepriimtina tikram 
komunistui. 

Pasakiau jam, kad studija įrašė mane į draugės Dziang Čing 
pasekėjų sąrašą. Mano bylą nudažė juodos dėmės. Jis mane ap- 
kabino ir paprašė, kad aš atleisčiau draugei Dziang Čing. Pasa- 
kiau, kad jos nepažįstu. Jis tvirtino, kad pažįstu. Jis sakė, kad 
draugė Dziang Čing buvo mano aistros stebėtoja. 

— Ji didžiavosi tavimi, pasitiki tavimi ir šiuo metu. Ateinan- 
čiomis dienomis ją pakars jos Ilgojo žygio draugai ir ji turi pa- 
sikliauti savo Raudonąja Azalija. Ji nori matyti, kad jos idealas 
gyvens. 

Paklausiau, kas laukia jo. Jis keistai nusišypsojo. 

- Geriausia mano galimybė yra atsidurti psichinių pacien- 
tų sąraše. Iš tikro aš jau kabu ant pakaruoklio virvės ir tampu 
juoduoju Vidurio Karalystės prakeiksmu, - pasakė jis tarsi juo- 
kaudamas. - Mano galva jau yra kilpoje. Todėl turiu tau per- 
duoti šią paskutinę žinią. Paklausyk, tu nepadarei nieko, kas 
būtų politiškai neteisinga. Taigi, nesi jokia politinė nusikaltėlė. 
Tu turi patekti į Dziang Čing aukų kategoriją, į „Ketveriukės 
būrio aukas. Turi tą viešai paskelbti. Turi pranešti, kad manęs 
nepažįsti, ir taškas. Tu nenužudei ir nepadarei jokio nusikalti- 
mo. Tave galima apkaltinti tik dėl vienintelio dalyko - dėl tavo 
išvaizdos, kuri patiko draugei Dziang Čing. 

Sakydamas tai, jis žvelgė į mane blyškioje mėnulio šviesoje. 
Kol jis apžiūrinėjo kiekvieną mano veido dalelę, jo povyza su- 
stingo. 


- Bet tu nieko nežinai apie jos planą. Nepakliūk į jų pin- 

kles, - tęsė jis. - Prisimink, kad bus puikiai paspęstų, tobu- 
lų spąstų. Bet tai nieko nauja. Iki šios dienos aš visuomet juos 
pergudraudavau. Aš pralaimėjau istorijai, o ne jiems. Viską, ką 
aš garbinau, jie pavers mėšlu. Žinoma, tai logiška. Jie tave kriti- 
kuos, bet ta diena praeis, jei tu sukąsi dantis ir iškęsi, kai lupsis 
tavo oda. Dabar pasakyk man, kad esi didvyrė. Prižadėk, kad 
iškęsi. Tik nenuvilk manęs. 

— Bet man buvo įsakyta grįžti į „Raudonosios ugnies“ kolū- 
kį, - pasakiau. - Ką aš galiu padaryti? 

— Įsakymas buvo pakeistas, - ramiai tarė jis. - Vienas mano 
draugas studijoje pakeitė jį man paprašius. Tau bus paskirta vie- 
ta studijoje. Tai prastas darbas. Bet tau nereikės grįžti į kolūkį. 
Tavo miesto rezidencijos numeris buvo sugrąžintas. Žinau, kad 
negali grįžti į „Raudonosios ugnies“ kolūkį. Atleisk man, kad 
negalėjau tavęs apsaugoti. Aš tau labiau pakenkiau, nei suteikiau 
tokia jauna, tokia graži. Gerai, kad nežinai daugelio dalykų. 

Paklausiau apie jo santykius su drauge Dziang Čing. Aš 
pareikalavau tiesos. Jis pasakė, kad to man geriau nežinoti. Jis 
tarė, kad saugo mane nuo galimos žalos. Jis man liepė prisimin- 
ti nakties tamsą, stebėti Žygiuojančios istorijos žingsnius, maty- 
ti, kaip ji perkuriama, kaip sukuriami mirusieji ir priverčiami 
kalbėti, kaip jie niekada nesiskundžia dėl to, kas buvo įdėta į jų 
nešvarias burnas. Jis sakė, kad būtent ši istorijos galia ir žavi jį. 

Jo balsas mane pripildė. 

— Raudonoji Azalija gims kitu laiku, kitoje vietoje, aš esu ti- 
kras, visiškai tikras, - sumurmėjo jis. - Aš myliu Raudonąją 
Azaliją. O tu“ 

Krūmų šešėlyje Inspektorius pasakė man, kad operos buvo 
sukurtos iš neišsipildžiusių Dziang Čing troškimų. Jis kalbėjo, 
kad tai tokie patys troškimai kaip ir tie, kurie persmelkia se- 
novės tragedijas, jie jaudino sielas ir globojo civilizacijas. Toks 
troškimas įžiebė Didžiosios kultūrinės revoliucijos liepsną. Jis 
nutilo ir apsidairė, o tada pasakė, kad gaila, jog šįvakar čia nėra 
tiek daug slaptų meilužių ir masturbuotojų. Jis sakė, kad reikia 
iki soties pasidžiaugti dainuojančiais klevo lapais. Jis pasiūlė įsi- 
vaizduoti žalias kalvas ir rožinius bijūnus jo Pekino sode. Jis pra- 
šė pamatyti mus abu sėdinčius slėny tarp motinos gamtos žiedų. 
Jis liepė man užsimerkti ir užuosti gėlių kvapą. Jis pasakė: 

— Tegul tai lieka su tavimi visą gyvenimą. Ženk slaptu savo 
minčių keliu, mėgaukis visais potyriais, visiškai į juos pasi- 
nerk. 

Jis paklausė manęs, kaip vėjas išsklaido debesis. Aš plūdu- 
riavau jo šilumoje. Kalbėjau jam, kad jo rankos yra vėjas, o jo 
rankose mano kūnas tampa debesimis. Jis atitarė, kad jo aistra 
šėlsta, ji stipri kaip mirtis. 

Jis kalbėjo, kad jam visada patiko stebėti, kaip iš „Drakono 
žvilgsnio krematoriumo kamino spirale aukštyn kyla dūmai. 
Sakė, kad jo nebaugina mirtis. Jis niekada nepasitikėjo kinų is- 
torijos knygomis. Tas knygas parašė žmonės, kurie nepažino 
aistros. Žmonės, kuriems mokėdavo ištisos imperatorių kartos. 
Jie buvo eunuchai. Iškastruotais troškimais. 

Jis norėjo, kad aš gyvenčiau. Troško, kad gyvenčiau jo gy- 
venimą. 

— Tu Žinai mano slaptą norą, tad išlaikyk ir puoselėk jį var- 


dan manęs. 


+ 338 


RAUDONOJI AZALIJA 


Aš drebėjau ir verkiau. 

— Aš tą padarysiu, prižadu. 

Jis pasiūlė: 

- Apsikabinkime ir nieko nekalbėkime. 

Mes laikėme vienas kitą apkabinę. Jaučiau Jan - mes kartu 


ėjome iš tamsos. 


o savaitės Dziang Čing, ponia Mao, buvo suimta ir pa- 
p smerkta. Areštui vadovavo naujasis Centrinis Partijos biu- 
ras iš Pekino, kurio galva buvo Hua Guofengas - žmogus, kurį 
paskyrė Mao. Viskas buvo atlikta kilniai ir mandagiai. Ji buvo 
areštuota skubiai ir švariai. Visuomenė buvo labai patenkinta. 
Visi šventė, pirko krabus, virė juos ir valgė užgerdami vynu. 
Krabų patelės simbolizavo Dziang Čing. Dabar ji buvo sury- 
ta. Kinija džiūgavo. Mitingai, milžiniški paradai ir fejerver- 
kai vyko visą naktį. Milijonai žmonių išėjo į gatves ir mušant 
būgnams šokinėjo kaip koldūnai verdančiame vandenyje. Po 
metų Hua vyriausybę perėmė Deng Siaopingas - vienas iš Mao 
Ilgojo žygio dalyvių. Dar daugiau mitingų, paradų ir fejerver- 
kų. Hua portretai buvo nuplėšti nuo sienų ir pakeisti šūkiais, 
kurie garbino naująjį vyrą. Dziang Čing buvo įkalinta Čingo 
nacionaliniame kalėjime ir laukė bausmės. Žmonės šventė ir 


šaukė: „Šalin! Salin! Šalin!“ 

EPILOGAS 


Šešerius metus aš dirbau aikštelės raštininke Šanchajaus kino 
studijoje. Kopijavau scenarijus, dėliojau filmavimo lentas, apra- 
šinėjau aikšteles įvairiose lokacijose, valiau grindis ir pildžiau 
karšto vandens konteinerius kabinetuose. Per šešerius skau- 
džios vienatvės ir sielvarto metus palūžo mano sveikata. Aš 
ėmiau kosėti krauju ir alpti filmavimo aikštelėje. Sirgau tuber- 
kulioze. Man nebuvo leidžiama palikti aikštelės. Partijos byloje 
aš buvau amžiams nuteista. Naktimis jausdavausi tokia sužlug- 
dyta, kad praradau savo drąsą. Ilgėjausi Jan ir Inspektoriaus. 
Per šešerius metus aš tapau akmeniu, kurčiu aistrai. 

Vieną dieną 1983-iaisiais iš užsienio atėjo laiškas nuo jaunos 
mano draugės, su kuria susipažinome kino mokykloje. Ji išvy- 
ko iš Kinijos prieš trejus metus ir dabar gyveno Los Anžele. Ji 
klausė, gal aš irgi galvoju apie išvykimą į Ameriką. Ši idėja man 
buvo tokia svetima, lyg kas būtų pasiūlęs apsigyventi mėnuly- 


je - tokiame, kokį apibūdino mano tėtis: lediniame, beoriame 

ir begarsiame. Tačiau mano neviltis pavertė mane bebaime. 
Nors labai nenorėjau palikti savo tėvų, seserų, brolio ir žinojau, 
kad kovos dėl leidimo išvykti atims iš manęs visą energiją, bet 
supratau, kad pabėgimas iš Kinijos yra mano vienintelė išeitis. 

Aš laimėjau kovą ir atvykau į Ameriką 1984-ųjų metų rug- 
sėjo 1-ąją dieną. 


Čikaga, 1992 m. Kalėdos 

„Raudonoji Azalija“ - tai pasaulyje pripažintos 
kinų kilmės amerikiečių rašytojos Anchee Min 
(Anči Min) autobiografija, kurią perskaitysite kaip 
romaną. Tikra, nuoširdi ir kartu neįtikėtina istori- 
ja apie žmogaus ir visos Kinijos likimą komunis- 
tinio Mao režimo įsigalėjimo metais skaitytoją 
burte užburs, o intriguojantys rašytojos gyveni- 
mo vingiai neleis atsiplėšti nuo knygos. 


A. Min gimė 1957 m. Šanchajuje. Kaip ir daugu- 
ma jaunuolių, septyniolikos metų ji turėjo išvykti 
dirbti į kolūkį, kur nebuvo galima laisvai kalbėti, 
rengtis, skaityti, rašyti ir mylėti. Ten ją surado ta- 
lentų ieškotojas ir pakvietė į Šanchajaus kino 
studiją. Tačiau neilgai trukus staigi Mao mirtis 
apvertė jos gyvenimą aukštyn kojom. 


ANC HEE MI N 1984 m. A. Min emigravo į JAV; ten pradėjo rašyti 


knygas. Jos romanai „Imperatorė Orchidėja“ ir 
„Paskutinė imperatorė" jau išleisti Lietuvoje ir su- 
laukė didelio skaitytojų susidomėjimo. 

